
Forord 


Forskning, politikk og aktivisme har tradisjonelt vektlagt kjonn som den 
mest sentrale ulikhetsdimensjonen for å forstå og bekjempe vold i nære 
relasjoner. De siste årene har imidlertid andre sosiale dimensjoner fått 
økt oppmerksomhet. Det er en økende erkjennelse av at volden kan ta 
ulike former og retninger i ulike deler av befolkningen - at volden er 
mangfoldig. 

Formålet med denne antologien er å samle ny forskningsbasert 
kunnskap som belyser vold i nære relasjoner i et mangfoldsperspektiv. 
I til sammen ni kapitler dokumenterer og analyserer forskere hvordan 
vold i nære relasjoner kan variere i art og omfang langs - og i sam- 
spill mellom - ulike sosiale dimensjoner, som klasse, etnisitet, kjønn, 
kjønnsidentitet og seksuell orientering. Boken gir ingen uttømmende 
analyse av vold i dagens mangfoldige Norge, men den er den første 
norske boken om vold i nære relasjoner som har mangfold som hoved- 
tema. Hvordan vi forstår og snakker om likhet, forskjell og mangfold, 
er et overordnet tema. Målgruppen er forskere, studenter, ansatte i 
hjelpeapparatet og andre med interesse for vold og overgrep i nære 
relasjoner. 

Flere av bokens kapitler (kapittel 2, 3, 4, 5 og 9) er basert på prosjekter 
knyttet til forskningsprogrammet Vold i nære relasjoner ved Velferds- 
forskningsinstituttet NOVA og Nasjonalt kunnskapssenter om vold og 
traumatisk stress (NKVTS). Programmet finansieres av Justis- og bered- 
skapsdepartementet og Kunnskapsdepartementet. Antologien som sådan 
inngår i NOVAs publikasjoner under dette programmet. Øvrige kapitler 
bygger på forskning finansiert av Barne-, ungdoms- og familiedirektora- 
tet (kapittel 6), Helse- og omsorgsdepartementet (kapittel 7) og Barne- og 
familiedepartementet (kapittel 8). 

KAPITTEL 1 


Mangfoldsperspektiver i forskning 
på vold i nære relasjoner 


Anja Bredal 

Nordlandsforskning 


Astrid Margrethe Anette Eriksen 


Senter for samisk helseforskning (SSHF), UiT Norges arktiske 
universitet, OsloMet — storbyuniversitetet 


Abstract: Most research on domestic violence has focused on violence against 
women in a gender perspective. However, there has been an increasing understan- 
ding of the importance of other social dimensions in order to understand the nature 
and impact of the violence. The aim of this chapter is to explore the current status of 
research on domestic violence in a diversity perspective. We argue that dimensions 
like ethnicity, class, sexuality and sexual orientation are important in addition to 
gender to expand our understanding of domestic violence, and that intersectionality 
may be an important theoretical instrument. The chapter also gives a brief overview 
of the other chapters of the book. 


Keywords: Norwegian research, domestic violence, gender, diversity, intersectionality 


Introduksjon 


Menns vold mot kvinner og foreldres vold mot barn var tidligere ansett 
som et privat anliggende, og volden ble bagatellisert, for eksempel ved at 
politiet kategoriserte partnervold som «husbrak» (Ahnfelt, 1997; Morken 
& Selle, 1995). Kjønnsmaktperspektiver sto sentralt i kvinnebevegelsens 

KAPITTEL 1 


og kvinneforskningens forståelse av volden. Ifølge Skjorten, Bakketeig, 
Bjørnholt og Mossige (2019) har kjønnsmakt blitt forstått på litt ulike 
måter, men fellesnevneren er at vold og overgrep mot kvinner forstås i 
lys av kvinneundertrykking (se også Skjørten, 2004). I andre forståelser 
av vold i nære relasjoner anses den mer som et individuelt problem knyt- 
tet til den enkeltes psykiske tilstand, rusmisbruk eller på andre måter 
særegne livssituasjon. Slike individorienterte forklaringsmodeller — hvor 
voldsutøveren gjerne blir forstått som et avvik fra normalen - har av 
kjønnsmaktperspektivets tilhengere gjerne blitt oppfattet som en form for 
bagatellisering som underkjenner hvor utbredt og systematisk vold mot 
kvinner er. Mot denne bakgrunnen har det vært avgjørende for kvinne- 
bevegelsen å vise frem den kjønnede systematikken i voldsbildet. Kvinner 
som gruppe utsettes for vold fra menn — både fremmede og kjente, ute og 
hjemme - i form av seksuell, fysisk og psykisk vold, og slik kjønnsbasert 
vold forekommer i alle sosiale lag. Det er ikke bare de «andre» marginali- 
serte mennene som er voldelige, men også de vanlige mennene. Kort sagt 
har kjønn vært den viktigste sosiale dimensjonen i forståelsen av vold i 
nære relasjoner, og det har vært sentralt for kvinnebevegelsen å holde fast 
ved et allmenngjøringsperspektiv, det vil si at man vektlegger likheter i 
kvinners risiko for vold. Et søkelys på forskjeller i utsatthet mellom ulike 
grupper av kvinner har i dette perspektivet blitt oppfattet som en måte å 
bagatellisere volden på. 

Kjønnsmaktperspektivet er blitt utfordret fra flere hold, både innad i 
kvinnebevegelsen, fra voldsforskere og fra mannsaktivister. Blant annet 
har omfangsundersøkelser vist at også kvinner utøver vold i nære relasjo- 
ner — mot sine barn og partnere. Nar det gjelder mildere former for vold i 
nære relasjoner (mot både partner og barn), utøves volden i omtrent like 
stor grad av kvinner som av menn (Pape & Stefansen, 2004; Mossige & 
Stefansen, 2016; Thoresen & Hjemdal, 2014). Den grove gjentakende vol- 
den er imidlertid primært rettet mot kvinner og barn og utøvd av menn. 
Ensidige kjønnsperspektiver har også blitt utfordret av forskere som er 
opptatt av betydningen av klasse. For eksempel fant Pape og Stefansen 
(2004; se også Thoresen & Hjemdal, 2014) at sannsynligheten for å bli 
utsatt for partnervold var betydelig større for kvinner med lav sosio- 
økonomisk status enn for kvinner med høy status. I en kommentar til 

disse funnene vektla Skjorten (2004) at krisesenterbevegelsens insiste- 
ring pa at kvinnemishandling forekom i alle sosiale lag, var viktig for a 
kunne etablere volden som et alvorlig samfunnsproblem. Hun antydet 
imidlertid at denne strategien hadde hatt noen uheldige konsekvenser i 
form av manglende differensiering av hjelpetilbudet: «[Djet kan hende at 
allmenngjøringen av problemet har vært en barriere mot å utvikle mer 
spesifikke tiltak for kvinner i marginaliserte posisjoner» (Skjørten, 2004, 
s. 73). Det er ellers viktig å understreke at mye av kritikken av ensidige 
kjønnsperspektiver på vold har kommet «innenfra» i kvinnebevegelsen — 
både aktivister og forskere innen svart feminisme, urfolksfeminisme og 
postmoderne og postkolonial feminisme. Her fremheves det at kvinner 
ikke bare er kvinner; de har også en klassemessig og etnisk tilhørighet, 
en seksuell orientering, en posisjon i rasialiserte' hierarkier og så videre. 
Dette er et sentralt poeng i interseksjonelle perspektiver, som vi presente- 
rer nærmere i dette kapitlet. 

Når det gjelder bevegelsen mot et mer differensiert bilde av vold i 
nære relasjoner, er det kanskje betydningen av etnisitet og kultur som 
har fått mest oppmerksomhet det siste tiåret, og da særlig knyttet til 
såkalt æresrelatert vold blant enkelte grupper innvandrere. Denne vol- 
den tematiseres gjerne separat fra vold i nære relasjoner i majoritetsbe- 
folkningen, både i offentlig debatt, politikk og forskning. Myndighetenes 
innsats mot tvangsekteskap, kjønnslemlestelse og æresrelatert vold har 
hele tiden vært organisert i egne handlingsplaner, til tross for at disse 
praksisene inngår i den offisielle definisjonen av vold i nære relasjoner 
(Bredal, 2013, 2014; Bredal & Lidén, 2015). På denne måten kan vi si at det 
har vokst frem et skille mellom «vanlig vold» og «spesiell vold» som ikke 
alltid er fruktbart, verken for forståelsen eller for håndteringen av volden 
(Bredal, 2007, 2014). At den spesielle volden ofte forbindes med innvan- 
dreres «kultur», til forskjell fra en kjønnet - eller individualisert — forstå- 
else av vold i majoritetsbefolkningen, er noe vi kommer tilbake til. 


1 Begrepet rasialisering viser til prosessen med å innskrive forestillinger om «rase», etnisitet eller 
kultur på menneskers identiteter og sosiale relasjoner og på denne måten skape ulikestilte sym- 
bolske og materielle livsvilkår og maktrelasjoner (Groglopo, 2015, s. 199-201). (Se kapittel 6) 


IL 


KAPITTEL 1 


Oppsummeringsvis kan vi fastsla at det har blitt mer legitimt 4 snakke 
om forskjeller og variasjon, bade nar det gjelder voldens art og omfang 
og i ulike grupper i samfunnet. Eller som Skjorten og kollegaer skriver: 
Vi har fått «et mer pluralistisk voldsbilde», og det har vært en «bevegelse 
mot mer pluralistisk forståelse av volden» (Skjørten et al., 2019). I norsk 
sammenheng har denne pluralismen så langt blitt forstått som et spørs- 
mål om sårbare eller særlig sårbare grupper, blant annet i politiske doku- 
menter og på praksisfeltet. En ambisjon for denne antologien er å bidra til 
en bredere og mer overordnet forståelse av mangfold. 

Formålet med boken er å samle ny forskningsbasert kunnskap som 
belyser vold i nære relasjoner i et mangfoldsperspektiv. I til sammen ni 
kapitler dokumenterer og analyserer forskere hvordan vold i nære relasjo- 
ner kan variere i art og omfang langs - og i samspill mellom - ulike sosi- 
ale dimensjoner, som klasse, etnisitet, kjønn, kjønnsidentitet og seksuell 
orientering. Vi har ønsket å vektlegge flerdimensjonale og komparative 
analyser. Boken gir ingen uttømmende analyse av vold i dagens mangfol- 
dige Norge, men den er den første norske boken om vold i nære relasjoner 
som har mangfold som hovedtema. Hvordan vi forstår og snakker om 
likhet, forskjell og mangfold, er et overordnet tema. Selv om bidragsy- 
terne i begrenset grad forholder seg til interseksjonalitet som teoretisk 
perspektiv, ser vi på boken som et viktig bidrag til utforskingen av et 
interseksjonalitets- og mangfoldsperspektiv på vold i nære relasjoner i en 
norsk kontekst. I dette inngår at mangfold anses som et anliggende for 
hele befolkningen, ikke kun som et spørsmål om vold i bestemte mino- 
ritetsgrupper. Mangfold kan således med fordel forstås som et spørsmål 
om dimensjoner heller enn om grupper. Et vesentlig poeng er at hvem 
som til enhver tid defineres som majoritet og minoritet, veksler avhen- 
gig av hvilke dimensjoner man retter oppmerksomheten mot. Et sentralt 
anliggende er å vise at majoriteten(e) er en del av mangfoldet, ikke en 
gitt «vanlighet» som andres forskjellighet defineres utfra. Et annet viktig 
poeng er at mangfold ikke bare handler om forskjell, men om makt, dis- 
kriminering og sosial ekskludering. 

I neste avsnitt gjennomgår vi eksempler på norsk forskning om omfan- 
get av vold i nære relasjoner samt enkelte studier av levekår i bestemte 
minoritetsgrupper. Hensikten er å undersøke hvorvidt forskningen tar 

hoyde for mangfoldet i befolkningen. Dernest presenteres interseksjona- 
litetsperspektivet slik det ble utviklet av Kimberlé Crenshaw for a forsta 
kvinners voldsutsatthet som resultat av et samspill mellom kjonn, rase og 
klasse. Sa tar vi for oss noen aktuelle utfordringer knyttet til forstaelse av 
forskjeller og likheter mellom vold i henholdsvis minoritetsfamilier og 
majoritetsfamilier. De ulike bidragene i antologien trekkes inn i disku- 
sjonen der det er relevant, for vi runder av med en kort presentasjon av 
samtlige kapitler i boken. 


Voldsforekomst i ulike grupper 


1 2014 publiserte Nasjonalt kunnskapssenter om vold og traumatisk stress 
(NKVTS) undersøkelsen Vold og voldtekt i Norge. En nasjonal forekomst- 
studie av vold i et livslopsperspektiv (Thoresen & Hjemdal, 2014). Dette 
er en representativ undersøkelse som systematisk sammenlikner likheter 
og forskjeller i utsatthet blant menn og kvinner. Undersøkelsen viste at 
like mange menn (5,1 prosent) som kvinner (4,9 prosent) hadde opplevd 
alvorlig fysisk vold fra foresatte i barndommen (Thoresen & Hjemdal, 
2014, S. 15-16). Omtrent like mange menn (16,3 prosent) som kvinner (14,4 
prosent) rapporterte mindre alvorlig partnervold noen gang i livet, mens 
betydelig flere kvinner (8,2 prosent) enn menn (1,9 prosent) hadde vært 
utsatt for alvorlig vold fra partner (Thoresen & Hjemdal, 2014, s. 17). Også 
når det gjaldt voldtekt, var forekomsten betydelig høyere blant kvinnene 
(9,4 prosent) enn blant mennene (1,1 prosent) (Thoresen & Hjemdal, 2014, 
s. 83). Kjønnsforskjellene var også store når det gjaldt andre former for 
seksuelle overgrep (Thoresen & Hjemdal, 2014, s. 82-83). Spørsmålet 
om hvorvidt kvinner er mer utsatt enn menn, avhenger altså av hvilken 
form for og alvorlighetsgrad av vold man undersøker, slik også Margunn 
Bjørnholt utdyper i sitt bidrag til denne boken (kapittel 2). Utøverne og de 
utsatte var for det meste av motsatte kjønn. 0,9 prosent av mennene og 1,7 
prosent av kvinnene hadde opplevd vold fra en partner av samme kjønn 
(Thoresen & Hjemdal, 2014, s. 80). 

Når det gjelder mangfoldsdimensjoner, er data fra denne befolk- 
ningsundersøkelsen begrenset til (binært) kjønn og sosioøkonomisk 
bakgrunn. Man spurte om respondentenes landbakgrunn, men antallet 

respondenter med innvandrerbakgrunn var for lavt til å beskrive for- 
skjeller mellom grupper (Thoresen & Hjemdal, 2014, s. 18). Identitet som 
samisk eller en nasjonal minoritet ble ikke etterspurt, heller ikke funk- 
sjonsevne, seksuell orientering eller kjønnsidentitet. Ifølge handlingsplan 
mot vold i nære relasjoner for 2014-2017 skulle NKVTS gjennomføre til- 
leggsundersøkelser i «grupper der vi særlig mangler kunnskap, som blant 
annet personer med innvandrerbakgrunn, lhbt-personer og personer 
med nedsatt funksjonsevne» (Justis- og beredskapsdepartementet, 2013). 
Over to år etter at planperioden utløp, er dette tiltaket fortsatt ikke gjen- 
nomført. Thoresen og Hjemdal (2014, s. 135) anbefaler for øvrig at det bør 
gjennomføres «studier av spesielt utsatte grupper og grupper som kan 
være vanskelige å nå ut til». 

Hva så med andre omfangsstudier om vold? Hvilke mangfoldsdi- 
mensjoner registreres, og hvilke mål brukes? Vi skal først se på noen 
aldersbestemte studier. NKVTS har gjennomført en egen omfangsun- 
dersøkelse av vold og overgrep mot eldre personer i Norge (Sandmoe 
et al., 2017). Her er det ikke spurt om etnisk bakgrunn eller innvan- 
drerbakgrunn, ei heller seksuell legning eller ikke-binær kjønnsiden- 
titet. Studien — som rettet seg mot personer mellom 66 og 90 år — viste 
at mellom 5 og 7 prosent av respondentene rapporterte om voldserfa- 
ring siste 12 måneder. I studien ble det spurt om fysisk vold, psykiske 
overgrep, seksuelle overgrep, økonomiske overgrep og omsorgssvikt, og 
da alle voldsformer ble inkludert i analysene, var det ingen signifikante 
forskjeller mellom menn og kvinner når det gjaldt utsatthet. I ni av ti 
tilfeller var voldsutøveren en person som den utsatte hadde en nær rela- 
sjon til. Analysene viste at de som hadde vært utsatt for vold og overgrep 
tidligere i livet, hadde åtte ganger høyere risiko for å bli utsatt for vold 
og overgrep etter fylte 65 år. De voldsutsatte hadde klart høyere sann- 
synlighet for å ha kroniske lidelser og helseplager, for å mangle noen å 
snakke fortrolig med og for å føle seg hindret fra å delta i sosiale akti- 
viteter. To tredeler av de voldsutsatte i dette utvalget hadde aldri kon- 
taktet noen for å få hjelp (Sandmoe et al., 2017, se også Sandmoe, 2019). 
Studien har flere spørsmål som kan knyttes til funksjonsevne, herunder 
kroniske lidelser, langvarige helseplager, døvhet eller dårlig hørsel samt 
blindhet eller svaksynthet. 

I 2019 gjennomforte NKVTS Ungdomsundersokelsen om erfaringer 
med vold og overgrep (UEVO-studien) blant skoleungdom mellom 12 og 16 
år (se kapittel 8 av Augusti og Hafstad; Hafstad & Augusti, 2019). Hensik- 
ten var å kartlegge forekomst av vold, seksuelle overgrep, psykisk vold og 
omsorgssvikt. Når det gjelder kjønn, hadde spørreskjemaet følgende sva- 
ralternativer: «Gutt», «jente», «denne inndelingen passer ikke for meg». 
Knappe 1 prosent av utvalget valgte det tredje alternativet. UEVO-studien 
spør ungdommene om innvandrerbakgrunn og om de har syns-, hørsels- 
eller bevegelseshemming. Det spørres ikke om samisk identitet. NOVA 
har kartlagt utviklingstrekk knyttet til vold fra foreldre, vitneerfaringer 
og seksuell vold blant ungdom i undersøkelsene UngVold 2007 og UngVold 
2015, som ble gjennomført blant 18—19-åringer (Mossige & Stefansen, 2016). 
UngVold-undersøkelsene spør ikke direkte om annen kjønnsidentitet 
enn gutt og jente. Seksuell legning kartlegges ved hjelp av flere alternativ. 
UngVold 2015 har flere spørsmål om funksjonsnedsettelse, og det spør- 
res om innvandrerbakgrunn i begge studiene. NOVAs ungdomsunder- 
søkelser Ungdata (ungdata.no), der det inngår enkelte spørsmål om vold 
og overgrep, inneholder spørsmål om seksuell orientering. Når det gjelder 
kjønnsidentitet, er det fra 2019 mulig å svare «gutt», «jente» eller «annet». 
Ungdata har ikke spørsmål om funksjonsevne eller samisk tilhørighet, 
men registrerer respondentenes landbakgrunn. Ungdomsstudiene har 
med andre ord mer data om mangfoldsdimensjoner enn NKVTS sin tid- 
ligere omtalte omfangsstudie av vold og overgrep (Thoresen & Hjemdal, 
2014). Disse dataene er så langt i begrenset grad brukt i nærmere analyser. 


Innvandrerbakgrunn - ulike mål 

Som flere av kapitlene i denne boken kommenterer, er både barn og voksne 
med innvandrerbakgrunn overrepresentert i statistikker om vold. Over- 
representasjon av grupper er imidlertid avhengig av hvordan individer 
grupperes, og av hvilke andre bakgrunns- og årsaksfaktorer man kontrol- 
lerer for. I spørreundersøkelser er det vanlig å registrere respondentenes 
innvandrerbakgrunn i grove geografiske kategorier, for eksempel «Norge» 


2 Med unntak fra visse lokale Ungdata-undersøkelser. 

og «Norden», «vestlig» og «ikke-vestlig». Ofte begrunnes slike grove inn- 
delinger med metodiske eller personvernmessige hensyn. Metodisk kan 
det være nødvendig for at gruppene skal bli store nok til at forskerne 
kan bruke statistiske verktøy, mens personvern tilsier at store grupper 
er nødvendig for å sikre anonymitet. I NOVAs UngVold-undersøkelse ble 
ungdommene spurt om hvor de selv og foreldrenes deres var født. Svar- 
kategoriene var «i Norge», «i et annet nordisk land», «i et annet europeisk 
land», «i Asia», «i Afrika», «i Sør-Amerika» og «i Nord-Amerika/Oceania» 
samt «vet ikke». I NOVAs Ungdata-undersøkelse Ung i Oslo, derimot, ble 
ungdommene bedt om å oppgi det enkelte landet som de og foreldrene 
deres var født i. Analysen i kapitlet til Patrick Lie Andersen, Ingrid Smette 
og Anja Bredal (kapittel 9) er derfor unik i norsk sammenheng ved at den 
undersøker variasjon i voldsutsettelse og frykt for vold blant ungdom ut 
fra foreldrenes og barnas fødeland. De finner at overrepresentasjonen av 
innvandrere generelt modereres når de bruker en mer finmasket innde- 
ling etter enkeltland eller region. Et annet viktig spørsmål er hva land- 
bakgrunn er et mål for. Ofte blir det brukt som en operasjonalisering av 
kultur (Römkens & Lahlah, 2011). Hvordan landbakgrunn skal tolkes i 
kvantitative undersøkelser, diskuteres nærmere i kapittel 9. 

Det har også i begrenset grad vært gjennomført egne studier av volds- 
utsatthet i bestemte minoritetsgrupper. Et viktig unntak er den første 
norske omfangsstudien av samer sammenliknet med ikke-samer, som 
Astrid M. A. Eriksen presenterer i sitt bidrag til denne boken (kapittel 7). 
Internasjonal forskning viser at urbefolkninger har en høyere risiko for å 
bli utsatt for vold sammenlignet med majoritetsbefolkningen i de respek- 
tive landene. I denne omfangsstudien er emosjonell, fysisk og seksuell 
vold målt, samt voldsutøver. 


Data om vold i levekårsundersøkelser 

Det er ikke gjennomført omfangsstudier av vold i nære relasjoner blant 
personer med funksjonsnedsettelser i Norge, men levekårsdata viser at 
10 prosent av de med funksjonsnedsettelser, oppga at de hadde vært utsatt 
for vold eller trusler generelt, mot 5 prosent i hele befolkningen (Ramm & 
Otnes, 2013). I en studie av hatefulle ytringer mot personer med nedsatt 

funksjonsevne i Norge rapporterte 11 prosent av respondentene at de hadde 
vert utsatt for trusler om vold (Vedeler, Olsen & Eriksen, 2019). En britisk 
studie av hatkriminalitet rettet mot personer med nedsatt funksjonsevne 
dokumenterer at personer i denne gruppen er signifikant mer utsatt for 
voldskriminalitet enn den ovrige befolkningen (Emerson & Roulstone, 
2014). Andre studier internasjonalt viser også at personer med nedsatt funk- 
sjonsevne oftere utsettes for vold i nære relasjoner (Breiding & Armour, 
2015; Khalifeh et al., 2013). Videre er voldsutsatte med nedsatt funksjons- 
evne mer tilbakeholdne med å kontakte hjelpeapparatet (Gundersen & 
Vislie, 2019; Grøvdal, 2013), og Gundersen og Vislie mener at det er grunn 
til å anta at dette også gjelder i en norsk kontekst (Gundersen & Vislie, 
2019). I denne boken har vi ikke inkludert forskning på funksjonsnedset- 
telse som del av det mangfoldige voldsbildet, og vi vil understreke at dette 
er et tema som er viktig å belyse i fremtidig forskning på vold i nære rela- 
sjoner. I tråd med hva Elisabeth Stubberud og Helga Eggebø argumente- 
rer for i kapittel 6, vil vi påpeke at forskning på vold i nære relasjoner mot 
personer med nedsatt funksjonsevne ikke kan forstås uavhengig av vold i 
andre relasjoner, og at det er nødvendig å se ulike former for vold og vold 
i ulike relasjoner og på ulike arenaer i sammenheng. 

Også andre levekårsstudier blant minoritetsgrupper inneholder noe 
informasjon om utsatthet for vold. Den representative studien Seksuell 
orientering og levekår (Anderssen & Malterud, 2013) viste ingen statis- 
tisk signifikante forskjeller mellom lesbiske, homofile og heterofile når 
det gjaldt voldsutsatthet, men bifile kvinner rapporterte om noe høyere 
forekomst. Blant de voldsutsatte respondentene var det flest som hadde 
blitt utsatt for vold fra en ukjent person. Blant bifile menn, heterofile og 
bifile kvinner rapporterte nær én av tre av de voldsutsatte om partnervold 
(Anderssen & Malterud, 2013, s. 100-104). Ut over dette vet vi lite om 
skeives utsatthet for vold i nære relasjoner i norsk sammenheng (Fjær, 
Gundersen & Mossige, 2013: 7). Britiske og amerikanske undersøkelser 
peker i litt ulike retninger. Noen tyder på at lesbiske og homofile er mer 
utsatt for vold i parforhold enn heterofile, mens andre undersøkelser viser 
det motsatte. Ofte går det ikke klart frem hvorvidt partnervolden det rap- 
porteres om, har foregått i heteroseksuelle relasjoner eller likekjønnsrela- 
sjoner (Donovan & Hester, 2014, s. 25-31). 

Statistisk sentralbyrås (SSB) undersøkelse Levekår blant innvan- 
drere i Norge 2016 (Vrålstad & Wiggen, 2017) viser at innvandrerbe- 
folkningen er mer utsatt for ulike levekårsbelastninger, herunder vold, 
enn befolkningen for øvrig. Særlig unge mellom 16 og 24 år har vært 
utsatt for vold og trusler. Dette gjelder 12,8 prosent av innvandrerne 
mot 7,2 prosent av de unge i majoritetsbefolkningen. Innvandrer- 
kvinner er mer utsatt for vold enn både innvandrermenn og kvinner 
i befolkningen for øvrig (Egge-Hoveid, 2017). Undersøkelsen viser at 
utsatthet for vold varierer med opprinnelsesland, men den inneholdt 
ikke informasjon om på hvilke arenaer og i hvilke relasjoner volden 
utøves. 

Eksisterende norske undersøkelser gir altså begrensede muligheter til 
å sammenlikne utsatthet for ulike former for vold blant majoritetsbefolk- 
ningen og etniske minoriteter, seksuelle minoriteter og personer med 
nedsatt funksjonsevne. Dette fordi befolkningsundersøkelsene om vold 
stort sett ikke inkluderer nok informasjon om, eller har høyt nok antall 
deltakere fra, minoritetsgruppene til å kunne gjøre sammenlikninger, og 
fordi levekårsundersøkelsene blant minoritetsgruppene omfatter bare et 
svært begrenset antall spørsmål om vold, ettersom disse undersøkelsene 
har et mye bredere tematisk nedslagsfelt. 

Både tilgang til respondenter og spesielle hensyn i forbindelse med 
innhenting av data, som bruk av tolk, gjør datainnsamling i mino- 
ritetsgrupper særlig ressurskrevende. Ikke desto mindre bør slike 
omfangsstudier prioriteres. Som Eggebø, Karlstrøm og Stubberud 
(2020) argumenterer for, så ville det være hensiktsmessig om fremtidige 
levekårsundersøkelser blant befolkningen som helhet inkluderte infor- 
masjon om tilhørighet til ulike minoritetsgrupper, herunder Norges 
urbefolkning, personer med innvandrerbakgrunn, skeive og personer 
med nedsatt funksjonsevne. Selv om gruppene i enkeltundersøkelser 
ikke skulle være store nok til å kunne sammenliknes, ville man kunne 
aggregere mer robuste utvalg når undersøkelser gjentas over tid. Det 
ville også være en fordel at levekårsundersøkelser rettet mot spesifikke 
minoritetsgrupper, for eksempel innvandrerbefolkningen og lhbt- 
personer, i større grad ble innrettet på en slik måte at spørsmålene (om 
for eksempel vold) kunne sammenliknes. 

Interseksjonalitet 


Som nevnt har kjonnsmaktteorier veert sentrale i forskningen pa vold i 
nære relasjoner. Feministisk teori som retter søkelyset mot kjønn som 
den eneste eller den primære makt- og ulikhetsdimensjonen, har blitt 
utfordret av stemmer både innenfor og utenfor kjønnsforskningen, og 
ikke minst fra svarte og post-koloniale feminister. I en svært innflytelses- 
rik tekst fra 1989 kritiserte jussprofessor og rettighetsaktivist Kimberlé 
Crenshaw feministisk teori for å usynliggjøre svarte kvinners situasjon. 
Her lanserte hun begrepet «interseksjonalitet» som en metafor for å vise 
hvordan ulike former for makt og ulikhet - for eksempel rasisme og 
sexisme — samvirker og hvordan svarte kvinners erfaringer marginalise- 
res innenfor både feminisme og antirasisme. Interseksjonell teori er i dag 
en innflytelsesrik teoretisk retning, og en rekke forskere og tenkere har 
bidratt til å videreutvikle Crenshaw og andre pionérers bidrag. Gitt den 
begrensede rammen for dette kapitlet har vi valgt å presentere grunnleg- 
gende trekk i teorien med utgangspunkt i Crenshaws klassiske tekster. 

Crenshaw påpeker at det i feministisk teori ofte er hvite kvinners 
erfaringer som står i sentrum, og at den antirasistiske politikken domi- 
neres av svarte menn (Crenshaw, 1989). I artikkelen «Mapping the Mar- 
gins: Intersectionality, Identity Politics, and Violence Against Women of 
Color» (Crenshaw, 1991) utforsker hun hvilken betydning rase og kjønn 
har for vold mot svarte kvinner. Hun viser frem en rekke eksempler på 
hvilke problematiske konsekvenser det får når man - i offentlig poli- 
tikk, hjelpetilbud, aktivisme, forskning og media — ikke analyserer og tar 
høyde for interseksjonalitet, det vil samspillet mellom forskjellige makt- 
og ulikhetsdimensjoner som kjønn, rase og klasse. 

Et eksempel Crenshaw trekker frem, er hvordan innvandringsregu- 
lering presser utenlandske kvinner til å bli værende i voldelige relasjo- 
ner fordi de kan risikere deportasjon dersom de bryter ut av ekteskapet 
eller anmelder saken. Innvandrerkvinner utsettes for den kombinerte 
effekten av innvandringsregulering på den ene siden og partnervold på 
den andre, og de settes dermed i en svært vanskelig situasjon som lov- 
givningen ikke tar tilstrekkelig høyde for (Crenshaw, 1991, s. 1246-1250). 
Denne problematikken har vært løftet frem i norsk sammenheng, sær- 
lig av minoritetskvinnebevegelsen og krisesenterbevegelsen (Ljoså, 2001; 

Lidén, 2005; Tyldum & Tveit, 2008; Madsen, Paul, Schlytter & Jemteborn, 
2005; Salimi, 1998). 

Et annen problematikk som Crenshaw belyser, er hvordan rasistiske og 
stereotype forestillinger om svarte kan bidra til både bagatellisering og 
usynliggjøring av den volden som svarte kvinner utsettes for. Et eksem- 
pel hun trekker frem, er at både feministiske og antirasistiske grupper har 
vært motstandere av å offentliggjøre statistikk om voldsutsatthet blant 
svarte kvinner. Feministiske aktivister har vært imot fordi de har fryktet 
at vold mot kvinner da ville bli redusert til et «minoritetsproblem», og 
at vold mot hvite kvinner dermed ikke ville bli tatt på alvor. Antirasis- 
ter ønsket på sin side ikke å offentliggjøre statistikken fordi de mente 
at det ville forsterke stereotype forestillinger om at bestemte minoritets- 
grupper, og da særlig svarte menn, var voldelige (Crenshaw, 1991, s. 1253). 
Slike stereotypier gjør at personer som tilhører en minoritet, for eksempel 
svarte kvinner, gjerne ser seg nødt til å vurdere om de har større interesse 
av å tie om vold enn av å avdekke vold, som i neste omgang bidrar til 
å forsterke rasistiske stereotypier. Problemet er at dersom svarte kvin- 
ner velger eller presses til å tie om vold i antirasismens navn, så er dette 
til hinder for at det alvorlige samfunnsproblemet som vold mot kvinner 
utgjør, tas tak i (Crenshaw, 1991, s. 1256-1258). Problemet med rasistiske 
stereotypier og taushet løftes også frem i to av kapitlene i denne boken. 
I kapittel 7 forklarer Eriksen hvordan en slik mekanisme som Crenshaw 
beskriver, kan bidra til taushet om vold i samiske samfunn. Dette er også 
diskutert internasjonalt i et urfolksperspektiv (Koukkanen, 2014). Stub- 
berud og Eggebø (kapittel 6) viser på sin side hvordan ønsket om ikke å 
reprodusere stereotypier som man selv rammes av, kan føre til at skeive 
med innvandrerbakgrunn tier om vold og seksuelle overgrep. 

Interseksjonalitet er blitt omtalt som kjønnsforskningens viktigste 
teoretiske bidrag de siste tiårene, og det har fått stor betydning for 
forskning, politikk og aktivisme på diskrimineringsfeltet. Et sentralt teo- 
retisk poeng i denne litteraturen er at identiteter og erfaringer ikke kan 
reduseres til summen av separate maktstrukturer og gruppetilhørigheter. 
Snarere må man forsøke å analysere frem hvordan ulike maktstrukturer 
samvirker, og hvordan komplekse sosiale prosesser skaper kontekstspe- 
sifikke former for diskriminering og marginalisering (McCall, 2005). 


20 


MANGFOLDSPERSPEKTIVER | FORSKNING PA VOLD | NARE RELASJONER 


I den internasjonale forskningen pa vold i nere relasjoner («domestic vio- 
lence», «gender based violence», «violence against women»), som gjerne 
har røtter i kjonnsforskningen, har interseksjonell teori fått betydelig 
innflytelse (f.eks. Anthias, 2014; Sokoloff & Dupont, 2005; Strid, Walby & 
Armstrong, 2013; Thiara & Gill, 2010; Donovan & Hester, 2014; Damant 
et al., 2008). I norsk sammenheng har interseksjonell teori fått økende 
betydning, men det er fremdeles få empiriske analyser av vold med dette 
perspektivet. Stubberud og Eggebøs kapittel i denne boken (kapittel 6) er 
et unntak i så måte, der de eksplisitt plasserer sin analyse av voldserfa- 
ringene til skeive med innvandrerbakgrunn i en interseksjonell ramme. 

Interseksjonalitet er et feministisk perspektiv som utfordrer kjønns- 
maktperspektivets ensidige oppmerksomhet på kjønn som den viktigste 
ulikhets- og maktdimensjonen. Men som Crenshaw så tydelig har vist, 
innebærer det på ingen måte at kjønnsperspektiver på makt forkastes. 
Snarere er det snakk om en utvidelse av maktanalysen ved å inkludere 
flere dimensjoner i analysene. I en empirisk studie av vold i nære rela- 
sjoner blant likekjønnspar argumenterer Donovan og Hester (2014) for 
å kombinere feministiske perspektiver på kjønn og makt med innsikter 
fra interseksjonalitetsteori. Kjønnsperspektiver må suppleres med en mer 
sammensatt og finmasket forståelse av hvordan også andre maktstruktu- 
rer og ulikhetsdimensjoner — for eksempel seksuell orientering og rasiali- 
sering — påvirker både erfaringer med og forståelser av vold. 

Også Bjørnholt (kapittel 2) argumenterer for at ulikheter i gruppemes- 
sig utsatthet — for eksempel seksuelle, etniske og nasjonale minoriteter — 
ikke gjør kjønnsperspektiver mindre relevante. Hun mener at særegne 
former for utsatthet på gruppe- og individnivå som oftest vil virke sammen 
med kjønn. Samtidig er noen former for vold ensidig knyttet til kvin- 
ners særlige kroppslige utsatthet gjennom seksualitet og reproduksjon. 
Måtene volden er kjønnet på, vil imidlertid variere. Bjørnholt tar også til 
orde for å anvende et interseksjonelt perspektiv for å forstå voldsutøvere. 
Mens volden på den ene siden kan opprettholde kjønnede maktrelasjoner 
og hierarkier mellom kvinner og menn, kan den enkelte voldsutøveren 
på den andre siden være i en relativt sett underlegen posisjon i forhol- 
det, fremholder hun. Tilsvarende viser Bredals analyse (kapittel 3) av svi- 
germødres rolle i utøvelsen av vold og kontroll i en klassisk patriarkalsk 

storfamiliekontekst at flere maktdimensjoner enn kjønn ma trekkes inn, 
som alder og generasjon. 


Et spørsmål om kjønn eller kultur? 


Som sagt er etnisitet og kultur den forskjellsdimensjonen som har fått 
mest oppmerksomhet i norsk forskning og politikk de siste tiårene, i 
tillegg til kjønn. Ikke minst har det vært mye offentlig debatt om for- 
skjeller og likheter mellom vold i henholdsvis minoritetsfamilier og 
majoritetsfamilier. Ofte veksler diskusjonen mellom likhetsforklarin- 
ger basert på kjønn og forskjellsforklaringer basert på etnisitet og kul- 
tur. Debatten om såkalt æresrelatert vold er et aktuelt eksempel. Flere 
som er opptatt av denne volden, avviser tradisjonelle kjønnsperspekti- 
ver fordi æresrelatert vold også utøves av kvinner og rettes mot menn, 
og fordi kjønnsperspektiver som er basert på individuell partnervold, 
ikke fanger inn den kollektive æreslogikken som preger denne volden. 
Disse aktørene vil fremheve at æresrelatert vold skiller seg fra «van- 
lig vold mot kvinner» ved at den er kollektivt planlagt og utført og 
har sosial støtte (Idriss, 2017; Idriss & Abbas, 2011; Schlytter, Högdin, 
Ghadimi & Backlund, 2009). Tilhengere av mer ensidige kjønnsmakt- 
perspektiver hevder på sin side at et søkelys på kulturelle forskjeller 
tilslører de universelle patriarkalske årsakene til volden, altså at vold 
mot kvinner i ulike grupper og samfunn først og fremst har fellestrekk 
(Lundgren et al., 2001; Montoya & Agustin, 2013). Disse forskerne er 
opptatt av å vise hvordan kulturforklaringer konstruerer vold i etniske 
minoritetsfamilier som mer forskjellig fra vold i majoriteten enn hva 
som er tilfelle, og hvordan dette bidrar til en «andregjøring» («othe- 
ring») av visse minoritetsgrupper i samfunnet, fremfor alt muslimer (se 
også Thiara, Schröttle & Condon, 2011). Hva som ligger i kulturbegre- 
pet, er ofte lite presisert, men det handler om at vold er noe foreskre- 
vet og akseptert innen en gruppe eller et samfunn. Implikasjonen er at 
vold er noe man utøver eller utsettes for på grunn av sin kultur. Kultur 
i denne forstand tilskrives alltid kun minoritetsgrupper, ikke majori- 
teten. På denne måten produseres ikke bare en stereotypi om at visse 
minoritetsgrupper er bærere av en voldelig kultur - med vold som regel. 

Andregjøringen resulterer også i et bilde av majoriteten som likestilt og 
voldsfri - med vold som unntak (Bredal, 2014). 

Denne selektive kulturaliseringen av minoritetsetniske, særlig mus- 
limske, voldsutøvere kombinert med en tilsvarende selektiv individu- 
alisering av majoritetsetniske utøvere (Römkens & Lahlah, 2011) er et 
grunnleggende hinder for en helhetlig forståelse av mangfoldet i rela- 
sjonsvoldslandskapet. Løsningen er ikke, som noen tar til orde for, å se 
bort fra kulturelle aspekter ved volden. Snarere er det nødvendig, slik 
Chantler og Gangoli (2011) konkluderer, å undersøke hvordan kulturelle 
normer og verdier har betydning for vold i alle deler av befolkningen, 
også i majoriteten. 

Bjørnholts kapittel (kapittel 2) er et bidrag til å analysere majoritetsvol- 
den i et kulturelt perspektiv. Hun viser hvordan utøvelsen og utsattheten 
preges av kjærlighetsideologier og andre kulturelle normer og repertoa- 
rer. Og hun forklarer hvordan vold kan være kjønnet selv om den fore- 
går i et samfunn preget av kjønnslikestillingsidealer. Bredal (kapittel 3) 
viser på sin side hvordan ulikheter i voldsrepertoar ikke følger enkle 
skiller mellom minoritet og majoritet, men snarere henger sammen med 
ulike normative og samfunnsmessige kontekster, inkludert normer for 
pardannelse, hushold og parforhold. Dette er kulturelle forskjeller der 
voldsrepertoar i en klassisk patriarkalsk sammenheng skiller seg fra 
voldsrepertoar i et senmoderne samfunn preget av formell kjønnslike- 
stilling. Eriksen (kapittel 7) trekker frem storfamiliens betydning som 
en faktor som fremmer taushet, og som dermed indirekte kan legitimere 
voldsatferd blant samer. 

Kulturelle diskurser og skript står også sentralt i andre av bokens 
bidrag, blant annet når det gjelder hvordan voldsutsatte forholder seg til 
det de oppfatter som problematiske sider ved det å være et offer. I Monika 
Grønli Rostens kapittel (kapittel 5) er det menns verdighetsstrategier som 
er i søkelyset, og hun viser hvordan særlig menn som har opplevd vold fra 
en kvinnelig partner, manøvrerer for å få anerkjennelse som voldsofre og 
for samtidig å bevare sin verdighet som menn. Lotte Cathrin Andersen 
og Kari Stefansen (kapittel 4) finner at kvinner som selv definerer seg 
som — og som blir definert som - sterke eller ressurssterke, opplever det 
som skamfullt å være voldsofre når de ikke forlater utøveren. I samme 

retning peker Bredals pastand om at det er kulturelt stigmatisert 4 leve 
med en voldsutøver i et samfunn der vold i nære relasjoner er så illegi- 
timt som i det norske. Majoritetens stigma er knyttet til ikke å forlate 
voldsutøveren. Motsatt finner hun at noen minoritetsnorske kvinner blir 
i volden fordi det er stigmatisert å leve som skilt kvinne. 


Bokens innhold 


Bokens øvrige åtte kapitler presenterer ny samfunnsvitenskapelig 
forskning på vold i nære relasjoner i Norge. Tre kapitler er basert på 
kvantitative spørreundersøkelser, mens de fem andre bygger på kvalita- 
tive intervjudata. Samtlige bidrag retter søkelyset mot de som utsettes 
for vold. 

De fire første kapitlene (kapittel 2 til 5) handler om partnervold. For- 
fatterne utforsker variasjon i volden langs ulike dimensjoner, som stats- 
borgerskap, innvandrerbakgrunn, klasse, kjønn og seksuell legning. 
Margunn Bjørnholt (kapittel 2) bygger på intervjuer med både kvinner 
og menn som har vært utsatt for vold fra en partner, men vekten ligger på 
de kvinnelige utsatte. Hennes bidrag handler om hvorfor det fortsatt er 
viktig å ha et kjønnsperspektiv på vold i nære relasjoner, og om hvordan 
den norske likestillingskonteksten skaper bestemte former for kjønnet 
utsatthet for majoritetsnorske kvinner. Også Lotte Cathrin Andersen og 
Kari Stefansen (kapittel 4) retter oppmerksomhet mot majoritetsnorske 
kvinner. De utforsker hvordan kvinner med ulik klassebakgrunn for- 
handler om verdighet i en kultur som forbinder offerskap med noe svakt 
og passivt. Analysen viser både likheter og forskjeller mellom arbeider- 
klasse- og middelklassekvinner. 

I kapittel 3 analyserer Anja Bredal partnervoldserfaringer blant majo- 
ritetsnorske kvinner og kvinner med bakgrunn fra klassisk patriarkal- 
ske land, hvorav noen av de sistnevnte også har vært utsatt for vold fra 
medlemmer av svigerfamilien. Hun finner variasjon som går på tvers av 
de forhåndsdefinerte gruppene, og hun foreslår en mer nyansert måte å 
forstå mangfoldet på. 

Disse kapitlene utforsker altså mangfold kvinner imellom, og hvordan 
andre sosiale dimensjoner, som klasse, etnisitet og kultur, spiller sammen 

med kjonn. Kapittel 5 handler om menn som har veert utsatt for vold 
fra mannlig eller kvinnelig partner. Her setter Monika Grønli Rosten seg 
fore a undersoke menns erfaringer som et fenomen i seg selv, og ikke bare 
som en motsats til kvinnelig utsatthet. Med sokelys pa mennenes for- 
handlinger om offerskap og verdighet analyser hun frem bade fellestrekk 
og variasjoner i deres fortellinger. 

To av bidragene - fra Elisabeth Stubberud og Helga Eggebø (kapittel 6) 
og Astrid M. A. Eriksen (kapittel 7) - omhandler vold i flere relasjoner, 
inkludert relasjoner som vanligvis faller utenfor studier av vold i nære 
relasjoner. Et av Stubberuds og Eggebøs viktigste poeng i kapitlet er nett- 
opp at ulike former for vold, vold i ulike relasjoner og på ulike arenaer 
må ses i sammenheng for å få grep om skeive innvandreres utsatthet og 
variasjonen mellom dem. Eriksen sammenlikner forekomst av ulike for- 
mer for vold i ulike relasjoner blant samer og ikke-samer. I tillegg til etni- 
sitet ser hun på kjønn og alder, det vil si når volden rammet - som barn, 
som voksen og i et livsløpsperspektiv. Kapitlet presenterer også funn om 
sammenhengen mellom vold i barndommen og helseplager som voksen, 
og om grad av åpenhet om volden. Sistnevnte tema kobler Eriksen til en 
diskusjon om hvorvidt særskilte kulturelle trekk i den samiske befolk- 
ningen fremmer taushet om vold. Dette kan ses i sammenheng med den 
historiske assimileringen og diskrimineringen av urfolk globalt (Daoud 
et al., 2013; Kuokkanen, 2014). For øvrig har de to kapitlene felles at de 
peker på diskriminering som en sentral dimensjon når det gjelder både 
hvorfor vold forekommer, og hvorfor noen utsatte kvier seg for å fortelle 
om volden eller søke hjelp. 

De to siste kapitlene i boken retter søkelyset mot barns og unges erfa- 
ringer med vold fra foreldre. Både Else-Marie Augusti og Gertrud Sofie 
Hafstad (kapittel 8) og Patrick Lie Andersen, Ingrid Smette og Anja 
Bredal (kapittel 9) bygger på data fra skolebaserte spørreundersøkelser, 
hvorav den første er nasjonal og omfatter aldersgruppen 12-16 år, mens 
den andre er begrenset til 16-19-åringer i Oslo. Augusti og Hafstad under- 
søker særlig sammenhengen mellom grad av foreldrekontroll og vold, 
mens Andersen, Smette og Bredal ser nærmere på unges erfaring med 
vold og frykt for vold. I begge kapitler er det forskjeller og likheter mel- 
lom majoritetsbefolkningen og familier med innvandrerbakgrunn som 

star i sentrum, og et sentralt anliggende er bade a nyansere og spesifisere 
slike forskjeller gjennom å trekke inn andre sosiale dimensjoner. 

Abstract: This chapter presents findings from a study that explored intimate part- 
ner violence (IPV) and its relation to gender, gender equality and power, drawing 
on qualitative interviews with 28 women and 9 men. The chapter argues that being 
exposed to violence from an intimate partner in a presumed gender equal coun- 
try represents a particular minority position, and for whom the Norwegian gender 
equal legislation and discourse may become part of the problem: Love and gender 
equality could be used as rhetorical resources for the perpetrator, and gendered pat- 
terns of care may contribute to the gendered character of IPV. Furthermore, the lan- 
guage of love and the ideals of trust and transparency in a relationship could be used 
and abused by the perpetrator to legitimize coercive control. Gender equality and 
the ideal of gender balance could also be used as rhetorical resources by the abuser, 
including the sharing of housework, political engagement against violence as well 
as shared parenting after divorce. This shows that egalitarian attitudes and gender 
balance in the division of labour in the home are not incompatible with the exercise 
of violence. Further, gendered expectations and feelings of care and love formed a 
gendered entanglement that made it difficult to leave. Fear of the perpetrator and 
concern for children's safety in the context of the contemporary egalitarian post- 
separation regime in Norway further added to victims’ ordeals. 


Keywords: domestic violence, intimate partner violence, gender equality, power, 
prevalence study, reproductive violence, sexual violence 


Introduksjon 


Hvordan vold i parforhold henger sammen med kjonn, likestilling og 
makt, har lenge vært og er fortsatt et sentralt faglig og politisk spørsmål 


Sitering av denne artikkelen: Bjørnholt, M. (2020). Vold, kjærlighet og makt i likestillingslandet. I 
A. Bredal, H. Eggebø & A. M. A. Eriksen (Red.), Vold i nære relasjoner i et mangfoldig Norge (Kap. 2, 
s. 31-46). Oslo: Cappelen Damm Akademisk. https://doi.org/10.23865/noasp.99.ch2 

innen voldsfeltet. Vold i parforhold ble forst politisert og satt pa dagsor- 
denen av kvinnebevegelsen pa 1970-tallet, og vold mot kvinner har blitt 
en viktig del av kampen for likestilling og kvinners menneskerettigheter. 
Vold i parforhold har dermed blitt politisk og teoretisk knyttet til man- 
glende likestilling, forstatt som mannlig makt og dominans i parforhold 
og i samfunnet. Arbeidet mot vold har blitt nedfelt som del av forpliktel- 
sene etter FNs konvensjon om 4 avskaffe alle former for diskriminering 
av kvinner (FNs kvinnekonvensjon) og Europaradets konvensjon om 
forebygging og bekjempelse av vold mot kvinner og vold i nære relasjoner 
(Istanbul-konvensjonen), som Norge ratifiserte i 2017. 

I Norge har det de senere årene vært en bevegelse i retning av kjønns- 
nøytral språkbruk og lovgivning som del av å favne flere grupper og flere 
typer vold i familien (Skjørten, Bakketeig, Bjørnholt & Mossige, 2019). 
Det er en pågående diskusjon om hvorvidt kjønnsnøytral begrepsbruk 
og lovgivning tilslører kjønnsforskjeller og underkommuniserer kvin- 
ners større utsatthet for vold i parforhold. Ut fra en vurdering om at en 
kjønnsnøytral terminologi er fullt forenelig med et kjønnsperspektiv, 
anvendes det kjønnsnøytrale uttrykket «vold i parforhold», samtidig som 
kapitlet studerer partnervold i et kjønnsperspektiv. 

Dette innebærer å studere voldens kjønnsdimensjoner på flere ulike 
nivåer. Det strukturelle nivået ser på kjønnede mønstre i voldsutsatthet 
og fordeling av ressurser mellom menn og kvinner. Ressurser kan være 
økonomiske, kulturelle og institusjonelle. Disse ressursene produseres av 
samfunnets institusjoner, og analysene ser på hvilken hjelp voldsutsatte 
får fra rettsapparatet, krisesentre, familievernkontorer og andre offent- 
lige tjenester, og på hvordan møter med hjelpeapparat og rettsvesen både 
kan være til hjelp og kan bidra til å forverre situasjonen for de voldsut- 
satte. Det kulturelle nivået handler om forestillingene om kjønn og vold 
som er med på å forme forståelser av vold og også seksuelt begjær, kjær- 
lighet, språk og begreper om parforhold. Det subjektive nivået har å gjøre 
med hvordan konkrete kropper og subjekter i konkrete situasjoner har 
kjønnede erfaringer. Disse tre nivåene vil virke sammen i informantenes 
erfarte virkelighet. 

Kjønnede mønstre i utsatthet handler ikke bare om tallmessig forde- 
ling av voldsutsatthet, men også om hvordan dette henger sammen med 

andre posisjoner. Kvinner representerer den tallmessig største gruppen 
av utsatte for grov og seksuell vold i parforhold (Thoresen & Hjemdal, 
2014; Bjørnholt & Hjemdal, 2018), mens flertallet av voldsutøverne er 
menn. Heteroseksuelle kvinner utgjør følgelig majoriteten av voldsut- 
satte, men denne majoritetsposisjonen er ikke nødvendigvis forbundet 
med privilegier slik man vanligvis tenker om forholdet mellom majori- 
tet og minoritet. Det kan tvert om argumenteres for at for etnisk norske 
kvinner representerer det å være utsatt for vold i seg selv en stigmati- 
sert minoritetsposisjon, nettopp fordi vold ikke er akseptert i det norske 
samfunnet, og fordi man tar likestilling for gitt (Bang-Olsen, Bjørnholt, 
Hauge & Kiamenesh, 2020). 

Det å være i tallmessig minoritet er heller ikke det samme som å 
være i en særlig utsatt posisjon. Menn er i en tallmessig minoritet 
blant voldsutsatte, men det følger ikke av denne minoritetsposisjo- 
nen at voldsutsatte menn er en særlig utsatt gruppe. Med forbehold 
om at menn vil ha ulik tilgang til kjønnede privilegier i kraft av ulike 
posisjoner i andre hierarkier, som klasse og etnisitet, vil menn kunne 
ha tilgang til ressurser og privilegier i et samfunn der det eksisterer 
strukturelle og kulturelle kjønnsforskjeller i menns favør, slik det gjør 
i Norge. Imidlertid kan menn bli utsatt for kjønnsstereotypier som 
gjør det vanskeligere å få tilgang til offerposisjonen, slik Rosten viser 
i denne bokens kapittel 5 (Rosten, 2020). Hvorvidt det er slik i Norge 
i dag, kan ikke tas for gitt. Gjennom kjønnsnøytral lovgivning, her- 
under et lovfestet krisesentertilbud, blir menn i Norge rettslig og insti- 
tusjonelt anerkjent som potensielle ofre for vold fra partner (Bjørnholt 
& Rosten, under utgivelse). 

Enkelte grupper som er i minoritet både i det norske samfunnet og 
blant voldsutsatte, har høyere forekomst av vold. Dette gjelder enkelte 
etniske og nasjonale minoriteter (se kapittel 1, Bredal, Eggebø & Eriksen, 
2020, og kapittel 7, Eriksen, 2020). Slike ulikheter i gruppemessig utsatt- 
het gjør ikke kjønnsperspektiver mindre relevante. Tvert om vil særegne 
former for utsatthet på gruppe- og individnivå oftest virke sammen med 
kjønn. Samtidig er noen former for vold ensidig knyttet til kvinners sær- 
lige kroppslige utsatthet gjennom seksualitet og reproduksjon. Men hvor- 
dan dette kommer til uttrykk, og hvilke konsekvenser volden får, vil til 

en viss grad avhenge av den samfunnsmessige sammenhengen. Matene 
volden er kjonnet pa, vil derfor variere. 

I dette kapitlet argumenterer jeg bade for at vold i parforhold ram- 
mer kvinner på bestemte mater — til forskjell fra menn - og for at det 
å være voldsutsatt som etnisk majoritetsnorsk kvinne gir noen særlige 
utfordringer i det norske samfunnet i dag. Kapitlet belyser to sider ved 
volden der den norske likestillingskonteksten skaper bestemte former for 
kjønnet utsatthet for voldsutsatte norske majoritetskvinner. For det før- 
ste kan kulturelle forestillinger om kjærlighet og likestilling anvendes av 
voldsutøver som retoriske ressurser. For det andre kan kjønnede møn- 
stre av omsorg og kjærlighet bidra til å opprettholde forholdet og hindre 
voldsutsatte i å bryte ut. Særlig vil voldsutsatte mødre kunne havne i en 
problematisk situasjon i møte med rettslige realiteter og normative fore- 
stillinger om likestilt foreldreskap — en av bærebjelkene i det norske like- 
stillingsprosjektet (Bjørnholt, 2012). 

Et slikt mangefasettert - eller interseksjonelt - perspektiv (Bredal, 
Eggebø og Eriksen, 2020) er også viktig for å forstå voldsutøvere. Volden 
kan på den ene siden bidra til å opprettholde dominans og makt i rela- 
sjonen og i samfunnet, herunder kjønnede maktrelasjoner og hierarkier 
mellom kvinner og menn. På den andre siden kan den enkelte voldsut- 
øveren være i en relativt sett underlegen posisjon i forholdet. Kombina- 
sjonen av en voldsutøver som sliter og kjønnede dynamikker av omsorg 
og kjærlighet vil kunne fungere som makt som holder den voldsutsatte 
fast, samtidig som den voldsutsatte kan oppleve at hun har makt som den 
sterke i forholdet. 


Metode, utvalg og analyser 


Kapitlet bygger på kvalitative forskningsintervjuer med 37 personer - 
28 kvinner og 9 menn - som del av prosjektet Vold i parforhold — kjønn, 
likestilling og makt (Bjørnholt & Helseth, 2019), finansiert av Justis- og 
beredskapsdepartementet gjennom forskningsprogrammet Vold i nære 
relasjoner 2014-2019. Deltakerne ble rekruttert dels gjennom omfangs- 
studien Vold og voldtekt i Norge (Thoresen & Hjemdal, 2014) og dels gjen- 
nom sosiale medier. Et utvalg av deltakere fra omfangsstudien som hadde 

svart positivt på minst ett spørsmål om partnervold, ble trukket ut og 
kontaktet av byrået som hadde utført studien. De fikk informasjon om 
den nye kvalitative studien om vold i parforhold, og de som samtykket 
til å bli kontaktet for eventuelt å delta i den nye studien, fikk en henven- 
delse fra prosjektleder. I tillegg ble invitasjonen til å delta i studien delt på 
NKVTS sin Facebook-side og under omtalen av prosjektet på NKVTS sin 
nettside (se også Bjørnholt, 2019). Informantene dekket et aldersspenn fra 
slutten av tenårene til over 70 år. Ulike yrker og utdanninger og ulike sek- 
suelle orienteringer var representert, med heterofile som den største grup- 
pen. Av kvinnene var 26 i heterofile forhold, og to var i lesbiske forhold. 
Blant mennene var sju i heterofile forhold, én var i et homofilt forhold, 
og én var i et heteroseksuelt forhold der kjæresten endret kjønnsidentitet 
(fra hun til han) underveis i forholdet. Alle informantene hadde majo- 
ritetsnorsk bakgrunn. Det ble innhentet informert samtykke fra infor- 
mantene. Intervjuene ble transkribert og anonymisert ved at navn, yrke 
og andre kjennetegn som kunne føre til gjenkjenning av informanter, ble 
endret. Studien er meldt til Norsk senter for forskningsdata (NSD), og 
rekruttering av informanter gjennom omfangsstudien ble meldt og god- 
kjent av regionale komiteer for medisinsk og helsefaglig forskningsetikk 
(REK). I det følgende presenteres funn som er basert på en teoriinformert 
analyse av intervjuene, med søkelys på kjønn og makt. Analysen er særlig 
informert av feministisk teori om omsorg og kjærlighet (Haavind, 1982; 
Illouz, 2012; Jónasdóttir, 1994; 2010) og teori om avhengighet og sårbarhet 
(Fineman, 1995; 2004; 2017). 


Kjærlighetens språk 


Kjærlighet er et sentralt analysetema i både intervjuene og litteraturen. 
I intervjuene er det eksempler på at utøveren manipulerer gjennom å 
vise til kjærlighet for å kontrollere den utsatte eller for å få igjennom sin 
vilje. Dette kan forstås som misbruk av kjærlighetens språk. Det å bruke 
kjærlighetsspråk er særlig effektivt fordi de aller fleste parrelasjoner i 
Norge dannes med utgangspunkt i et ønske om kjærlighet. Forestillinger 
om kjærlighet og fordeling av plikter og rettigheter i parforhold er også 
preget av kjønnede forståelser, og noen av de heteroseksuelle kvinnene 

hadde svært lave forventninger til hva de kunne forvente eller få innenfor 
parkjærligheten. 

I et av eksemplene på misbruk av kjærlighetsspråket anvendte utø- 
veren relasjonsidealet om tillit og gjennomsiktighet i relasjonen for å 
legitimere sitt eget kontrollbehov. Han brukte argumenter om tillit og 
åpenhet i forholdet til å kontrollere henne ved å lese hennes mobilmel- 
dinger, fjerne nøkkelen til toalettet og åpne døren til toalettet for å sjekke 
hva hun gjorde der. Dette ga jo mildt sagt blandede signaler og gjorde 
henne usikker på sin egen virkelighetsforståelse. Informanten uttrykte 
dette som at «han tullet med hodet» hennes. I en annen relasjon ble en 
kvinne tvunget til å delta i smertefulle seksuelle handlinger som mannen 
legitimerte med både kjærlighet og hensynet til sin egen psykiske helse, 
barnas behov og behovet for å bevare freden i familien. Hun måtte stille 
opp på dette om hun var glad i ham og av hensyn til både ham og barna. 
Her fløt misbruk av kjærlighetsspråket over i utnytting av omsorg. Dette 
eksemplet viser også hvordan hennes omsorg og ansvarsfølelse overfor 
barna kunne brukes av voldsutøver. 

Mannens dominerende atferd kunne oppfattes tiltrekkende i begyn- 
nelsen av forholdet. En kvinne sa det slik: 


Jeg har tidligere vært gift med en mann som var veldig avhengig av meg. 
Jeg skjønte at jeg ikke bare hadde de to barna jeg hadde, men også han. Og 
jeg var veldig fascinert av en sterk, trygg, selvstendig mann som hadde ting 


på stell. 


Dette kan forstås i lys av utbredte kulturelle forestillinger om kjønn og 
kjærlighet og begjærsmønstre med erotisering av mannlig dominans, 
slik Haavind (1982) har beskrevet. I et likestilt samfunn som det norske 
er ikke den mannlige dominansen direkte, men innvevd i det kulturelle 
repertoaret for den heteroseksuelle parkjærligheten. Det å bli tatt vare på, 
bli sørget for og bli oppvartet og «gjort forskjell på» er en del av kjønnede 
lengsler og forventninger til parforholdet som posisjonerer mannen i en 
dominerende posisjon. 

Det finnes også en forestilling om at kjærlighet er plikt og arbeid. En 
kvinne mente at det ikke var lett å bryte, «for man føler også kjærlighet 
til den personen, og man har bestemt seg for det at man skal prøve, 

uansett hva», mens en annen kvinne omtalte kjærlighet som «hardt 
arbeid». 

Noen av kvinnene beskrev en voldsom forelskelse, som om den i seg 
selv var sterk nok til at de ble værende — og i ett tilfelle også fortsatt var — i 
det voldelige forholdet. Slik en kvinne sa det: 


Når du er kjempe-, kjempe-, kjempeforelsket ... Da er jo alt veldig fint, ikke 
sant, du får så mye feedback på deg selv som person, du blir så speilet, du blir så 


idealisert at du ... du tror du er kommet til paradis, ikke sant. 


Kjærligheten til utøveren kombineres med ansvaret kvinnene tar for rela- 
sjonen, og med at det å mislykkes i parkjærligheten kan anses som skam- 
fullt, som ei ung jente sa om forholdet til en voldelig kjæreste: 


Ja, altså, du vil ikke innrømme det. Du vil ikke innrømme det, for innerst inne 
visste jeg hvor dum og teit jeg var. Jeg ville ikke vise det til andre at «nei jeg er 
sammen med en dritt, men hva skal vi finne på på lørdag, liksom?» Det var ... 
jeg tok alltid hans, altså jeg skjulte alt han gjorde, da, fordi at jeg ikke ville se ut 


som en dust som fant meg i det. 


Skammen over å være utsatt for vold fra partner må ses i sammenheng 
med idealene for parforhold og kjærlighet i dagens Norge (se også kapittel 
3, Bredal 2020, og kapittel 4, Andersen & Stefansen, 2020). Det å finne seg 
i vold fra kjæresten gjør at man, for å bruke den unge jentas ord, frem- 
står som «en dust» i andres øyne. Skammen rammer også selvfølelsen. 
En godt voksen kvinne sa det slik: «For det ligger jo en utrolig skam i 
det. Jeg har skamma meg veldig, jeg har liksom følt at ... hvor dårlig må 
ikke jeg være som blir utsatt for noe sånt av den som står meg nærmest.» 
Kanskje er volden særlig skambelagt for nettopp majoritetsnorske kvin- 
ner fordi den bryter med både normer og internaliserte kulturelle fore- 
stillinger om parforhold og kjærlighet, og fordi man selv velger partner 
ut fra kjærlighet og gjensidig tiltrekning. Ifølge Illouz (2012) har det å 
lykkes i parforholdet blitt stadig viktigere for kvinners identitet. For noen 
vil det å erkjenne volden ha ekstra store omkostninger, som for en av de 
lesbiske kvinnene i studien, som hadde gått fra en mann til fordel for 
en kvinne. Her har det å erkjenne volden også omkostninger knyttet til 
denne minoritetsposisjonen. 

Idealer om kjønnsbalanse og likestilling 


Parforhold der det utøves vold, preges av kontrollerende og undermine- 
rende diskurser der utøver anvender retoriske ressurser for å få partneren 
til å føle seg mindreverdig. Slike retoriske ressurser kan blant annet være 
kritikk av den andres kropp eller av hennes egenskaper som mor. I ett 
tilfelle ble den evangeliske kristendommen anvendt som en ressurs for 
kontroll, i et annet ble kvinnens hvithet knyttet til privilegier og kolonial 
skyld som en del av mekanismen for å få henne til å ta overdrevet hensyn 
til hans følelser og behov. I det siste tilfellet brukte han sin posisjon som 
innvandrer fra et land i den tredje verden, og som diskriminert i Norge, 
for å legitimere volden ved å posisjonere henne som representant for det 


norske samfunnet: 


Han følte at han ikke ble anerkjent tidlig i samfunnet her, og etter hvert så ble 
jeg den ... altså jeg representerte samfunnet, jeg var ikke «Gunhild» lenger, men 
jeg var ingenting, jeg var ikke støttende, jeg var ingenting, og jeg var et produkt 


av det samfunnet som bare var dritt. 


Dette viser at repertoaret av retoriske ressurser for å underminere og 
undertrykke den andre parten i parforholdet kan variere. Noe som kan 
virke overraskende, er at i fire av forholdene ble likestilling anvendt som en 
retorisk ressurs for å legitimere vold. Dette kan tyde på at likestilt arbeids- 
fordeling i parforholdet og tilslutning til likestilling som verdi, ikke i seg 
selv hindrer voldsutøvelse. Den vanlige oppfatningen om at likestilte 
menn ikke slår, kan føre til at den heteroseksuelle kvinnen som utsettes 
for vold, kan bli usikker på om hennes oppfatning av relasjonen stemmer, 
siden mannen tilsynelatende har sluttet seg til likestillingsidealene. 

I to av parforholdene var mennene politisk aktive og definerte seg som 
feminister. I den ene relasjonen var utøveren aktivt med i feministiske 
initiativer. Han ville at hun skulle gå med «rød knapp»-pin, som er sym- 
bolet til en kampanje for å stanse vold mot kvinner, samtidig som han 
truet og kontrollerte henne: «Og [han] var ... han engasjerte seg veldig i 
sånne likestillingsspørsmål, blant annet. Sånn utad, hvert fall. Han var, 
ja ... han hadde to forskjellige personligheter, én ute og én hjemme.» 

I den andre relasjonen var utøveren opptatt av likestilling ved at han 
var politisk aktiv på venstresiden, men som hun sa det: 

Men likestilt var vi absolutt ikke! Overhodet ikke. Og han hadde jo ikke respekt. 
Altså, jeg tror altså han hadde en eller annen politisk overbevisning om at slik 
og slik og sånn skal det være. Men i virkeligheten, altså i hans liv, så hadde han 


ikke noe respekt for kvinner. 


I to andre parforhold ble kjønnsbalanse anvendt som en retorisk ressurs. 
Det vil si at han gjorde sin del av husarbeidet, og dette ble en måte å ned- 
vurdere henne og utøve kontroll på. En av informantene fortalte at det 
utenfra så ut som om de var likestilt, fordi han lagde mat annenhver dag. 
Men matlaging og husarbeid ble også anvendt for å vise at han ikke tok 
hensyn til henne. Han lagde mat hun mislikte, og da hun fortalte ham at 
brent mat var farlig, så stekte han kjøttet og pommes fritesen ekstra lenge: 


Og han satte inn i oppvaskmaskina og sånn, men det omtrent slutta jeg med, 
fordi det var så mye kontroll av hvordan det skulle foregå, da, hvordan man skulle 


stable kopper og kar inn i oppvaskmaskina, og så kunne jeg bli kalt inn på teppet. 


Den andre informanten beskrev at den voldelige partneren var «meget 
opptatt av kjønnsrollemønstre, så han insisterer alltid på at jeg må lære 
å skifte dekk og sånne normale ting. Han var veldig for likestilling». Ved 
ett tilfelle skulle hun tenne grillen, mens han skulle forberede maten: 
«Og så spurte han på et tidspunkt: Hvordan går det med det der? Og 
så svarte jeg, nei, det går ikke så bra, jeg får ikke riktig til den gril- 
len her. Og så skjelte han meg ut.» Dette hadde venninnen, som var på 
besøk, fortalt henne i ettertid, mens informanten selv ikke kunne huske 
hendelsen. 

Likestilt foreldreskap kunne også bli brukt av voldsutøver i forbin- 
delse med samlivsbrudd. En kvinne opplevde at mannen, som ikke 
hadde stilt opp som far så lenge de bodde sammen, forlangte å dele 
omsorgen for barnet likt da de skulle skilles: «Det er nesten komisk, vet 
du, for han, han krevde symmetri. Han krevde ikke delt bosted, men han 
skulle ha symmetri. Nei, så han skal ha femti-femti da, for det hadde han 
krav på». 

Likestilling og kjønnsbalanse anvendes som en retorisk ressurs av 
voldsutøverne. Dette viser hvordan vold i et samfunn der likestilling 
står høyt i verdi, kan komme til uttrykk i særegne - og paradoksale — 
former. 

Ansvarstakende omsorg 


I flere av forholdene beskrev partneren voldsutøveren som en person med 
store problemer, som en person som hadde det vanskelig, og som trengte 
hjelp. Denne ansvarsfølelsen er gjennomgående hos de voldsutsatte kvin- 
nene. De forsto og forklarte partnerens problemer, hans vanskelige barn- 
dom og voldserfaringer eller hans utsatte livssituasjon som kunstner, som 
psykisk syk eller migrant. En av kvinnene sa det slik: 


Jeg vet også at han, faren hans, han kommer fra et hjem hvor det der med slag 
og fysisk avstraffelse, forsto jeg etter hvert, da. Dette var jo helt ukjent for meg, 
for jeg hadde jo ikke vokst opp sånn selv, men i hans familie så var det en del av 


det daglige, og faren hans slo kona si. 


Gjennom å forstå og ta vare på partneren blir han noen de føler ansvar 
for, og med den ansvarsfølelsen blir det vanskeligere å bryte ut av forhol- 
det. Disse kvinnene opplever grov vold og kontroll og føler ansvar for 
voldsutøveren samtidig som de er redde for ham. Der det er barn i for- 
holdet, blir dette nok en dimensjon i det emosjonelle arbeidet og i hånd- 
teringen av risiko overfor den voldelige partneren. Denne relasjons- og 
kjønnsdynamikken gjør at den voldsutsatte kvinnen ofte føler omsorg 
og et ansvar for både voldsutøveren og barna. En del av dem som for- 
talte om en slik situasjon, beskrev hvordan de hjalp partneren økonomisk 
og yrkesmessig, og hvordan de forsøkte å stable hans eller hennes liv på 
beina, som denne kvinnen som opplevde at volden skyldtes at mannen 


var psykisk syk: 


Jeg ønsket jo at han skulle gå i behandling, ta kontakt med lege selv, da. Men 
når det ikke skjedde, så fant jeg ut at han må faktisk vekk. Så da fant jeg noen 
studier i utlandet som jeg visste han hadde veldig lyst til, sparte opp penger på 
min egen sparekonto, og sa at «nå er det nok penger, nå kan du reise til utlandet 


og studere, og så hvis du får behandling, kan du kanskje komme tilbake igjen». 


Ved selv å betale for mannens utdanning i et annet land lyktes hun med 
å finne en løsning som også mannen så som en mulighet, samtidig som 
hun unngikk et direkte brudd, som hun fryktet kunne ha ført til konflik- 
ter, og der hun fryktet for barnets sikkerhet. Slik sørget hun også for å 
ivareta barnets forhold til faren. 

Frykt for hva som kunne skje med barna, og det å ivareta barna i en 
ekstrem situasjon, påførte mødrene store belastninger og emosjonelt 
arbeid, både i samlivet med voldsutøver og etter et samlivsbrudd. I 
Norge står normen om likestilt foreldreskap sterkt, og det forventes 
at foreldre samarbeider om barna etter samlivsbrudd. Med en økende 
andel foreldre som velger delt bosted for barna etter samlivsbrudd 
(Blaasvær, Nøkleby & Berg, 2017), øker også kravene til regelmes- 
sig kontakt og samhandling mellom foreldrene. For en del av disse 
informantene ble foreldresamarbeidet etter samlivsbruddet en arena 
for fortsatt vold og kontroll. Som en kvinne sa det: «Men ettersom 
vi har et barn sammen, så har han jo fortsatt kontakt med meg. Jeg 
kan i grunnen ikke ha den kontakten [for] den gjør faktisk at volden 
fortsetter. Og han driver og utøver makt og kontroll.» Dette er nok et 
eksempel på særegne utfordringer for voldsutsatte kvinner i likestil- 
lingssamfunnet. 

Omsorgen og den ivaretakende kjærligheten som de voldsutsatte 
viser overfor voldsutøveren, og det emosjonelle arbeidet for å for- 
stå og forklare ham og hans handlinger, må ses som del av en kjøn- 
net maktdynamikk. Kvinner forventes i større grad enn menn å ta 
ansvar for relasjoner og andres velbefinnende, herunder det relasjo- 
nelle arbeidet for å få parforholdet og relasjonene mellom familie- 
medlemmene til å fungere. Dette utelukker ikke at voldsutsatte menn 
også kan havne i situasjoner der de tar omsorg for voldsutøveren, 
Den eneste heterofile mannen i dette materialet som ble utsatt for 
grov og gjentatt vold fra partner, beskrev møtet med den kvinnelige 
voldsutøveren slik: 


Men når jeg fulgte henne hjem denne gangen, da, så ble det litt mer intimt. Det 
var liksom ... hun følte seg litt mere trygg på meg, virket det som. Og jeg følte 
meg trygg på henne og. «Hjelp meg» sa hun, «hjelp meg». Jeg så at hun var sånn 
tårevåt i øynene sine, og nei, jeg visste ikke helt hva jeg skulle svare på det, men 
jeg sa at «jeg skal gjøre mitt beste, i hvert fall». Og etter det så hadde vi daglig 


kontakt med hverandre. Hver eneste dag. 


Som de voldsutsatte kvinnene følte denne voldsutsatte mannen et ansvar 
og tok omsorg for den voldelige partneren, slik Rosten også beskriver i sin 


41 


KAPITTEL 2 


analyse av voldsutsatte menns fortellinger (Rosten, 2020). I de to lesbiske 
forholdene i materialet var det ogsa ansvarsfolelse for den andre som 
bandt partneren. Det samme gjaldt for den unge gutten som var sammen 
med en transperson, og som reflekterte over denne ansvarsfølelsen: «Jeg 
har drevet og passet på henne ganske mye og sånne ting, sånn at nå ser jeg 
ikke etter et sånt forhold. Nå ser jeg mer etter et forhold der begge liksom 
kan hjelpe hverandre.» 

Selv om det er et trekk ved flertallet av relasjonene at den voldsutsatte 
tar et stort ansvar for voldsutøverens problemer, så var det noen som 
utpekte seg, blant dem en homofil gutt som markant gjorde det motsatte. 
Han var i en relasjon med en mann som hadde psykiske problemer, men 
han anså disse problemene som utøverens problemer, og som noe han 
verken ville eller kunne ta ansvar for. 

At parforhold inngås frivillig, basert på gjensidig tiltrekning, betyr 
ikke at de er frie, eller at det er lett å gå når forholdet ikke lenger er til- 
fredsstillende. Fineman (1995, 2004, 2017) har brukt begrepene «direkte 
avhengighet» og «avledet avhengighet» for å beskrive den situasjonen 
som oppstår for den som tar omsorg for personer som er direkte avhen- 
gig av omsorgen. Den formen for avhengighet det her er snakk om, er 
en del av grunnleggende menneskelige livsbetingelser, ifølge Fineman. 
Alle mennesker vil i perioder av livet - som små barn, eller som følge av 
sykdom, funksjonshemming eller alder - være avhengige og ha behov 
for at noen ivaretar deres behov. Denne avhengigheten krever at noen 
gir omsorg og tar ansvar. Den som tar dette ansvaret, kommer selv i en 
situasjon av avledet avhengighet. Siden andres velbefinnende - og i noen 
tilfeller overlevelse - er avhengig av omsorgsarbeidet, blir det vanskelig 
eller nærmest umulig å avslutte forholdet. Omsorgsgiverens avledede 
avhengighet og vedkommendes mulighet til å rette oppmerksomheten 
mot egne behov betinges av de samfunnsmessige ressursene og den støt- 
ten som er tilgjengelig. 

Voldsutsatte — og særlig de som har ansvar for barn — kan sies å befinne 
seg i en slik situasjon av avledet avhengighet der mange hensyn må balan- 
seres. Hensynet til både den voldsutøvende partneren og barna er viktig 
for hvordan den voldsutsatte manøvrerer i hverdagen, både i parforholdet 
og etter et eventuelt brudd. 

Diskusjon 


En viktig kontrovers i voldsforskningen har gått mellom dem som har 
argumentert for at vold i nære relasjoner er uttrykk for kjønnede makt- 
forhold, og dem som har hevdet at volden først og fremst er uttrykk for 
psykopatologi og marginalisering (se Pape & Stefansen, 2004; Skjørten, 
2004). Her er denne gjort et forsøk på å overskride denne motsetningen 
gjennom en analyse av kjønnede dynamikker på samfunns- og parnivå. I 
dette materialet er psykopatologi, rus og andre marginaliseringsfaktorer 
viktige i de voldsutsattes fortellinger om voldsutøveren. Selv om det også 
er eksempler der voldsutøveren fremstår som en mann med makt og alle 
ytre kjennetegn på suksess, er det hovedinntrykket i flertallet av fortel- 
lingene at voldsutøveren er en person som sliter, i tråd med studier av 
mannlige voldsutøvere (Askeland, 2015; Gadd & Jefferson, 2007). 

Er det slik at dersom volden kan tilskrives rus eller sykdom, så er ikke 
en kjønns- og maktanalyse relevant? Slett ikke! Tvert om kan man argu- 
mentere for at det ligger mye makt i det å velte sine følelser over på andre 
og ikke måtte ta ansvar for håndteringen av dem. Ved at man ikke tar 
ansvar for egne følelser, eller for konsekvensen av hvordan handlinger og 
emosjonelle utbrudd påvirker andre, setter man seg selv i en særstilling. 
Det fører til at det er noen andre som må bearbeide, rydde opp og opp- 
rette noenlunde orden. Når voldsutøvers atferd skaper frykt og krever at 
både partner og barn må gå på tå hev — eller «gå på eggeskall», som er et 
uttrykk som flere av informantene brukte - ligger det betydelig makt i 
dette. Dette begrepet henspiller på voldsformer som går inn under defini- 
sjonen av et voldsregime (Johnson, 1995; Kelly & Johnson, 2008). 

Andre studier (Donovan & Hester, 2014) finner at det er et felles mønster 
også i samkjønnede forhold, at voldsutøverens behov dominerer i parforhold 
der det utøves vold, og at den voldsutsatte tar omsorg for voldsutøveren. Sam- 
tidig er det kjønnede mønstre i hvem som gir og hvem som får omsorg. Det 
er kjent fra annen forskning at menn som blir alvorlig syke, får mer støtte fra 
sine partnere enn kvinner som blir syke, mens kvinner som blir syke, mye 
oftere blir skilt (Glantz et al., 2009; Karraker & Latham, 2015; Lilleaas & Fivel, 
2011). Dette kan gjenspeile et grunnleggende trekk ved omsorgs- og kjærlig- 
hetsøkonomien. Jönasdöttir (1994; 2010) argumenterer for at det ulike byttet 
i det alminnelige heteroseksuelle parforholdet er kjernen i produksjonen av 

ulikhet mellom kvinner og menn i formelt likestilte samfunn som de nor- 
diske. Menn far mer enn de gir, og kvinner gir mer enn de får, i selve kjær- 
lighetsrelasjonen. Dette kaller Jönasdöttir «utbytting av kjærlighetskraften». 
Denne forståelsen ser makt som relasjonell, og som noe som utspiller seg i 
relasjoner man frivillig inngår i, som kjærlighetsforhold, som i vårt samfunn 
forventes å bygge på gjensidig tiltrekning. Kjærlighetsrelasjonen er produk- 
tiv i den forstand at den skaper et «overskudd» som kan utbyttes. Jónasdóttir 
er nøye med å påpeke at kvinner også har glede av relasjoner med menn, selv 
om de «går i underskudd». Selv om denne teorien er utviklet for å forklare 
hva som skjer i vanlige forhold, kan den også være nyttig for å forstå hva som 
skjer i forhold der det utøves vold. Denne studien finner at mange strekker 
seg svært langt i kjærlighetens navn for å forstå og romme partnerens følel- 
ser og smerte og ivareta hans behov. Kvinnen ser voldsutøveren som syk, 
eller hun tilskriver hans atferd rusproblemer, dårlig oppvekst, rasisme eller 
andre forhold som han er offer for. Dette kan ses som en del av kjønnede 
forventninger til hva man skal yte og tåle i parforholdet, og tilsvarende lave 
forventninger til hva man selv kan forvente å få. 

Ved å bringe inn et perspektiv om kjønnede mønstre av omsorg og 
kjærlighet blir det mulig både å ta høyde for at noen av voldsutøverne har 
problemer, og samtidig påpeke at volden i parforholdet og den voldsutsat- 
tes situasjon i samfunnet påvirkes av kjønnede makthierarkier. 

For å oppsummere: Det er flere grunner til å studere vold i parforhold 
i et kjønnsperspektiv. Blant annet kan en kjønnet analyse av voldsutsatte 
majoritetsnorske kvinners erfaringer kaste lys over de særegne utfordrin- 
gene som voldsutsatte møter i et samfunn som tar likestilling mellom 
kjønnene for gitt, og der vold ikke er akseptert. Det blir tydelig at posisjo- 
nen som voldsutsatt er forbundet med skam og utfordrer sentrale verdier 
og normer i det norske samfunnet, for eksempel likestilling og - som del 
av dette — likestilt foreldreskap. Dette kan gjøre at det er sterk motstand, 
både i en selv og i omgivelsene, mot å erkjenne volden. 

majoritetsnorske kvinners 
erfaring med partnervold 

Abstract: The chapter explores commonalities and differences in the experience of 
women who have been exposed to violence from their male partners and in some 
cases from their in-laws. The analysis is based on qualitative interviews with women 
of ethnic majority and minority backgrounds. Four dimensions of diversity in the 
patterns of violence are identified: 1) How the relationship started: the analysis dif- 
ferentiates between an individual and a collective practice, where the latter refers to 
arranged marriages. 2) Who is the perpetrator: there is a difference between women 
who have been exposed to violence and control from an individual partner and 
those who have been abused by both their partner and their in-laws. 3) What cha- 
racterizes the violence and control itself: two patterns are discerned, one dominated 
by psychological mechanisms and one that is more material and concrete. 4) What 
prevented the women from leaving the abuser: a major difference is drawn between 
women who face stigma and ostracism if they are divorced, and those women who 
find it shameful and stigmatizing to reveal that they have not left their abuser. 


Keywords: domestic violence, ethnicity, in-laws, majority, minority, partner 


Introduksjon 


Har minoritetsnorske kvinner de samme erfaringer med partnervold 
som majoritetsnorske kvinner? Hva består eventuelle forskjeller i, og 
hvordan skal vi forstå dem? Dette er de overordnede spørsmålene som 
diskuteres i dette kapitlet, basert på en kvalitativ komparativ studie av 


Sitering av denne artikkelen: Bredal, A. (2020). Minoritetsnorske og majoritetsnorske kvinners erfaring 
med partnervold. I A. Bredal, H. Eggebø & A. M. A. Eriksen (Red.), Vold i nære relasjoner i et mangfoldig 
Norge (Kap. 3, s. 47-65). Oslo: Cappelen Damm Akademisk. https://doi.org/10.23865/noasp.99.ch3 
Lisens: CC BY-NC-ND 4.0. 

kvinners erfaringer med vold fra mannlig partner og, for noen kvinners 
del, fra svigerfamilien. Informantene er kvinner med og uten innvan- 
drerbakgrunn, som her omtales som henholdsvis minoritets- og majo- 
ritetsnorske. De minoritetsnorske kvinnene har bakgrunn fra land som 
kategoriseres som klassisk patriarkalske. 

Vold i innvandrede familier har fått økende oppmerksomhet de siste 
tiårene. Under stikkord som tvangsekteskap og æresrelatert vold har 
media særlig rettet søkelyset mot vold mot ugifte kvinner fra foreldre, 
brødre og øvrig familie (Bredal, 2006, 2014). Slik vold har vært gjenstand 
for økende politisk satsing og tiltak, organisert under egne handlings- 
planer siden 1998 (Bredal & Lidén, 2015; Lidén & Bredal, 2017; Lidén, 
Bredal & Hegstad, 2015). Når det gjelder forståelsen av volden, har kul- 
turelle aspekter knyttet til ære og kollektivistiske logikker fått en frem- 
tredende plass. Som vist i kapittel 1 (Bredal, Eggebø & Eriksen, 2020) har 
diskusjonen ofte blitt organisert rundt en motsetning mellom kultur og 
kjønn som forklaringer på vold, der kjønn forbindes med likhet, og kultur 
forbindes med forskjell. Debatten har dermed hatt en tendens til å repro- 
dusere forestillinger om at vold i majoritets- og minoritetsfamilier enten 
er lik, fordi volden primært begås av menn og rammer kvinner, eller for- 
skjellig, blant annet fordi æresrelatert vold kan begås både av kvinner og 
menn mot kvinner og menn, og fordi den begås av et kollektiv. Målet med 
dette kapitlet er å bidra til en mer empirisk fundert og nyansert analyse 
av forskjeller og likhetstrekk i kvinners erfaring med partnervold. Hvor- 
vidt denne variasjonen følger skillet mellom minoritet og majoritet, er 
et gjennomgående spørsmål. Analysen er basert på kvalitative intervjuer 
med tjue minoritetsnorske og tjue majoritetsnorske kvinner hentet fra 
et større intervjumateriale med 97 kvinner. Kapitlet løfter frem følgende 
sentrale likhets- og forskjellsdimensjoner i voldsrepertoarene som frem- 
kom av de empiriske analysene: 1) Hvordan parforholdet startet. 2) Hvem 
som utøvde volden. 3) Hva som karakteriserte volden og kontrollen. 4) 
Hva som hindret kvinnen i å forlate voldsutøver(ne). 

I neste del av kapitlet kommenteres kunnskapsstatus, teoretisk bak- 
grunn og metode. Så følger analysen strukturert i de fire dimensjonene, 
før kapitlet avsluttes med en kort diskusjon som løfter frem noen sam- 
menhenger og implikasjoner. 

Kunnskapsstatus og teoretisk bakgrunn 


Til tross for betydelig offentlig og politisk oppmerksomhet har vi begren- 
set forskningsbasert kunnskap om partnervold i norske familier med 
opprinnelse i andre land nar det gjelder bade voldens omfang og dens 
karakter. Iden nasjonale omfangsstudien om vold og voldtekt som er utfort 
av Nasjonalt kunnskapssenter om vold og traumatisk stress (NKVTS), ble 
det spurt om statsborgerskap og fødeland. Som forskerne forventet, fikk 
de for få respondenter med innvandrerbakgrunn til å bruke disse dataene 
(Thoresen & Hjemdal, 2014, s. 18). En annen kilde til data om partnervold 
er undersøkelser av ungdoms vitneerfaringer. NOVAs undersøkelse Ung- 
Vold fra 2015 ble gjennomført blant 18-19-aringer på videregående skoler. 
Her fant forskerne at unge med foreldre fra både vestlige og ikke-vestlige 
land har forhøyet risiko for å ha opplevd både psykisk vold og grov vold 
mot mor, sammenliknet med unge med foreldre fra Norge (Mossige & 
Stefansen, 2016, s. 69-71). Barn med foreldre fra ikke-vestlige land har 
høyere risiko for å ha opplevd psykisk vold mot mor, men ikke mot far 
(Mossige & Stefansen, 2016, s. 71). Vi vet at kvinner og barn med inn- 
vandrerbakgrunn er overrepresentert på krisesentrene (Bliksvær et al., 
2019; Kiamanesh & Hauge, 2018). Fraværet av omfangsstudier og annen 
forskning gjør det imidlertid vanskelig å forklare denne overrepresen- 
tasjonen, påpeker Kiamanesh og Hauge (2018) som har gjennomført en 
av få kvalitative studier av minoritetsnorske kvinners erfaringer med 
partnervold. Innvandrere er også overrepresentert i partnerdrapsstatis- 
tikken, men Vatnar, Friestad og Bjørkly (2017) finner — når de kontrollerer 
for blant annet sosial bakgrunn - at partnerdrap utført av personer med 
innvandrerbakgrunn, i begrenset grad skiller seg fra drap begått av stats- 
borgere uten innvandrerbakgrunn. Dette er ett av få norske forsknings- 
prosjekter som studerer vold i majoritets- og minoritetsfamilier samtidig. 
Et mål for studien som dette kapitlet bygger på, har derfor vært å bidra 
med komparative data slik at partnervold i den norske befolkning kan 
studeres mer helhetlig. 

Som allerede nevnt debatteres gjerne vold i minoritetsbefolkningen 
som et resultat av enten kjønn eller kultur. At kjønn og kultur på denne 
måten settes opp som to gjensidig utelukkende forklaringsmåter, er pro- 
blematisk. Hvordan normer, verdier og roller knyttet til kjønn, utformes 

og praktiseres i gitte samfunn eller grupper, kan snarere forstas som kul- 
turbetinget variasjon. Et viktig sporsmal blir da hvordan slike kulturelle 
forskjeller skal begrepsfestes. Æresrelatert vold har som nevnt vært lan- 
sert, også innen forskning. Dette er voldsutøvelse med sikte på å forebygge 
eller gjenopprette ærestap i familier og slekt der sosial anseelse (ære) anses 
som et kollektivt anliggende. Den enkeltes handlinger påvirker hele kol- 
lektivets ære, og æren gjenopprettes i regi av kollektivet. Det er særlig 
normbrudd knyttet til kvinners seksuelle ærbarhet som utløser æresre- 
latert vold. Begrepet er omdiskutert, blant annet fordi det ofte defineres 
på måter som overdriver forskjellen mellom vold i minoritetsfamilier og 
vold i majoritetsfamilier (se blant annet Thiara, Condon & Schröttle, 2011; 
Idriss & Abbas, 2011; Idriss, 2017; Bredal, 2014). Andre bidrag vektlegger 
det kollektive aspektet fremfor ære som motiv i sin begrepsfesting av vari- 
asjonen i voldsbildet. De finske forskerne Satu Lidman og Tuuli Hong 
foreslår å skille mellom individuell og kollektiv vold (Lidman & Hong, 
2018), og de norske psykologene Jørgensen og van der Weele (2009) har 
lansert betegnelsen «vold i storfamiliekontekst» til forskjell fra «vold i 
kjernefamilie» (se også Salole, 2013). 

Et annet bidrag finner vi i den amerikanske sosiologen Evan Starks 
klassiske bok Coercive control. How men entrap women in personal 
life (Stark, 2007). Starks anliggende er å beskrive og begrepsfeste en 
særegen form for menns vold mot kvinner, som på norsk kan kalles 
«tvingende kontroll». Den består av et sett av «kontrolltaktikker» og 
strategier som til sammen utgjør et regime som bryter kvinnen ned og 
holder henne fast i den voldelige relasjonen. Det «taktiske repertoaret» 
omfatter ulike former for ydmykelser, trusler, isolasjon med mer i til- 
legg til eventuell fysisk vold, og handlingsmønsteret samsvarer langt på 
vei med det Johnson (2008) har kalt «intimterrorisme». I Norge brukes 
oftere betegnelsen «psykisk vold», men Stark vektlegger at det primært 
handler om et person- og frihetskrenkende regime der fysisk og psy- 
kisk vold inngår. 

Når det gjelder variasjon i voldslogikker, ser Stark tvingende kontroll 
som en historisk og kulturell spesifikk form for kvinnemishandling i 
vestlige samfunn. Han redegjør for tre historiske epoker der ulike struk- 
turelle og normative (kulturelle) betingelser har produsert ulike former 

for kvinnemishandling - fra føydaltidens tradisjonelle patriarkalske 
samfunn der kvinner formelt var underlagt mannen (en manns hustru 
var hans eiendom), via industrialiseringen som brøt ned gamle hierarkier 
(der individuelle rettigheter ble gradvis introdusert, mens kontrollen av 
kvinner ble flyttet inn i hjemmet), til dagens liberale, demokratiske sam- 
funn der vold mot kvinner er illegitimt. Tvingende kontroll er en måte 
å oppnå dominans på i en kontekst der menns kjønnsbaserte privilegier 
går i oppløsning og kvinner har en sterkere stilling. Selv om det fortsatt 
finnes betydelig ulikestilling mellom kjønnene i praksis, har mannlig 
dominans betydelig mindre institusjonell støtte. Menn som ønsker å 
dominere over en kvinnelig partner, må derfor bruke andre taktikker 
(Stark, 2007). 

Starks historiske fremstilling er begrenset til en vestlig kontekst og kan 
ikke anvendes direkte i sammenlikninger av ulike grupper og samfunn. 
Hans inndeling kan likevel være relevant i denne sammenhengen fordi 
den viser hvordan (variasjon i) vold mot og undertrykking av kvinner 
henger sammen med (variasjon i) kulturelle og strukturelle samfunn- 
strekk. Variasjon skyldes ikke nødvendigvis at volden er mer eller min- 
dre kjønnsbasert, men at den er betinget av kulturelt og strukturelt ulike 
kjønnsordener. En beslektet analyse, der søkelyset er rettet mot dagens 
globale situasjon, finner vi i Göran Therborns (2004) store studie av fami- 
liesystemer i ulike deler av verden, inkludert variasjon rundt normer for 
kjønns- og generasjonsrelasjoner, ekteskapsinngåelse og seksualitet. Her 
trekker Therborn et skille mellom postpatriarkalske og mer rent patriar- 
kalske samfunn. Norge tilhører den første kategorien, der samfunnet er 
preget av både formell og reell kjønnslikestilling, men der slike idealer 
langt fra er fullt realisert. Kontrasten er likevel stor til områder der patri- 
arkatet holder stand, noe som ifølge Therborn gjelder særlig Sør-Asia 
(og da spesielt de nordlige delene), Vest-Asia, Sentral-Asia, Nord-Afrika 
og mesteparten av Afrika sør for Sahara (Therborn, 2004). Her er den 
sosiale ordenen organisert i tydelige kjønns- og generasjonshierarkier, 
ekteskap arrangeres av kollektivet, og slektskap og arv følger farslinjen. 
Patrilokale hushold, der kvinnen flytter inn til mannens familie, er en 
del av dette «klassisk patriarkalske systemet», som Kandiyoti kaller det 
(Kandiyoti, 1988; Bredal, 2011). 

Metode og datamateriale 


Analysen i dette kapitlet er basert pa deler av et storre datamateriale fra 
Partnervoldsprosjektet der til sammen 97 kvinner ble intervjuet (se også 
kapittel 4, Andersen & Stefansen, 2020). Utvalget som er brukt her, består 
av til sammen 40 intervjuer, hvorav halvparten var med minoritetsnor- 
ske og halvparten med majoritetsnorske kvinner. Kvinnene i delmateria- 
let var i alderen 27 til 70 år med et snitt på 39 år (dersom vi trekker fra den 
ene kvinnen på 70) og de hadde ulike sosiale bakgrunner. Informantene 
bodde i ulike deler av Norge, men de fleste bodde på Østlandet. Noen av 
kvinnene hadde voldserfaringer som lå en del tilbake i tid, mens andre 
nylig hadde forlatt voldsutøver(ne). I alle unntatt ett av tilfellene levde 
kvinnen uten utøveren på intervjutidspunktet. Flere var fortsatt utsatt 
for krenkelser og kontroll, ofte knyttet til samarbeid rundt felles barn. 
De minoritetsnorske kvinnene og deres voldsutøvere, hadde bakgrunn 
fra Afghanistan, Bosnia, Irak, Iran, Pakistan, Somalia, Syria, Tsjetsjenia 
og Tyrkia. Om lag en tredjedel var født eller oppvokst i Norge, mens en 
tredjedel kom hit i voksen alder, oftest sammen med ektemannen eller for 
å gifte seg med en mann som bodde her. 

Flertallet av informantene i studien ble rekruttert via Facebook og 
Twitter, der vi etterlyste kvinner som hadde vært utsatt for psykisk, 
fysisk eller seksuell vold fra en mannlig partner og eventuelt også fra 
svigerfamilie. Responsen fra majoritetsnorske kvinner var stor, mens 
vi kun fikk noen få henvendelser fra kvinner med minoritetsbakgrunn. 
Dette skyldtes nok både begrensninger ved forskernes nettverk i sosi- 
ale medier, og at minoritetskvinnene ikke benyttet disse mediene eller 
kunne lese norsk. Minoritetsdelen av utvalget ble derfor i hovedsak 
rekruttert på andre måter, dels gjennom hjelpeapparatet, dels gjennom 
forskernes nettverk. Med bakgrunn i en særlig interesse for klassisk 
patriarkalske familiesystemer ba vi om deltakere med «bakgrunn fra 
ikke-vestlige land eller regioner som Tyrkia, Irak, Iran, Midtøsten, 
Balkan, Nord-Afrika, Somalia, Eritrea, Gambia, Pakistan, Afghanistan, 
India og Sri Lanka».' Også enkelte av de majoritetsnorske kvinnene ble 


1  https://blogg.hioa.no/voldsprogrammet/2018/11/21/nova-soker-kvinner-med-minoritetsbak- 
grunn-til-intervju-om-familievold/ 

rekruttert utenom sosiale medier. Dette gjaldt fire kvinner som hadde 
vokst opp i det som kalles lukkede kristne trossamfunn, som Smiths 
venner og Jehovas vitner. Disse kvinnene er inkludert i datamaterialet 
for denne analysen. 

Intervjuene ble gjennomfort ansikt til ansikt, pa telefon eller via 
Skype. Vi var fire kvinnelige forskere som intervjuet, og vi motte infor- 
mantene hjemme hos dem, pa var arbeidsplass, pa kafé eller et annet 
sted som passet for dem. Intervjumetoden kan beskrives som biogra- 
fisk narrativ. Vila opp til at deltakerne skulle fortelle mest mulig fritt, 
først litt om oppveksten, så om relasjonen til mannen, om familieliv og 
sosialt nettverk samt om erfaringer med hjelpe- og rettsapparatet. Det 
varierte hvor «selvgående» kvinnene var i sine fortellinger. Mens noen 
tok regien, ønsket andre at vi stilte spørsmål. En del sa at de kunne 
ha problemer med å huske hendelser og rekkefølge, og de forklarte 
det gjerne med traumer. Mange av kvinnene hadde mye å fortelle, og 
intervjuene varte som regel i to-tre timer, enkelte i opptil fem timer. 
De minoritetsnorske kvinnene behersket norsk i ulik grad. Vi brukte 
tolk i fem av intervjuene, mens flere av de andre ble preget av at kvin- 
nene hadde begrenset ordforråd. Tre av de minoritetsnorske informan- 
tene kom til intervjuet sammen med kvinnen som hadde rekruttert 
dem til undersøkelsen. Vedkommende fungerte dels som tolk, og dels 
hjalp hun informanten med å huske og forklare sine erfaringer. Ved ett 
tilfelle var kvinnens terapeut med på intervjuet, etter kvinnens eget 
ønske. 

Med deltakernes samtykke ble intervjuene tatt opp på bånd og trans- 
kribert. Vi registrerte sosiodemografiske data i et eget skjema, og vi laget 
oppsummeringer fra hvert intervju der hovedtrekk i historien ble skis- 
sert. I arbeidet med dette kapitlet har jeg lest grundig gjennom 20 av 
intervjuene med majoritetsnorske kvinner som jeg selv gjennomførte, i 
tillegg til samtlige intervjuer med minoritetsnorske kvinner, hvorav 14 
ble gjennomført av meg og resten av mine kollegaer. Jeg har brukt en 
tematisk analysetilnærming for å kunne identifisere hovedtrekk i kvin- 
nenes erfaringer med relasjonen til utøver(ne) og med selve volden. 
Hensikten har vært å kunne beskrive mønstre og variasjon i voldsutøvel- 
sen og voldslogikker. 

Hvordan startet parforholdet? 


En viktig forskjell i datamaterialet dreier seg om hvordan kvinnens rela- 
sjon til mannen ble etablert. Vi kan i hovedsak skille mellom et indi- 
viduelt og et kollektivt pardannelsesmønster. En gruppe kvinner hadde 
truffet mannen på egen hånd og innledet et forhold. Den følelsesmessige 
involveringen varierte, fra kvinnen som beskrev en lidenskapelig forel- 
skelse i mannen hun «falt pladask» for, til kvinnen som sa at hun valgte 
den «trauste gutten» fordi det virket som det tryggeste. En tredje fortalte 
at det i grunnen var mannen som valgte henne, men at hun ble værende 
fordi hun følte omsorg for ham. Flere fortalte at de hadde flyttet sammen 
med eller giftet seg med mannen veldig raskt, og enkelte sa at det var han 
som bestemte at det skulle gå så fort. Uansett tidsperspektiv ble samlivet 
etablert gjennom en prosess som kun involverte de to, altså et individuelt 
pardannelsesmønster. 

Det kollektive mønsteret handler om varianter og grader av arrangert 
ekteskap. Det varierer hvorvidt og hvor mye kvinnen selv har hatt å si, 
men i hovedsak var det andre som hadde funnet mannen til kvinnen 
og tatt beslutningen om ekteskap. Noen av disse kvinnene fortalte at de 
var innforstått med ekteskapet, eller at de hadde gitt et passivt samtykke, 
slik denne kvinnen ga uttrykk for: «Jeg hadde ingen sånn egentlig egen 
mening. For det er ikke sånn at jeg var glad i noen annen, så jeg kan si 
sånn ... det er bare okei, det er greit for meg.» Hun traff mannen første 
gang i bryllupsseremonien. Da var hun tjue år. Andre opplevde ekteskapet 
som påtvunget, der de ikke hadde hatt noe de skulle ha sagt. Ikke minst 
gjaldt dette en kvinne som ble giftet bort som barn, i en alder av tolv år. 

En variant av det kollektive mønsteret er når de to blir introdusert for 
hverandre, eller der de finner hverandre på egen hånd, men der kollekti- 
vet involverer seg i beslutningen om å etablere et samliv. Et eksempel var 
en majoritetsnorsk kvinne som vokste opp i et lukket kristent trossam- 
funn. Hun fortalte at familien og menighetens ledere kunne ha meninger 
om hvem de unge skulle gifte seg med. Selv ble hun tatt på fersken hånd 
i hånd med en jevnaldrende gutt. Hun hadde truffet ham på et arrange- 
ment i menighetens regi og kjente ham knapt. Da guttens far oppdaget 
dem, ble han sint og beordret at de skulle gifte seg: «For vi hadde gått 
utenfor grensen [til menighetens område], og da ble det sett på som hor 

at vi holdt hverandre i handen, og at andre kunne ha sett oss.» Kvinnen 
var 17 ar da dette skjedde, og de giftet seg sa snart hun fylte 18. En mino- 
ritetsnorsk kvinne fortalte at hun ble gift etter at en ung mann i slektens 
nettverk ble interessert i henne. Slektninger snakket om at de ville passe 
sammen, og han viste henne mye oppmerksomhet: «Han kom med gaver, 
han sa masse fine ting som gjorde at jeg følte meg veldig bra, sånt som de 
fleste unge jenter liker å høre.» Hun var ung og uerfaren. Mens faren ville 
at hun skulle skaffe seg en utdanning først, var hun selv mer opptatt av 
ekteskap: «Dum som jeg var, så sa jeg ‘ja, jeg har lyst til å gifte meg med 
han’. Da ble det ingen forlovelse, men rett på sak, vi var gift.» 

Mens det store flertallet av de majoritetsnorske fortalte om et individuelt 
pardannelsesmønster, var det større variasjon blant de minoritetsnorske 
kvinnene. Noen hadde funnet sin partner helt på egen hånd, mens andre 
fikk hjelp fra familie eller andre. Tradisjonelle arrangerte ekteskap gjaldt 
primært de kvinnene som hadde kommet til Norge i voksen alder, enten 
sammen med mannen eller for å gifte seg med en som var oppvokst her. 

Kvinners mulighet for å ta beslutninger knyttet til pardannelse er 
blant annet betinget av kjønns- og seksualnormer. De majoritetsnorske 
kvinnene fra lukkede, kristne trossamfunn og de fleste minoritetsnorske 
kvinnene i undersøkelsen måtte forholde seg til konservative kjønns- og 
seksualnormer, selv om de i deres egen familie ikke nødvendigvis var 
like strenge som miljøet for øvrig. Dersom det anses som forbudt eller 
upassende at en kvinne er seksuelt aktiv før ekteskapet, vil det være sterke 
restriksjoner både på å ta initiativ til parforhold, på å vise interesse for 
en bestemt mann og på å bli kjent med mulige kandidater i forkant av et 
ekteskap. I en slik kulturell kontekst vil både de som er gift arrangert og 
de fleste som finner partneren selv, ha begrenset kunnskap om mannen. 
Dette gjelder imidlertid også noen av de kvinnene som ikke er gift arran- 
gert eller har restriksjoner på kjæresteforhold, men der de flytter sammen 
med mannen etter kort tid uten at de har fått tid til å bli kjent med ham. 
Selv om manglende kjennskap til partneren kan være et fellestrekk, er det 
likevel vesentlige forskjeller mellom et forhold som etableres av mannen 
og kvinnen, og et ekteskap som organiseres og besluttes av andre. Blant 
annet gjelder det hvorvidt kvinnen føler ansvar for partnervalget, noe vi 
skal se har betydning for opplevelsen av volden. 

Hvem utøvde volden? 


Også når oppmerksomheten rettes mot utøversiden, kan de voldsutsatte 
kvinnene som deltok i denne studien, grovt deles inn i to grupper. Fler- 
tallet fortalte om vold fra kun mannen de var gift eller samboer med. 
Dette var kvinner, både majoritetsnorske og minoritetsnorske, som 
hadde funnet partner selv, eller kvinner som levde i en kjernefamilie. En 
gjennomgående tendens var at begge parter skjulte volden utad, og i flere 
tilfeller trakk hun seg tilbake fra både venner og familie. 

Den andre gruppen kvinner hadde i tillegg til partnervolden blitt 
utsatt for vold og sterk kontroll fra flere utøvere i mannens familie. Det 
varierte hva slags rolle medlemmene i svigerfamilien tok, med alt fra å 
bistå mannen i hans utøvelse av vold og kontroll til å være hovedutø- 
vere. Det sistnevnte gjaldt blant annet tilfeller der mannen tilsynelatende 
hadde liten interesse av sin kone, og der det kan tenkes at han hadde gif- 
tet seg med henne mot sin vilje. Dette kunne komme til uttrykk ved at 
mannen ble borte i lengre perioder, eller ved at han fortalte henne at hun 
var uønsket. Noen kvinner mistenkte (eller visste) at mannen hadde for- 
hold til andre kvinner samtidig, enten i Norge eller i opprinnelseslandet. 
Kvinnene fremhevet sine svigermødre (og til dels sine svigerinner) som 
de verste utøverne. De forklarte dette med at svigermoren ville forhindre 
at sønnen ble mer lojal overfor kona enn overfor henne, slik det er kjent 
fra klassisk patriarkalske familiesystemer (Kandiyoti, 1988; Rew, Gangoli 
& Gill, 2013). I denne sosiale logikken er kvinners mulighet for innfly- 
telse og makt knyttet til det å ha sønner, og det er særlig som svigermor 
i et storfamiliehushold hun kan realisere dette maktpotensialet — ved å 
bestemme over svigerdatteren. Dersom sønnen derimot etablerer seg i en 
kjernefamilie og knytter seg emosjonelt til kona, vil moren miste denne 
makten. 

I dette datamaterialet var det minoritetsnorske kvinner som hadde 
opplevd slik direkte og omfattende vold og kontroll i svigerrelasjoner. De 
fleste var kvinner som hadde kommet til Norge gjennom ekteskapsinn- 
vandring, og som hadde flyttet inn til hans familie i et storfamiliehushold, 
men også en kvinne som var født og oppvokst i Norge med innvandrede 
foreldre, ble utsatt for «svigervold». Hun giftet seg med fetteren sin, som 
også hadde vokst opp i Norge. Svigermoren, som altså var kvinnens tante, 

bestemte at ekteparet skulle bo sammen med henne. Hun var sveert kon- 
trollerende, og hun nektet blant annet svigerdatteren å ga i vestlige («nor- 
ske») klær slik hun var vant til. Både mor og sønn brukte fysisk vold. 

Med begrepet svigervold sikter jeg til direkte og systematisk utøvelse av 
vold og kontroll. Det skal nevnes at flere kvinner hadde opplevd enkelte 
episoder der familiemedlemmer på mannens side utøvde det som kan 
sies å falle inn under begrepet psykisk vold, og - ikke minst — at sviger- 
familien støttet ham og legitimerte volden. Dette gjaldt både majoritets- 
og minoritetsnorske, også de som hadde etablert parforholdet individuelt 
og som levde i en kjernefamilie. Det sosiale nettverkets og de pårøren- 
des rolle i legitimeringen av individuell partnervold blir ikke nærmere 
analysert her. 


Hva karakteriserte volden og kontrollen? 


Alle deltakerne i denne studien hadde blitt utsatt for langvarig og 
gjennomgripende vold og kontroll, eller det vi kan kalle voldsregimer. 
Innslaget og graden av fysisk og seksuell vold varierte, både blant de 
minoritetsnorske og majoritetsnorske informantene. I denne sammen- 
hengen velger jeg å konsentrere meg om en sentral variasjon i voldsbildet, 
mellom det jeg har valgt å kalle «et psykologisk volds- og kontrollreper- 
toar», på den ene siden, og «et materielt volds- og kontrollrepertoar» på 
den andre. 

Flere av kvinnene fortalte om et forhold som startet med forelskelse og 
overstrømmende kjærlighetserklæringer fra en mann som satte dem på 
en pidestall. Så ble han brått eller gradvis mer kontrollerende. Han var 
sjalu og ønsket å ha henne for seg selv, og han iverksatte stadig strengere 
begrensninger, inkludert strategier for å ødelegge kvinnens relasjoner til 
andre. Han kunne veksle mellom å krenke henne og be om unnskyld- 
ning, samtidig som han la ansvaret på henne for at han hadde blitt så sint 
eller voldelig. Hun var først forvirret, for så gradvis å bli påvirket av hans 
påstander om henne, av hans versjon av virkeligheten. Hun nedvurderte 
og isolerte seg selv, hun var konstant redd og på vakt. Kort sagt innordnet 
hun seg i hans volds- og kontrollregime - eller «nett», som en av kvinnene 
kalte det - og hun underordnet seg hans vilje og makt. Vi gjenkjenner 

mange av elementene i det Stark (2007) kaller tvingende kontroll. Sentralt 
i flere historier star erfaringen av a miste virkelighetssansen: «Du blir jo 
helt fucka i hodet, ikke sant» (se ogsa kapittel 4, Andersen & Stefansen, 
2020). Flere av kvinnene som hadde opplevd dette, fortalte at de ble over- 
rasket da mannen begynte a kontrollere dem. Det var et sa sterkt brudd 
med hva de var vant til og forventet, at de ikke forsto hva som skjedde. 
Som en minoritetsnorsk kvinne med oppvekst i Norge sa det: 


Etter hvert sa blir det en slags sann ... det er en annen virkelighet, en boble, 
man blir trukket inn i det ... Og at det jeg kjente til for, mellom rett og galt, det 


endrer seg. 


I et psykologisk volds- og kontrollrepertoar er det de psykologiske vir- 
kemidlene som fremheves. Dette gjenspeiles blant annet i kvinnenes 
problemer med 4 forklare hvordan de, som selvstendige kvinner, kunne 
innordne seg sa totalt ien manns kontrollregime. Han fikk henne til ikke 
bare a begrense og isolere seg selv, men til regelrett 4 miste seg selv, slik 
denne majoritetsnorske kvinnen sa det: 


Det er det man gjør ... og det er vanskelig å finne tilbake til den da ... man kan 
miste seg sjøl til en person som er .... Miste all verdi. Og det var følelsen jeg 
hadde etterpå, det var ... å være verdiløs, fullstendig verdiløs. (...) Det var det 
ene ordet som beskrev hele meg. Det var jeg da, inni meg, inni margen min. 


Helt verdiløs. Og det gjorde han med meg. 


Andre kvinners historier bar mer preg av et materielt volds- og kontroll- 
repertoar der virkemidlene var konkrete. Hun ble tvunget til å gjøre alt 
husarbeid, lage all mat til storfamilien og servere gjester, og hun fikk ikke 
spise ved samme bord - eller samme mat - som de andre. Hun ble behand- 
let mer som en tjener enn som et familiemedlem. Det handlet også om at 
kvinnen ble nektet å gå ut, å delta på norskkurs eller å delta i samfunnet 
på andre måter. At ektemannen og svigerfamilien aktivt hindret kvinnen 
i få kunnskap om sine rettigheter og om hjelpeinstanser, gikk igjen i flere 
av historiene. En kvinne fortalte at svigerfamilien kontrollerte henne ved 
å feilinformere henne om det norske samfunnet og ved å skremme henne 
fra å ha kontakt med folk. Særlig skremmende var det å høre at barne- 
vernet tok barna fra familier, og at majoritetsnorske ville melde fra til 

barnevernet dersom hun fortalte dem at hun hadde problemer hjemme. 
Enkelte kvinner hadde blitt truet, åpenlyst eller mer indirekte, med å bli 
sendt tilbake til hjemlandet dersom de ikke gjorde som mannen eller svi- 
gerfamilien ønsket. Andre hadde blitt nektet å ha kontakt med familien i 
hjemlandet, eller de hadde blitt overvåket mens de snakket med dem på 
telefon eller via Skype. En storfamilie har ekstra ressurser til rådighet ved 
at de kan samarbeide om å isolere og kontrollere en kvinne. En kvinne 
ble for eksempel alltid fulgt når hun skulle i butikken eller gjøre andre 
ærend. Det kunne være en av de voksne eller et barn som hadde i oppgave 
å følge henne og rapportere tilbake til svigermoren eller ektemannen. En 
annen fortalte at svigerfaren alltid var med henne til fastlegen som tolk — 
helt inn på legens kontor. 

Som nevnt var det noen kvinner som mente at svigermor hadde vært 
verst. Da handlet det blant annet om at hun presset sønnen til å være 
tøffere med sin kone. En kvinne fortalte at svigermoren ved flere anled- 
ninger eksplisitt hadde utfordret sønnen på at han var for svak og etter- 
givende: 


«Fy skamme deg», sa hun. «Er du liksom en mann?» Du vet, i islam har de en 
sånn greie med bart og skjegg. Så hun sa at til og med de som er bartløse, klarer 
å få kvinnene sine inn i niqab, og «her kommer du med langt skjegg og er så 


religiøs, og du klarer ikke engang å kue kvinnen din til å ta pa seg en niqab» ... 


Etter dette kom mannen og forlangte at hun gikk i niqab utenfor huset. 
Hun visste at hun ville få juling hvis hun protesterte. En annen kvinne 
fortalte hvordan svigerinnen ga broren sin råd om hvordan han skulle slå 
henne slik at det ikke syntes, og at han måtte få henne til å sminke seg 
dersom hun hadde blåmerker og skulle ut av huset. 

Et sentralt poeng er at voldsutøver(ne) i dette materielle voldsreper- 
toaret ikke på samme måte som i det psykologiske repertoaret trenger å 
bryte ned kvinnen psykisk for å få henne til å innta en tradisjonell kvin- 
nerolle som husmor eller som svigerdatter. Slik Starks (2007), Therborns 
(2004) og Kandiyotis (1988) fremstilling av klassisk patriarkalske sam- 
funn viser, er kvinner i slike sosiale ordener forberedt på å innordne seg 
i fellesskapet og underordne seg menn og eldre kvinner. Noen av infor- 
mantene var også vant til at kvinner ble utsatt for vold i egen familie 

eller eget nettverk. Andre fremhevet at de kom fra en familie der kvinner 
ble verdsatt og respektert, og der det ikke bare var hierarki, men ogsa 
kjærlighet og omsorg. Selv om de var innstilt pa å tilpasse seg og ta sin 
del - eller sågar mesteparten — av husarbeidet, var de ikke forberedt på å 
bli utsatt for eller tåle vold og krenkelser. At de var gift arrangert, uteluk- 
ket ikke at de hadde følelser for mannen, var glad i ham og ønsket å leve 
med ham. Selv om jeg omtaler dette voldsrepertoaret som materielt, har 
volden selvsagt også emosjonelle konsekvenser. Kvinnene var opptatt av 
hvor ydmykende, sårende og vondt det var å bli behandlet som en tjener 
og å bli holdt utenfor familiefellesskapet. Et eksempel er en kvinne som 
ble pålagt å tilberede all mat som storfamilien spiste, men som selv kun 
fikk spise linser mens de andre også fikk kjøtt. En annen kvinne måtte 
sitte på gulvet mens de andre satt ved spisebordet. Den måten kvinner i 
en klassisk patriarkalsk kontekst får anerkjennelse og verdi på, er gjen- 
nom å oppfylle en tradisjonell kvinnerolle. Når hun gjør sitt ytterste 
og strekker seg langt, for eksempel som svigerdatter eller som kone, og 
hun likevel blir ydmyket og ikke verdsatt, kan det være svært krenkende 
(Jørgensen & van der Weele, 2009). 


Hva hindret kvinnen i å forlate 
voldsutøver(ne)? 


Deltakerne i denne studien var kvinner som hadde levd i voldelige for- 
hold over lengre tid, og som strevde med konsekvensene av volden. Med 
unntak av én av kvinnene var det ingen av dem som levde sammen med 
voldsutøver da de ble intervjuet. Noen hadde selv gått fra mannen, mens 
andre var blitt forlatt. Et gjennomgangstema hos flere av deltakerne var 
hvorfor hun ikke hadde kommet seg bort mye tidligere. Igjen finner jeg 
et todelt mønster når det gjelder årsaken til at kvinnene ikke forlot den 
voldelige utøveren eller utøverne. 

Noen av kvinnene hadde familier eller sosiale nettverk der skilsmisse 
ikke ble akseptert, og der kvinner oftest fikk skylden for en skilsmisse. 
Ifølge dette synet skal ikke kvinner leve uten en mann, og både skilte og 
ugifte kvinner som lever alene, blir stigmatisert. Flere fortalte at familien 
hadde forsøkt å mekle mellom henne og mannen, eller at hun hadde blitt 

oppfordret til å være mer tålmodig. De visste eller forventet at deres egen 
familie ikke ville akseptere at hun skilte seg, eller at hun ved å gjøre det 
ville skape store problemer for familiens og sitt eget sosiale omdømme - 
eller ære. Noen av kvinnene hadde blitt sosialt utstøtt i sine miljøer etter 
at de gikk fra mannen, mens andre hadde blitt positivt overrasket over at 
familien støttet dem og aksepterte bruddet. Fordømmelse av skilsmisse 
generelt og av skilte kvinner spesielt finner vi både blant de minoritetsnor- 
ske kvinnene og majoritetsnorske kvinner fra lukkede trossamfunn. En 
av kvinnene fremholdt at kvinner med hennes kulturelle bakgrunn var 
avhengige av å være gift for å bli inkludert sosialt. En annen kvinne for- 
talte at hun hadde mistet all kontakt med sitt nettverk i Norge da hun 
gikk fra mannen. 

For den andre gruppen kvinner handlet ikke problemet med å komme 
seg ut av forholdet om omgivelsenes motstand mot skilsmisse eller om 
faren for å bli stigmatisert som skilt kvinne. Tvert imot hadde de opplevd 
det som svært skamfullt at de ikke hadde forlatt den voldelige mannen 
før, og at de overhodet hadde valgt en voldelig partner. Et eksempel er 
en minoritetsnorsk kvinne som hadde giftet seg etter kort tids bekjent- 
skap med en minoritetsnorsk mann hun traff gjennom en datingside. 
Hun vektla kontrasten mellom hennes tidligere politiske engasjement for 
kvinnerettigheter og det voldelige samlivet hun havnet i. I likhet med de 
majoritetsnorske kvinnene som Andersen og Stefansen beskriver (2020), 
omtalte hun seg som en sterk kvinne: 


Den skamfølelsen man har ... den er veldig sterk. Fordi du ser tilbake og så ser 
du at «oi, jeg var jo en sterk kvinne». Jeg gikk i 8. mars-tog og ... og alt det her, 


og så er det helt sånn at «oi, det her har jeg funnet meg i selv». 


Mens det åpenbart kunne være et akutt problem at mannen truet kvin- 
nen med sanksjoner dersom hun forlot ham, fremhevet flere av kvinnene 
at det var skammen som hindret dem i å søke hjelp eller fortelle andre at 
de levde med vold. Slik de snakket om denne skammen, fikk de frem et 
sterkt kulturelt stigma som preger det norske majoritetssamfunnet. Dette 
er et stigma som rammer kvinner som blir i voldelige parforhold, som 
ikke skiller seg, i kontrast til stigmaet som rammer kvinner som går - og 
deres familier — i noen minoritetsmiljøer (se kapittel 3, Bjørnholt, 2020). 

Disse kvinnene visste at de ville ha et forklaringsproblem hvis de 
fortalte om volden uten at de var villige til 4 forlate utoveren. De visste 
at brudd og skilsmisse ville veere en forventning, eller sagar et krav fra 
omgivelsene, ogsa fra hjelpeapparatet. Da de skulle forklare hvorfor de 
ikke gikk før, handlet det - i tillegg til skammen ved å be om hjelp - om 
ren utslitthet, manglende selvtillit, håpet om at han likevel skulle endre 
seg, og om lojalitet: «Jeg var lojal, jeg var takknemlig, jeg trodde det ville 
bli bedre, det er en klassiker. Jeg trodde jeg kunne ordne opp i det. Jeg 
trodde at jeg kunne greie å forandre han.» 

Hensynet til barna sto også sentralt, både når det gjaldt hvorfor kvin- 
nene ble og hvorfor de gikk, da de ikke lenger mente at det var tryggest 
for barna deres at de ble værende i forholdet. 


Konklusjon 


I datamaterialet som analyseres her, er det noen grunnleggende likhets- 
trekk i voldsbildet, først og fremst ved at kvinnene ble utsatt for vold og 
kontroll fra en mann som de levde sammen med. Et annet fellestrekk er 
at voldens formål er å dominere og kontrollere kvinnen, enten hun anses 
som mannens, storfamiliens eller menighetens kvinne. Jeg har valgt å 
konsentrere meg om fire likhets- og forskjellsdimensjoner i voldsbildet: 
hvordan parrelasjonen kom i stand, hvem som utøvde volden, hva som 
karakteriserte volden og kontrollens dynamikk, og hvilke utfordringer 
kvinnen hadde med å komme seg ut av volden. 

Forskjellene er ikke bare mellom majoritetsnorske og minoritetsnor- 
ske kvinner. Vi ser snarere et sentralt skille mellom det å utsettes for 
individuell partnervold i en kjernefamilie og å utsettes for kollektiv vold 
i en storfamilie, og mellom vold i en klassisk patriarkalsk kontekst og 
vold i en kjønnslikestilt kontekst. Individuell vold er ikke begrenset til 
de majoritetsnorske kvinnene i materialet. Både kvinner med og uten 
innvandrerbakgrunn kan utsettes for individuell partnervold med klare 
likhetstrekk - der en enkelt mann isolerer og kontrollerer kvinnen. 
Kollektiv vold er en erfaring blant noen av de minoritetsnorske kvinnene, 
særlig blant dem som lever i storfamiliehushold med svigerfamilien, og 
blant dem som har kommet til Norge gjennom ekteskap. Imidlertid 

finner vi ogsa kollektive aspekter ved erfaringene til kvinner som har levd 
ien lukket kristen menighet. 

Kombinasjonen av partnervold og svigervold er et voldsrepertoar som 
skiller seg ut, og som både hjelpetjenester, rettsapparat og forskere bør ha 
mer oppmerksomhet på. Ikke minst er det viktig å få mer kunnskap om 
kvinnelige utøveres motiver og om dynamikken mellom de ulike utø- 
verne i en storfamilie. 

Når kontrollen utøves i en klassisk patriarkalsk kontekst, synes den 
i større grad å være basert på materielle begrensninger og avhengighet, 
mens et psykologisk volds- og kontrollrepertoar er vanligere i en likestil- 
lingskontekst. Dette er i tråd med Starks teori om tvingende kontroll som 
en strukturelt og kulturelt betinget voldsform. Heller ikke her går skillet 
mellom majoritet og minoritet, men heller mellom de kvinnene som er 
oppvokst i Norge eller i familier med kjønnslikestillingsverdier, og kvin- 
ner som er vant til å innordne seg kjønnshierarkier. 

Forskjellen mellom et psykologisk og materielt kontrollrepertoar gjen- 
finnes også i hva som holder kvinnen tilbake. Flere av kvinnene som har 
vært utsatt for et psykologisk volds- og kontrollrepertoar, har kjent på 
mye skam rundt det å være voldsutsatt, noe som har hindret dem i å søke 
hjelp. Særlig kvinnene som er gift arrangert, men også andre av de mino- 
ritetsnorske kvinnene, skiller seg fra de majoritetsnorske ved at de ikke 
har valgt mannen selv, eller ved at valget i mindre grad har vært basert på 
følelser. Disse kvinnene har ikke - eller har i mindre grad — et partner- 
valg å forsvare eller skamme seg over, og de synes å være mindre emosjo- 
nelt knyttet til voldsutøver(ne). I stedet er de bundet gjennom økonomisk 
og praktisk avhengighet, gjennom manglende kunnskap om hvordan de 
kan etablere et alternativt liv, og gjennom frykten for manglende støtte 
fra omgivelsene dersom de forlater mannen. I dette materialet går det 
altså et vesentlig skille mellom de kvinnene som sliter med skammen ved 
å gå, og de som kjenner på skammen ved å bli. 

Forhandlinger om verdighet blant 
kvinner utsatt for partnervold 


Lotte C. Andersen og Kari Stefansen 
NOVA, OsloMet - storbyuniversitetet 


Abstract: Drawing on qualitative interviews, this chapter explores how women who 
have lived with an abusive male partner talk about themselves in relation to the 
violence they have experienced. Rather than portraying themselves as weak and 
passive and therefore blameless ‘ideal victims, many of the women we intervie- 
wed referred to themselves as remarkably strong or resourceful. We interpret these 
self-representations as part of an ongoing work on the self that these women were 
engaged in - to uphold their self-identity and social position as viable persons. The 
self-representations are part of their ongoing respectability work. What strong or 
resourceful meant had classed meanings, however. Middle-class women more often 
referred to their investment in self-developing activities — activities that build on 
and scaffold their middle-class identity and social standing, for instance engaging 
in overwork and intensive parenting, or starting or graduating from university stu- 
dies. In contrast, working-class women more often referred to their psychological 
robustness, and how it had protected them from mental illness, drug abuse or other 
problems. They talked about being tough and getting on with it without interference 
from other people. For both groups their respectability work had both positive and 
negative sides. It protected the women from stigma, but also made it more difficult 
for others to see that they needed help and to offer support. 


Keywords: intimate terrorism, coercive control, victimhood, the ideal victim, agency, 
social class 


Introduksjon 


I dette kapitlet utforsker vi hvordan kvinner som har levd med partner- 
vold over tid, snakker om seg selv i relasjon til volden de har vært utsatt 
for. Vi leser disse selvrepresentasjonene som forhandlinger om offerskap 
Sitering av denne artikkelen: Andersen, L. C. & Stefansen, K. (2020). Forhandlinger om verdighet blant kvin- 
ner utsatt for partnervold. I A. Bredal, H. Eggebø & A. M. A. Eriksen (Red.), Vold i nære relasjoner i et mangfol- 


dig Norge (Kap. 4, s. 67-86). Oslo: Cappelen Damm Akademisk. https://doi.org/10.23865/noasp.99.ch4 
Lisens: CC BY-NC-ND 4.0. 

og verdighet i en kultur som forbinder offerskap med noe svakt og passivt. 
Det empiriske materialet er hentet fra Partnervoldsprosjektet, en storre 
kvalitativ intervjustudie blant kvinner med ulik sosial, etnisk og religios 
bakgrunn som har opplevd vold fra en mannlig partner. Var analyse her 
er avgrenset til forhandlinger og posisjoneringer blant kvinner med majo- 
ritetsnorske foreldre. Mer konkret utforsker vi hvordan forhandlinger om 
offerskap og verdighet er koplet til sosial klasse. Dette er det forsket lite pa 
i bade norsk og internasjonal sammenheng. Slik kunnskap er imidlertid 
viktig for a forsta hva det innebeerer 4 leve med vold og overgrep, ikke 
minst det strevet som inngår i å opprettholde selvrespekten — i en situa- 
sjon hvor den kontinuerlig angripes. 

Fortellingene vi har analysert, kretser om vold som i de fleste tilfel- 
lene kan forstås som det Johnson (1995, 2010; Kelly & Johnson, 2008) har 
begrepsfestet som «intim terrorisme» («intimate terrorism»). I denne 
formen for partnervold vil fysisk vold ofte inngå. Det viktigste kjenne- 
tegnet er imidlertid et gjennomgripende mønster av kontrollerende og 
truende atferd fra den ene partens side. Relasjonen er preget av det Stark 
(2009) omtaler som «tvingende kontroll» («coercive control»), som over 
tid bryter ned den utsatte og begrenser vedkommendes mulighet til livs- 
utfoldelse. I norsk sammenheng har begrepet «voldsregime» blitt benyt- 
tet for å beskrive hva et slikt handlingsmønster resulterer i. I kapittel 3 
i denne boken beskriver Bredal (2020) to ulike voldsrepertoarer som er 
virksomme i slike gjennomgripende voldsregimer, henholdsvis et psy- 
kologisk volds- og kontrollrepertoar og et mer materielt volds- og kon- 
trollrepertoar. Det vi analyserer, er kvinners møte med og håndtering av 
førstnevnte repertoar, som typisk har en eskalerende dynamikk der situ- 
asjonen forverrer seg over tid ved at kontrollen blir mer omfattende og 
volden og krenkelsene grovere. 

Intervjuene med kvinnene hadde en åpen form og la opp til at de skulle 
få fortelle fritt om oppvekst og voksenliv, slik at volden de hadde opplevd, 
kunne forstås i lys av kvinnenes livshistorier. Underveis i datainnsamlin- 
gen ble vi slått av hvor mange kvinner som selv tok opp at de var sterke eller 
ressurssterke når de fortalte om sin egen bakgrunn og om volden de hadde 
erfart. Vi ble nysgjerrige: Hvordan kan vi forstå slike selvrepresentasjoner? 
Hva er de uttrykk for? For å belyse dette har vi analysert intervjuene med 

tanke pa hvem kvinnene som snakket om seg selv som sterke eller res- 
surssterke er, hva det å være sterk eller ressurssterk innebærer for dem, og 
hvilke praksiser denne selvforståelsen har ført til. Vi har altså lett etter det 
Hanne Haavind (2000) har omtalt som «indre sammenhenger» i materia- 
let, det vil si mellom sosial posisjon, selvforståelse og selvarbeid. 

Et sentralt utgangspunkt for vår analyse er at det å være utsatt for part- 
nervold kan oppleves ulikt avhengig av hvor man kommer fra og hvem 
man er. I litteraturen om partnervold har man vært opptatt av dette per- 
spektivet i studier av menn (White & Dutton, 2013; Gottzén, 2017; Lien 
& Lorentzen, 2019) og seksuelle minoriteter (Donovan & Hester, 2014; 
Rohrbaugh, 2006). Denne forskningen løfter frem at det er vanskeligere 
å identifisere seg som offer for partnervold dersom volden ikke følger 
«standardskriptet» — der en (større og sterkere) mann utøver fysisk vold 
mot sin (mindre og svakere) kvinnelige partner. Som Rosten (2020) viser 
i kapittel 6 i denne boken, kan menn som utsettes for vold i parforhold, 
søke verdighet i sine fortellinger om voldsutsatthet ved blant annet å tåle 
volden fordi partneren er syk, og ved å bli i relasjonen av hensyn til henne 
og barna. Heller enn å være offer for vold blir mannen da en som viser 
omsorg og tar ansvar for en voldelig partner. 

Sammenlikninger mellom dem som faller innenfor og utenfor den 
«offisielle historien» om vold i parforhold (Donovan & Hester, 2014), er 
uten tvil viktige. Samtidig kan de være problematiske. De gir inntrykk 
av at alle heterofile kvinner passer inn i standardskriptet, og at de der- 
med erfarer og håndterer vold på samme måte. Kvinner som utsettes for 
partnervold, er imidlertid ikke en ensartet gruppe. Det ser vi tydelig i 
vårt materiale. Kvinnene vi intervjuet, fortalte om både ulike oppvekster 
og ulike livsprosjekter i voksen alder. Et bidrag fra var analyse er at den 
viser frem betydningen av å ta hensyn til slike forskjeller i utforskingen 
av hvordan partnervold erfares og håndteres. 


Selvrepresentasjon og forhandlinger 
om offerskap 


En sentral tematikk i litteraturen om offerskap er den utsattes selvrepre- 
sentasjon, og hvordan slike selvrepresentasjoner er relatert til rollen som 

offer. Nar kvinnene i var studie snakker om seg selv som sterke eller res- 
surssterke, kan det forstås som en form for selvrepresentasjon hvor de 
forhandler med rollen som offer. Ifølge Jacobsen og Skilbrei (2010, s.194) 
vil selvrepresentasjoner alltid trekke på de kulturelle forståelsene av indi- 
videt som er tilgjengelige. Det er bred enighet blant forskere om at den 
dominerende forståelsen av individet i dag, i hvert fall i store deler av 
Vesten, er som en som handler, ikke en som det handles mot (f.eks. 
Boshoff, 2007). Flere samfunnsteoretikere, blant andre Giddens (1991), 
har også vektlagt hvordan selvet og identiteten i dag er et refleksivt pro- 
sjekt, der individet kontinuerlig skaper seg selv og sitt eget livsprosjekt 
gjennom aktive valg. Hvem man er, er ikke gitt av verken skjebnen eller 
tradisjonen, og livsvalgene man tar, blir derfor definerende for hvem man 
forstår seg som. I denne sammenhengen blir også valg av partner sentralt. 
Giddens (1992) har beskrevet det moderne idealet for parforhold som 
«rene relasjoner» («pure relationships»). Rene relasjoner er forhold som 
partene blir værende i bare så lenge de gir gjensidig mulighet for utvik- 
ling. Idealet er den «sammenflytende kjærligheten» («confluent love»), 
der den ene partens livsprosjekt ikke går på bekostning av den andres. 
Moderne parforholdsidealer, slik Giddens beskriver dem, er dermed nært 
forbundet med moderne ideer om selvet som fritt, refleksivt og orientert 
mot selvutvikling. 

Flere har imidlertid kritisert Giddens og andre for å operere med en 
forståelse av selvet og moderne parforhold som er forbeholdt den privi- 
legerte middelklassen — altså de som har ressursene som kreves for hele 
tiden å drive med refleksivt selvarbeid (f.eks. Skeggs, 2004), noe som er 
nødvendig for å realisere rene relasjoner (Illouz, 1997). Et viktig poeng 
her er imidlertid at normene for hva som er et «gangbart selv», samtidig 
kan deles av de som har begrensede muligheter til å realisere dem. Den 
moderne subjektforståelsen kan slik forstås som en dominerende diskurs 
som mange vil relatere sin selvrepresentasjon til (Jacobsen & Skilbrei, 
2010). 

I kontrast til det moderne - handlende, velgende og refleksive - 
subjektet forstås det typiske eller ideelle offeret gjerne som svakt, barnlig 
og maktesløst. For å fremstå som et troverdig og verdig offer er det der- 
med en fare for at man samtidig må fremstå som ikke-handlende, altså 

passiv (Christie, 1986) og mer som et objekt - noe som ikke passer med 
en moderne selvidentitet. Hvordan kvinner som er utsatt for partner- 
vold, arbeider med å håndtere balansegangen mellom selvrepresentasjon 
og offerrollen, er imidlertid lite utforsket og særlig ikke i et klasseper- 
spektiv. 

Vår analyse her er inspirert av Skeggs (1997; 2004) sitt begrep «respek- 
tabilitetsstrategier». Respektabilitetsstrategier kan forstås som en type 
selvarbeid som folk tar i bruk for å oppnå verdighet i møte med andres 
(antatte) nedvurdering. I vår analyse fremstår respektabilitetsstrategier 
både som en generell respons i møte med et mulig stigma som voldsut- 
satt, og samtidig som klasset i sitt innhold. Dette tolker vi som at hva som 
gir verdighet i møte med vold, varierer med klasse. 

«Sosial klasse» er ikke et enkelt begrep. Det defineres og operasjonali- 
seres på mange ulike måter i samfunnsforskningen. Overordnet viser det 
til at samfunnet er innrettet på måter som skaper og opprettholder sosi- 
ale forskjeller. Vår tilnærming står i en bourdieuiansk tradisjon - hvor 
klasse er en inngang til å forstå folks måter å være i verden på. Bourdieu 
tar som utgangspunkt at folk som har like ressurser (i form av økono- 
misk, kulturell og sosial kapital), også vil dele grunnleggende livsan- 
skuelser (Bourdieu, 1987, 2007), det vil si ideer om hva som er viktig og 
riktig å bruke livet på, og som gir retning og mening til handlinger (jf. 
Vincent & Ball, 2007, s. 1187). Slike livsanskuelser kan forstås som det 
Taylor (2004, s. 23) omtaler som «social imaginaries» — forventninger til 
hva livet skal inneholde, samt de dypere kulturelle ideene og forestillin- 
gene som er knyttet til slike forventninger. 

I vår analyse er vi opptatt av hvordan ideer om hvem man er, og om hva 
man kan forvente seg her i livet, slår igjennom i fortellingene om partner- 
vold og håndteringen av den. Et sentralt begrep hos Bourdieu er «habi- 
tus», en praktisk, kroppsliggjort sans som strukturerer hva som kan føles 
og gjøres i ulike situasjoner (f.eks. Bourdieu, 1987, 2007). Habitus viser til 
hvordan klasse ikke bare er noe eksternt som virker på individene, men 
også noe som virker gjennom dem. Perspektivet på klasse er altså relasjo- 
nelt og prosessuelt. Ut fra dette perspektivet vil man forstå reaksjoner på 
vold og offerskap, ikke bare som strukturert av diskurser om for eksem- 
pel hvem som er ideelle ofre, og hvem som ikke er det (Christie, 1986), 

men ogsa som en speiling av dype disposisjoner som sitter i kroppen, og 
som dermed ikke kan velges fritt (se Bourdieu & Wacquant, 1996, s. 2). 


Metode og materiale 


I Partnervoldsprosjektet (se ogsa Bredal, 2020) som vart utvalg er hen- 
tet fra, ble i alt 97 kvinner intervjuet. Kvinnene som deltok, hadde ulik 
sosial, etnisk og religios bakgrunn. I var analyse retter vi oppmerksom- 
heten kun mot fortellingene til kvinner med majoritetsnorsk bakgrunn, 
til sammen 71 kvinner. Dette utgjor samtlige majoritetsnorske kvinner i 
partnervoldsprosjektet, med unntak av noen få som var særlig rekruttert 
fordi de hadde tilhørt et såkalt lukket trossamfunn, for eksempel Jehovas 
vitner. Kvinnene i vårt materiale kom fra hele landet, men de fleste var 
fra det sentrale østlandsområdet. På intervjutidspunktet var de i alderen 
23-70 år, de fleste i førtiårsårsalderen. Det var ingen av kvinnene som 
befant seg i et voldelig parforhold da vi intervjuet dem, og for flertallet 
av kvinnene lå volden flere år tilbake i tid. Noen av kvinnene hadde nylig 
gått ut av forhold med en voldelig partner. 

Før datainnsamlingen startet, ble prosjektet meldt inn til NSD - Norsk 
senter for forskningsdata. Forskerne’ som gjennomførte intervjuene, ble 
veiledet av en klinisk psykolog tidlig i prosessen. Veiledningen omhand- 
let blant annet mulige psykologiske reaksjoner traumatiserte personer 
kan få i et intervju, og hvordan intervjueren kunne håndtere dem. Mulige 
reaksjoner hos intervjuerne ble også tatt opp. Intervjuerne gjorde seg også 
kjent med ulike tilbud som kunne være aktuelle å informere intervjudel- 
takere om, slik som krisesentrenes telefon- og dagtilbud. 

Informantene i majoritetsgruppen ble rekruttert gjennom en annonse 
på Facebook som oppfordret kvinner som hadde opplevd ulike former 
for vold i parforhold, om å ta kontakt. Både fysisk, psykisk og seksuell 
vold ble nevnt. Selve intervjuene ble gjennomført der det passet best 
for kvinnene, og de fleste foregikk hjemme hos dem. Cirka en tredel av 
intervjuene vi tar utgangspunkt i her, ble gjennomført over telefon eller 


1 Intervjuene er gjennomført av Anja Bredal (prosjektleder), Maria Hansen, Lotte C. Andersen og 
Eirin Mo Danielsen. 

via Skype. I starten av intervjuet ble bakgrunnsopplysninger om infor- 
mantenes og deres partneres utdanning og yrke med mer kartlagt med 
et enkelt skjema. 

Nar det gjelder den konkrete klasseplasseringen av informantene, har 
vi valgt en enkel og pragmatisk tilnærming, slik det er vanlig i kvali- 
tativ forskning om betydningen av klasse for hverdagsliv og relasjoner 
(f.eks. Gillies, 2005; Lareau, 2003; Stefansen & Farstad, 2010; Aarseth & 
Andersen, 2012). Vi har tatt utgangspunkt i kvinnenes utdanningsnivå og 
yrkesbakgrunn. De vi omtaler som «middelklasse», hadde høyere utdan- 
ning eller var i ferd med å ta slik utdanning, og de hadde eller hadde hatt 
jobber som krever slike kvalifikasjoner. I middelklassegruppen finner 
vi kvinner med tre- og fireårige profesjonsutdanninger, ofte i helse- og 
sosialfag, og noen med lange universitetsutdanninger som fører frem til 
eliteposisjoner. De vi omtaler som «arbeiderklasse», har utdanning fra 
videregående skole, ofte yrkesfaglig. Eksempler på yrker er frisør, portør 
ved sykehus og barne- og ungdomsarbeider. Noen hadde studieforbere- 
dende linjer fra videregående, men ikke høyere utdanning. Denne enkle 
kategoriseringen skygger selvsagt for mye variasjon. Som vi vil vise, kan 
den likevel hjelpe oss å forstå hva som ligger bak noen forskjeller i kvin- 
ners måter å forstå og håndtere partnervold på. 

I intervjuene inntok forskerne en lyttende holdning og lot informan- 
tene snakke så fritt som mulig — inspirert av en narrativ intervjumetode. 
Denne metoden regnes som spesielt godt egnet når man ønsker å forstå 
hvordan fremstillingen av hendelser er knyttet til informantenes bio- 
grafi og selvoppfatning (Holloway & Jefferson, 2008). I tråd med dette 
ble kvinnene først spurt om de kunne fortelle om egen bakgrunn og opp- 
vekst, før de snakket seg frem i tid til partnervolden de hadde opplevd. 
De valgte selv hvor mye de ville fortelle om volden, og om hvordan den 
hadde påvirket dem da den pågikk og etterpå. Mange hadde mye på hjer- 
tet, og intervjuene ble ofte lange. I gjennomsnitt varte de i litt over to 
timer, men noen varte i over fire timer. Alle intervjuene ble tatt opp digi- 
talt og transkribert i sin helhet. 

Som ledd i analysen leste og kodet vi alle intervjuene med kvinner 
med majoritetsbakgrunn. Intervjuene ble først kodet i tråd med logik- 
ken i temasentrert analyse. Et utgangspunkt her er at et tema fanger 

«something important about the data in relation to the research question 
and represents some level of patterned response or meaning within the 
data set» (Braun & Clarke, 2006, s. 63). 

Selve kodingen foregikk slik: Forst identifiserte vi alle sekvenser i 
intervjuene der kvinnen enten omtalte seg selv som «ressurssterk» eller 
«sterk». For dette formalet benyttet vi analyseprogrammet NVivo, men 
vi kodet ogsa pa papirutskrifter. Koden «ressurssterk» eller «sterk» opp- 
trådte i litt over halvparten av intervjuene vi baserte oss pa. Deretter gjen- 
nomgikk vi alle intervjusekvensene som omhandlet «ressurssterk» eller 
«sterk» på nytt, for å undersøke mer spesifikt hva de handlet om. Gjen- 
nom denne prosessen identifiserte vi to ulike betydninger av «ressurs- 
sterk» eller «sterk» som også hang sammen med det vi her forstår som 
et pågående håndteringsarbeid i møte med langvarig partnervold. Som 
omtalt innledningsvis fant vi at hva kvinnene legger i «ressurssterk» eller 
«sterk», varierer med klasse. Vår tolkning er at det å posisjonere seg som 
«sterk» eller «ressurssterk» på en og samme tid innebærer å ta avstand til 
en problematisk - svak og passiv — offerkategori, og viser hva som er en 
gyldig form for handlekraft eller «agency» i ulike sosiale miljøer. 

I det følgende vil vi vise hvordan dette kom til uttrykk i kvinnenes for- 
tellinger. Merk at alle navn på informanter er pseudonymer. I noen sitater 
har vi endret biografiske kjennetegn for å sikre at fortellingen ikke kan 
gjenkjennes av andre enn informanten selv. Vi har også redigert sitatene 
forsiktig for å øke lesbarheten. 


«Sterk» som i «selvskapingsorientert» 


Den første måten å snakke om seg selv som «sterk» på kan kobles til idea- 
let om et handlekraftig selv som hele tiden skaper seg selv gjennom aktive 
og selvutviklende handlinger. Kvinnene som snakket på denne måten, 
var opptatt av hva de fikk til ute i verden når det gjaldt utdanning, arbeid 
og andre utviklende aktiviteter, for eksempel reising og engasjement i 
ulike verv. Selvidentiteten deres fremsto som nært knyttet til dette. I vårt 
materiale er en slik måte å forstå «sterk» eller «ressurssterk» på foran- 
kret i middelklassen. Kvinnene som snakket på denne måten, hadde med 
få unntak høyere utdanning og jobbet i yrker som krevde det. Flertallet 

var ogsa oppvokst i familier der foreldrene hadde samme bakgrunn. De 
hadde dessuten til felles at de beskrev barndommen sin som enten «god» 
eller «helt vanlig», noe vi tolket dithen at de ikke hadde erfart sosiale pro- 
blemer i familien som hadde preget dem. 

«Elin» og «Mari», som begge hadde veert utsatt for partnervold av bru- 
tal karakter, men pa ganske ulike tidspunkter i livet, kan fungere som 
eksempler. Elin vokste opp i et øvre middelklassehjem og var selv utdan- 
net i et eliteyrke som hun jobbet innenfor i mange år. Hun fortalte at hun 
hadde vokst opp med en kunst- og kulturinteressert mor som var «litt 
sånn superkvinne» med god utdanning og flere tilleggsutdanninger og 
«en sånn indre driftighet som gjør at hun setter i gang prosjekter og full- 
fører dem». Elin snakket om dette som noe som «i perioder [kunne] være 
vanskelig å leve opp til», og at det fortsatt var det. Særlig ble det vanskelig 
i lys av volden hun kom til å erfare. Elin møtte mannen som brukte vold 
mot henne, sent i trettiårene, og hun ble raskt gravid med deres første 
barn, uten at det var planlagt. Hun beskrev den hun var som person da 
hun traff ham, som en «sterk feministisk kvinne». Egentlig hadde hun 
forsont seg med at hun ikke kom til å bli mor, men da hun oppdaget at 
hun var gravid, ble hun «lykkelig» og «dypt takknemlig». Hun fortalte at 
hun egentlig ikke var ute etter et seriøst forhold på dette tidspunktet, men 
at den uventede graviditeten og «lykkerusen» som fulgte med den, var 
grunnen til at de endte opp med å flytte sammen. Det første året ante hun 
at «det var noe som skurra». Samboeren kunne bli sjalu og komme med 
slengbemerkninger som hun den gang «bare blåste av». Den første fysiske 
voldsepisoden skjedde da hun gikk gravid med deres andre barn. Fra da 
av ble relasjonen preget av brutal fysisk og psykisk vold som vedvarte i 
mange år. Elin beskrev hvordan hun opplevde å leve i dette: 


Jeg syntes det var flaut at jeg hadde satt meg selv i den situasjonen og ikke greide 
å komme ut av det. Jeg skammet meg så veldig. (...) Fordi jeg ikke greide å ordne 


opp. Jeg er vant til å greie å ordne opp. Men dette her greide jeg ikke ordne opp i. 


Måten Elin beskrev det å ha «satt selv seg i» situasjonen på, som om det var 
et aktivt valg å bli sammen med en som utsatte henne for vold, var typisk 
for kvinnene som snakket om seg selv som sterke på den selvskapingsori- 
enterte måten. Vi knytter dette til den sentrale betydningen valgene man 

gjor, har for hvem man forstar seg selv som, som person. Valg av partner 
vil innenfor en slik logikk reflektere tilbake pa en selv. Senere i intervjuet 
fortalte Elin om hvordan det gjorde henne flau da advokaten hennes, i 
forbindelse med en rettssak, omtalte eksmannen som «lite intelligent»: 
«[Da] kjente jeg at jeg ble flau fordi jeg har tre barn med han, altså.» Elin 
skammet seg ikke bare over at hun hadde satt seg selv i situasjonen, men 
også over at hun ikke hadde kommet seg ut av den, på tross av at hun var 
vant til å være en person som ordnet opp. I lys av idealene om moderne 
parforhold, som altså henger nært sammen med et selvskapende selv, kan 
skammen forstås som et uttrykk for at hun hadde blitt værende i det som 
på mange måter representerte det motsatte av en utviklende relasjon. 
Allerede for to tiår siden betegnet Skarderud (2001) denne skammen - 
skammen over ikke å realisere seg selv nok - som den største skammen i 
vår moderne tid, og pekte på vold og overgrep som erfaringer som kunne 
bidra til å utløse den. Fraværet av utøvers rolle i Elins fremstilling, var 
også påfallende. Vi gjenkjenner her Boshoffs (2007) poeng om at moderne 
subjekter er handlende, og ikke noen det handles mot. Den passive offer- 
posisjonen passet ikke inn i Elins selvrepresentasjon, fordi hun selv, slik 
hun fremstilte det, hadde valgt det som ble en umulig og farlig situasjon. 
I vår tolkning beskrev Elin her en diskrepans mellom egen selvidentitet 
som sterk og rollen som offer. 

Elin snakket også om hvordan denne diskrepansen preget hennes måte 
å møte verden på, og da hun gjorde det, satte hun ord på hva det å «være 
sterk» innebar for henne: 


Altså, blant disse venninnene og mødrene som jeg hadde i Oslo, så var jeg jo 
tett på det som de kjente som en superwoman, vet du. Tre unger på fem år, ikke 
sant. Og topp utdanning og i full jobb og sånn sykkeltilhenger med tre unger 
og alt mulig oppi. Sykler rundt og på badestranda og tjo og hei og alltid ute og 
blid. Alle sånne ting, ikke sant. Fallhøyden var så innmari stor. Og det syntes jeg 


også overfor min familie. 


Det å fremstå som en «superwoman» i full aktivitet mens volden pågikk, 
forstår vi som en måte å bevare sin opprinnelige selvidentitet på i møte 
med andre, og dermed som en strategi for å bevare egen verdighet. Ved 
å gjøre det unngikk Elin et identitetstap utad tilsvarende det hun selv 

hadde erfart. Denne kompenseringen for opplevd identitetstap, som 
innebærer fortsatt eller intensivert investering i selvskapende aktiviteter, 
er en respektabilitetsstrategi som gikk igjen blant de «sterke» eller «res- 
surssterke» middelklassekvinnene vi intervjuet. 

«Mari» er en annen av disse kvinnene. Hun vokste opp i en middel- 
klassefamilie, hadde selv høyere utdanning og jobbet på intervjutids- 
punktet som leder i en kreativ bransje. Mari møtte han som utøvde vold 
mot henne, allerede mens hun gikk på videregående skole, og relasjonen, 
som varte i mange år, utviklet seg raskt til å bli voldelig. Volden Mari 
ble utsatt for, var av grov fysisk, psykisk og seksuell karakter. På tross 
av brutaliteten tok det mange år før hun definerte det hun var utsatt for, 
som vold, og i likhet med Elin fortalte hun ingen rett ut om hvordan hun 
hadde det i forholdet: 


Jeg tror det var en blanding av skam og hva som skjedde, og jeg skjønte ikke helt 
selv at det var vold (...). Jeg opplevde det mer som at jeg prøvde å hjelpe han. At 
det var jeg som var den sterke [ler]. (...) Altså, det er jo et mønster man kom- 
mer inn i over mange år hvor man ikke snakker om ting. Og der man lever litt i, 
hva skal jeg kalle det, parallelunivers da. Der de andre vet om én side av meg ... 
[Grater litt] Det er det som er det verste i dag [ler] (...) Jeg har hatt en helt sånn 
hinsides motor. En sånn drivkraft som er helt overmenneskelig. Jeg har jobbet 
som en sinnssyk i alle år. Og venninner av meg har vært sånn: «Hva er du laget 
av? Hvem er du, liksom?» (...) Og det har vært en flukt. Det har vært sånn at jeg 


må bevise noe for å være god nok for meg selv og mitt eget liv på en måte (...). 


I Maris fortelling gjenfinner vi den samme posisjonen som flere av 
mennene i Rostens studie inntok (Rosten, 2020). Mari var den sterke og 
handlende, den som prøvde å hjelpe en som hadde det vanskelig. Sam- 
tidig beskrev hun hvordan denne posisjonen også gjorde det umulig å 
snakke om volden som vold, og dermed om seg selv som et offer. Mari 
beskrev også at hun har kompensert for diskrepansen i egen identitet 
ved å jobbe «som en sinnssyk», og ved å ha en drivkraft som hadde fått 
vennene hennes til å lure på hva hun var «laget av». I tillegg fortalte hun 
at hun hadde reist mye rundt i ulike deler av verden på «tøffe ekspedi- 
sjoner», og at hun hadde valgt spesifikke oppgaver på jobb «for å finne 
ut av meg selv». Opplevelsen av å leve i et parallellunivers som følge av 

at andre bare hadde fatt kjenne den siden av henne som hun har vist 
utad, opplevde hun i dag som det verste. I likhet med flere av de selvska- 
pingsorienterte middelklassekvinnene hadde Mari pa sett og vis over- 
drevet det kulturelle kravet til selvinvestering. Andre kvinner fortalte 
at de hadde tatt videreutdanning og oppnadd toppkarakterer ved siden 
av fulltidsjobb og aleneforsorgeransvar, at de hadde tatt pa seg trener- 
verv for barna eller vært særlig aktive i oppfølgingen av dem pa skolen 
og i fritidsaktiviteter, eller at de deltok i politiske partier eller frivillige 
organisasjoner. Disse kvinnene synes altså å kompensere for motset- 
ningsforholdet mellom den svake offerrollen og sin egen handlekraftige 
identitet ved å «skape seg selv» enda mer. Det kompenserende arbeidet, 
som vi altså tolker som strategier for å bevare verdighet i egne og andres 
øyne, innebærer at kvinnene unngår mistanke om at de er utsatt for vold 
og krenkelser. Dermed inviteres de heller ikke til å fortelle om hvordan 
hjemmesituasjonen er, og de mister tilgang til støtten de ellers kunne 
ha fått. Den «vellykkede» strategien med kompensasjon blir på sett og 
vis selvforsterkende ved at de lykkes med å etablere en fasade som er 
avhengig av at de fortsetter selvinvesteringen — på tross av at diskrepan- 
sen mellom hvordan de føler seg og fremstår, blir stadig større. Dette 
beskrives som tærende over tid, som en ekstra belastning som kvinnene 
påføres gjennom sine egne håndteringsstrategier. 


«Sterk» som i «robust» 


Den andre gruppen kvinner snakket om seg selv som sterke på en litt 
annen måte. Det å være sterk var også for dem forbundet med en type 
handlekraft, men handlekraften de beskrev, var ikke knyttet til selvska- 
ping i form av investeringer i objektive ressurser som arbeid og utdan- 
ning. Snarere syntes det å handle om en form for iboende eller ervervede 
karaktertrekk som hadde gjort dem i stand til å stå opp for seg selv og stå 
på sitt i krevende situasjoner - også i møte med vold og krenkelser. Noen 
av kvinnene beskrev denne iboende styrken som en årsak til at de hadde 
kommet seg videre i livet etter at de hadde hatt det svært vanskelig. De la 
for eksempel vekt på at de ikke hadde begynt å ruse seg eller hadde havnet 
i psykiatrien, og at de klarte seg på egen hånd økonomisk. 

De aller fleste kvinnene som snakket pa denne maten, hadde arbeider- 
klassebakgrunn. De hadde videregående utdanning og jobbet i faglærte 
eller ufaglerte yrker. Oppvekstene de beskrev, varierte mer enn i den 
forste gruppen. Noen beskrev gode eller vanlige oppvekster, mens andre 
snakket om toffe kar eller erfaringer med vold og seksuelle krenkelser. 
Blant kvinnene som snakket om seg selv som sterke i betydningen robust, 
fant vi ogsa noen middelklassekvinner. De skilte seg fra den forste grup- 
pen kvinner vi beskrev, ved at de hadde erfaringer med vold, overgrep 
eller vedvarende mobbing i oppveksten. 

Kvinnene som snakket om seg selv som sterke i betydningen robust, 
begynte gjerne fortellingene sine med å omtale seg selv som tøffe og selv- 
stendige allerede fra barndommen av. Noen fortalte også om en utage- 
rende barndoms- eller ungdomstid. «Hege» kan være et eksempel. Hun 
vokste opp med en alenemamma og et alvorlig sykt søsken, og fra tid- 
lig alder ordnet hun alt fra matpakker til å re opp sengen selv. Da hun 
beskrev seg selv i barne- og ungdomsårene, var det med ord som «tøff i 
trynet» og «ganske rebell». Hun fortalte at dersom hun ikke hadde vært 
aktiv i et idrettsmiljø og hatt en trener hun følte stor lojalitet til, «kunne 
[jeg] like gjerne havna på feil side av loven, for å si det mildt». Hege traff 
mannen som utsatte henne for vold, like etter videregående skole. Forhol- 
det var fra starten av preget av sjalusi, og etter hvert gled det over i sta- 
dig mer kontrollerende atferd. Senere i forholdet ble hun gjentatte ganger 
holdt nede og lugget, og hun ble også voldtatt flere ganger. Hun skammet 
seg mye mens dette pågikk, men også etterpå. 


Du sletter jo ut deg selv. Hver gang noen tråkker over grensen din, så dyttes den 
grensen, hvis du ikke reagerer [knipser] og tar tilbake den grensen, så forsvin- 
ner den lenger ned. Det er jeg veldig overbevist om. Og du skammer deg over 
at du lar den grensa di ... du visker jo ut deg selv. (...) Og det skammet jeg meg 
over underveis, uten at jeg tenkte over det. Og jeg skammet meg over det. på en 
sånn måte at jeg fortalte jo ikke dette til noen [etterpå] heller. Da var det på en 
måte sånn at nå skal jeg vise for meg selv at nå klarer jeg å stå på egne bein. Jeg 


nekta jo å be om penger eller hjelp eller noe som helst. 


I likhet med middelklassekvinnene vi omtalte over, beskriver Hege her et 
handlekraftig selv som over tid viskes ut i møte med volden. Hun setter 

ord pa en diskrepans mellom egen identitet - hva slags person hun er - 
og rollen som offer. Handlekraften hun fortalte om, har imidlertid en litt 
annen karakter enn den handlekraften middelklassekvinnene beskrev. 
Den dreide seg om a sta opp for seg selv og ikke finne seg i darlig behand- 
ling - om å klare å yte motstand dersom noen tråkker over grensene dine. 
Det at hun hadde vært en «svak person» som lot seg tråkke på, fikk Hege 
til å skamme seg. Hun håndterte skammen ved å la være å fortelle om vol- 
den til noen og ved å unnlate å be om hjelp i en krevende situasjon. Hun 
fortalte at hun i stedet reagerte med aggresjon og ble opptatt av å klare seg 
selv uten innblanding: «[S]ann er jeg jo den dag i dag. Hvis jeg blir redd, 
så blir jeg jo sint og handlekraftig [ler]». 

«Linn» kan være et annet eksempel på denne måten å snakke om seg selv 
som sterk på. Hun vokste opp i en arbeiderklassefamilie, og hun omtalte 
oppveksten sin som god. Hun hadde yrkesfaglig utdanning og jobbet i et 
yrke som krever fagbrev. Partnervolden hun fortalte om, hadde tatt form av 
mangeårig psykisk vold og kontrollerende atferd, inkludert flere episoder 
med fysisk vold i forbindelse med det hun beskrev som overdreven sjalusi 
hos partneren. Flere ganger under intervjuet nevnte Linn at hun oppfattet 
seg som en sterk person. Det hadde hun vært både i oppveksten og i møte 
med en voldelig partner. Da hun var ungdom, opponerte hun for eksempel 
mye mot det hun den gangen opplevde som for strenge regler fra foreldrene. 
Når det gjaldt partnervolden, hadde hun vært mye redd, men hele tiden 
opptatt av at mannen ikke skulle få vite at hun var det. Hun beskrev seg 
selv slik: «Jeg er sterk, og jeg er trassig, og jeg tar igjen.» At hun var sterk og 
tok igjen og ikke lot seg «kue», løftet hun også frem som en grunn til at det 
tok lang tid for henne å forstå at det var psykisk mishandling hun opplevde: 


Nei, for jeg har liksom tenkt at, jeg har tenkt at det er svake mennesker da. (...) 
Det ligger i det. Svake mennesker som lar seg mishandle. Fordi jeg syns jo ikke 
jeg hadde vært svak. Men det var jo fordi at jeg lot han jo aldri få kontroll på 
meg. Jeg dro jo ut, jeg stakk jo av, jeg fikk jo et helvete etterpå når jeg kom hjem. 
Men jeg gjorde det jo. Så jeg har ikke sett på meg selv som svak da, ikke sant. 
Fordi jeg alltid har tatt igjen med han. Derfor så ble det så mye krangling. 


På samme måte som Hege beskriver Linn her en type handlekraft som 
er knyttet til det å stå opp for seg selv og til å kunne ta igjen i situasjoner 

hvor egne grenser blir trakket over. Identiteten som sterk hadde ogsa 
gjort at Linn ikke kunne identifisere seg med det bildet hun hadde av ofre 
for mishandling - som svake og passive, som noen som ikke tar igjen, og 
som lar utøveren få kontroll på dem. Som for middelklassekvinnene vi 
beskrev, innebærer styrke også her en mulig risiko for at man ikke ser hva 
som er i ferd med å skje i relasjonen, og for at man ikke identifiserer det 
man utsettes for, som vold. 

Linn formidlet at det hadde hjulpet henne i ettertid å kunne se tilbake 
på seg selv som en som sto opp for seg selv på denne måten. Samtidig 
hadde denne forståelsen av seg selv som sterk, vært vanskelig å holde fast 
ved, all den tid hun også hadde blitt utsatt for vold, og fordi hun dermed, 
i tråd med egen logikk, også hadde vært svak. På et annet tidspunkt i 
intervjuet beskrev hun dette slik: «Jeg kan ikke si at jeg er sterk, for jeg var 
jo svak i så mange år.» Hun omtalte også denne diskrepansen som noe av 
det vanskeligste: 


Det høres jo bare ut som at jeg bare setter folk i bås, «sterke» og «svake», liksom. 
Men det har vært liksom ... Det som har vært vanskeligst, da, er at jeg har tenkt 
om meg selv som en sterk dame. Som ikke skal la meg dupere. Jeg skal ikke la 
meg ... jeg skal ikke la meg ... Det er ingen som skal fortelle meg hva jeg skal 
gjøre fordi jeg er dame, og fordi at han er en mann og bestemmer over meg. Og 


så har jeg likevel blitt en av dem [ler litt oppgitt]. 


I likhet med Hege og andre som snakket om seg som sterke på denne 
eller likeartede måter, og de selvskapingsorienterte middelklassekvin- 
nene, hadde Linn vært opptatt av å fremstå som sterk utad. Både mens 
forholdet pågikk og etterpå fortalte hun derfor lite til andre om hva hun 
gikk igjennom. Hun fortalte noe til sine nærmeste venner, men ikke hele 
historien, og ikke til alle: «Nå har ikke alle visst alt, for å si det sånn. For 
du er jo ... du skammer deg litt over at du bor i det her.» Ved å unngå å 
fortelle om erfaringene sine til andre mister også disse kvinnene tilgang 
på den sosiale støtten og hjelpen som de kanskje ellers ville ha fått. 
Skammen knyttet til det arbeiderklassekvinnene opplever som en 
utvisking av egen selvidentitet, har imidlertid ikke ledet dem til å kom- 
pensere med overarbeid og tilleggsutdanninger. De satte i hvert fall ikke 
ord på slike strategier. I stedet beskrev mange det vi tolker som en annen 

type respektabilitets- eller verdighetsstrategi, nemlig det å fremstå som 
særlig tøffe eller robuste i møte med andre. En kvinne beskrev det som at 
«man lager et sånt skall for å skjule hvordan ting er». En annen omtalte 
det som «det derre skjoldet at ingenting tar knekken på deg». Det de job- 
ber med - i vår fortolkning - er at skallet de har, tøffheten, ikke skal 
krakelere. På denne måten slipper de å forholde seg til at andre ser på 
dem som «svake» eller «stakkarslige». Også arbeiderklassekvinnene er 
altså opptatt av å bevare en fasade som skjuler erfaringene med vold. Men 
heller enn å inngå i ulike selvskapingsorienterte aktiviteter reagerer de 
med en form for utilnærmelighet og et ønske om å klare seg selv uten 
noen form for hjelp. Denne utilnærmeligheten kan tenkes å forsterke den 
mangelen på sosial støtte som følger av å la være å fortelle, men den kan 
også føre til at de lar være å søke profesjonell hjelp som de kan tenkes å ha 
behov for. 


Konklusjon 


Vår analyse har vist at for kvinner som forstår seg selv som sterke eller 
ressurssterke, oppleves vold fra partneren som et brudd med den de er og 
vil være: kvinner som handler, ikke kvinner det handles mot (Boshoff, 
2007). Offerrollen med sine konnotasjoner til det passive og svake blir 
derfor svært problematisk for dem. De kan ikke være «ideelle ofre» 
(Christie, 1986) og samtidig bevare selvidentiteten — enten de forstår seg 
selv som en som «mestrer» moderne selvskapingsidealer, eller som en 
som er tøff og står opp for seg selv når det trengs, og som tar ansvar for 
eget liv. På dette nivået er det altså en tydelig likhet på tvers av klasse. For 
moderne kvinner representerer volden en trussel mot selvidentiteten og 
dermed mot verdigheten. 

Vår analyse viser også at for kvinnene innebærer distanseringen fra 
det passive og identifiseringen med det handlende en risiko for at det tar 
tid for dem å forstå at det er vold de utsettes for. Det kan igjen føre til at 
de blir værende lenger i den voldelige relasjonen, med påfølgende risiko 
for ytterligere skade. Vi ser også at både middelklasse- og arbeiderklasse- 
kvinnene kompenserer utad, og at mange i lang tid lar være å fortelle 
andre om volden de blir utsatt for. De kan sies å bedrive det Goffman 

(1963/1990) har kalt «informasjonskontroll» («impression management»), 
hvor de styrer hvordan de fremstar overfor andre, og hvem som kan fa 
vite hva til hvilken tid. Slik unngar kvinnene det potensielle stigmaet og 
muligheten for diskreditering som ligger i å bli forstått som et svakt og 
passivt offer. For begge grupper bidrar disse strategiene for å bevare egen 
verdighet antakelig til at de får mindre støtte og omsorg enn de kunne ha 
fått, og kanskje til at de blir værende lenger i den voldelige relasjonen. Slik 
fanges kvinnene på sett og vis av sine egne respektabilitetsstrategier — i 
hvert fall i en periode. 

Hvilke respektabilitetsstrategier kvinnene benytter, er imidlertid ikke 
tilfeldig. Her ser vi et tydelig klasset mønster. Arbeiderklassekvinnene 
jobber, slik vi tolker det, med å bevare sin identitet og sosiale posisjon - og 
dermed sin verdighet - gjennom å fremstå som særlig tøffe eller robuste 
utad. De bygger seg et skall for å unngå å fremstå som sårbare eller stak- 
karslige overfor andre, og de er opptatt av å klare seg selv. Dette skallet 
fremstår også som en beskyttelse mot å falle ut av det vanlige, respektable 
livet hvor man jobber, lever og klarer seg selv uten hjelp eller innblanding 
fra samfunnet. 

For middelklassekvinnene er det noe annet som står på spill, slik vi 
tolker det. Vår tolkning er at det er det selvutviklende livsprosjektet det 
handler om, hvor det likeverdige parforholdet som begge parter investe- 
reri, er en helt sentral ingrediens. Ved å ha valgt en partner som kom til å 
utsette dem for vold, og bli værende i et voldelig og dermed sterkt begren- 
sende forhold over tid, kan kvinnene tolkes som at de i egne øyne har 
mislykkes med selvskaping på en sentral arena. En nærliggende strategi 
for å opprettholde sin identitet og sosiale posisjon blir derfor å involvere 
seg i en rekke selvskapende aktiviteter som er viktige for kvinner som 
dem. De viser frem at de er et selvinvesterende selv gjennom tilleggsut- 
danninger, krevende reiser, og «sinnssyk jobbing». Det kan forstås som at 
de kompenserer for i egne øyne ikke å ha skapt seg selv nok ved å skape 
seg selv mer. 

Vi ser altså et klasset mønster der respektabilitetsstrategiene voldsut- 
satte kvinner tyr til, dreier seg om å forsterke identiteten de i utgangspunk- 
tet har gått inn i forholdet med. Arbeiderklassekvinnene blir tøffere, eller 
mer robuste, mens middelklassekvinnene investerer mer i selvutviklende 

prosjekter. Hva disse forskjellene betyr for voldsutsatte kvinners mulig- 
het til å leve gode liv og til å kunne klare seg økonomisk senere, vet vi 
ikke. Man kan tenke seg at investeringen i formelle kvalifikasjoner kan 
gjøre det lettere for middelklassekvinner, men det forutsetter at de klarer 
å ta dem i bruk. Det vil ikke alle få til. På intervjutidspunktet var flere av 
middelklassekvinnene som hadde klart å være i full jobb eller utdanning 
mens volden pågikk, helt eller delvis sykemeldt, eller de beskrev seg selv 
som «på randen av sammenbrudd». Noen av middelklassekvinnene som 
hadde oppsøkt profesjonell hjelp, opplevde også at de hadde blitt avvist av 
hjelpeapparatet, eller at de hadde fått mindre hjelp enn de selv erfarte at 
de hadde behov for, som følge av at de ble ansett som «for ressurssterke». 
For arbeideklassekvinnene er det en risiko for at skallet de anlegger, util- 
nærmeligheten, vil kunne gjøre det vanskeligere for dem å opprettholde 
nære relasjoner og å inngå i nye. Opptattheten av å klare seg selv vil for 
mange av kvinnene fungere som en ressurs, men den kan også bidra til 
at de lar være å søke profesjonell hjelp - psykologisk eller økonomisk - i 
perioder hvor det kunne ha bidratt til å gjøre livet enklere for dem. Som 
for middelklassekvinnene er det dermed en risiko for at de blir stående 
alene med et indre trykk som på sikt kan føre til at de går på en smell og 
blir langtidssykemeldt eller utvikler alvorlige psykiske problemer. 

Menns fortellinger om vold fra en 
kvinnelig eller mannlig partner 

Abstract: Based on a qualitative interview study, this chapter explores men’s stories 
about their experiences with being exposed to violence from a male or female partner. 
Research on intimate partner violence has traditionally focused on male perpetrators 
and female victims, reflecting the general cultural understandings of gender and vio- 
lence. There is a lack of studies treating men’s exposure to intimate partner violence 
as a diverse phenomenon in itself, rather than as a contrast or comment to women's 
exposure to such violence. This chapter looks at how men try to balance masculinity 
and victimhood in their stories. The analysis reveals three dominant narrative stra- 
tegies that men use in order to present their stories of victimhood with dignity: nar- 
ratives of caring and responsibility, narratives of fear and victimhood, and narratives 
of passivity related to superiority in physical strength. Some men combine different 
strategies, while others choose one as a core subject of their story. Furthermore, these 
strategies may have different meanings and are used differently, depending on age, 
class, distance to the violence in time, and the abusive partner’s gender. 


Keywords: intimate partner violence, male victims, dignity, victimization, masculinity 


Introduksjon 


I den internasjonale partnervoldsforskningen har søkelyset tradisjonelt 
vært rettet mot menns vold mot kvinner (Dobash & Dobash, 1979; Johnson, 
2008; Stark, 2007), og koblingene har vært tette mellom forskningen, kri- 
sesentrene som forskningsarena og den internasjonale kvinnebevegelsen 


Sitering av denne artikkelen: Rosten, M. G. (2020). En (tro)verdig utsatt? Menns fortellinger om vold fra 
en kvinnelig eller mannlig partner. I A. Bredal, H. Eggebø & A. M. A. Eriksen (Red.), Vold i nære relasjo- 
ner i et mangfoldig Norge (Kap. 5, s. 87-106). Oslo: Cappelen Damm Akademisk. https://doi.org/10.23865/ 
noasp.99.ch5 

Lisens: CC BY-NC-ND 4.0. 

(Loseke, 2001). Også i populærkultur og offentlig samtale fremstilles vold 
i parforhold ofte med en tydelig kjønnet rollefordeling - med en mann- 
lig utøver og en kvinnelig utsatt. Denne «standardfortellingen» om part- 
nervold, formet av dominerende kulturelle forestillinger om offerskap, 
kjønn og vold (Fjell, 2013; Nilsson & Lövkrona, 2015), har de senere år 
blitt utfordret fra ulike hold (se også kapittel 1, Bredal, Eggebø & Eriksen, 
2020 og kapittel 2, Bjørnholt, 2020). Den offentlige debattens tiltakende 
«motfortellinger» om partnervold som noe som ikke ganske enkelt kan 
reduseres til menns vold mot kvinner, reflekteres iblant annet kjønnsnøy- 
tral lovgivning og begrepsbruk (Bjørnholt, 2019). 

Norske menns utsatthet for vold i parforhold har blitt dokumentert 
og problematisert gjennom flere empiriske studier, både kvantitative 
(Haaland, Clausen & Schei, 2005; Thoresen & Hjemdal, 2014) og kvalitative 
(Bjerkeseth, 2010; Bjørnholt & Rosten, under publisering; Danielsen, 2013; 
Fjell, 2013; Grøvdal & Jonassen, 2015; Lien, Lorentzen, & Ekenstam, 2017). 
Også innenfor det internasjonale forskningsfeltet er det stadig flere for- 
skere som studerer kvinnelige utøvere eller mannlige ofre for partnervold 
(Allen-Collinson, 2011; Corbally, 2015; Durfee, 2011; Kestell, 2019; Migli- 
accio, 2001; Morrissey, 2003), inkludert vold i likekjønnspar (se Donovan 
& Hester, 2014). Disse studiene utfordrer standardfortellingen om menns 
vold mot kvinner, samtidig som de legger tydelig vekt på voldens kjønns- 
dimensjon på både strukturelt, kulturelt og individuelt nivå (se Bjørnholt, 
2020). Voldsutsatte menns fortellinger settes imidlertid gjerne opp som en 
motsats til fortellingene om menns vold mot kvinner, enten med utgangs- 
punkt i at voldens «kjønnsretning» er motsatt (når utøver er en kvinne), 
eller med utgangspunkt i at det ikke alltid gir mening å snakke om kjønns- 
retning (når både utøver og utsatt er en mann). Det som fortsatt mangler, 
både internasjonalt og i norsk sammenheng, er forskning som undersøker 
menns utsatthet for partnervold som et mangfoldig fenomen i seg selv, gjen- 
nom å studere variasjon i menns erfaringer på tvers av eksempelvis alder, 
etnisitet eller klasse — og ikke minst utøvers kjønn. Malet med dette kapitlet 
er nettopp å ta mangfoldet i voldsutsatte menns erfaringer på alvor, i det jeg 
viser frem det fortolknings- og formidlingsarbeidet som mennene engasje- 
rer seg i når de forteller historier som både forholder seg til og bryter med 
vante forestillinger om partnervold. 

I Christies kjente fremstilling (1986) avhenger «det ideelle offerets» 
verdighet og troverdighet i andres øyne av at offeret fremstår med en 
viss maktesloshet, svakhet og passivitet i mote med gjerningspersonen. 
Nar offerrollen innenfor partnervoldsfeltet tradisjonelt har vært så sterkt 
assosiert med feminin fysisk underlegenhet i parrelasjonen, kan det være 
spesielt utfordrende for menn å formidle sine erfaringer med voldsut- 
satthet (Durfee, 2011). Bildet av menn som voldsofre antas potensielt å 
bryte med «hegemoniske» maskulinitetsidealer knyttet til det å være 
sterk og handlekraftig (Connell & Messerschmidt, 2005). Studier har 
vist hvordan voldsutsatte menn i sine fortellinger forsøker å balansere 
identiteten som voldsutsatt med en «mandig» eller «maskulin» fremto- 
ning og talemåte som samtidig bidrar til å bagatellisere volden (Burcar 
& Åkerström, 2009). Når jeg i dette kapitlet bruker betegnelsen «mas- 
kulin(iteter)», så refererer den på den ene siden til kollektive identite- 
ter som former våre forståelser av hva det vil si å være en mann (Hearn 
et al., 2012 s. 38), og på den andre siden til mønstrene av praksiser som til 
enhver tid følger eller motsetter seg disse identitetene. «Maskuliniteter» i 
flertall forstås her i tråd med en antiessensialistisk tradisjon i sosialteori, 
hvor identitetsarbeid foregår i et fleksibelt og relasjonelt samspill mellom 
strukturelle restriksjoner og personlige valg i en gitt samfunnskontekst 
(Jenkins, 2008; Ortner, 2006). 

I norske omfangsstudier oppgir menn omtrent like ofte som kvinner at 
de har vært utsatt for vold i parforhold, samtidig som de langt sjeldnere 
beskriver volden som alvorlig og potensielt livstruende (Bjørnholt, 2019; 
Thoresen & Hjemdal, 2014). Både i Norge og internasjonalt oppgir menn 
også langt sjeldnere enn kvinner at de har fryktet voldsutøveren (Bjørn- 
holt & Hjemdal, 2018; Holtzworth-Munroe, Smutzler & Sandin, 1997; 
Swan & Snow, 2006). I kvalitative studier har forskere funnet at partner- 
voldsutsatte menn ofte bagatelliserer og normaliserer volden (Fjell, 2015; 
Kestell, 2019; Migliaccio, 2002), samtidig som de i begrenset grad tema- 
tiserer egen opplevelse av frykt i situasjonen (Fjell, 2013; Lien et al., 2017; 
Plauborg & Helweg-Larsen, 2012). Noen forskere har forstått dette som et 
utrykk for menns diskursive strategier for å bevare sin mannlige verdig- 
het (Burcar & Åkerström, 2009; Durfee, 2011) ved at de distanserer seg 
fra det de forstår som en typisk «kvinnelig» posisjon som redd og svak. 

Andre har tolket fraveer av frykt som utrykk for at mennene har inter- 
nalisert omgivelsenes ofte manglende evne til 4 ta den potensielle faren i 
kvinners vold mot menn pa alvor (Bjerkeseth, 2010; Holtzworth-Munroe, 
2.005; Lien et al., 2017). 

Dette kapitlet bygger pa tretten menns beskrivelser av erfaringer med 
det a bli utsatt for vold fra en kvinnelig eller mannlig partner. Mennene 
i mitt materiale stilte ofte (for dem) ubehagelige sporsmal til egen fortel- 
ling i intervjusituasjonen: Hva sier det om meg at jeg ble sammen med 
henne /han i utgangspunktet? Hvorfor ble jeg veerende i volden, og hvor- 
for forsvarte jeg meg ikke? Det jeg forstar som verdighetsstrategier i deres 
fortellinger, inngar gjerne i deres svar pa disse sporsmalene. Gjennom 
analysen av slike verdighetsstrategier, forstatt som mennenes forsok pa 
å oppnå anerkjennelse som voldsutsatte uten å tape ansikt som menn, 
utforsker jeg følgende forskningsspørsmål: Hvilke forståelser har men- 
nene knyttet til utøver- og offerroller? Hvilke spesifikke utfordringer har 
de som menn og formidlere av erfaringer med voldsutsatthet, og hvordan 
forsøker de å løse dem? Et viktig mål er å vise noe av det mangfoldet 
av erfaringer og håndteringsstrategier som skjuler seg bak kategorien 
«mann utsatt for vold i parforhold». 


Metode 


Mitt prosjekt er del av en større studie som har utforsket mangfoldet av 
erfaringer blant utsatte kvinner og menn som ikke hadde søkt hjelp i 
det offentlige for å få slutt på partnervolden (Bjørnholt & Rosten, under 
utgivelse; Saur & Grøvdal, 2019; Rosten, 2019). Studien var en del av 
Voldsprogrammet ved NKVTS og ble ledet av Yngvil Grøvdal. I mitt 
delprosjekt om utsatte menn rekrutterte jeg informanter gjennom ulike 
kanaler med tanke på å favne erfaringer fra ulike samfunnskontekster og 
fra både heterofile og homofile parrelasjoner. Informantene ble rekruttert 
gjennom annonser på Facebook, et nettsamfunn for mannsaktivister, et 
nettsamfunn for skeive (Gaysir) samt en helsides annonse i VG (papi- 
rutgaven). I sistnevnte tilfelle ble menn oppfordret til å ta kontakt der- 
som de hadde vært utsatt for fysisk maktbruk og trusler fra en kvinnelig 
partner og ikke hadde snakket med andre enn venner eller familie om 

sine erfaringer. Deltakerne i studien kom fra ulike kanter av landet, var 
mellom 28 og 68 ar og hadde varierende grad av utdanning. 

Intervjuene ble utført i 2015-2016, og jeg snakket med deltakerne én eller 
flere ganger på telefon i forkant av vårt møte. Med et så sensitivt inter- 
vjutema var jeg opptatt av å skape et trygt rom for å dele vonde historier 
(Hydén, 2014). Jeg la opp til at informantene skulle få fortelle sine historier 
på sin måte, med lite strukturering av samtalen fra min side. Intervjuene 
varte i halvannen til tre timer. Voldserfaringene skrev seg fra forhold som 
hadde vart mellom ett og tjue år, og som ofte lå en del år tilbake i tid. Elleve 
av de tretten mennene hadde avsluttet forholdene sine, mens én fortsatt var 
gift med den aktuelle partneren, og én sto midt i en oppbruddfase. 

Analysen har foregått i to trinn. Først foretok jeg en empirinær analyse 
gjennom detaljert koding i det kvalitative analyseprogrammet HyperRe- 
search. Det som til slutt endte opp som tematiske hovedkategorier i kode- 
strukturen, utgjorde også hovedelementene i alle fortellingene: forholdet 
til (eks)partneren, voldserfaring, håndteringen av volden, forståelsen av 
volden, veien ut av forholdet, eventuelle barns situasjon og konsekven- 
sene av voldserfaringene i livet etterpå. Denne analysestrategien ble 
benyttet for å få oversikt over materialet og for enkelt å kunne sortere 
ut mer spesifikke mønstre av likheter og forskjeller. Neste analysetrinn 
besto i å skrive ut og fremheve hovedlinjene i fortellingene i sin helhet, 
for så å sammenlikne fortellingene med hverandre, både i egen studie 
og på tvers av partnervoldsstudiene i voldsprogrammet. Dette analyse- 
arbeidet hadde mer til felles med narrativ analyse, ettersom det her var 
fortellerstemmen og de ulike utøver- og utsattrollene som ble gjenstand 
for sammenlikning. Gjennom dette arbeidet ble det også tydelig hvordan 
mennene anstrengte seg for å fortelle sine historier med verdighet og tro- 
verdighet når de samtidig visste at de brøt med vante forestillinger om 
partnervold. 


Å fortelle om vold med verdighet 


Deltakerne i denne studien fortalte meg at de hadde blitt dyttet, slått, 
sparket, klort, bitt, kastet harde gjenstander på, utsatt for kvelertak, stuk- 
ket med kniv og truet med våpen av en kvinnelig eller mannlig partner. 

Videre fortalte de om partneres trusler om drap, selvdrap, drap pa fel- 
les barn eller bruk av vold mot andre familiemedlemmer. Flere hadde 
også opplevd økonomiske trusler, ødeleggelse av eiendeler, å bli nektet 
samvær med barn, å bli truet til sex, å bli falskt anklaget for vold mot 
partneren eller for å være pedofil. I de fleste tilfeller beskrev deltakerne 
voldsepisodene som en del av et mer generelt mønster av kontrollerende 
atferd fra partners side, med overvåking, latterliggjøring og nedvurde- 
ring av dem som personer. Deres beskrivelser minner dermed om feno- 
menet som i forskning om partnervold omtales som «tvingende kontroll» 
(Stark, 2007) eller «intimterrorisme» (Johnson, 2008), her til forskjell fra 
den mindre alvorlige «situasjonelle partnervolden» (Johnson, 2008), hvor 
begge parter kan være voldsutøver og utsatt. Partnerens dårlige psykiske 
helse ble av samtlige informanter i studien trukket frem som en hovedår- 
sak til volden de hadde vært utsatt for, en forklaringsmodell som for øvrig 
er kjent fra andre kvalitative studier av norske menns (Lien et al., 2017) og 
kvinners utsatthet (Bjørnholt, 2020). Deres fortellinger handlet dermed 
gjennomgående om det å være et utsatt for vold som et utrykk for den 
andres dårlige psykiske helse, og relativt uavhengig av hvorvidt de så på 
seg selv som et offer. 

Et samfunns sympati for «det verdige offer» oppstår ifølge Loseke 
(2003, s. 79) med opplevelsen av at «morally good people are greatly har- 
med through no fault of their own». Jeg oppfatter at mennene i min studie 
hver på sin måte arbeidet nettopp med å fremstå pa denne måten - som 
en god mann som uforskyldt hadde blitt utsatt for alvorlig vold i en par- 
relasjon. Min analyse av dette verdighetsarbeidet er strukturert rundt tre 
temaer: «omsorg og ansvar», «frykt og offerskap» og «passivitet og selv- 
beherskelse». Som vi skal se, var dette temaer som mennene forholdt seg 
til på ulike måter, ut fra et felles anliggende om å fremstå som verdige og 
troverdige voldsutsatte menn. Hvordan de utformet sine verdighetsstra- 
tegier, varierte mellom mennene, men også innad i den enkeltes fortel- 
ling. Det kunne til dels være tydelige motsetninger mellom strategiene, 
eller de ble benyttet på motsigelsesfylte måter i ulike fortellinger. Som 
ledd i analysen utforsker jeg denne variasjonen og disse motsetningene 
i lys av partnerens kjønn, den utsattes alder, klassebakgrunn og voldens 
historiske kontekst. 

Omsorg og ansvar 

I likhet med voldsutsatte menn i tilsvarende studier (Corbally, 2015; 
Kestell, 2019) tradte flere av mine informanter frem som betydningsfulle 
omsorgspersoner for den partneren som utsatte dem for vold. Det a utove 
omsorg innebar, i deres forstaelse, for det forste 4 innta en handlekraftig 
og ansvarlig rolle i møte med en psykisk syk partner og for det andre å 
være en moderne mann som investerte i og tok ansvar for hjemmet og 
familien. Menn som beskrev sin egen rolle på denne måten, tok samtidig 
gjerne helt eksplisitt avstand fra offerrollen, og de pekte snarere på volds- 
utøveren som det virkelige offeret i situasjonen. 

Vidar (65) fortalte om et svært voldelig forhold en del år tilbake i tid. 
Han hadde vært gift med barndomskjæresten sin, som han beskrev som 
en plaget og ustabil person. Ekskonas alvorlige fysiske og psykiske volds- 
regime med gjentakende og eksplisitte selvmordstrusler hadde pågått 
med tiltakende intensitet frem til barna nådde tenårene. Vidar fortalte at 
han på et tidspunkt kom over en artikkel i et «damemagasin» som hand- 
let om «å leve med en psykopat i hjemmet»: 


Jeg husker at jeg tenkte: «I helvete, alt som står her, stemmer jo! Hun har full- 
stendig kontroll over deg på alle mulige måter med det at hun er så hjelpeløs og 
de forbanna selvmordsgreiene.» (...) For meg var psykopati en sykdom, det var 


noe jeg måtte forholde meg til, jeg som var gift med henne. 


Selv om psykopaten i artikkelen ble presentert i en mannsskikkelse, opp- 
levde Vidar at han gjenkjente sin kone i ham. Det å få henne plassert på 
denne måten - som «psykopat» - gjorde ham enda mer overbevist om at 
han som ektemann og far var nødt til å bite tennene sammen og tåle enda 
mer, for hennes og barnas skyld. Slik han vurderte det, var hun ute av 
stand til å forstå hva hun utsatte dem for, og han kunne ikke annet enn å 


synes synd på henne: 


Jeg tenkte aldri på skilsmisse. Aldri. Jeg kan aldri huske at jeg hadde noen tanke 
om det. Men jeg tenkte flere ganger at den dagen jeg ikke klarer mer, da er hun 


ferdig, da går hun til grunne. 


Vidars løsning ble å følge opp skolearbeid, lage mat, holde huset i orden 
og ta barna med seg ut mest mulig for å skjerme dem mot hennes 

uforutsigbare lune. På alle tenkelige vis hadde han forsøkt å bøte på dette 
at hun var alvorlig psykisk syk, helt til han en dag ikke orket mer og forlot 
henne. 

Johannes (54) beskrev sin kone gjennom mange år som en «intelli- 
gent og fornuftig kvinne som har problemer med å finne hensiktsmes- 
sige måter å kommunisere egen frykt og usikkerhet på». Hun hadde selv 
blitt utsatt for vold i barndommen, og i perioder da hun hadde det tøft, 
kunne hun skrike, si stygge ting, sparke, dytte, slå og kaste gjenstander 
mot ham. Johannes fortalte om disse handlingene som noe som hun der 
og da ikke var i stand til å kontrollere, mens han selv forsøkte å forholde 
seg helt rolig for å unngå at volden skulle eskalere. Videre beskrev han 
det å bli værende i dette forholdet, med en kone som i perioder hadde fått 
psykiatrisk behandling, som et aktivt valg gjort av kjærlighet til henne og 
barna. Han forklarte: 


Jeg har formidlet til henne at innenfor dette rommet som er vår private lille 
sfære, så har du lov til a) å være utrolig fortvilet og lei deg og b) hyle og skrike 
og utagere og slå og sparke. Det forblir innenfor husets fire vegger, og jeg er den 


som tar ansvaret for å skjerme deg mot at omgivelsene får innsyn i det. 


I perioder da partneren hadde vært langt nede, hadde Johannes vært opp- 
tatt av å gi henne denne tryggheten, av å forsikre henne om at han alltid 
ville være der for henne — uansett. Dette innebar også å respektere deres 
pakt om å holde problemene innenfor husets fire vegger og, i den grad 
det var mulig, skjult for barna. For Johannes handlet det om hva slags 
mann han ønsket å være. Han ville være «en som tar ansvar og sørger for 
familien». En slik mann er ikke forenelig med offerrollen, slik Johannes 
forsto det: 


Hele den komplekse greia med at jeg er i et forhold med noen som slår, er jo 
ikke en entydig ting. Jeg har ikke lyst til å sette fingeren på henne og si at jeg 
er et offer. Fordi ting henger sammen på mange måter, og man møter seg selv i 
døra. Alt er liksom en kamp om å være et så godt menneske som mulig i livet. 
(...) Hva er det med den offerrollen, at man må være et offer i noe? Er det uten 
skyld, det? Eller er man offer fordi at man tilrettelegger for den rollen, eller 


kanskje til og med tjener noe på å være offer? 

I intervjuet problematiserte Johannes pa denne måten hvordan omsorgs- 
rollen han tok overfor en kvinne som hadde problemer, ga ham anled- 
ning til å «se bra ut» som mann. Gjennom å akseptere hennes vold og 
innta en «Jesus på jorden»-rolle, slik han selv formulerte det, ville han 
kanskje ende opp med å gjøre henne urett? 

Vidar og Johannes presenterte altså seg selv som omsorgsfulle part- 
nere som tok ansvar for sine psykisk syke ektefeller. Denne måten å gi 
mening til egen voldsutsatthet på er også kjent fra studier med voldsut- 
satte kvinner (se Bjørnholt, 2020; Andersen & Stefansen, 2020). Når jeg 
i de mannlige utsattes tilfelle beskriver dette som en verdighetsstrategi, 
mener jeg at de søker maskulin verdighet gjennom på den ene siden å 
fremstille seg selv som en motsats til det hjelpeløse kvinnelige offeret, 
og på den andre siden som en motsats til den tradisjonelle mannen som 
anser hus og hjem som kvinnens domene. En god mann, jamfør de kultu- 
relle forestillingene Johannes og Vidar her trekker på, er en stødig mann 
som tar ansvar og viser omsorg for familien. Viktige forskjeller mellom 
de to historiene er imidlertid at Vidar beskriver en typisk arbeider- 
klasselivsstil, i motsetning til Johannes som gir inntrykk av at han tilhø- 
rer middelklassen. I tillegg til at volden Vidar ble utsatt for, fremstår som 
langt grovere, lå den også mange år tilbake i tid. Slik jeg forstår det, gir 
dette seg utrykk i at deres verdighetsstrategier som omsorgsfulle menn 
trekker på relativt ulike erfaringer og maskulinitetsforståelser. Vidar 
beskrev skammen og ubehaget ved å måtte kompensere for konas man- 
glende evne til å ivareta en tradisjonell rolle som kone og mor. Johannes 
brukte på sin side formuleringer som viste til at relasjonen til ektefellen 
allerede i utgangspunktet var tuftet på idealer om kjønnslikestilling og 
respekt for individet. 

For menn med kvinnelig partner fungerte det altså som en verdighets- 
strategi å posisjonere seg som en ansvarlig omsorgsgiver. Dette sto i kon- 
trast til mennene som hadde vært utsatt for vold fra en mannlig partner. 
Gjennomgangstemaet i deres fortellinger om omsorg gikk snarere i ret- 
ning av et unnskyldende «jeg var dessverre dum nok til å tro at jeg kunne 
redde ham fra seg selv». Det å ta ansvar for og å gi omsorg til en psykisk 
syk og voldelig mannlig partner fungerer tilsynelatende ikke som en kilde 
til verdighet på samme måte. 

Frykt og offerskap 

Slik jeg forsto dem, hadde frykt en sentral plass i mennenes verdighetsar- 
beid, enten de snakket om frykt i intervjuene eller ei. Mange tematiserte 
egen frykt som noe de hadde levd med i den voldelige relasjonen, uten at 
frykten i seg selv nodvendigvis var rettet mot partneren. Flere tematiserte 
og problematiserte også egen manglende frykt, noe som gjaldt uavhengig 
av voldsutøverens kjønn. Kun én av informantene med mannlig partner 
fortalte at han gjennomgående hadde fryktet sin partner i den tiden han 
levde med volden. I andre fortellinger vekslet mennene mer i sin omtale 
av frykt. Noen kunne først beskrive egen frykt i situasjonen, for så å 
moderere eller bagatellisere den. Dette gjaldt menn som hadde opplevd 
vold fra en kvinnelig partner. Slike forskjeller i tematiseringen av frykt 
hadde blant annet sammenheng med hvordan mennene opplevde å bli 
møtt i sine omgivelser. For menn med mannlig partner forventet gjerne 
folk rundt dem at de skulle frykte sin partner, ettersom deres partnere 
også gjerne ble oppfattet som «skumle» og «farlige» i andres øyne. Mange 
av mennene med kvinnelig parter hadde derimot erfart eller forestilt seg 
at slik frykt hos dem selv ikke ble - eller ville bli - tatt på alvor i møte 
med andre. 

Einar (31), som på intervjutidspunktet sto midt i et brudd med volds- 
utøver, beskrev hvordan venner og familiemedlemmer hadde advart ham 
om at hans mannlige partner var en han burde passe seg for. Også hjel- 
peinstanser Einar hadde vært i kontakt med, hadde — når de fikk beskrevet 
partnerens sterke sjalusi, aggressivitet og kontrollerende atferd — anbefalt 
ham å bryte all kontakt. En svært bekymret venninne hadde tilkalt poli- 
tiet i et forsøk på å få Einars kjæreste, som på det tidspunktet var svært 
aggressiv, til å pakke sakene sine og dra. Om den situasjonen sa Einar 
som følger: 


Jeg tror jeg burde være mer redd. Jeg vet ikke hvorfor jeg ikke er det. Jeg vet ikke 
om det er på grunn av at jeg rett og slett ikke forstår hvorfor han er sånn, eller 
om det er at jeg forstår han for godt. (...) Hun [venninnen] mener at jeg har 
vært redd. Jeg har ikke sett det selv, har ikke følt på det selv. Men igjen så har jeg 
ikke følt på noe særlig på lenge. Jeg føler meg ikke som meg selv. Jeg føler at jeg 


er ... at jeg har en passiv tilstedeværelse i mitt eget liv. 

Det at han sto midt i det, gjorde det vanskelig for Einar a fortelle en sam- 
menhengende historie som fremstilte ham som en verdig utsatt. Inter- 
vjuet med Einar bar tydelig preg av dette, av at han ikke kunne forsta 
hvordan han hadde havnet i en slik situasjon, eller hva han skulle tenke 
om partneren og seg selv oppi det hele. Det som imidlertid var helt klart, 
var at hans omgivelser ikke bare ga ham rom for, men ogsa oppfordret 
ham til a kjenne pa frykt i situasjonen. Slik jeg tolker Einars fortelling, 
aksepterte han andres vurdering av kjæresten som «psykisk ustabil» og 
potensielt farlig, og at han selv befant seg på et sted der han var ute av 
stand til å kjenne på egen frykt. Det at volden her ble tatt på alvor av folk 
rundt ham, hadde antakelig sammenheng med både at partneren var en 
mann, og at Einar, som den yngste i vårt materiale, hadde vokst opp i 
en tid med mer kunnskap og større åpenhet i samfunnet om vold i nære 
relasjoner. 

Flere av mennene med kvinnelig partner hadde imidlertid erfart, også 
i nyere tid, at de hadde måttet jobbe for å overbevise omgivelsene om 
at de var utsatt for vold. De yngste av dem, som i ettertid hadde vært 
involvert i konflikter om omsorgen for felles barn, la mest vekt på frykten 
utløst av det som har blitt omtalt som «second wave abuse» (Corbally, 
2015, S. 3117), da de opplevde at deres kvinnelige partner lyktes i å utnytte 
hjelpe- og kontrollapparatets kjønnede forestillinger om vold til å snu om 
på partenes roller som utøver og offer (se også Bjørnholt & Rosten, under 
utgivelse; Lien et al., 2017). Til sammenlikning beskrev de eldste mennene 
i materialet egen frykt med større ambivalens. Ofte ga de utrykk for at 
det å frykte en kvinnelig partner ga dem et betydelig forklaringsproblem, 
også i egne øyne. 

Roger (57) fortalte meg i detalj om et langt ekteskap med en kvinne 
som utsatte ham for omfattende fysisk og psykisk vold. Mot slutten av 
intervjuet beskrev han hvordan han en dag følte seg så utslitt av å forsøke 
å holde familien sammen, at han ga helt opp: 


Jeg klarte ikke å tenke, jeg var bare redd hele tiden. Og ... så brøt jeg fullstendig 
sammen [er tydelig beveget i intervjusituasjonen og bruker en stund på å samle 
seg før han fortsetter]. Jeg gikk selv til barnevernet. Jeg husket ikke når barna 


var født, jeg var ubarbert og så sikkert helt jævlig ut. 

Roger beskrev så den utrolige lettelsen han følte da saksbehandleren hos 
barneverntjenesten sa at dette var noe han «ikke skulle behøve å leve 
med». Han fortalte hvordan han der og da forsto at det nå var over: 


«Nå skal jeg aldri mer være redd noen gang», det var det jeg tenkte. Bare når 


hun saksbehandleren sa det til meg. Jeg hadde aldri trodd det kom til å skje. 


Han tok en pause, tenkte seg om og endret stemmeleie fra inderlig og 
beveget, nesten skjelvende, til en dypere og hardere tone før han fortsatte: 


Men det å være redd, som sagt, slag og spark og alt sånt, det er totalt uinteressant. 
Det skulle tatt meg to minutter å slå henne i hjel. Du kan jo tenke deg hvordan en 
kvinne har det med en mann [som slår], når hun ikke kan klare det. Jeg var jo så- 


pass sterk ... så det, som sagt, skulle tatt meg to minutter. Kanskje under det også. 


I intervjusituasjonen fremsto det for meg som åpenbart at det Roger 
beskrev, var et liv i vedvarende frykt. Roger fryktet partnerens ustabile 
psyke og hva hun kunne finne på å utsette både han, barna og seg selv 
for. Han oppsummerte egen situasjonen mens volden pågikk: «Jeg klarte 
ikke å tenke, jeg var bare redd hele tiden.» For Roger, som fremstilte seg 
som en «vanlig mann» fra arbeiderklassen, som likte å dra på fisketur, 
trene og ta en øl med kamerater, fremsto det antakelig som risikabelt å gi 
utrykk for slik frykt i et forhold med en voldelig kvinnelig partner uten 
samtidig å sette sin verdighet på spill. Han så seg nødt til å justere, endre 
toneleie, understreke at kvinner i samme situasjon måtte ha det så uen- 
delig mye verre, for så å beskrive hvor fort han selv kunne ha slått kona i 
hjel. Slik jeg forstår det, balanserte Roger mellom to hensyn i sin temati- 
sering av frykt. Det var viktig for ham å få frem hvor redd han var, for å 
overbevise både seg selv og andre om at han var et offer for alvorlig vold. 
Den påfølgende bagatelliseringen av volden som noe han selv effektivt 
kunne ha satt en stopper for, ivaretok samtidig hans verdighet som mann. 

Til sammenlikning fortalte Inge (57) om hvordan han over mange år 
ble værende i et forhold med en alkoholisert og psykisk ustabil mann, ene 
og alene av frykt for hva som ville skje hvis han forsøkte å forlate ham. I 
årevis gikk han rundt konstant lammet av frykt — frykt for å bli banket, 
frykt for å bli forgiftet, frykt for at han skulle bli økonomisk ruinert, for 
at alle eiendelene hans skulle bli ødelagt, frykt for at han skulle bli nektet 

å gå ut, og frykt for at han skulle bli kastet ut av leiligheten sin på grunn 
av husbråk. Denne lammende frykten fikk ham altså til å bli værende hos 
mannen som kunne forårsake alt det han var redd for. Inge snakket ikke 
om skam knyttet til det å være redd, men uttrykte i stedet tydelig stolt- 
het over hvordan han til slutt, etter lang tids planlegging, hadde klart å 
rømme fra «dette beistet av en mann»: 


Han trodde at han hadde klart å bryte meg ned, at jeg var en svak person som 
han kunne gjøre akkurat som han ville med. Da må han tro om igjen. Ikke tale 


om. Nei! 


Inge skilte seg ut i mitt materiale som den eneste av mennene som med 
sin fortelling fremsto med verdigheten til en som hadde «overlevd» part- 
nervold (for mer om «survivor»-begrepet, se f.eks. Leisenring, 2006). Det 
virket ikke som om Inge opplevde at han satte sin mandighet på spill 
gjennom å formidle sin historie på en slik måte, som assosieres med kvin- 
nelige voldsutsatte og krisesenterbevegelsen. Inge hadde nemlig erfart at 
det var fullt mulig å fortelle andre om volden og å bli tatt på alvor, selv når 
han som mann brøt med standardfortellingen om partnervold. I motset- 
ning til Roger opplevde ikke Inge at frykten for partneren, i hans tilfelle 
en mann, ga han et forklaringsproblem. 

Tematisering av frykt i intervjuene kan altså på litt ulike måter bidra til 
å gi troverdighet og verdighet til den utsattes historie. Først så vi — i Einars 
tilfelle - en gryende verdighetsstrategi knyttet til voldens alvor da han 
satte andres frykt for partneren opp mot sin egen opplevelse av følelses- 
messig nummenhet som utsatt. Dernest så vi for Roger at en bortforklaring 
underbygde en fortelling om å ha taklet en uutholdelig situasjon, uten at 
han samtidig fremsto som et offer i betydningen svak, maktesløs og under- 
forstått feminin. Til slutt så vi at Inges utbrodering av egen frykt bidro på 
den ene siden til å underbygge alvoret i situasjonen, og på den andre siden 
til verdighet gjennom fortellingen om det svake offerets overlevelsesevne. 


Passivitet og selvbeherskelse 


Som en generalisering forventes voldsutsatte menn gjerne å være 
fysisk overlegne sine kvinnelige partnere (se f.eks. Fjell, 2013) eller også 

jevnbyrdige med sine mannlige partnere. Dette gir dem ogsa noen spe- 
sifikke forklaringsutfordringer knyttet til hvordan volden i det hele tatt 
kan finne sted, og hvorvidt de selv kan lastes for den. Det jeg i mine infor- 
manters fortellinger forstår som en tredje mate å fremstå med verdighet 
på, besto i å vektlegge egen passivitet i situasjonen i frykt for å skade den 
andre. Informantene beskrev hvordan de konsekvent forsøkte å unngå 
situasjoner der de ble tvunget til å forsvare seg fysisk. Denne verdighets- 
strategien ble spesielt tydelig uttalt i flere av fortellingene om håndtering 
av vold fra en kvinnelig partner, hvor det også fremsto som viktigere for 
informantene å opptre i tråd med maskulinitetsidealer knyttet til kon- 
troll og selvbeherskelse. 

Halvor (68) beskrev en tidligere kvinnelig partners omfattende kon- 
trollregime og mindre alvorlige fysiske vold. Voldserfaringene lå flere 
tiår tilbake i tid, på et tidspunkt da «ingen snakket om sånt», slik Halvor 
opplevde det: 


Det var sånn at flere ganger når jeg dro på jobb, så hadde jeg kloremerker i 
ansiktet og på hendene. Og jeg jugde da, på jobben, og sa det var katta, eller 
bikkja eller ... fant på noe sånt tull. Jeg turte ikke fortelle dette til noen, det var 


fryktelig skambelagt hele greia, det at ... at vi dreiv og sloss. 


Halvor beskrev hvordan han opplevde å være fanget i et «galehus» med 
en kvinne som han i utgangspunktet ikke ønsket å leve sammen med. Til 
tross for at Halvor understreket at han aldri selv tok igjen fysisk, brukte 
han konsekvent betegnelser som «vi dreiv og sloss» eller «vi pleide å løpe 
etter hverandre rundt stuebordet» når han beskrev hvordan hun slo ham 
og løp etter ham. Halvor beskrev det han opplevde som et misforhold mel- 
lom den ytre maktforskjellen mellom dem, knyttet til fysisk styrke, og sin 
egen opplevelse av nærmest total maktesløshet i situasjonen. Mot slutten 
av det to år lange forholdet ble Halvor deprimert, fikk selvmordstanker 
og levde med en kontinuerlig lammende frykt for at han selv skulle miste 
kontrollen og utøve vold. I et forsøk på å fortelle sin historie med mest 
mulig verdighet fremsto det som svært viktig for Halvor å få understreket 
at han «faktisk aldri noen gang» hadde benyttet seg av sin fysiske overle- 
genhet på annen måte enn ved å holde henne på armlengdes avstand. «Og 
heldigvis», la han tørt til, «hadde jeg lengre armer enn henne.» 

I Halvors historie blir selvbeherskelse og handtering av egen fysisk 
overlegenhet et bærende element i hans verdighetsstrategi. Selv om denne 
maten 4 fortelle pa bidro til 4 utydeliggjore forholdet mellom sterk og 
svak, fremhevet beskrivelsen av Halvors nærmest hyperaktive passivitet 
i situasjonen også det tydelig uforskyldte i hans voldsutsatthet. Det var 
også flere menn med mannlig partner i mitt materiale som fortalte at de 
forholdt seg passive i møte med volden. Deres selvbeherskelse ble like- 
vel aldri forklart med utgangspunkt i frykten for å skade den andre. Et 
eksempel er Bjørnar, som gjennom halvannet år ble utsatt for alvorlig 
fysisk og materiell vold fra en partner som han var svært forelsket i. Da 
han til slutt opplevde at han hadde «brukt opp en boks med ord» og ikke 
holdt ut lenger, ga han tydelig beskjed til partneren om at forholdet var 
over fra hans side. Som respons på knyttneveslagene Bjørnar fikk i retur, 
advarte han partneren om at han denne gangen kom til å slå tilbake hvis 
han ikke holdt opp. Partneren fortsatte å slå, og for første gang slo Bjør- 
nar tilbake, noe som resulterte i at partneren brakk armen hans: 


Etterpå ringte han meg hundre ganger, men jeg ville ikke snakke. Etter et par 
dager så ringte jeg tilbake og sa at vi får treffes, foreslo et sted i byen. Ikke noe 
kaffe eller noe, vi bare sto der. Jeg med gips, og han gråt og gråt og sa at nå skulle 
han ta imot hjelp, nå skulle han gjøre det. Og jeg sa «beklager, men det er for 


sent. Jeg orker ikke mer av dette. Vi avslutter nå, før vi dreper hverandre». 


Bjørnar beskrev hvor redd han ble av partnerens grenseløshet, både i 
denne og i tidligere situasjoner, mens når partneren i etterkant angret 
og var lei seg, vekket det hans omsorg og empati. Bjørnar opplevde det 
som et stort nederlag at han, som så seg selv som kjærestens likemann 
både fysisk og emosjonelt, ikke klarte «å snakke ham fra å slå». Denne 
gangen hadde kjæresten imidlertid gått for langt, og Bjørnar fortalte at 
han aldri siden hadde angret på at han faktisk hadde slått tilbake av full 
kraft. Bjørnars oppfordring til partneren den siste dagen de så hverandre, 
om å avslutte «før vi dreper hverandre», viser til det han forsto som jevn- 
byrdigheten dem imellom. Dette endrer imidlertid ikke den helt tydelige 
rollefordelingen mellom utøver og utsatt i fortellingen, muliggjort av det 
faktum at Bjørnars partner var en mann, med de kulturelle forventingene 


som følger med. 

Diskusjon 


I det foregående har jeg vist noe av mangfoldet i menns forsøk på å tre 
frem med verdigheten i behold fra sine fortellinger om utsatthet for part- 
nervold, her med søkelys på hvordan de forholder seg til temaene omsorg 
og ansvar, frykt og offerskap samt passivitet og selvbeherskelse. Vi har 
sett at mennene balanserer egne og andres forventninger til en verdig 
offerrolle mot forventninger knyttet til verdig maskulinitet. I det øye- 
blikket en mann søker anerkjennelse som utsatt, står hans verdighet som 
ansvarlig og handlekraftig individ på spill. Andersen og Stefansen (2020) 
beskriver tilsvarende erfaringer blant voldsutsatte kvinner og analyserer 
måten de forsøker å balansere verdig offerskap opp mot ansvarlighet og 
handlekraft på. Forskjellen er imidlertid at menn møter andre kulturelle 
forventninger knyttet til dette, i tillegg til at de i kraft av sitt kjønn risike- 
rer ikke å bli tatt på alvor som voldsofre overhodet. 

Vi har sett at mennene i denne studien trekker på kulturelle forestillin- 
ger knyttet til kjønn, vold og offerskap, basert på stereotype motsetninger 
som mann kontra kvinne, ond kontra god, utøver kontra offer og sterk 
kontra svak. Denne dikotomiseringen kommer til utrykk på ulike vis i 
mennenes fortellinger når de forsøker å oppnå en god og verdig balanse 
mellom offerskap og ulike maskuliniteter. Her har vi sett at fortellingene 
varierer en god del, med utgangspunkt i trekk ved den utsatte selv, som 
alder og klassebakgrunn, eller trekk ved relasjonen til utøver, som emo- 
sjonell tilknytning, type vold, avstand til volden i tid og hvorvidt utøver 
var en kvinne eller en mann. Når det gjelder konsekvensene av volden, 
så jeg imidlertid ingen tilsvarende tydelige mønstre av variasjon mellom 
mennenes fortellinger ut over betydningen av avstand til volden i tid. De 
aller fleste beskrev egen psykiske uhelse som den viktigste langsiktige 
konsekvensen av volden, og at de i lengre perioder i etterkant av bruddet 
ikke hadde vært i stand til å fungere i jobb eller andre sosiale sammen- 
henger. 

I en av få kvalitative norske intervjustudier med menn utsatt for vold 
fra en kvinnelig partner, finner Fjell (2013, s. 139) at mennene inntar en 
passiv rolle i møte med volden samtidig som de i liten grad gir utrykk 
for frykt i situasjonen, selv når volden vurderes som alvorlig. Fjell tolker 
langt på vei sine informanters manglende utrykk for frykt i lys av deres 

hellige overbevisning om at fysisk overlegenhet i ytterste konsekvens vil 
redde dem. I min studie beskrev mennene pa tilsvarende mater hvordan 
de anstrengte seg til det ytterste for ikke å ta igjen fysisk, uten at det nød- 
vendigvis hadde noen sammenheng med manglende utrykk for frykt i 
voldssituasjoner. Tvert imot fant jeg et helt spekter av måter å forholde 
seg til frykt på. For noen av deltakerne ga tematisering av frykt legiti- 
mitet til alvoret i situasjonen, enten de beskrev egen frykt eller andres 
frykt. I andre fortellinger ble deres håndtering av frykten og eventuelt 
deres utrykk for fravær av frykt en form for maskulin verdighetsstrategi. 
Forskjellene i våre funn tilsier at det er behov for mer forskning som tar 
høyde for at partnervoldsutsatte menn er en mangfoldig gruppe, samt for 
at samfunnets maskulinitetsforståelser er i rask endring. 

Et viktig poeng i den foregående analysen har vært at den utsatte 
justerer sine verdighetsstrategier til kulturelle forventninger om kjønn 
og vold i sine omgivelser. Slik Andersen og Stefansen (2020) peker på, 
kan det å bevege seg utenfor gitte rammefortellinger for offerskap også 
for voldsutsatte kvinner få store konsekvenser i form av stigmatisering 
eller manglende sosial støtte (Polletta, 2009). «Standardfortellingen» 
om partnervold har imidlertid to rollefigurer - grovt forenklet som 
den sterke og farlige mannlige utøveren og det svake og fryktsomme 
kvinnelige offeret. Hva som skal til for å kunne fortelle om utsatthet 
med verdighet, har dermed også sammenheng med hvorvidt den volds- 
utøvende partneren bryter med samfunnets etablerte standard, eksem- 
pelvis gjennom å fremstå som svak og fryktsom, eller ganske enkelt 
gjennom å være en kvinne. Samtidig er det tydelig at vi nå står midt i 
en tid hvor standardfortellingen utfordres. Da gjenstår det å se hvordan 
dette vil påvirke menn som i fremtiden vil dele sine voldserfaringer fra 
parforhold - enten de er utøvere eller er utsatt for vold i relasjon med en 
mannlig eller kvinnelig partner. 

Voldsutsatthet blant skeive med 
innvandrerbakgrunn 

Helga Eggebø 

Abstract: This chapter analyses experiences of violence among queer immigrants 
in Norway. The aim of the chapter is to explore the various experiences of violence, 
and how vulnerability to violence is related to the wider patterns of discrimination 
and juridical, economic and social marginalisation. Based on an inductive analysis 
of interviews with 41 lesbian, gay, bisexual, trans and intersex people with immi- 
grant backgrounds, we have identified four key themes: 1) Sexual abuse, 2) vio- 
lence in relation to coming out as queer, 3) exposure to violence within Norwegian 
institutions dealing with immigration and integration, and 4) racism and violence. 
The experiences of violence that the participants talk about include violence from 
family members, acquaintances, strangers and representatives of public institutions. 
In order to understand queer immigrants’ experiences of violence, it is necessary to 
focus on the interconnectedness of various forms of violence that take place in dif- 
ferent arenas and in different relationships. Moreover, violence needs to be under- 
stood in connection to discrimination and marginalisation based on the status as 
immigrant and queer. 


Keywords: violence, lgbtiq, queer, intersectionality, gender, sexual orientation 


Introduksjon 


Forskning og politikk pa feltet for vold i neere relasjoner har historisk sett 
rettet sokelyset mot kjonn som den mest sentrale ulikhetsdimensjonen for a 
forsta og bekjempe vold. Men vold og voldsutsatthet er sentrale temaer ogsa 


Sitering av denne artikkelen: Stubberud, E. & Eggebø, H. (2020). Voldsutsatthet blant skeive med innvan- 
drerbakgrunn. I A. Bredal, H. Eggebø & A. M. A. Eriksen (Red.), Vold i nære relasjoner i et mangfoldig 
Norge (Kap. 6, s. 107-125). Oslo: Cappelen Damm Akademisk. https://doi.org/10.23865/noasp.99.ch6 
Lisens: CC BY-NC-ND 4.0. 

innenfor forskning pa levekar blant ulike minoritetsgrupper i befolknin- 
gen. Ulikhetsdimensjoner som klasse, etnisitet, funksjonsevne og seksuell 
orientering har fatt okt oppmerksomhet innenfor forskning og politikk 
pa voldsfeltet. Levekarsforskningen viser at samer (se kapittel 7 i denne 
boken, Eriksen, 2020), personer med nedsatt funksjonsevne, personer med 
innvandrerbakgrunn og skeive utsettes for til dels mer og andre former 
for vold enn befolkningen ellers. Vold i nære relasjoner i innvandrerbe- 
folkningen - og da særlig såkalt æresrelatert vold — har stått høyt på den 
politiske dagsordenen de siste tiårene (Bredal, 2014). Når det gjelder den 
skeive befolkningen, har det derimot vært lite oppmerksomhet på part- 
nervold, og kunnskapen om seksuell orientering og kjønnsidentitet synes 
å være begrenset i hjelpeapparatet. Samtidig som vi vet at det å tilhøre ulike 
minoriteter kan bidra til økt utsatthet, inkluderer ikke den representative 
befolkningsundersøkelsen Vold og voldtekt i Norge (Thoresen & Hjemdal, 
2014) analyser av forskjeller i utsatthet knyttet til verken innvandrerbak- 
grunn, etnisitet, seksuell orientering eller funksjonsevne. 

I løpet av de siste tiårene har begrepet «interseksjonalitet» spilt en sen- 
tral rolle i forskning på likestilling og diskriminering som en metafor for 
hvordan ulike former for makt og marginalisering samvirker. Kimberlé 
Crenshaw (1989) krediteres gjerne som opphavskvinnen til begrepet, og 
hun har oppfordret til å studere erfaringene og behovene til de av oss som 
tilhører flere minoritetsgrupper, og som derfor risikerer å bli utsatt for 
flere ulike former for diskriminering og marginalisering. Dette kapitlet 
skriver seg inn i tradisjonen etter Crenshaw og undersøker voldsutsatthet 
blant skeive — det vil si lesbiske, homofile, bifile, transpersoner og inter- 
kjonnpersoner - med innvandrerbakgrunn i Norge.' Analysene er basert 
på dybdeintervjuer med 41 skeive mellom 16 og 61 år med innvandrerbak- 
grunn, gjennomført i forbindelse med en studie av levekår blant skeive 
i denne befolkningsgruppen (Eggebø, Stubberud & Karlstrøm, 2018). 


1  «Lhbtis», «Ihb», «Ihbt», «Ihbtiq» eller «skeiv» brukes gjerne som samlebetegnelser for personer 
som på ulike måter kan sies å bryte med hetero- eller cisnormen, det vil si antakelsen om at 
mennesker utvetydig kan kategoriseres som enten menn eller kvinner, og at de tiltrekkes av det 
andre kjønn. I denne artikkelen benyttes samlebetegnelsen «skeiv» med unntak av der hvor vi 
refererer til andre studier og de spesifikke betegnelsene og gruppene som inngår. Når det gjelder 
begrepet innvandrerbakgrunn, bruker vi i denne artikkelen «person med innvandrerbakgrunn» 
som en samlebetegnelse for innvandrere og deres etterkommere. 

I dette kapitlet gjor vi en grundigere analyse av de dataene som omhand- 
ler vold. 

Formålet med kapitlet er å undersøke bredden i informantenes erfa- 
ringer med og frykt for vold, og spørsmålet vi søker å besvare, er: Hvilke 
former for vold forteller skeive med innvandrerbakgrunn om, og hvor- 
dan samvirker voldserfaringer og frykt med strukturell diskriminering 
og juridisk, økonomisk og sosial marginalisering? Vi anlegger en bred 
forståelse av vold som inkluderer fysisk vold, seksuell vold, latent vold og 
trusler om vold samt psykologisk vold. Voldserfaringene inkluderer vold 
fra fremmede, vold i nære relasjoner og statlig maktutøvelse som kan ta 
voldelige former. Vi vil vise hvordan ulike former for vold og vold i ulike 
relasjoner kan henge sammen, og at det er flytende grenser mellom det 
som tradisjonelt forstås som vold innenfor forsknings- og praksisfeltet, 
og diskriminering og hatkriminalitet. I analysen av datamaterialet har 
vi identifisert fire overordnede temaer som organiserer teksten: 1) sek- 
suelle overgrep, 2) voldsutsatthet og åpenhet om seksuell orientering og 
kjønnsidentitet, 3) voldsutsatthet i innvandrings- og integreringsinstitu- 
sjoner og 4) rasisme og vold. Først i kapitlet presenterer vi nøkkelfunn 
fra levekårsforskningen om henholdsvis skeive og personer med innvan- 
drerbakgrunn. Deretter beskriver vi metode, herunder datainnsamling, 
utvalg og analysestrategier. Videre presenterer vi analysene i artikkelen 
organisert etter de fire ovennevnte temaene. I kapitlets siste del diskuterer 
vi hvilke implikasjoner studien har for videre forskning. 


Voldsutsatthet blant skeive og personer 
med innvandrerbakgrunn 


Vold og voldsutsatthet er et sentralt tema i forskningen på skeives leve- 
kår (Anderssen & Malterud, 2013; van der Ros, 2013). Noen tidligere 
undersøkelser har vist at lesbiske, homofile og bifile er mer utsatt for 
vold enn andre (Hegna, Kristiansen & Moseng, 1999; Stefansen, Hegna, 
Valset, von Soest & Mossige, 2009). Den representative studien Seksuell 
orientering og levekår (Anderssen & Malterud, 2013) undersøkte levekår 
blant lesbiske, homofile og bifile sammenliknet med heterofile. Resulta- 
tene viste ingen statistisk signifikante forskjeller mellom voldsutsatthet 

hos lesbiske, homofile og heterofile, men bifile kvinner rapporterte om 
noe høyere forekomst av vold. Blant de voldsutsatte respondentene var 
det flest som hadde blitt utsatt for vold fra en ukjent person. Blant bifile 
menn, heterofile og bifile kvinner rapporterte nær én av tre av de voldsut- 
satte om partnervold (Anderssen & Malterud, 2013, s. 100-104). 

Ut over dette vet vi lite om skeives utsatthet for vold i nære relasjoner 
i norsk sammenheng (Fjær, Gundersen & Mossige, 2013, s. 7). I en 
omfattende britisk studie av vold i nære relasjoner blant likekjønnspar 
(Donovan & Hester, 2014) argumenterer forfatterne for nødvendigheten 
av å forstå hvordan heteronormativitet* og homofobi påvirker hvordan 
volden oppleves, og hvilke muligheter man har til å få hjelp. De fant at 
skeive som utsettes for vold, gjennomgående har lavere tillit til hjelpeap- 
paratet enn heterofile voldsutsatte. Den vanlige oppfatningen av vold i 
nære relasjoner — som fysisk vold utøvd av menn mot kvinner i heterofile 
parforhold — gjør det vanskelig for både de utsatte og hjelpeapparatet å 
gjenkjenne vold som forekommer i likekjønnsrelasjoner. Utsattes eventu- 
elle frykt for åpenhet om seksuell orientering og kjønnsidentitet - og den 
homofobien og stigmatiseringen åpenhet kan innebære - kan dessuten 
fungere som et maktmiddel for overgriperen og en måte å utøve kontroll 
på (Donovan & Hester, 2014; Fjær, Gundersen & Mossige, 2013, s. 64). 

Innvandrerbefolkningen er noe mer utsatt for vold enn befolkningen 
ellers. En levekårsundersøkelse blant innvandrere viste at særlig unge 
mellom 16 og 24 år hadde vært utsatt for vold og trusler (Egge-Hoveid, 
2017). Dette gjaldt 12,8 prosent, mot 7,2 prosent av de unge i majoritetsbe- 
folkningen. Innvandrerkvinner er mer utsatt for vold enn både innvan- 
drermenn og kvinner i befolkningen ellers. Vold i nære relasjoner blant 
innvandrerbefolkningen rammes gjerne inn som «æresrelatert vold», og 
denne formen for vold har fått mye oppmerksomhet i Norge de siste tiå- 
rene, både i den offentlige debatten, i politikken, i hjelpeapparatet og i 


2 — Heteronormativitet beskriver hvordan heteroseksualitet og ciskjonn - altså det kjønnet man ble 
tildelt ved fødselen, og som mange fortsetter å identifisere seg som videre i livet - blir kulturelt 
produsert som «tilsynelatende stabile og universelle trekk ved menneskelig erfaring, og hen- 
sikten med begrepet er å eksponere denne prosessen» (Svendsen, Stubberud & Djupedal, 2018, 
s. 165; se også Butler, 1990). 

forskning (se kapittel 1, Bredal, Eggebø & Eriksen, 2020). Skeives erfarin- 
ger er i liten grad belyst i disse studiene. 

Innvandrerbefolkningen er en mangfoldig gruppe hvor noen er i en 
mer sårbar situasjon enn andre, for eksempel asylsøkere bosatt på mottak. 
En rapport som undersøker forekomsten av vold på asylmottak, peker på 
ulike momenter som kan bidra til å forklare voldshendelser, blant annet 
traumeerfaringer, psykiske helseproblemer, mangel på meningsfylte 
aktiviteter, usikker oppholdsstatus, trangboddhet og økonomisk margi- 
nalisering (Thorbjørnsrud, Staalesen, Rokkan & Hammerlin, 2014). I rap- 
porten gis ikke informasjon om relasjon mellom offer og utøver. Det er 
verdt å bemerke at det i en institusjonell sammenheng ikke nødvendigvis 
er et klart skille mellom «nære relasjoner» og «fremmede», ettersom man 
bor nært på personer man ikke er i familie med eller har noen tidligere 
relasjon til. Her er det paralleller til personer med nedsatt funksjonsevne 
som utsettes for vold på institusjon (Olsvik, 2010). 

Blant skeive med innvandrerbakgrunn dokumenterer tidligere 
forskning et bredt spekter av voldserfaringer, blant annet seksuell vold, 
vold utøvd av familien og hatkriminalitet (Elgvin, Bue & Grønningsæter, 
2014; Eggebø, Stubberud & Karlstrøm, 2018; Følner, Dehlholm & 
Christiansen, 2015). I vår studie av levekår blant skeive med innvan- 
drerbakgrunn inngikk også en spørreundersøkelse (N = 251). Denne 
viste at 25 prosent av respondentene noen gang var blitt utsatt for en 
eller flere former for trusler og vold. Vold eller trusler var omtrent like 
vanlig fra nære personer (inkludert partner, venner, familiemedlemmer 
og andre nærstående personer) som fra ukjente. Omtrent halvparten 
mente at volds- eller trusselepisodene hadde noe med kjønn eller sek- 
suell orientering å gjøre, mens færre mente at innvandrerbakgrunn var 
årsaken. I tillegg oppga 25 prosent av respondentene at de hadde blitt 
utsatt for voldtekt, og 45 prosent hadde opplevd å bli presset til seksuelle 
handlinger (Eggebø, Stubberud & Karlstrøm, 2018). 

Hatkriminalitet - herunder vold, trusler, skadeverk og ulovlige ytringer — 
er kriminelle handlinger «som har sin bakgrunn i negative holdninger 
til faktisk eller oppfattet etnisitet, religion, homofil orientering og/eller 
nedsatt funksjonsevne» (Politidirektoratet, 2018, s. 3). Blant anmeldte 
saker som gjaldt hatkriminalitet (totalt 549) i 2017, var flest knyttet til rase 

eller etnisitet (373), religion (120) og seksuell orientering (83). Disse tallene 
gir imidlertid ikke et dekkende bilde av forekomsten av hatkriminali- 
tet, og det finnes i norsk sammenheng lite forskning pa hatkriminalitet 
rettet mot ulike minoritetsgrupper. Et unntak er en ny rapport om hate- 
fulle ytringer mot skeive (Fladmoe & Nadim, 2019). I den internasjonale 
forskningen er det mest fremtredende bildet at minoritetsgrupper rap- 
porterer om betydelig forekomst av ulike former for hatkriminalitet (for 
en gjennomgang, se Eggebo & Stubberud, 2016). Hatkriminalitet kan ha 
storre individuelt skadepotensial enn tilsvarende kriminalitet som ikke 
er hatmotivert, og den kan dessuten ha alvorlige negative konsekvenser 
også for personer som tilhører gruppen, men som ikke rammes direkte 
(Perry, 2014). 


Metode 


Analysene i dette kapitlet er basert på dybdeintervjuer med 41 skeive med 
innvandrerbakgrunn. Undersøkelsen var en del av et forskningsprosjekt 
om levekår blant skeive med innvandrerbakgrunn i Norge, som også 
inkluderte en spørreundersøkelse (N = 251). Studien er basert på selvre- 
kruttering via internett samt via interesseorganisasjoner og personlige 
nettverk. Vi gjennomførte 28 individuelle intervjuer, fire intervjuer med 
par og to fokusgruppeintervjuer i perioden desember 2017 til septem- 
ber 2018. De fleste intervjuene var livshistorieintervjuer. I tillegg til et 
åpent spørsmål om livshistorien stilte vi også oppfølgingsspørsmål om 
levekårstemaer som utdanning og arbeid, helse, relasjoner og nettverk, 
åpenhet, diskriminering og vold. For mer utfyllende informasjon om 
rekruttering, gjennomføring av intervjuene og etiske refleksjoner viser 
vi til prosjektrapporten (Eggebø, Stubberud & Karlstrøm, 2018, s. 21-27). 

Utvalget besto av skeive med innvandrerbakgrunn i alderen 16 til 61 år, 
hvorav de fleste var i slutten av tjueårene eller begynnelsen av trettiårene. 
Flertallet av deltakerne levde ikke i et parforhold på intervjutidspunktet, 
og kun et lite mindretall hadde egne barn. 23 av deltakerne identifiserte 
seg som menn, ti identifiserte seg som kvinner, sju definerte seg innen- 
for transspekteret og én som interkjønn. Når det gjelder landbakgrunn, 
hadde åtte informanter bakgrunn fra Øst-Afrika, én fra Vest-Afrika, to 

fra Nord-Amerika, én fra Sør-Amerika, én fra Sør-Europa, to fra Øst- 
Europa, tre fra Sørøst-Asia, én fra det indiske subkontinentet, tre fra 
Sentral-Asia og 19 fra Midtøsten. Fem informanter var født og/eller opp- 
vokst i Norge med én eller flere utenlandske foreldre, mens de øvrige selv 
hadde innvandret til Norge i voksen alder. 23 informanter hadde kom- 
met som asylsøkere eller overføringsflyktninger, alene eller sammen med 
familien. Ni av disse var enslige mindreårige asylsøkere. 

Vi har gjort en empirinær og tematisk analyse av datamaterialet 
(Braun & Clarke, 2006), og formålet var å kartlegge et bredt spekter av 
ulike temaer som fremkom i datamaterialet, herunder vold og seksuelle 
overgrep. Vi startet analysearbeidet med et felles arbeidsmøte med «kol- 
lektiv kvalitativ analyse» (Eggebø, 2020). Etter arbeidsmøtet fortsatte 
analysearbeidet som en del av en kollektiv skriveprosess, der vi også la 
frem foreløpige analyser til en gruppe personer som selv tilhørte mål- 
gruppen, og som på ulike måter hadde bistått oss i prosjektarbeidet. I 
arbeidet med dette kapitlet har vi videreutviklet den tematiske analysen 
ved å rette søkelyset mot de delene av intervjudataene som omhandler 
vold og seksuelle overgrep. 


Seksuelle overgrep og utvikling 
av skeive identiteter 


Blant deltakerne i intervjuundersøkelsen var det mange som fortalte om 
erfaringer med å bli utsatt for alvorlig seksuell vold fra enten familie- 
medlemmer, lærere eller andre i tillitsrelasjoner. Blant informantene som 
fortalte om seksuelle overgrep, var det flere som mente at overgrepser- 
faringene hadde formet deres seksuelle orientering, kjønnsidentitet eller 
kjønnsuttrykk. Både blant informantene selv og andre personer de var i 
kontakt med, syntes det å sirkulere oppfatninger om at seksuelle overgrep 
produserer homoseksualitet. 

En homofil mann i trettiårene svarte som følger på spørsmål om hvor- 
dan han definerte sin kjønnsidentitet og seksuelle orientering: 


Så lenge jeg kan huske, har jeg prøvd å finne ut hvorfor jeg er som jeg er. (...) 


Jeg ble utsatt for gjentakende seksuelle overgrep i mange år. Selv før jeg erkjente 

min egen seksuelle identitet som en mann som liker menn. Kanskje er det pa 


grunn av overgrepene at jeg liker menn? 


Denne informanten fortalte om en lang og vanskelig prosess rundt det 
a forsta og akseptere seg selv som homofil. Et stadig tilbakevendende 
sporsmal var om det var pa grunn av overgrepene at han ble tiltrukket 
av menn. En annen deltaker fortalte at han hadde vokst opp i en kultur 
med en utbredt forestilling om at homoseksualitet skyldes at man har 
blitt voldtatt av far. Deltakeren fortalte hvordan denne forklaringsmo- 
dellen gjorde at da han kom ut som homofil, ble faren sosialt isolert og 
stigmatisert. En av informantene fortalte at fastlegen hennes (i Norge) 
hadde ment at hun var lesbisk fordi hun hadde blitt voldtatt av en mann, 
og hun hadde hort det samme fra flere venner. 

Det er altså et gjennomgående poeng blant flere av de overgrepsutsatte 
informantene at de selv eller andre ser på overgrep som årsak til at de 
bryter med normer for kjønn og seksualitet. I alle historiene var det menn 
som hadde vært utøvere av overgrepene. For kvinners del fører angivelig 
voldtekt og overgrep til en motstand mot menn og en orientering i ret- 
ning av kvinner, mens det for menn angivelig fører til at man tiltrekkes av 
og orienterer seg mot menn. På bakgrunn av vårt materiale synes denne 
forklaringsmodellen å eksistere på tvers av ulike geografiske kontekster 
og kulturelle forståelser av homoseksualitet. Overgrepserfaringer spiller 
i disse fortellingene en viktig rolle for utviklingen av en skeiv identitet. 

Hvordan kan informantenes og omgivelsenes forklaringsmodeller for- 
stås i lys av forskningen på feltet? Ifølge en amerikansk metastudie er 
det betydelig høyere forekomst av erfaringer med å bli utsatt for seksu- 
elle overgrep og andre former for vold blant seksuelle minoriteter enn 
blant heteroseksuelle (Friedman et al., 2011). I en studie av vold i barn- 
dommen pekes det på at dårlig emosjonelt klima mellom barn og voksne 
og negative følelser som skyld, skam, angst og lav selvfølelse kan gi økt 
sårbarhet for overgrep (Myhre, Thoresen & Hjemdal, 2015, s. 108). Blant 
våre informanter var det flere som beskrev nettopp slike sårbarhetsfak- 
torer, som dårlige relasjoner til omsorgspersoner, skam og frykt knyttet 
til egen skeive identitet samt mistro til at omsorgspersoner kunne forstå 
dem. Selv om forekomsten av overgrep ser ut til å være høyere blant sek- 
suelle minoriteter, må ikke korrelasjon forveksles med årsak, ettersom vi 

mangler kunnskap om hvilke mekanismer som gjør at en høyere andel 
skeive enn streite rapporterer om seksuelle overgrep og vold i barndom- 
men (Friedman et al., 2011, s. 1491). 


Voldsutsatthet og åpenhet om seksuell 
orientering og kjønnsidentitet 


Flertallet av deltakerne i studien hadde vokst opp i sosiale kontekster 
der det å bryte med hetero- og cisnormen ikke aksepteres, og i land eller 
samfunn der likekjønnsrelasjoner straffeforfølges eller ikke anerkjennes 
juridisk. Dette har selvsagt en betydning for i hvor stor grad åpenhet er 
forbundet med fare for vold. Flere av deltakerne hadde opplevd gjenta- 
kende og systematisk vold over tid, og de fortalte om mange voldsepiso- 
der som de koblet direkte til seksuell orientering eller kjønnsidentitet. I 
disse tilfellene kunne voldsutøverne være familiemedlemmer, lokalsam- 
funn, institusjoner eller representanter for myndighetene. En av delta- 
kerne berettet at moren hadde fortalte ham om grov homofobisk vold 
mot en mann som hadde sex med menn. Han oppfattet dette som en 
advarsel. Den samme deltakeren fortalte også at da han kom ut overfor 
foreldrene, fikk faren ham fengslet, og dette var den utløsende årsaken 
til at han besluttet å flykte fra landet. En annen deltaker fortalte at han 
hadde vært vitne til homofobisk vold mot en feminin mann mens han 
var i militæret. Han slapp unna selv, men beskrev skam over at han ikke 
hadde gjort noe for å forsvare mannen, og frykt for at han selv skulle bli 
utsatt. Flere av deltakerne fortalte også om venner som i likhet med dem 
selv hadde vært skeive aktivister, og som hadde blitt fengslet eller i noen 
tilfeller drept av myndighetene. 

For mange av informantene er fortellinger om homofobisk vold først 
og fremst knyttet til hjemlandet, og volden blir beskrevet som noe de har 
forlatt, enten det er vold fra familiemedlemmer, lokalsamfunnet eller sta- 
ten. Samtidig fortsetter volden å spille en viktig rolle i livet. Flere hadde 
opplevd grov vold og trusler under flukten. Enkelte av informantene 
uttrykte bekymring knyttet til at familie eller andre med samme land- 
bakgrunn skulle få vite at de var skeive, fordi dette kunne sette familiene 
deres i hjemlandet i fare. De hadde derfor holdt tilbake informasjon om 

seksuell orientering i asylintervjuet. Andre uttrykte bekymring for egen 
sikkerhet blant personer med samme landbakgrunn i Norge, og flere for- 
søkte derfor å unngå eksilmiljøene, med unntak av andre personer med 
samme landbakgrunn som også var skeive. 

Noen av deltakerne hadde imidlertid vokst opp (helt eller delvis) i 
Norge, i et samfunn der homotoleranse manifesterer seg i både lovverk 
og holdninger. Formelle rettigheter og generelt positive holdninger har 
betydning for muligheten til å leve åpent som skeiv. Det som er verd å 
merke seg, er at den allmenne toleransen som Norge preges av i dag, ikke 
er ensbetydende med at det å komme ut overfor sine nærmeste er upro- 
blematisk, verken i minoritets- eller majoritetsbefolkningen (Eggebø, 
Stubberud & Anderssen, 2019). En av våre informanter, en homofil mann 
i tjueårene, fortalte om negative erfaringer med å komme ut overfor fami- 
lien. Han knyttet dette til forestillinger om skam og ære i kulturen han 
hadde vokst opp i: 


[Da jeg skulle komme ut] var jeg pessimistisk og redd for hva som ville skje. Jeg 
sa det til mamma og pappa. De tok det dårlig. Pappa gråt. Mamma blånekta. 
Det var trist. «Her har vi gjort alt for deg!» sa de. Påføring av skyld og skam. 
«Ingen andre skal få vite om det», sa de. «Du får leve livet uten kjærlighet for 
vår skyld». Ærestematikk. Etter det har det vært vanskelig å forholde seg til dem 
for meg (...) Ryktet spredde seg etter at jeg snakka med et av søskenbarna mine. 
Tante mi ringte og sa hun ville ha meg med på tur til England. Der bor en av 
slektningene mine, som er voldelig. (...) Det var kaos å komme hjem. Mamma 
hylte. Jeg prøvde å snakke med henne om mitt perspektiv, men de ser det bare 
fra sitt eget. (...) Jeg har jobb, kjæreste og leilighet. Men de mener jeg er feil, syk 
og trenger hjelp. Da jeg fortalte at jeg skulle gifte meg, sa pappa at han skulle 


drepe meg. (...) Dette er konsekvensen av å være homo og minoritet. 


Som det går frem av sitatet, hadde han blitt utsatt for trusler og påført 
skyld og skam i forbindelse med å komme ut. Han fortalte også om 
sterk frykt for negativ oppmerksomhet og vold fra personer med samme 
landbakgrunn, og han valgte derfor å skjule sin seksuelle orientering på 
offentlige steder. Når det gjaldt farens drapstrussel, virket det som om 
han var usikker på om han var i reell fare. Han bemerket: «Det er jo noe 
arabere kan si, da. Men det var noe i alvorligheten i situasjonen. Han var 

veldig sint. Og man vet jo at æresdrap foregår.» Informanten, som hadde 
vokst opp i Norge, inngikk i en sosial kontekst hvor det fantes et tilgjen- 
gelig språk for å snakke om æresrelatert vold og kontroll som et sosialt 
problem. Et viktig poeng her er også at homofobisk hatvold og trusler kan 
utøves i nære relasjoner. 

Oppmerksomheten omkring æresrelatert vold i innvandrermiljøer har 
også bidratt til stereotype forestillinger og forventninger om at slik vold 
forekommer i alle innvandrerfamilier. En deltaker som hadde vokst opp 
i Norge og hadde foreldre fra Midtøsten, fortalte at hun stadig ble møtt 
med en forventning om at hun som skeiv hadde blitt utsatt for æresrela- 
tert vold fra familien. 


Så spurte de om brødrene og faren min hadde problemer med at jeg var skeiv. Da 
jeg sa de ikke har det, så ble jeg ikke trodd. Fordi de er menn fra Midtøsten (...) 
Jeg har aldri opplevd vold hjemme. Legningen min har aldri blitt problematisert. 


(...) fra brødrene mine og pappa var det lite reaksjon. Bare positiv. 


Denne informanten fortalte om hvordan familien, og særlig faren og brø- 
drene, ble mistenkt for vold og homonegativisme på grunn av landbak- 
grunn, og hun snakket om denne stadige mistanken som en belastning 
ved å være skeiv med innvandrerbakgrunn. 

En annen kvinnelig deltaker hadde vokst opp delvis i Norge og del- 
vis i foreldrenes hjemland. Hun beskrev hvordan hun som jente i praksis 
kunne «slippe unna» med å være lesbisk fordi kvinners fellesskap og rela- 
sjoner ikke var gjenstand for streng kontroll. 


Å være glad i jenter i [landet hun vokste opp] var sånn, «å, så deilig, jeg trenger 
ikke gjemme meg eller skjule meg eller snike rundt for å treffe gutter, jeg kan 
bare ha det sånn at ‘dette er venninna mi Fatima, se på henne, hun har på seg 


niqab» [ler]. Jeg hadde den delen, det var fantastisk. 


Hun fortalte at hun i tenårene gled under radaren til både foreldre, lærere 
og andre, og hun opplevde stor frihet knyttet til kjæresterelasjoner. Sam- 
tidig som potensialet for vold var til stede, beskrev hun ingen reell frykt 
for slik vold. Det å ha jentekjæreste innebar for henne - så lenge kjæresten 
ble oppfattet som en venninne - at hun kunne passere innenfor samfun- 
nets rammer for hva kvinner kunne gjøre. 


117 


KAPITTEL 6 


Voldsutsatthet i innvandrings- og 
integreringsinstitusjonene 


Personer som kommer som flyktninger til Norge, ma forholde seg til 
serskilte lovverk og institusjoner, som asylsoknadsprosessen, Utlen- 
dingsdirektoratet, ulike typer asylmottak, bosettingsprosessen og intro- 
duksjonsprogrammet. 23 av deltakerne i denne studien hadde kommet 
til Norge som flyktninger og hadde relativt kort botid. Bade enslige min- 
dreårige og voksne som hadde kommet som asylsøkere, fortalte om de 
samme typene problemer. De beskrev ulike former for vold - både verbal 
trakassering, utfrysing og fysisk vold - innenfor rammene av institusjo- 
nene, og konsekvensene av volden var både umiddelbare og langvarige. 
I alle tilfeller var voldsutøverne andre beboere, samtidig som deltakerne 
også beskrev at ansatte og andre ansvarlige ikke nødvendigvis tok grep 
for å sørge for sikkerheten på mottaket eller i botilbudet. Både skeive 
enslige mindreårige asylsøkere og voksne asylsøkere beskrev mottakene 
som utrygge steder. Når det gjelder personer som bor på mottak eller 
omsorgssentre, er definisjonen av hva som er en «nær relasjon» tvetydig 
og mangfoldig. Man har ikke nødvendigvis emosjonell nærhet til dem 
man bor med og omgås i det daglige, men kan likevel tvinges inn i nære 
relasjoner av økonomiske og juridiske grunner. Også i disse relasjonene 
kan det ligge en risiko for vold. 

På tross av forsøk på å holde tilbake informasjon om seksuell orien- 
tering eller kjønnsidentitet har ikke alle lyktes med dette. Karim, en av 
deltakerne som var nyankommen flyktning, fortalte om en opplevelse 
fra tiden han bodde på asylmottak. Han var ikke åpen overfor de andre 
beboerne, men noen av dem hadde likevel fått nyss om at han var homo- 
fil. Han opplevde at enkelte av de andre beboerne på mottaket oppførte 
seg truende, og han tok problemet opp med de ansatte. Han ba om tryg- 
gere boforhold, og han fikk tildelt et eget rom som han disponerte en kort 
periode før rommet trengtes til annen bruk. Han fortalte at da han kom 
tilbake til de andre, hadde de, som følge av denne «spesialbehandlingen», 
fått bekreftet sin mistanke om at han var homofil. Han følte seg truet og 
ba igjen de ansatte om hjelp til å flytte til et tryggere sted, men forespørse- 
len hans ble ikke innvilget. En kveld kom en annen mannlig beboer inn 

pa rommet hans. Han truet, slo og voldtok Karim. Mannen avsluttet med 
a si at han skulle odelegge ryktet til Karim blant de andre pa mottaket 
dersom han sa noe til noen, og han papekte at hans eget rykte ikke var i 
fare fordi han selv var den seksuelt aktive. Av frykt for mannen og miljøet 
han tilhørte, besluttet Karim at han ikke ville anmelde voldtekten. Både 
Karim og andre med voldserfaringer fra mottak beskrev lav tillit til både 
asylsystemet, politiet, helsevesenet og kommunene. 

Deltakerne i vår studie fortalte også om frykt for vold. Dette hand- 
let særlig om frykt for homofobisk vold fra innvandrermiljø, noe de er 
særlig sårbare for fordi de tvinges til å tilbringe mesteparten av tiden 
i disse miljøene på asylmottak, omsorgsmottak og introduksjonspro- 
grammer. Enkelte deltakere fortalte at de vurderte eller hadde besluttet 
å slutte på introduksjonsprogrammet på grunn av vold, trakassering og 
utrygghet, selv om det ville medføre bortfall av introduksjonsstønad og 
tap av norsk- og samfunnsfagopplæring og arbeidspraksis? En av delta- 
kerne fortalte at hen foretrakk å miste alle formelle rettigheter, inkludert 
økonomisk støtte, fremfor å oppholde seg på et uttrygt sted i hverdagen. 
Dette illustrerer det umulige dilemmaet en del skeive flyktninger står 
i, nemlig at potensielle fremtidige rettigheter og muligheter for et trygt 
liv oppleves som et nødvendig offer i bytte mot umiddelbar trygghet. 
Deltakerne beskrev også manglende tiltro til asylsystemet. De fortalte 
om frykt forårsaket av det som fremsto som vilkårlige avslag eller tilba- 
kekall og utsendelser preget av overdreven maktbruk, kombinert med en 
offentlig politisk retorikk rundt innvandring som ga dem klar beskjed 
om at de ikke var ønsket i Norge. Statens makt over informantenes liv 
og muligheter, og det som av flere ble beskrevet som systemisk mot- 
stand og mangel på velvilje, fremsto som en stor belastning og en trussel 
mot deres mulighet til trygghet og frihet fra vold (Stubberud, Akin & 
Svendsen, 2019). 


3 Både inntekt og bestått prøve i norsk og samfunnskunnskap er en forutsetning for å kunne søke 
om permanent opphold i Norge. 

Rasisme og vold 


Flere av deltakerne fortalte om rasistisk motivert vold eller frykt for slik 
vold. Mens den homofobiske volden i hjemlandet og i diasporamiljøene 
gjerne var mest fremtredende i fortellingene til de deltakerne som hadde 
bodd i Norge i kort tid, var rasistisk vold og diskriminering mer frem- 
tredende i livshistoriene til de som hadde vokst opp i Norge. En deltaker 
fortalte at rasistisk motivert hatkriminalitet rettet mot familien var en 
av hennes første barndomsminner. Disse tidlige barndomsminnene satte 
hun i sammenheng med en lang rekke erfaringer med mer eller mindre 
alvorlige former for diskriminering, mobbing og trakassering på grunn 
av religion, hudfarge, etnisitet og landbakgrunn. En annen deltaker - en 
ung transkvinne - fortalte også om erfaringer med mobbing: 


Jeg har blitt mobba i mange, mange år på grunn av at jeg verken er helt mann eller 
kvinne. Jeg har glemt mye av det som har skjedd og fokuserer på det nye livet. Men 
jeg er blitt skada av mobbingen på ungdomsskolen. Jeg ble kalt jævla homo, jævla 


pakkis og så videre. Fordi jeg var veldig feminin, pluss at jeg var utlending, liksom. 


I sitatet over beskrives systematisk mobbing som handler om både kjønn- 
sidentitet, seksuell orientering og landbakgrunn. Flere av deltakerne, og 
da særlig kvinnene (både ciskvinner og transkvinner), fortalte om sek- 
suell trakassering kombinert med rasifisert* trakassering, som gjerne 
tok form som hyperseksualisering. I disse tilfellene blir seksualitet, hud- 
farge og rasifiserte stereotypier vevd sammen. Som en av informantene 
bemerket: «Du møter en holdning der det er vanskelig å skille det ene 
fra det andre. Da er det vanskelig å vite hvilken del av identiteten som 
er katalysator i dag.» Mange negative hendelser og det å gå rundt i en 
tilstand av kontinuerlig mobilisering bidrar til minoritetsstress. Mino- 
ritetsstress er tilleggsbelastningen som enkeltpersoner fra stigmati- 
serte sosiale kategorier utsettes for på grunn av sin minoritetsposisjon 
(Bjorkman, 2012, s. 10). 


4 — Rasifisering er et begrep som viser til prosessen med å innskrive forestillinger om «rase», et- 
nisitet eller kultur på menneskers identiteter og sosiale relasjoner og på denne måten skape 
ulikestilte symbolske og materielle livsvilkår og maktrelasjoner (Groglopo, 2015, s. 199-201). 


120 


VOLDSUTSATTHET BLANT SKEIVE MED INNVANDRERBAKGRUNN 


En av deltakerne fortalte at hun i tjuearene hadde blitt utsatt for vold- 
tekt pa et nachspiel. Hun hadde veert nolende til 4 anmelde voldtekten, 
og hun hadde unngått å snakke om hendelsen. En av grunnene var at 
voldtektsmannen hadde samme opprinnelsesland som henne selv, og 
hun ønsket ikke å «mate rasismen» og forestillingen om at menn fra 
bestemte land er voldelige og farlige. Som hun selv påpekte, var rasisme 
og stereotypier knyttet til landbakgrunn noe som rammet også henne i 
dagliglivet. En annen grunn til at hun ikke ville snakke om det — og til at 
hun i utgangspunktet ikke ville be om hjelp - var at hun som innvandrer- 
kvinne kjente på en forventning om takknemlighet. Det å be om hjelp 
ville innebære å ta plass og stille krav, og hun mente dette var vanske- 
lig for både henne og andre med samme landbakgrunn. Dette eksemplet 
viser hvordan stereotypier og stigma kan være til hinder for å tematisere, 
anmelde og søke hjelp i forbindelse med vold. 

Flere deltakere fortalte om negative opplevelser i møte med skeive mil- 
jøer som utesteder, datingplattformer og organisasjoner i Norge. Sara, en 
skeiv kvinne i trettiårene, fortalte at hun for en del år tilbake hadde blitt 
banket opp av en annen kvinne på et lesbisk utested. Kvinnen som utøvde 
volden, hadde kalt Sara heterofil og «jævla neger». Volden var altså knyttet 
til både rasisme og en mistro til at hun var skeiv. Slik mistro var det flere 
deltakere som fortalte om. De ble møtt med antakelser om at for eksem- 
pel personer fra Midtøsten umulig kunne være skeive fordi homoseksua- 
litet er kriminalisert i de fleste land i regionen. Sara valgte ikke å anmelde 
voldshendelsen, på tross av at episoden skjedde på et offentlig sted med 
flere vitner til stede. En deltaker påpekte at «terskelen for å melde på grunn 
av legning er lavere enn for etnisk diskriminering». Dette indikerer at til- 
troen til å få hjelp når man utsettes for vold på grunnlag av seksuell ori- 
entering, er større enn når man utsettes på grunn av etnisitet, hudfarge, 
religion eller landbakgrunn. Samtidig er det ofte ikke mulig å vite om vol- 
den rammer med utgangspunkt i det ene eller det andre grunnlaget. 


Diskusjon 


I dette kapitlet har vi analysert voldserfaringer blant skeive med inn- 
vandrerbakgrunn. Den potensielle utsattheten for vold, basert på 

henholdsvis seksuell orientering og kjonnsidentitet pa den ene siden og 
innvandrerbakgrunn pa den andre siden, er en fellesnevner. Samtidig er 
det store forskjeller pa i hvor stor grad, pa hvilke arenaer og av hvem 
skeive med innvandrerbakgrunn utsettes for vold. Denne variasjonen 
henger sammen med familie- og bosituasjon, økonomi, tilgang til sosi- 
ale nettverk og kjennskap til hjelpeapparat og andre offentlige systemer. 
Flyktninger med kort botid er i en særlig utsatt situasjon. For det første 
er det mange som har opplevd alvorlig vold i hjemlandet, fra familie- 
medlemmer så vel som fra ansatte i offentlige institusjoner. Mange har 
også blitt utsatt for vold under flukten. Ved ankomst til Norge avhengig- 
gjøres de av det norske innvandrings- og integreringsregimet, og innen- 
for rammene av disse institusjonene er de sårbare for homofobisk vold. 
Avslag på asylsøknad og deportasjon er også kilder til frykt for alvorlig 
vold og maktbruk. Dessuten opplever denne gruppen skeive med innvan- 
drerbakgrunn økonomisk marginalisering, diskriminering på bolig- og 
arbeidsmarkedet og sosial ekskludering, både fra skeive nettverk og i mil- 
jøer med samme landbakgrunn. 

De som hadde vokst opp i eller bodd lenge i Norge, var stort sett i en 
langt mer privilegert situasjon. Disse deltakerne var i arbeid, hadde stats- 
borgerskap, en stabil bosituasjon og større tilgang til støttende nettverk. 
De hadde også bedre tilgang til skeive (minoritets) fellesskap som bidro 
med gjensidig bekreftelse, tilgang til beskyttelse og emosjonell støtte, 
kunnskap om rettigheter, lover og regler og til språk og politisk arbeid 
som hjalp dem å skape tilhørighet i samfunnet. De fortalte gjennomgå- 
ende om færre alvorlige voldserfaringer, og dessuten om mindre homofo- 
bisk trakassering og vold enn de med flyktningbakgrunn opplevde. Men 
enkelte fortalte om vold og frykt for vold, både fra familiemedlemmer og 
andre, i forbindelse med å komme ut. Sosiale, materielle og strukturelle 
forhold påvirker både utsattheten for vold, forståelsen av vold og betin- 
gelsene for å håndtere volden. 

Et sentralt poeng i våre analyser er at vold i nære relasjoner ikke kan 
forstås uavhengig av vold i andre relasjoner. Dessuten må også ulike for- 
mer for vold, for eksempel seksuell, fysisk og verbal vold, ses i sammen- 
heng. Alle disse formene for vold kan ta form av homofobisk, transfobisk 
og rasistisk motivert hatvold. Hatvold og annen hatkriminalitet har fått 

noe mer oppmerksomhet innenfor offentligheten og politikken de siste 
arene. Riksadvokaten har instruert politiet om 4 prioritere hatkriminali- 
tet, og politiet har opprettet en egen enhet som arbeider med tematikken. 
Men bade innenfor forskning, politiske satsinger og hjelpetilbud er det 
en tendens til at volden deles opp og handteres separat, dels etter hvem 
som er utover, og dels etter voldens form. Slike inndelinger kan vere bade 
analytisk og politisk hensiktsmessige. Men for skeive med innvandrer- 
bakgrunn gir det lite mening å avgrense vold i nære relasjoner fra andre 
former for vold. Eksempelvis er ikke homofobisk hatvold begrenset til 
offentlige steder eller internett, den kan også skje i nære relasjoner. Dess- 
uten er det et spørsmål hva «nære relasjoner» betyr for de av oss som bor 
på asylmottak eller er bosatt i bofellesskap sammen med andre flyktnin- 
ger. Når vi søker å forstå hvordan vold oppleves, hvilke konsekvenser den 
får i livene til de av oss som utsettes, og hvordan ulike former for makt og 
marginalisering samvirker, er det nødvendig å se ulike former for vold, 
vold i ulike relasjoner og på ulike arenaer i sammenheng. 

Når det gjelder skeive med innvandrerbakgrunn og voldsutsatthet, er 
det flere ulike sammenvevinger å ta hensyn til. For det første veves sek- 
sualitet, kjønnsidentitet, hudfarge, etnisitet, landbakgrunn og religion 
sammen og bidrar til utsatthet. Volden må for det andre ses i sammen- 
heng med utsatthet for trakassering, mobbing, diskriminering og mikro- 
aggresjoner som minoritetsgrupper utsettes for. Dette er relaterte - og 
i noen tilfeller også overlappende - fenomener (Eggebø & Stubberud, 
2016). Også mindre alvorlige krenkelser kan ha stor innvirkning når de 
skjer gjentakende ganger over tid (Joof, 2018). Gjentakende negative hen- 
delser kan skape minoritetsstress, det vil si en kontinuerlig tilstand av 
mobilisering og risikovurdering. Videre er det ikke gitt at det er et vel- 
dig tydelig skille mellom egne erfaringer av diskriminering, mobbing og 
vold, og handlinger som er rettet mot andre. Egne erfaringer kombinert 
med kjennskap til vold og diskriminering rettet mot andre i gruppen 
man tilhører, kan bidra til å skape frykt for potensielle krenkelser (Perry, 
2014). I likhet med Donovan og Hester (2014) vil vi derfor argumentere 
for viktigheten av et interseksjonelt perspektiv på vold. Vold — både erfa- 
ringer med og forståelser av den og tilgangen til hjelp og beskyttelse mot 
den — påvirkes av homofobi, transfobi og rasisme. 

Abstract: Sami ethnicity has previously not been included in national populati- 
on-based surveys. Hence, knowledge about violence and sexual abuse among the 
indigenous Sami in Norway has been sparse. This study is based on data from 
SAMINOR 2, a population-based, cross-sectional survey on health and living con- 
ditions in areas with both Sami and non-Sami in Central and Northern Norway. It 
includes a total of 11,296 participants: 2,197 (19.4 percent) Sami respondents and 
9,099 non-Sami (80.6 percent) respondents. The aim was to assess the prevalence 
and investigate ethnic differences in sexual, physical, and emotional violence among 
a population of both Sami and non-Sami women and men. The results show that 
more Sami women reported emotional, physical, and sexual violence compared to 
non-Sami women. Almost half of the Sami women and one-third of the non-Sami 
women reported any lifetime violence. Sami men were more likely to report emotio- 
nal and physical violence compared to non-Sami men. However, the ethnic differen- 
ces in sexual violence among men were not significant. Over one-third of the Sami 
men reported any lifetime violence compared to less than a quarter of the non-Sami 
men, and most respondents reported violence in childhood. The findings indicate 
that Sami ethnicity is a risk factor for exposure to lifetime interpersonal violence. 
The differences remained significant after adjusting for age, educational level, living 
area, religion, and alcohol intake. For all types of violence, a known perpetrator 
outside the family was more commonly reported. 


Keywords: ethnicity, Sami, SAMINOR, sexual violence, emotional violence, 
physical violence 

Introduksjon 


Norske omfangsundersøkelser om vold og seksuelle overgrep omfatter 
ikke Norges urbefolkning, samene (Mossige & Stefansen, 2007; Thoresen 
& Hjemdal, 2014). Denne komparative studien er derfor den første i sitt 
slag som kartlegger ulike former for vold og overgrep i barndommen, i 
voksen alder og i et livsløpsperspektiv blant samer sammenliknet med 
ikke-samer. Kapitlet undersøker etniske forskjeller i voldsforekomst og 
sammenhengen mellom vold i barndommen og psykiske helseplager som 
voksen. Relasjon til voldsutøver er også kartlagt. Analysene er basert på 
surveyundersøkelsen SAMINOR 2, som er en helse- og levekårsundersø- 
kelse i områder med en fleretnisk bosetning. 

På grunn av manglende nasjonal oppmerksomhet på voldsproblema- 
tikk i samiske miljøer og et manglende kunnskapsgrunnlag har det vært 
vanskelig å få en debatt om temaet. Samiske kvinneorganisasjoner satte 
imidlertid tidlig søkelys på vold mot samiske kvinner, for eksempel da 
Norggå Såråhkkå tok opp vold mot kvinner på et møte i 2001. Selv om vold 
i samiske miljøer har vært preget av taushet, er det likevel et par saker som 
har fått nasjonal oppmerksomhet. En av disse er Kautokeino-saken fra 
2006-2007, som gjaldt seksuelle overgrep med mindreårige jenter. Over 
et dusin menn ble siktet, og det ble flere domfellelser i saken. I 2007 sendte 
en far fra Tysfjord et brev til statsministeren der han bønnfalt om hjelp til 
å stoppe seksuelle overgrep mot samiske barn i Tysfjord. I kjølvannet av 
dette sto også flere samiske ofre frem og fortalte sine historier. Det skapte 
mange nyhetsoppslag i nasjonale medier, men mindre debatt i samiske 
miljøer. Forfatterens artikkel fra 2015 (Eriksen, Hansen, Javo & Schei, 2015) 
om utbredelsen av vold og overgrep skapte også nasjonal debatt (Berglund, 
Henriksen, Johansen & Gulbrandsen, 2015). Vold og overgrep blant samer 
ble da satt på agendaen på flere fagkonferanser. Den 11. juni året etter, altså 
i 2016, publiserte VG Helg en reportasje der samiske kvinner og menn for- 
talte om vold og seksuelle overgrep i Tysfjord. Journalistene hadde i alt 47 
navn på personer, alle samiske, som hadde fortalt sine personlige histo- 
rier om vold og overgrep (Berglund, Henriksen, Amdal & Hætta, 2016). I 
etterkant av denne saken ble det skrevet en politirapport (Nordland poli- 
tidistrikt, 2017) samt satt i gang et prosjekt med navn Jasska/Trygg. Same- 
tingsrådet har nedfelt arbeid mot vold i nære relasjoner i sin handlingsplan 

for likestilling 2009-2013 (Sametingsrådet, 2008), og rådet satte i 2015-2016 
vold og overgrep på den politiske agendaen for alvor (Keskitalo, 2016). De 
siste årene har det vært omfattende oppmerksomhet på denne proble- 
matikken, både hos nasjonale myndigheter, i Sametinget, ved Senter for 
samisk helseforskning (SSHF), ved Norges institusjon for menneskerettig- 
heter (NIM), ved Samisk nasjonalt kompetansesenter — psykisk helsevern 
og rus (SANKS) og i andre samiske interesseorganisasjoner. 

Formålet med dette kapitlet er å gi et kunnskapsgrunnlag for omfanget 
av vold og seksuelle overgrep blant samer sammenliknet med ikke-samer. 
Kapitlet er en bearbeidet versjon av doktorgradsavhandlingen «Breaking the 
silence» — interpersonal violence and health among Sami and non-Sami in 
Mid- and Northern Norway (Eriksen, 2017). Først i kapitlet vil forekomsten 
av ulike former for vold presenteres. Her vil kvinner og menn sammenlik- 
nes ut fra etnisitet (samisk kontra ikke-samisk) samt ut fra når volden ram- 
met (som barn, som voksen og i et livsløpsperspektiv). Da det kan eksistere 
en forestilling om at samer tåler vold og seksuelle overgrep i større eller 
mindre grad, vil kapitlet også rette søkelys mot sammenhengen mellom 
vold i barndommen og helseplager som voksen. Denne sammenhengen har 
i liten grad vært undersøkt blant samer i Norge. Formålene har også vært 
å undersøke om voldsofre forteller om sine opplevelser til andre, og å se 
nærmere på om det er særskilte kulturelle trekk som fremmer taushet om 
vold. Åpenhet om vold og seksuelle overgrep er viktig av flere årsaker. Det 
å fortelle og dele vil kunne være terapeutisk i seg selv, det gir mulighet til 
å få hjelp fra det profesjonelle hjelpeapparatet, og det kan stoppe nye over- 
grep. Men slik åpenhet gir også økt sårbarhet hvis den ikke blir møtt. Sosial 
utstøting kan være svært smertefullt og en tilleggsbelastning som oppleves 
for stor å håndtere for voldsofre. Til slutt i kapitlet diskuterer jeg om det 
finnes en samisk taushetskultur knyttet til vold og overgrep, samt mulige 
likheter og forskjeller mellom den samiske kulturen og majoritetskulturen. 


Metode 


Data som analyseres i dette kapitlet, er hentet fra SAMINOR 2, en spørre- 
undersøkelse om helse og levekår i områder med samisk og norsk boset- 
ning i distriktsområder i Nord-Norge og Trøndelag (Brustad, Hansen, 

Broderstad, Hansen & Melhus, 2014). Alle innbyggere i alderen 18-69 ar 
i 25 kommuner med samisk og norsk bosetning ble invitert til å delta, 
og deltakerne inkluderte 2197 samer (19 prosent) og 9099 ikke-samer (81 
prosent). Undersøkelsen ble gjennomført i 2012 av Senter for samisk hel- 
seforskning ved UiT Norges arktiske universitet (Brustad et al., 2014). 
SAMINOR 2 er en oppfølging av SAMINOR 1, men i tillegg inkluderte 
den nye spørsmål om vold og overgrep og om symptomer på posttrauma- 
tisk tress (for nærmere informasjon om metode, se Brustad et al. (2014), 
Eriksen et al. (2015) og Eriksen (2017). Studien var godkjent av Regionale 
komiteer for medisinsk og helsefaglig forskningsetikk (REK). 

Klassifisering av etnisitet ble definert ut fra språklig tilhørighet hos 
besteforeldre, foreldre eller deltaker i tillegg til selvdefinering. Begge disse 
kriteriene anvendes av Sametinget som kriterier for å melde seg inn i Same- 
tingets valgmanntall. Etnisk norske, kvener og andre ble definert som ikke- 
samer (Eriksen et al., 2015). Majoriteten av ikke-samer var etnisk norske. 
Tre spørsmål i spørreskjemaet var knyttet til vold og overgrepserfaringer. 
Spørsmålene omfattet emosjonell, fysisk og seksuell vold, og de ble hentet 
fra et validert kartleggingsverktøy som måler vold, The NorVold Abuse 
Questionnaire (NorAQ), som også er anvendt i annen forskning (Stene, 
Dyb, Tverdal, Jacobsen & Schei, 2012; Swahnberg & Wijma, 2003). Det ble 
spurt om relasjon til voldsutøver med svaralternativene «fremmed person», 
«samlivspartner», «familie, slektning» og «andre kjente». Videre ble det stilt 
spørsmål om hvorvidt de som hadde vært utsatt for vold, hadde fortalt dette 
til noen, og deltakerne kunne velge mellom svaralternativene «nei», «fami- 
lie», «venner» og «fagfolk». Spørreskjemaet inneholdt en rekke spørsmål om 
levekår og helse, herunder utdanning, inntekt, tilknytning til religion, bruk 
av rusmidler og helseplager. Symptomer på angst og depresjon ble målt ved 
HSCL-10. Dette er et internasjonalt validert spørreskjema (Strand, Dalgard, 
Tambs & Rognerud, 2003) som også er validert i samisk befolkning (Sørlie, 
Hansen & Friborg, 2018). Informasjon om alder, kjønn og bostedskommune 
ble koplet av Statistisk sentralbyrå (SSB) (Eriksen et al., 2015). 

Der er gjort deskriptive analyser av forekomsten av de ulike formene 
for vold, fordelt på kjønn og etnisitet. Kjikvadrattest ble gjennomført 
for å sammenlikne gruppene. Logistiske regresjonsanalyser ble gjen- 
nomført for å undersøke om samisk identitet ga økt risiko for vold og 

overgrep. Her ble det justert for sosioøkonomiske og demografiske fak- 
torer, tilknytning til læstadianismen samt inntak av alkohol. Logistiske 
regresjonsanalyser ble også gjennomført for å undersøke sammenhengen 
mellom vold og overgrep i barndommen og helseplager som voksen. Her 
ble det gjennomført separate analyser for samiske kvinner, ikke-samiske 
kvinner, samiske menn og ikke-samiske menn. I tillegg ble det gjen- 
nomført mediatoranalyser for å finne ut om vold i barndommen kunne 
forklare noen av de etniske forskjellene vi fant i psykiske helseplager. I 
disse analysene ble det justert for alder og utdanningsnivå (Eriksen, 2017; 
Eriksen et al., 2018). For å undersøke hvem som var voldsutøver, ble ana- 
lysene stratifisert på de som besvarte at de hadde opplevd vold, fordelt på 
etnisitet. Videre ble det utført deskriptive analyser for å undersøke om de 
som hadde vært utsatt for vold, hadde fortalt det til noen, fordelt på kjønn 
og etnisitet. Kjikvadrattest ble gjennomført for å sammenlikne gruppene. 


Resultater 


Analysene viste at vold og seksuelle overgrep er et betydelig samfunnspro- 
blem også blant samer i Norge. Den samiske svargruppen rapporterte om 
høyere forekomst av alle typer vold sammenliknet med ikke-samer, unntatt 
når det gjaldt seksuelle overgrep blant menn, der det ikke var etniske for- 
skjeller (tabell 1, 2 og 3). Dette gjaldt både vold i barndommen, som voksen 
og i et livsløpsperspektiv (som barn og/eller som voksen). Tabell 1-3 viser 
hvor mange i antall og prosent som rapporterte om emosjonell, fysisk og/ 
eller seksuell vold i barndommen, som voksen og i et livsløpsperspektiv (som 
barn og/eller som voksen) blant samiske og ikke-samiske kvinner og menn. 


Tabell 1. Forekomst av emosjonell, fysisk og seksuell vold i barndom fordelt på etnisitet og kjønn. 


Emosjonell | 254 (20,5) | 635 (12,5) <0,001 199 (20,8) | 489 (12,1) <0,001 
Fysisk 147 (11,8) | 477 (9,4) 0,011 129 (13,5) | 290 (7,2) <0,001 
Seksuell 208 (16,7) | 583 (11,5) <0,001 47 (4,9) 145 (3,6) 0,065 
Total 489 (39,4) | 1339 (26,5) <0,001 309 (32,4) | 728 (18,0) <0,001 

Tabell 2. Forekomst av emosjonell, fysisk og seksuell vold som voksen fordelt pa etnisitet og kjønn. 


Emosjonell | 300 (22,2) | 824 (16,3) <0,001 139 (14,6) | 331 (8,2) <0,001 
Fysisk 178 (14,3) | 460 (9,1) <0,001 67 (7,0) 116 (2,9) <0,001 
Seksuell 84 (6,8) 244 (4,8) <0,001 -(0,1) -(0,4) = 

Total 466 (37,5) | 1243 (24,6) <0,001 202 (21,2) | 471 11,7) <0,001 


Tabell 3. Forekomst av emosjonell, fysisk og seksuell vold i et livslapsperspektiv fordelt pa 
etnisitet og kjønn. 


Emosjonell | 479 (38,6) | 1296 (25,6) <0,001 303 (31,7) | 750 (18,6) <0,001 
Fysisk 297 (23,9) | 863 (171) <0,001 180 (18,8) | 385 (9,5) <0,001 
Seksuell 271 (21,8) | 791 (15,6) <0,001 48 (5,0) 164 (4,1) 0,191 
Total 610 (49,1) | 1758 (34,7) <0,001 379 (39,7) | 935 (23,2) <0,001 


Resultatene viser at en betydelig høyere andel samiske kvinner rappor- 
terer emosjonell, fysisk og seksuell vold, både som barn, som voksen og i 
et livsløpsperspektiv, sammenliknet med ikke-samiske kvinner. En bety- 
delig høyere andel samiske menn rapporterte om emosjonell og fysisk 
vold, både som barn, som voksen og i et livsløpsperspektiv, sammenlik- 
net med ikke-samiske menn. Det var ingen etnisk forskjell blant menn 
når det gjaldt seksuell vold. I tillegg rapporterte en betydelig høyere andel 
samiske kvinner (13 prosent) om vold både i barndommen og som voksen 
sammenliknet med ikke-samiske kvinner (7 prosent). Det samme møn- 
steret gjaldt også menn (samiske 7 prosent og ikke-samiske 3 prosent). En 
betydelig høyere andel samer (i overkant av 4 prosent) enn ikke-samer 
(i underkant av 3 prosent) rapporterte også om vold siste tolv måneder 
(Eriksen et al., 2015). 

I multivariate statistiske analyser ble samisk etnisitet funnet å være en 
risikomarkør for vold i et livsløpsperspektiv med en oddsratio (OR) på 
1,8 for samiske kvinner, og 2,2 for samiske menn (Eriksen et al., 2015). I 
analysene ble det justert for sosioøkonomiske og demografiske faktorer, 

tilknytning til læstadianismen samt inntak av alkohol. I den justerte 
modellen sank risikoen for vold og overgrep noe, men den fortsatte å 
være betydelig forhøyet (OR = 1,6 for samiske kvinner og 1,9 for samiske 
menn). Separate analyser for de ulike typene vold ga de samme resulta- 
tene (tabell 4) (Eriksen, 2017). 


Tabell 4. Innledende og justert oddsratio for ulike typer vold i et livsløpsperspektiv. 


Emosjonell 
Same 1,8 <0,001 1,6 <0,001 2,0 <0,001 1,9 <0,001 
Ikke-same 1 1 1 1 


Fysisk 
Same 1,5 <0,001 13 0,004 2,2 <0,001 1,9 <0,001 
Ikke-same 1 1 1 1 

Seksuell 
Same 15 <0,001 13 0,002 1,2 0,192 12 0,328 
Ikke-same 1 1 1 1 


*Justert for alder, utdanningsnivå, bosted, tilknytning til læstadianismen og inntak av alkohol. 


Tidligere forskning har vist at voldsutøver ofte er kjent for den voldsut- 
satte (Thoresen & Hjemdal, 2014). Funn viser at også i denne studien var 
voldsutøver i hovedsak kjent for voldsofferet (Eriksen, 2019). 


Tabell 5. Oppgitt type overgriper blant dem som rapporterer vold og overgrep i et 
livsløpsperspektiv blant samer og ikke-samer. 


Samlivspartner 242 25 684 25 0,564 
Ukjent 248 25 488 18 <0,001 
Familie, slektning 310 31 877 33 0,482 
Andre kjente 539 54 1298 48 0,001 


Summen fordeler seg til over 100 %, da flere har rapportert flere overgripere tilhørende flere kategorier. 


Ut fra tabell 5 ser vi at de fleste, både samer og ikke-samer, oppga at 
voldsutøver var i kategorien «andre kjente», mens færre (cirka 30 prosent) 
rapporterte voldsutøver i kategorien «familie, slektning», og 25 prosent 

rapporterte partnervold. I kategoriene «familie, slektning» og «sam- 
livspartner» er det ingen vesentlig etnisk forskjell blant samer og ikke- 
samer (tabell 5). Det er imidlertid en tydelig etnisk forskjell nar det gjel- 
der kategoriene «ukjent» og «andre kjente», det vil si at en høyere andel 
i den samiske svargruppen rapporterte voldsutøver til å være «ukjent» 
(25 prosent kontra 18 prosent) og «andre kjente» (54 kontra 48 prosent) 
sammenliknet med den ikke-samiske svargruppen. 

Analysene viste at når det gjaldt å fortelle om vold og overgrep, var det 
ingen betydelig etnisk forskjell blant kvinner, men en betydelig etnisk 
forskjell blant menn. Blant kvinner hadde omtrent 30 prosent fortalt om 
vold til familie (samer 32 prosent og ikke-samer 32 prosent) og venner 
(samer 32 prosent og ikke-samer 30 prosent). Færre hadde fortalt det til 
fagfolk, men heller ikke her var det betydelige etniske forskjeller blant 
kvinner (samer 26 prosent og ikke-samer 23 prosent). Blant mennene 
var det færre som hadde fortalt om vold i begge grupper, men det var 
ingen tydelig etnisk forskjell når det gjaldt å fortelle til familie (samer 
20 prosent og ikke-samer 19 prosent) eller venner (samer 13 prosent og 
ikke-samer 14 prosent). Det var derimot betydelig færre menn - og en 
tydelig etnisk forskjell blant menn - når det gjaldt å fortelle om vold 
til fagfolk. Det var spesielt få samiske menn som hadde fortalt fagfolk 
om voldserfaringer; kun 8 prosent sammenliknet med 11 prosent ikke- 
samiske menn (Eriksen, 2019). 

Sammenhengen mellom vold i barndommen og psykiske helseplager 
som voksen blant samer og ikke-samer ble også undersøkt. Analysene viste 
at det var en sterk sammenheng mellom rapportert vold i barndommen 
og symptomer på angst, depresjon og posttraumatisk stress som voksen 
blant både samer og ikke-samer. De som rapporterte om vold og overgrep i 
barndommen, hadde over tre ganger så høy risiko for psykiske helseplager 
sammenliknet med dem som ikke hadde vært utsatt for vold (Eriksen et al., 
2018). Data viste en noe høyere andel av psykiske plager blant den samiske 
svargruppen, og at vold i barndommen kan forklare en betydelig del av 
denne etniske forskjellen (Eriksen et al., 2018). Tabell 6 og 7 viser at det er 
en betydelig risiko for helseplager som voksen når man har vært utsatt for 
vold og overgrep som barn eller ungdom, både for samer og ikke-samer 
(sammenliknet med dem som ikke har vært utsatt for vold og overgrep). 

Tabell 6. Sammenhengen mellom vold i barndommen og psykiske plager blant samer, 
ikke-samer og i hele utvalget. 


Kvinner 
Ja 3,2 3:3 3,9 3,8 37 3,7 
(2,3-4,3) (2,4-4,6) (3,3-4,7) (3,1-4,5) (3,2-4,4) (3,1-4,3) 
Nei 1 1 1 1 1 1 
Menn 
Ja 3,3 3,7 3,7 3,6 37 3,7 
(2,2-4,9) (2,4-5,7) (2,9-4,8) (2,8-4,6) (3,0-4,6) (2,9-4,6) 
Nei 1 1 1 1 1 1 


*Justert for alder og utdanningsnivå. 


Tabell 7. Sammenhengen mellom vold i barndommen og symptomer på posttraumatisk stress 
blant samer, ikke-samer og i hele utvalget. 


Kvinner 
Ja 2,4 2,4 3,2 3) 3,0 3,0 
(1,7-3,2) (1,8-3,0) (2,7-3,8) (2,6-3,7) (2,6-3,5) (2,5-3,5) 
Nei 1 1 1 1 i 1 
Menn 
Ja 3,6 3,9 3,4 3,3 3,5 3,5 
(2,4-5,5) (2,6-5,9) (2,7-4,3) (2,6-4,2) (2,9-4,3) (2,8-4,3) 
Nei 1 1 1 1 1 1 


*justert for alder og utdanningsnivå. 


Diskusjon 


Analysene viser at en høyere andel av den samiske svargruppen rappor- 
terer om vold og seksuelle overgrep sammenliknet med den ikke-sa- 
miske svargruppen, bortsett fra når det gjelder seksuell vold blant menn. 
Etniske forskjeller blir ofte forklart ut fra sosioøkonomiske faktorer 
som alder, utdanning eller inntekt. Andre faktorer som i stor grad kan 
knyttes til økt risiko for vold, er manglende likestilling mellom kvinner 
og menn, fattigdom, rus, psykiske lidelser, traumer og tidligere volds- 
opplevelser. Da risikoen i denne undersøkelsen forblir betydelig også i 

justerte analyser, betyr dette at sosiookonomiske og demografiske fak- 
torer, tilknytning til religion samt inntak av alkohol kan forklare litt av 
den etniske forskjellen, men langt fra alt. Det er derfor ukjente, umalte 
faktorer som bidrar til at samisk etnisitet er en risikomarkør for vold og 
overgrep. 

Videre viser funnene en sterk sammenheng mellom vold og overgrep 
i barndommen og psykiske plager som voksen. De som rapporterer om 
vold og overgrep i barndommen, har over tre ganger så høy risiko for psy- 
kiske helseplager sammenliknet med dem som ikke har vært utsatt for 
vold. Det var ikke etnisk forskjell i denne sammenhengen (Eriksen et al., 
2018). Dette er i tråd med internasjonal forskning og understøtter at vold 
og overgrep mot barn kan påvirke helsen negativt, uavhengig av etnisi- 
tet (Norman et al., 2012; Thoresen, Myhre, Wentzel-Larsen, Aakvaag & 
Hjemdal, 2015). Noe av den etniske forskjellen i psykiske helseplager kan 
forklares med vold i barndommen (Eriksen et al., 2018). Dette betyr at det 
å bekjempe vold og overgrep mot barn er en viktig samfunnsoppgave, 
også i samiske miljøer. 

Økt forekomst av voldsutsatthet blant samer sammenliknet med 
ikke-samer er i samsvar med studier av voldsutsatthet i urbefolknings- 
grupper i andre land, for eksempel Canada (Daoud, Smylie, Urquia, Allan 
& O'Campo, 2013). I flere av disse studiene blir voldsforekomst diskutert 
i lys av historiske og samtidige kolonialiseringsprosesser (Daoud et al., 
2013; Kirmayer, Gone & Moses, 2014). I kolonialiseringsteorien fremhe- 
ves spesielt tre faktorer som kan bidra til å foreklare økt voldsutsatthet. 
Den ene faktoren er knyttet til assimileringen av urfolk. Tap av språk 
og kultur, etnisk diskriminering og følelse av skam over å være urfolk 
(same) er en del av konsekvensene av dette (Hansen & Sørlie, 2012). Dette 
er brudd på grunnleggende menneskerettigheter (Daoud et al., 2013). 
Forskning viser at mange voldsofre opplever mye skam i forbindelse med 
vold og overgrep. Da mange samer i tillegg opplever skam på grunn av 
sin etnisitet, kan dette oppleves som en dobbel skam, og av den grunn 
velger de kanskje å tie om overgrep. I tillegg kan man frykte «å legge 
stein til byrden», altså ytterligere å stigmatisere den samiske befolknin- 
gen, spesielt den samiske mannen. Kuokkanen (2014) hevder at mange 
kvinnelige voldsofre lider i stillhet for å beskytte den samiske mannen, 

og i kapittel 6 beskriver Stubberud og Eggebø (2020) hvordan noen skeive 
med innvandrerbakgrunn tier om overgrep for ikke å bidra til ytterligere 
stigmatisering av den minoriteten de selv tilhører. 

Den andre faktoren som fremheves i kolonialiseringsteorien, er en for- 
skyvning av kjønnsrollemønster fra et tidligere mer balansert mønster til 
patriarkalske strukturer. En teori er at det tidligere var et mer balansert 
kjønnsrollemønster blant urbefolkningsgrupper, noe som virket beskyt- 
tende mot vold og overgrep. Tilslutning til kristendommen og patriar- 
kalske strukturer har etter denne teorien økt forekomsten av vold og 
overgrep, spesielt mot kvinner og barn. Hvorvidt kjønnsrollemønsteret 
blant samene var mer balansert tidligere, har vi lite kunnskap om, men 
globalt er patriarkalske strukturer ansett som en driver for vold og over- 
grep mot kvinner og barn (Krug, Mercy, Dahlberg & Zwi, 2002; Mikton, 
Butchart, Dahlberg & Krug, 2016). Et eksempel på miljøer med patriar- 
kalsk struktur, er religiøse miljøer. Læstadianismen, en religiøs vekkelse 
ledet av den svenske presten Læstadius fra midten av 1800-tallet, fikk 
raskt stor betydning for mange samer over store deler av Nordkalotten 
(Hætta, 2010). Som flere andre religiøse miljøer har også den læstadianis- 
men en patriarkalsk struktur. En masteroppgave om seksuelle overgrep 
innen luthersk-læstadianske miljøer viser at seksualitet, og spesielt kvin- 
nelig seksualitet, har vært svært tabubelagt, og at de luthersk-læstadian- 
ske miljøene bærer med seg en kulturell taushet knyttet til slektsforhold 
og ære, lik den samiske slektstradisjonen (Norbakken, 2012). Flere ofre 
for vold og seksuelle overgrep med tilknytning til de læstadianske mil- 
jøene forteller at verken politi eller helsemyndigheter har blitt kontaktet 
ved tilfeller av alvorlige seksuelle overgrep (Berglund, Henriksen, Amdal 
& Hætta, 2016; Berglund & Henriksen, 2016; Nordland politidistrikt, 
2017). I forbindelse med overgrepssakene i Tysfjord uttalte en talsperson 
for den læstadianske forsamlingen at det ikke var deres plikt å melde 
vold og overgrep til politiet. Daværende barne- og likestillingsminister i 
Norge reagerte sterkt og uttalte at det var straffbart ikke å melde fra om 
vold og overgrep (Nordby, Fjelltveit, Barstad & Winther 2016). Fortellin- 
ger om vold og seksuelle overgrep begått av og skjult i religionens navn, er 
ikke bare et lokalt eller nasjonalt fenomen. Andre religiøse retninger, for 
eksempel Jehovas vitner (Skoglund, 2015) og Den katolske kirke, har vært 

beskyldt for a skjule vold og seksuelle overgrep. Det er kanskje derfor mer 
riktig å omtale dette som en utfordring i enkelte religiøse miljøer, og ikke 
som et kulturelt problem knyttet til bestemte etniske grupper. 

Det tredje punktet i kolonialiseringsteorien omhandler barn på inter- 
natskole som del av fornorskingspolitikken og assimileringen av samene. 
I tillegg til barnas tap av språk og kultur (Minde, 2005) ble de også fratatt 
tryggheten ved å være sammen med - og beskyttet av — sine foreldre og 
familier. Mange barn ble utsatt for vold og overgrep på internatskolene 
(Eira, 2007; Tjelle, 2000). Alt dette innebar potensielt traumatiserende 
hendelser på individnivå, og hendelsene har skapt et sterkt ytre press 
på de samiske samfunnene. Slike livserfaringer er antatt å ha negativ 
påvirkning gjennom flere generasjoner (Daoud et al., 2013; Kirmayer et 
al., 2014). Hvordan kolonialiseringsteorien kan forstås i en samisk sam- 
menheng, trenger vi mer kunnskap om. Imidlertid advarer flere, blant 
andre den finsk-samiske forskeren Kuokkanen, mot kun å bruke kolo- 
nialiseringsteorien for å forklare vold og overgrep. Dette kan resultere 
i en offerrolle og gjøre oss blinde for at volden er normalisert av mange, 
hevder Kuokkanen (2014). 

Det er en utbredt antakelse at taushet om vold og overgrep kan øke 
sjansen for at volden blir normalisert, noe som både kan innebære at 
voldshandlingene fortsetter og medføre en høy risiko for nye voldsofre. 
Resultatene fra denne studien viser at de færreste forteller om sine opp- 
levelser (Eriksen, 2017). Dette er i tråd med resultater fra den nasjonale 
forekomststudien om vold og voldtekt i Norge (Thoresen & Hjemdal, 
2014). I vår studie var det imidlertid ingen etniske forskjeller blant kvin- 
ner når det gjaldt å fortelle om sine voldserfaringer til familie, venner 
eller fagfolk (Eriksen, 2017). Dette er noe overraskende funn, da det eksis- 
terer en viss oppfatning om at det i særlig grad er knyttet taushet til vold 
og overgrep i samiske miljøer. Flere har hevdet at taushet rundt vold og 
overgrep blant samer skyldes blant annet manglende tillit til hjelpeappa- 
ratet (Øverli, Bergman & Finstad, 2017). Hvis taushet om vold handler om 
tillit, har alle kvinnene i utvalget like lav tillit til fagfolk. Det var færre 
menn enn kvinner som fortalte om sine voldopplevelser til fagfolk. Dette 
er i tråd med annen forskning som viser det samme mønsteret, altså at 
menn tier om voldsopplevelser i større grad enn kvinner (Thoresen & 

Hjemdal, 2014). Men det var ingen etnisk forskjell blant menn når det 
gjaldt å fortelle til familie og venner. Taushet om overgrep i nære rela- 
sjoner og nettverk synes altså å være like utbredt blant både samer og 
ikke-samer, og den kan derfor ikke tilskrives en særlig kulturelt foran- 
kret taushet i samiske miljøer. Det var imidlertid en tydelig etnisk for- 
skjell blant menn når det gjaldt å fortelle om vold og overgrep til fagfolk. 
Årsaken(e) er ukjent, men innenfor det offentlige helseapparatet bør man 
være oppmerksom på denne etniske forskjellen blant menn. 

En annen årsak til taushet fra voldsofre kan være trusler fra voldsut- 
øver som gjør at voldsofferet ikke tør å melde fra om vold og overgrep. 
Trusler fra overgriper og andre som ønsker taushet rundt vold og over- 
grep, kan fremme fortielse. Det er mange måter overgripere truer vold- 
sofre på, og hensikten er å skape frykt og taushet. I samiske miljøer har 
flere hevdet at overgriper(e) truer med såkalt ganning, som betyr «å sette 
ondt på folk» ved hjelp av overnaturlige og mørke krefter. Uttalelser som 
«det skal ikke gå bra med de som snakker med andre» eller «vi skal nå se 
hvordan det går med ho» har en klar hentydning til at «hvis du ikke tier 
stille, så blir det satt ondt på deg». Å bli gannet kan innebære at du eller 
noen du er glad i, blir syke eller utsatt for en ulykke, eller at det generelt 
går en person dårlig i livet. Politietterforskningen fra Tysfjord viser også 
til at enkelte personer i lokalmiljøet sprer frykt og uro ved å snakke om 
«at det ikke skal gå noen vel» og ved å «gå på gravene», det vil si å oppsøke 
graver for å få kontakt med de døde (Nordland politidistrikt, 2017). Dette 
har hentydning til at det er hentet ondskap fra de døde, noe som er et 
meget sterkt virkemiddel i enkelte samiske miljøer. NRK har laget noen 
reportasjer om dette tema, og flere omtaler dette som «psykologisk vold» 
og «psykisk terror» (Idivuoma & Aslaksen, 2020). Man kan kanskje si at 
det noen steder eksisterer et slags psykologisk trusselregime mellom folk 
i nærmiljøet. 

Det eksisterer en forestilling i samiske miljøer om at samer er særlig 
psykisk sterke (Kuokkanen, 2014), og kanskje kan en slik tankegang føre til 
antakelsen om at samer tåler alt, også vold og overgrep. Den kan også føre 
til at volden ikke blir rapportert og håndtert, og til en normalisering av vol- 
den (Kuokkanen, 2014). Våre analyser viser at det er en betydelig sammen- 
heng mellom rapportert vold i barndommen og psykiske helseplager som 

voksen, uansett etnisitet. Forestillingen om at samer taler vold og overgrep 
bedre, støttes derfor ikke av våre analyser (Eriksen et al., 2018). Dette betyr 
at volden rammer like hardt enten man er same eller ikke-same, og at fore- 
stillingen om samers særlige resiliens mot vold er en myte. 

Storfamilien har tradisjonelt hatt - og har fremdeles — stor betydning 
for mange samer. Forskning viser at samiske ungdommer rapporterer at 
det sosiale nettverket er oppbygd rundt familie og slektninger, og at disse 
nettverkene er viktige faktorer i utviklingen av samisk identitet (Nystad, 
2016). Storfamilien gir felles goder og gjensidige forpliktelser, men den 
kan også fungere som en barriere mot å anerkjenne og stoppe vold og 
overgrep (Gerhardsen, 2010; Kuokkanen, 2014). Innad i storfamilien kan 
det eksistere sterke normer om hvilke temaer det er lov å snakke om, 
men også om hvem det er lov å omtale når det gjelder vold og overgrep. 
En sterk kulturell norm er å beskytte slektens omdømme, noe som kan 
være en barriere mot å oppsøke hjelp. Politiet melder at fornærmede i 
Tysfjord-saken ofte vegret seg for å fortelle på grunn av sterk lojalitet 
til storfamilien, slekten og egen etnisk gruppe. De var redde for å opp- 
løse familiebånd og sin samiske identitet (Nordland politidistrikt, 2017). 
Mange samiske voldsofre opplever at storfamilien ofte beskytter over- 
griperen i stedet for å støtte voldsofferet (Berglund, Henriksen, Amdal 
& Hætta, 2016; Kuokkanen, 2014). Det å omtale voldsofferet i negative 
termer er vanlig i mange miljøer, og i internasjonal litteratur kalles dette 
«victim-blaming», altså at man skylder på voldsofferets atferd for å bort- 
forklare voldshandlinger utført av andre (Gravelin, Biernat & Bucher, 
2018). Kanskje kan denne sanksjonsmetoden ramme samiske voldsofre 
spesielt hardt på grunn av storfamiliens betydning. Det at storfamilien 
har stor betydning for mange samer, kan bety at hjelpeapparatet i større 
grad bør inkludere storfamilien som en ressurs for voldsofre, og at storfa- 
milien trenger veiledning og støtte. Pårørende kan spiller en sentral rolle 
for mange pasienter i ulike behandlingsforløp. 


Konklusjon 


Oppsummerende viser funn at en høyere andel av den samiske svar- 
gruppen rapporterer vold og seksuelle overgrep sammenliknet med 

den ikke-samiske svargruppen, bortsett fra når det gjelder seksuell vold 
blant menn. Funnene er i samsvar med internasjonal forskning der 
urbefolkning blir sammenliknet med majoritetsbefolkningen i samme 
land. Årsakene er ukjente, men det eksisterer en rekke normer som kan 
fungere som barrierer mot å anerkjenne og stoppe vold og overgrep i 
samiske miljøer. Dette blir en tilleggsdimensjon for samiske voldsofre 
og kan fremme en taushetskultur. Et mer kultursensitivt hjelpetilbud 
vil kunne styrke tilliten mellom samiske voldsofre og deres pårørende 
og det offentlige hjelpeapparatet. Åpenhet om temaet er viktig. Samtidig 
kan åpenhet innebære en trussel mot langvarige tabuer, og sosial utstø- 
ting kan være en effektiv sanksjon i et miljø der slekten betyr mye for 
identitet. Videre viser funn en sterk sammenheng mellom vold og over- 
grep i barndommen og psykiske plager som voksen. Dette er i tråd med 
internasjonal forskning, og det understøtter at vold og overgrep mot barn 
kan påvirke helsen negativt, uavhengig av etnisitet. Dette betyr at det å 
bekjempe vold og overgrep mot barn, også i samiske miljøer, er en viktig 
samfunnsoppgave. 

Abstract: In this chapter we explore the associations between parental control 
behaviors and domestic violence. Limited autonomy in adolescence has been linked 
to child abuse. Autonomy is a primary developmental task in adolescence, and a 
successful resolution of this task is associated with well-being and adaptation in 
adult life. However, autonomy does not develop in isolation, but rather in the con- 
text of parents’ support on the one hand or parental control on the other, the latter 
hampers autonomy development in children and adolescents. The present chapter 
is based on a large national prevalence study on child abuse and neglect among 
12-16-year-olds in Norway (N = 9240). In line with parenting standards in Norway, 
findings suggest that Norwegian adolescents in general experience a low degree of 
control. However, a high degree of controlling behaviors from parents is associated 
with both physical and psychological abuse. Age is not associated with degree of 
control, except for a decrease in parental supervision with age. Findings are discus- 
sed in light of parents’ country of origin. 


Keywords: adolescence, autonomy development, minority families, parental con- 
trol, violence against children 


Introduksjon 


De senere arene har det i den norske offentligheten vert okt oppmerk- 
somhet pa den sakalte negative sosiale kontrollen som noen ungdom, 
særlig i etniske minoritetsmiljøer, utsettes for. I begrepet negativ sosial 


Sitering av denne artikkelen: Augusti, E.-M. & Hafstad, G. S. (2020). Sammenhenger mellom opplevd 
kontroll fra foreldre og vold mot barn og ungdom. I A. Bredal, H. Eggebø & A. M. A. Eriksen (Red.), Vold 
i nære relasjoner i et mangfoldig Norge (Kap. 8, s. 145-166). Oslo: Cappelen Damm Akademisk. https:// 
doi.org/10.23865/noasp.99.ch8 

Lisens: CC BY-NC-ND 4.0. 


145 


KAPITTEL 8 


kontroll inngår bade den intrafamiliære kontrollen, altså den kontrol- 
len som foreldre og andre som bor med barnet, kan utøve, men også 
den ekstrafamiliære kontrollen, som utvidet familie og andre fra fami- 
liens miljø utøver. I dette kapitlet vil kontrollen som skjer fra foreldre 
mot barnet, forstås som negativ sosial kontroll. Denne formen for sosial 
kontroll anses ofte som innskrenkende på barns og ungdoms auto- 
nomi, og som en trussel mot deres utvikling til sunne og velfungerende 
voksne. Høy grad av sosial kontroll fra foreldre og andre familiemed- 
lemmer er en av flere mulige forløpere til det som i litteraturen ofte 
omtales som æresrelatert vold. Den har også vært knyttet til bruk av 
fysisk og psykisk vold mot ungdommene. Det er derfor nødvendig med 
mer kunnskap om disse sammenhengene i den norske ungdomsbefolk- 
ningen. I dette kapitlet undersøker vi disse sammenhengene i et stort 
og representativt utvalg av norske ungdommer i alderen 12-16 år. Vi 
undersøker om ungdom som rapporterer høy grad av kontroll fra for- 
eldre, også opplever mer psykisk eller fysisk vold i hjemmet. Videre ser 
vi på hvilken betydning ungdommens kjønn og alder og foreldres land- 
bakgrunn kan ha, for å forstå sammenhengen mellom kontroll og vold. 
Disse fenomenene vil bli diskutert i lys av et folkehelseperspektiv på 
vold samt ut fra psykologisk teori om utvikling av autonomi og betyd- 
ningen av foreldrestiler for barns utvikling av autonomi. Begrepene 
«barn» og «ungdom» benyttes litt om hverandre i kapitlet, avhengig av 
litteraturen som siteres. Når utvalget for studien omtales, vil begrepet 
«ungdom» benyttes, og det samme gjelder når resultatene fra undersø- 
kelsen presenteres. 


En psykologisk forståelse av barns utvikling av 
autonomi og foreldres kontroll 


En av de viktigste oppgavene foreldre har, er å beskytte barna sine mot 
fare. En av mange strategier foreldre bruker for å utføre denne oppgaven, 
er å sette grenser og restriksjoner for hva barnet får lov til. Grenseset- 
ting er en krevende øvelse som må følge barnets utvikling og endres i 
takt med at barnet modnes og utvikler seg. Vanligvis utøver foreldre mer 
inngripen og kontroll i barnas liv mens barna er små, men med modning 

og utvikling vil ogsa barn ta flere selvstendige valg og fa okt selvbestem- 
melse. Okt selvbestemmelse knyttes i psykologien til utvikling av auto- 
nomi, ogsa omtalt som selvstendighet. I et psykologisk perspektiv anses 
autonomi som en sentral del av individets selvforstaelse og agens, og 
den defineres som den oppfatningen man har av seg selv som et selv- 
stendig individ med evne og rett til 4 ta egne valg om det som angar en 
selv (Deci & Ryan, 1985). Høy grad av autonomi øker også oppfatningen 
av kontroll over eget liv (Ryan & Deci, 2000). Barns utvikling av auto- 
nomi påvirkes av foreldres grad av kontroll. I psykologisk forskning på 
foreldreatferd har man skilt mellom kontroll av atferd og psykologisk kon- 
troll. Det første, kontroll av atferd, omtales ofte også som grensesetting 
og er forbundet med en positiv utvikling. Foreldre som setter tydelige 
grenser, lærer barnet hvilken atferd som er akseptabel og ikke, og hvor- 
dan man forholder seg til andre mennesker. Selv om god og forutsigbar 
grensesetting er et viktig fundament for positiv utvikling, er det viktig å 
påpeke at det er ulike grader av grensesetting, og at en uforholdsmessig 
sterk grensesetting eller kontroll av atferd vil virke negativt på barnet. 
Psykologisk kontroll er ansett som negativt for barns utvikling. Denne 
kontrollen omhandler foreldres tendens til å kontrollere barns tanker og 
følelser med mål om å forandre barnet, og den skjer på en invaderende 
måte (Joussemet, Landry & Koestner, 2008). I tillegg er denne formen 
for kontroll også forbundet med at barnet blir fratatt kjærlighet og aner- 
kjennelse når han eller hun bryter foreldrenes forventninger (Grolnick & 
Pomerantz, 2009; Joussemet et al., 2008). Smetana (2002) har videre stu- 
dert ulike områder for beslutninger der foreldre kan utsette barnet sitt for 
kontroll, og disse områdene deles inn i ulike kategorier. Den første kate- 
gorien er omtalt som personlige valg, for eksempel når ungdommen kan 
ta egne valg knyttet til utseende (klær, hårfrisyre, sminke og så videre), 
ivareta egne eiendeler og rommet sitt og styre bruken av lommepenger. 
Den andre kategorien er en blanding av personlige og fornuftsbaserte valg 
(for eksempel når man kan bestemme om man vil røyke, drikke alkohol 
eller ha sex), mens den tredje ser ut til å være en blanding av fornufts- 
baserte, personlige og sedvanlige områder for valg (for eksempel inneti- 
der og om man kan ha kjæreste). Når det gjelder disse formene for valg, 
trenger ungdom foreldre som setter grenser på en veiledende, sensitiv og 

stottende mate. Det motsatte, det vil si foreldre som praktiserer autori- 
teere og kontrollerende former for oppdragelse, oker sjansen for en nega- 
tiv utvikling hos barnet (Aquilino & Supple, 2001). 

I dag har vi lite systematisert kunnskap om norske ungdommers opp- 
levelse av foreldres kontroll når det gjelder å ta egne valg knyttet til utdan- 
ning, venner og kjæresteforhold samt direkte kontroll av barns eiendeler 
og aktiviteter på nett. Sammenheng mellom foreldres kontroll på disse 
områdene og vold i hjemmet er også lite utforsket. I Norge har grad av 
foreldres kontroll og ungdoms autonomi blitt nært knyttet til foreldres 
landbakgrunn. Det er særlig i visse land (for eksempel Somalia, Pakis- 
tan og Sri Lanka) stor grad av foreldrekontroll har blitt identifisert, og 
at denne overskrider det som i majoritetssamfunnet er akseptert grad av 
kontroll (Friberg & Bjørnset, 2019). I noen sammenhenger knyttes denne 
typen kontroll fra foreldre til bruk av vold for å oppnå ønsket atferd hos 
ungdommen (Aquilino & Supple, 2001). 


Forskjeller i foreldres kontroll i ulike kulturer 


Vi vet at det kan variere i noen grad på tvers av ulike kulturer i hvor stor 
grad ungdom får bestemme selv på ulike områder i livet. Ofte har skille- 
linjene blitt trukket mellom individualistiske og kollektivistiske kultu- 
rer (Smetana, 2002), der autonomi og unge individers gradvise løsrivelse 
og selvstendighet blir ansett som viktig i individualistiske kulturer, 
mens man i kollektivistiske kulturer setter fellesskapet foran individu- 
elle behov og autonomi. Det har vært antatt at kollektivistiske kulturer 
anser overføring av sosiale normer og verdier som mer sentralt enn indi- 
videts rettigheter, mens foreldre i individualistiske kulturer legger vekt 
på personlige rettigheter og plikter (Smetana, 2002). Denne dikotomien 
og forståelsen av sammenhenger mellom kultur og foreldres kontroll 
har blitt utfordret i psykologisk litteratur (Smetana, 1995a, 2002). Blant 
annet har Smetana (2002) i en rekke studier av familier med ulik etnisk 
tilhørighet sett på hvordan ungdom og foreldre forstår konflikter seg 
imellom. Uavhengig av kultur opplever foreldre at de ønsker å videreføre 
bestemte sosiale normer og verdier til sine barn, mens barna opplever 
at konfliktene dreier seg om deres rettigheter og innskrenking av disse. 

Dette har ført til at Smetana (2002) i sin omfattende gjennomgang og 
forskning pa tematikken konkluderer med at foreldreskap og kilder til 
konflikt mellom foreldre og barn er noe mer sammensatt og heterogent 
enn man tidligere har antatt, ogsa innad i kulturer. Det som varierer 
mellom kulturer, er snarere hvor apne eller trange rammene for per- 
sonlig frihet er (Smetana, 1995b). Hvor mye barn og ungdom utfordrer 
grensene foreldrene setter - noe som kan fore til konflikt mellom barn 
og foreldre — avhenger av barnets individuelle egenskaper, men også av 
den påvirkningen barnet har vært gjenstand for, fra foreldrene og fra 
samfunnet og oppvekstmiljøet for øvrig (Rivindran, Hu, McElwain, 
& Telzer, 2019). Forskere har kartlagt utviklingen av barns og unges 
autonomi i ulike kulturer, og hvilke områder barn og ungdom får ta 
egne valg på. Forskning har blant annet vist at ungdom som har foreldre 
fra såkalte individualistiske kulturer, gir barna sine større frihet til å 
ta selvstendige valg tidligere enn foreldre fra kollektivistiske kulturer 
(Feldman & Quatnam, 1988; Smetana & Daddis, 2001). Men uavhengig 
av kulturelle forskjeller i utviklingsforløpet for autonomi forventes det, 
på tvers av kulturer, at personer kan anses som autonome ved slutten 
av ungdomstiden og i tidlig voksen alder. Dette henger sammen med at 
den primære utviklingsoppgaven i ungdomstiden er å bli et selvstendig 
individ (Smetana, 2002). 

Det har i den senere tid blitt rettet økt oppmerksomhet mot foreldre- 
praksiser som kjennetegnes av sterk kontroll. En slik kontroll betegnes 
ofte som innskrenkende på barns og ungdoms autonomi, og som en trus- 
sel mot deres utvikling til selvstendige voksne. Man har også blitt mer 
oppmerksom på at ungdom som opplever høy grad av kontroll fra for- 
eldre eller eldre søsken, kan ha økt risiko for å bli utsatt for vold hjemme 
(Lidén & Bredal, 2017). 


Er høy grad av kontroll knyttet til vold? 


Med fysisk vold mener vi i denne sammenhengen handlinger utført av en 
voksen, som innebærer villet bruk av fysisk makt som resulterer i, eller 
har potensial til å resultere i, fysisk skade, eller som har som formål å 
påføre barnet smerte (definisjonen er tilpasset av Aakvaag, Thoresen, & 

Øverlien [2016] ut fra definisjonen på fysisk vold fra Centers for Disease 
Control and Prevention [CDC) og Verdens helseorganisasjon [WHO]). 
I norsk forskning har man ofte skilt mellom alvorlig og mindre alvorlig 
vold mot barn. Med alvorlig vold menes for eksempel slag med knyttneve 
eller hard gjenstand, spark og juling. Mindre alvorlig vold kan inkludere 
handlinger som lugging, klyping, risting eller slag med flat hånd. Det er 
viktig her å understreke at også handlinger som i litteraturen kategorise- 
res under mindre alvorlig vold, kan oppleves som alvorlige for barnet. I 
dette kapitlet er disse formene for vold sett under ett og dermed ikke dif- 
ferensiert, men begge typer fysisk vold er inkludert. Psykisk vold hand- 
ler i denne sammenhengen om verbale krenkelser, trusler og isolasjon. 
Når omsorgspersoner gjentatte ganger sier eller gjør ting som skremmer, 
sårer eller ydmyker barnet, eller de får barnet til å føle seg verdiløst, har 
WHO definert dette som psykisk vold. Det kan være vanskelig å sette 
en grense for når krenkende kommentarer blir til psykisk vold. Noen vil 
også hevde at selv om en person opplever å bli krenket, vil ikke atferden 
som fører til dette, nødvendigvis kunne defineres som vold. Ut fra et hel- 
seperspektiv vet vi imidlertid at det å bli såret, ydmyket eller fornedret 
gjentatte ganger av sine omsorgspersoner, kan føre til minst like alvorlige 
helsekonsekvenser som fysisk vold (Thoresen et al., 2015). Vi velger derfor 
å bruke begrepet psykisk vold om handlingene som er beskrevet over. 
Psykologisk kontroll og psykisk vold kan av noen hevdes å være to sider 
av samme sak. Og studier har vist at der hvor det utøves mer psykologisk 
kontroll av foreldrene, opplever også ungdom mer konflikt mellom seg 
og foreldrene (Fung et al., 2017). I forskning på foreldrestiler har studier 
vist at det er en sammenheng mellom autoritær foreldrestil og fysisk og 
psykisk avstraffelse av barna (Rodriguez, 2010). Selv om en autoritær for- 
eldrestil, som kjennetegnes av mer kontrollerende atferd fra foreldrene, 
ikke i seg selv er ensbetydende med utøvelse av vold i barneoppdragel- 
sen, kan det altså se ut til at det har sammenheng med utøvelse av vold 
mot barn. I en nylig publisert rapport om sammenhengen mellom vold 
i hjemmet og kontroll fra foreldrene rapporterte forskerne at ungdom 
som ikke fikk bestemme hvem som skulle være deres fremtidige partner, 
også hadde langt flere erfaringer med vold og omsorgssvikt i hjemmet 
(Jernbro & Landberg, 2018). 

Denne studien 


I dette kapitlet skal kvantitative data fra en stor omfangsundersøkelse 
blant ungdom danne grunnlaget for å kartlegge sammenhenger mel- 
lom ungdommers opplevelse av grad av foreldrekontroll på hverdagslige 
områder i livet og deres erfaringer med psykisk og fysisk vold i hjemmet. 
Basert på tidligere kvalitative og kvantitative studier forventer vi, uav- 
hengig av ungdommenes etniske tilhørighet, at høy grad av kontroll er 
forbundet med mer erfaring med psykisk og fysisk vold fra foreldrene. Vi 
forventer også at ungdom med foreldre født utenfor Europa vil rappor- 
tere mer kontroll fra foreldrene sammenliknet med barn av foreldre født 
i Norge, Norden og Europa. I tillegg forventer vi at det vil være en sam- 
menheng mellom ungdommenes alder og hvor mye de selv får velge på 
ulike områder i livet, og at denne utviklingen vil være ulik mellom ung- 
dom med norsk- eller nordiskfødte foreldre, ungdom med foreldre født 
i Europa, og de med foreldre som er født utenfor Europa. Med økende 
alder forventer vi at ungdom med norsk- eller nordiskfødte foreldre i 
større grad sier seg enig i påstander om at de får velge selv, sammenlik- 
net med ungdom med foreldre født i land utenfor Europa. Ungdom med 
foreldre født i Europa, ikke i Norden, vil være mer like sine norsk- og 
nordiskfødte jevngamle. 

Kapitlet er basert på tall fra omfangsundersøkelsen Ungdoms erfarin- 
ger med vold og overgrep i oppveksten (UEVO-studien), der 9240 ung- 
dommer i alderen 12-16 år ble spurt om vold- og overgrepserfaringer 
samt helse, daglig fungering og opplevelser hjemme og på fritiden. I dette 
kapitlet vil data om ungdommers opplevelse av foreldres kontroll på visse 
områder i livet ses i sammenheng med alder, kjønn, foreldres landbak- 
grunn og erfaringer med fysisk og psykisk vold i hjemmet. 


Metode og utvalg 


9240 ungdommer svarte på spørreskjema om ungdommers erfaring med 
vold og overgrep i den såkalte UEVO-studien (Hafstad & Augusti, 2019). 
Et representativt utvalg av åttende-, niende- og tiendeklassinger deltok 
i studien. Undersøkelsen hadde en høy responsrate; 86 prosent av ung- 
dom på de deltakende skolene besvarte spørreskjemaet. Ungdommenes 

gjennomsnittsalder var 14 ar pa tidspunktet for undersokelsen, og dette 
samsvarer med gjennomsnittsalderen til norske ungdomsskoleelever. Av 
disse ungdommene hadde 74 prosent (n = 6705) foreldre som var fodt i 
Norge eller Norden, 8 prosent (n = 802) var barn av foreldre fodt i Europa 
(ikke Norden), mens 17 prosent (n = 1535) var barn av foreldre fodt utenfor 
Europa. Fordelingen av foreldres fodeland var lik i de tre arskullene av 
ungdom som deltok i studien. Data ble samlet inn gjennom et nettskjema 
som elevene fylte ut i lopet av en klokketime (60 minutter) i skoletiden. 
Selve undersøkelsen tok 45 minutter å gjennomføre, og informasjon om 
studien og deltakernes rettigheter ble gjennomgått i forkant slik at ung- 
dommene kunne stille spørsmål og ta stilling til deltakelse. Deltakelse var 
frivillig, og alle elever som ikke ønsket å delta, fikk automatisk mulighe- 
ten til å gjøre skolerelaterte oppgaver på internett. 

Ungdommenes alder og kjønn ble registrert, og det samme gjaldt i 
hvilken del av verden ungdommene og foreldrene var født. Fødeland for 
ungdommen ble registrert ved at barnet oppga fødeland manuelt der- 
som han eller hun svarte nei på spørsmålet om han eller hun var født i 
Norge. Da deltakerne oppga foreldrenes fødeland, ble de bedt om å oppgi 
hvorvidt henholdsvis mor og far var født i Norge, Norden (ikke Norge), 
Europa (ikke Norden) eller utenfor Europa. For å minimere muligheten 
for identifikasjon i etterkant og unngå for detaljerte opplysninger om 
tredjepart (foreldrene) kunne vi ikke samle inn mer spesifikke opplys- 
ninger om foreldrenes landbakgrunn. 

Undersøkelsen inneholdt videre spørsmål om ungdommenes hverdag, 
inkludert spørsmål om erfaringer med psykisk og fysisk vold. Erfaringer 
med fysisk og psykisk vold ble kartlagt ved at det ble stilt en rekke spørs- 
mål om ulike, konkrete handlinger som barn og unge kan utsettes for av 
foreldrene, og disse var basert på spørsmål stilt i tidligere studier på vold 
og overgrep (Jernbro & Janson, 2017; Mossige & Stefansen, 2016; Myhre, 
Thoresen, & Hjemdal, 2015). Fysisk vold omfattet for eksempel det å ha 
blitt kløpet, klapset, slått med en gjenstand eller banket opp, mens psy- 
kisk vold omfattet for eksempel det å ha blitt ydmyket, gjort narr av, truet 
med vold eller låst inne i en kjeller eller bod. For både fysisk og psykisk 
vold måtte ungdommene oppgi hvorvidt de hadde vært utsatt for de ulike 
handlingene, beskrevet på en skala fra o («aldri») til 3 («ofte»). Svar på 


152 


SAMMENHENGER MELLOM OPPLEVD KONTROLL FRA FORELDRE 


enkeltspørsmål ble deretter bearbeidet og sammenstilt, slik at hver ung- 
dom fikk en ja- og nei-skår for hvorvidt de hadde opplevd henholdsvis 
fysisk eller psykisk vold. Dersom man svarte ja på minst ett spørsmål 
knyttet til fysisk vold, indikerte dette at man hadde opplevd fysisk vold, 
og man ble plassert i den gruppen av ungdommer som hadde denne erfa- 
ringen. Fordi vi for psykisk vold ønsket å avdekke et samhandlingsmøn- 
ster heller enn enkelthandlinger, måtte ungdommene indikere gjentatte 
tilfeller av én eller flere påstander knyttet til psykiske krenkelser for at det 
skulle bli definert som psykisk vold (se Hafstad & Augusti [2019, s. 69] for 
en drøfting av denne fremgangsmåten). 

For å kartlegge grad av opplevd kontroll fra foreldre ble ungdommene 
spurt hvor enig eller uenig de var i påstander knyttet til sentrale valg 
i livet til tenåringer, som valg av venner, fritidsinteresser, utdanning og 
kjæreste. Ungdommene ble også bedt om å ta stilling til påstander som 
omhandlet hvorvidt de måtte ha følge av foreldre eller eldre søsken på 
fritiden, om noen hjemme sjekket vesker, rommet eller andre eiendeler 
mot deres vilje, og om noen hjemme fulgte med på hva de foretok seg på 
sosiale medier og nettet, mot ungdommens vilje. Ungdommene ble bedt 
om å angi «stemmer veldig bra» (0), «stemmer ganske bra» (1), «stemmer 
ganske dårlig» (2) og «stemmer veldig dårlig» (3) på disse påstandene. For 
de tre sistnevnte påstandene ble svarene reversert slik at de kunne sam- 
menliknes med de andre påstandene. Spørsmålene var tilpasset denne 
studien, men de var basert på liknende spørsmål stilt i flere studier på 
negativ sosial kontroll og æresrelatert vold (f.eks. Socialstyrelsen, 2007; 
Jernbro & Landberg, 2018). I tråd med tidligere studier ble alle svar grup- 
pert i to kategorier, det vil si de som mente at påstandene stemte veldig 
eller ganske bra, og som dermed opplevde liten grad av kontroll på disse 
områdene, og de som svarte «stemmer ganske dårlig» eller «stemmer vel- 
dig dårlig» på påstandene, og som dermed opplevde stor grad av kontroll 
knyttet til beskrevne livsvalg. 

Vi beskriver først forekomsten av ungdommenes voldserfaringer for 
deretter å presentere funn knyttet til ungdommenes opplevelse av forel- 
drekontroll. Vi omtaler disse erfaringene først generelt i ungdomsgruppen 
og dernest fordelt i ulike etniske minoriteter, kjønns- og aldersgrupper. 
For å se på sammenhenger mellom erfaringer med fysisk og psykisk vold 

og stor grad av kontroll gjorde vi en rekke logistiske regresjoner med hen- 
holdsvis fysisk og psykisk vold som avhengig variabel. Disse analysene 
ble gjort separat for ungdom med foreldre fodt i henholdsvis Norge eller 
Norden, Europa og utenfor Europa. Vi justerte i tillegg for andre kjente 
risikofaktorer for voldsutsatthet, som kjonn, ungdommenes opplevelse 
av familiens sosiookonomiske status samt foreldres vansker knyttet til 
rus, psykiatri og kriminalitet. 


Det overordnede bildet 


I hele utvalget rapporterte 19 prosent (n = 1742) av ungdommene at de 
hadde veert utsatt for noen form for fysisk vold, mens 18 prosent (n = 1600) 
rapporterte om minst to hendelser av psykiske krenkelser, og dermed at de 
hadde opplevd psykisk vold. Majoriteten (86-97 prosent) av dem som svarte 
på spørsmålene om kontroll, opplevde i ganske stor eller veldig stor grad at 
de fikk bestemme selv på de områdene i livet som påstandene omhandlet. 
Det var med andre ord et mindretall (3-14 prosent) som opplevde stor grad 
av kontroll fra foreldrene på påstandene om hvorvidt de fikk velge selv på 
sentrale områder i livet, som vennerelasjoner, fritidsinteresser og utdan- 
ning. Det var likevel noen områder hvor flere av ungdommene opplevde 
høy grad av kontroll, og dette gjaldt særlig med tanke på å få velge selv om 
man ville ha en kjæreste, og for det at man ikke fikk gå alene på fritidsak- 
tiviteter, men måtte ha med seg foreldre eller eldre søsken. Omtrent 7 pro- 
sent sa at dei liten grad fikk velge selv om de ville ha kjæreste. På påstanden 
om at man måtte ha med seg foreldre eller eldre søsken på fritidsaktiviteter, 
svarte 7 prosent av ungdommene i UEVO-studien at dette stemte ganske 
eller veldig bra med deres situasjon. Når det gjaldt overvåking og kontroll 
knyttet til internett, mobil, sosiale medier og personlige eiendeler, var dette 
mer vanlig i dette utvalget. Mellom 14 og 16 prosent av ungdommene sa 
at det stemte ganske bra eller veldig bra at noen hjemme sjekket mobilen, 
PC-en, skolesekken, veska eller rommet mot ungdommens vilje, og at noen 
hjemme fulgte med på hva de foretok seg eller hvem de møtte på nett og i 
sosiale medier. Det er med andre ord betydelig mer hyppig at ungdom opp- 
lever overvåking eller kontroll av sine eiendeler eller aktiviteter på internett 
og sosiale medier enn på andre områder i livet. 

Tabell 1. Ungdoms opplevelse av stor grad av kontroll fra foreldrene pa utvalgte omrader i livet. 


Får være sammen med venner pa fritiden p 250 3 
Får velge fritidsinteresser selv 243 3 
Får velge utdanning 208 2 
Får velge om jeg vil ha kjæreste 606 7 
Følge av foreldre eller eldre søsken* 635 7 
Noen hjemme kontrollerer eiendeler* 1422 16 
Noen hjemme kontrollerer aktivitet pa sosiale medier* 1270 14 


*For de tre siste pastandene er det de som sier seg helt enig eller ganske enig, som er representert. 


Forskjeller knyttet til foreldres landbakgrunn 
og ungdommens kjonn 
Funnene vare tyder pa at det er fa forskjeller avhengig av bade kjonn og 


kultur når det kommer til å ta autonome valg knyttet til venner, fritid og 
utdanning, og det samme gjelder kontroll på sosiale medier. 

foreldre/søsken eiendeler sosiale medier 
m Norge/Norden m Minst en forelder født i Europa Minst en forelder født utenfor Europa 


Figur 1. Jenters opplevelse av høy grad av kontroll fordelt på foreldres landbakgrunn (oppgitt i 
prosent). 


Det er likevel ett område for foreldres kontroll der det i større grad ser ut 
til å være et vesentlig skille mellom spesielt jenter av foreldre født i eller 

utenfor Europa, sammenliknet med de som hadde foreldre som var fodt 
i Norge eller Norden. Over 25 prosent av jentene med minst én forelder 
som var fodt utenfor Europa, sa at de ikke fikk velge selv om de skulle ha 
en kjæreste. Knapt 15 prosent av alle jenter med minst én europeiskfodt 
forelder rapporterte det samme, mens mindre enn 5 prosent av jentene 
som hadde foreldre født i Norge eller Norden, rapporterte at de ikke fikk 
velge om de skulle ha kjæreste. Blant guttene finner vi et noe annet møn- 
ster. For det første var det lite (cirka 3-5 prosent) som skilte gutter med 
minst én forelder født i Europa og gutter med norsk- eller nordiskfødte 
foreldre når det gjaldt spørsmålet om de fikk velge om de skulle ha kjæ- 
reste. I motsetning rapporterte i underkant av 20 prosent av guttene med 
minst én forelder født utenfor Europa at de ganske sjelden eller veldig 
sjelden fikk velge om de skulle ha kjæreste. 


20 17 T 18 
15 15 
15 až 28 
10 7 
5 343 33 3 Re I | 
, ain mal ote ul 
Venner Fritid Utdanning Kjæreste Følge av Kontroll av Kontroll på 
foreldre/søsken eiendeler sosiale medier 
m Norge/Norden m Minst en forelder født i Europa Minst en forelder født utenfor Europa 


Figur 2. Gutters opplevelse av høy grad av kontroll fordelt på foreldres landbakgrunn (oppgitt i 
prosent). 


Om enn i mindre omfang enn for spørsmålet om valg av kjæreste, viser 
også tallene at både gutter og jenter med foreldre født utenfor Norden i 
større grad rapporterte at de ganske ofte eller veldig ofte måtte ha med 
foreldre eller eldre søsken på fritidsaktiviteter. Jenter med foreldre født 
utenfor Norge eller Norden opplevde også mer kontroll av eiendeler. I 


156 


SAMMENHENGER MELLOM OPPLEVD KONTROLL FRA FORELDRE 


alt viser tallene fra UEVO-studien at ungdom i alderen 13-16 ar opplever 
liten grad av kontroll pa omrader i livet som fritid, venner og utdanning, 
men at det pa andre omrader er forskjeller i grad av kontroll knyttet til 
foreldres landbakgrunn. Dette gjelder særlig kjærestevalg og det a ha 
følge av foreldre eller eldre søsken på fritiden. 


Sammenheng mellom alder, kjønn og foreldres 
landbakgrunn 


Funnene over viser at det er særlig på fire områder ungdom rapporterer 
at foreldrene utøver mer kontroll, og der de selv opplever mindre grad av 
autonomi. Disse områdene er knyttet til valg av kjæreste, følge av foreldre 
eller eldre søsken på fritidsaktiviteter, kontroll av eiendeler og kontroll 
eller overvåkning på nett og sosiale medier. De to første områdene for- 
deler seg ulikt når det kommer til jenter og gutter og foreldres innvan- 
dringsbakgrunn. Det er kun det å ha følge av foreldre som endrer seg 
med alderen, og ingen av de andre områdene for kontroll. Med høyere 
alder opplever ungdom mindre følge av foreldrene sine eller eldre søs- 
ken, også når foreldres landbakgrunn er tatt i betraktning. Det er med 
andre ord ikke slik at det er betydelige forskjeller mellom aldersgruppene 
i denne undersøkelsen og i hvilken grad de får bestemme over egne valg, 
verken for ungdom med foreldre født i Norge, Norden eller andre deler 
av verden. 

Sammenhengen mellom fysisk vold og kontroll av eiendeler og kon- 
troll på internett og sosiale medier er betydelig for alle. Uavhengig av 
foreldrenes landbakgrunn øker sjansene for fysisk vold mellom to og fire 
ganger dersom man opplever høy grad av kontroll på disse områdene i 
livet. Det er med andre ord en tydelig sammenheng mellom høy grad av 
kontroll på disse områdene og fysisk vold mot ungdom. 

Når det gjaldt opplevelsen av selv å kunne velge om man ville ha kjæ- 
reste, var bildet noe annerledes. Her var sjansen for å oppleve fysisk vold 
doblet for ungdom som hadde foreldre som var født i Norge eller Norden, 
og som opplevde mye kontroll knyttet til valg av kjæreste, sammenlik- 
net med andre ungdommer. Dette gjaldt uavhengig av kjønn. For ung- 
dom med norsk eller nordisk foreldrebakgrunn så det altså ut til at ikke 

å kunne velge kjæreste var en form for kontroll som var forbundet med 
fysisk vold. 

Det var ingen sammenhenger mellom fysisk vold og foreldres kontroll 
når det kom til det å ha følge av foreldrene på fritiden. 


Tabell 2. Sammenhenger mellom foreldres kontroll og fysisk vold (referanseverdi 1) fordelt på 
foreldres landbakgrunn (oppgitt i oddsratio [OR] og konfidensintervaller [KI]).* 


Får ikke velge om de vil ha 2,2 1,6-3,1 Le 1,0-3,0 12 1,0-1,7 
kjæreste (ref. 1) 


Må ha følge av foreldrene (ref. 0) 1,0 0,7-1,3 1,0 0,5-1,7 1,1 0,7-1,7 


Foreldrene kontrollerer eiendeler 31 2,7-3,7 4,2 2,7-6,5 21 1,6-2,9 
(ref. O) 


Foreldrene kontrollerer på sosiale 21 1,8-2,5 3,6 2,3-5,8 2,0 1,5-2,8 
medier (ref. 0) 


*Analysene er justert for ungdommenes alder, kjønn, familiens sosioøkonomiske status og foreldres problemer 
med rus, psykiatri eller kriminalitet. 


Tabell 3. Sammenhenger mellom foreldres kontroll og psykisk vold (referanseverdi 1) fordelt på 
foreldres landbakgrunn (oppgitt i oddsratio [OR] og konfidensintervaller [KI]).* 


Får ikke velge om de vil ha 2,3 1,6-3,3 2,0 1,1-3,5 1,7 1,2-2,3 
kjæreste (ref. 1) 


Må ha følge av foreldrene (ref. 0) 13 0,9-1,8 13 0,6-2,6 0,9 0,6-1,4 


Foreldrene kontrollerer eiendeler 3,8 3,2-4,5 4,6 2,9-7,2 3,6 2,6-4,9 
(ref. 0) 


Foreldrene kontrollerer på sosiale 2,9 2,4-3,4 3,4 2,1-5,4 2,9 2,1-4,0 
medier (ref. 0) 


*Analysene er justert for ungdommenes alder, kjønn, familiens sosioøkonomiske status og foreldres problemer 
med rus, psykiatri eller kriminalitet. 


Det mønsteret som viste seg av sammenhenger når det gjaldt fysisk 
vold, ble replikert da sammenhenger med psykisk vold ble undersøkt. 
Dette var tilfellet med ett unntak, da også det å ha liten grad av bestem- 
melsesrett på om man ville ha en kjæreste, var forbundet med psy- 
kisk vold i utvalgene av ungdom med foreldre som var født i andre 

land enn Norge og Norden. Totalt sett var også sammenhengene med 
psykisk vold noe sterkere enn for fysisk vold uavhengig av kulturell 
bakgrunn. 


Diskusjon 


Det har hersket bekymring for at ungdom i minoritetsfamilier opplever 
mindre grad av autonomi på visse områder i livet, og at dette er for- 
bundet med vold. Vi finner imidlertid i denne studien at liten grad av 
autonomi er forbundet med voldsutsatthet, uavhengig av landbakgrunn. 
På tross av sammenhengen mellom vold og høy grad av kontroll, fant vi 
blant et landsrepresentativt utvalg av norske ungdom at ungdommene 
opplevde relativt liten grad av foreldrekontroll. Generelt i utvalget var 
det imidlertid noe forhøyet forekomst av kontroll fra foreldrenes side 
når det gjaldt kontroll av eiendeler (som det å gå gjennom vesker, sekker 
eller ungdommens rom) og kontroll eller overvåkning på nettet og sosi- 
ale medier. Blant ungdom med foreldre født utenfor henholdsvis Norge 
eller Norden og Europa var det mindre rom for at ungdommene kunne 
velge om de ville ha kjæreste, og det var høyere forekomst av at foreldre 
eller eldre søsken fulgte ungdommene på fritidsaktiviteter. Uavhengig av 
hvor foreldrene hadde sin opprinnelse, avtok sistnevnte i løpet av ung- 
domsskoleårene. Det var ingen sammenheng mellom ungdommenes 
alder og foreldres landbakgrunn når det gjaldt opplevd kontroll fra forel- 
drene. Dette er delvis i tråd med litteraturen om utviklingen av autonomi 
(Smetana, 2002), men det står i motsetning til antakelsen om at ungdoms 
autonomi vil tilta i mer individualistisk orienterte kulturer, mens den vil 
avta i kollektivistisk orienterte kulturer. I det følgende vil vi diskutere 
flere faktorer knyttet til sammenhengen mellom vold og foreldres utø- 
velse av kontroll. 

Våre funn viser at ungdom med norsk- og nordiskfødte foreldre som 
rapporterer lav grad av autonomi når det gjelder valg av kjæreste, har 
større sjanse for å ha erfart både fysisk og psykisk vold. Vi finner ikke 
denne sammenhengen mellom lav grad av autonomi i valg av kjæreste 
og fysisk vold blant ungdom med foreldre født utenfor Europa. Dette 
er i tråd med Judith Smetanas (1995) studier som viser at i familier der 

ungdom forventer storre grad av autonomi, for eksempel i vestlige kul- 
turer, vil det også oppstå flere krangler mellom foreldre og barn dersom 
brudd på slike forventninger finner sted. I en relativt liten andel familier 
kan dette eskalere til å innebære voldsbruk fra foreldrene, og dermed 
kan dette forklare hvorfor det blant ungdom med mindre autonomi i 
familier der foreldrene er født i Norge eller Norden, også forekommer 
mer bruk av vold mot ungdommen. Siden foreldre utøver ulik grad av 
kontroll over sine barn i alle kulturer, men at rammene for hva som skal 
og bør kontrolleres av foreldrene, styres av kulturelle normer og verdier, 
kan det hende at jenter i minoritetskulturer der de ikke tillates å ha kjæ- 
reste, aksepterer dette. De forventer med andre ord ikke autonomi på 
dette området i samme grad som jenter i familier der foreldrene tilhører 
majoritetsbefolkningen i Norge. Dermed vil heller ikke denne restrik- 
sjonen være forbundet med konflikt, som i noen familier også kan bety 
voldsbruk. I tillegg er det sjelden at jenter med norskfødte foreldre opp- 
lever at de ikke kan velge om de vil ha kjæreste. Det var likevel noen få 
som svarte at de ikke fikk velge kjæreste selv. Denne gruppen skiller seg 
noe ut fra barn av norskfødte foreldre for øvrig, blant annet ved at de har 
opplevd mer vold enn andre. 

Samlet sett viser studier at alder har større betydning for barnets 
autonomi enn hvilket land eller kultur foreldrene kommer fra (Sme- 
tana, 2002). På tvers av en rekke studier foretatt i ulike land med utvalg i 
ulik alder (f.eks. Chuang, 2000; Nucci & Smetana, 1996; Nucci & Weber, 
1995; Smetana & Chuang, 2001), ble det funnet større variasjon avhengig 
av barnas alder sammenliknet med hvilken kultur foreldrene tilhørte. 
At vi ikke fant store aldersforskjeller, kan skyldes at vi kartla områder 
for autonomi som ikke varierer like mye i de aldersgruppene som var 
inkludert i studien (12—16-åringer). Hadde vi målt autonomi innenfor 
flere ulike domener, slik Smetana beskriver i sin modell, kan det hende 
at vi hadde funnet ulikheter mellom aldersgruppene, men også på tvers 
av foreldres fødeland. Forskning har også vist at ungdommer som lever 
i utrygge nabolag, opplever mindre autonomi enn ungdom i tryggere 
nabolag. Med andre ord er også andre kontekstuelle faktorer enn forel- 
drenes landbakgrunn utslagsgivende for i hvor stor grad foreldre utøver 
kontroll. 

Lidén og Bredal (2017) har i sin folgeevaluering av den norske regje- 
ringens handlingsplan mot tvangsekteskap, kjonnslemlestelse og alvor- 
lig begrensning av unges frihet anbefalt at vold knyttet til ære eller sosial 
kontroll, er å anse som en del av det vi forstår som vold i nære relasjoner. 
Derfor hevder de også at denne typen vold bør forebygges og avdekkes i 
de samme instansene som avdekker andre former for vold og overgrep i 
familier. Våre funn støtter opp om en slik forståelse av fenomenet, da vi 
også finner sammenheng mellom voldsbruk og høy grad av kontroll fra 
foreldrene på flere områder i ungdommenes liv. Våre funn antyder at for- 
eldres bruk av vold for å få kontroll over barna sine handler om strategier 
som ikke entydig er basert på foreldres landbakgrunn. Det kan snarere 
handle om oppdragerstrategier som er mindre hensiktsmessige, uavhen- 
gig av hvilken kultur de blir utøvd i. I en studie av foreldres oppdrager- 
stil og bruk av fysisk og psykisk vold i oppdragerøyemed fant Rodriguez 
(2010) at foreldre som rapporterte en mer autoritær foreldrestil, og til 
dels de foreldrene som rapporterte en forsømmende foreldrestil, også 
rapporterte mer bruk av fysisk vold i forelder-barn-interaksjonen. Dette 
kan derfor tyde på at måten man håndterer forhandlinger om autonomi 
med sine barn på, har større sammenheng med foreldres oppdragerstil 
enn med etnisk tilhørighet. Forskning på kulturelle forskjeller i opp- 
dragerstiler i ikke-vestlige land samt i minoritetsbefolkningen i USA 
og blant grupper med lavere sosioøkonomisk status viser større fore- 
komst av autoritær foreldrestil (Smetana, 2017). Samtidig viser barn av 
foreldre som praktiserer en mer autoritativ foreldrestil, bedre helse og 
fungering, også i land der det tradisjonelt praktiseres en mer autoritær 
foreldrestil sammenliknet med for eksempel Norge og USA (Baumrind, 
Larzelere & Owens, 2010). Den samme forskningen viser også at det i 
veldig mange kulturer i ulike deler av verden er slik at foreldre i stor 
grad praktiserer foreldreskapet på en sensitiv, varm og passe kontrolle- 
rende måte, slik Baumrind beskriver den foretrukne autoritative forel- 
drestilen (Kim, Wang, Orozco-Lapray, Shen & Murtuza, 2013; Smetana 
& Ahmad, 2018). Forskning på norske etniske minoriteter har vist at for- 
eldrene praktiserer en mer autoritær foreldrestil som innebærer mindre 
grad av autonomi for deres barn, fordi de opplever at det innad i deres 
kulturelle eller religiøse miljø forventes av dem at de skal oppdra sine 

barn pa en bestemt mate, som en respons pa det som oppleves som en 
for ettergivende majoritetskultur (Smette & Rosten, 2019). Samtidig sier 
de samme foreldrene at de ønsker et tettere og mer tillitsbasert forhold 
til sine barn, noe som også innebærer mer autonomi for ungdommene 
(Smette & Rosten, 2019). Ifølge rapporten til Smette og Rosten opplever 
også foreldrene et press når det gjelder valget mellom å oppfylle kultu- 
relle normer for oppdragelse og deres egne ønsker for sitt foreldreskap 
(Smette & Rosten, 2019). Altså kjemper foreldrene en kamp for autonomi 
i barneoppdragelsen, samtidig som barna deres, ut fra egne psykologiske 
behov, krever mer autonomi fra sine foreldre. Friberg og Bjørnset (2019) 
viser i en annen norsk studie at de mer restriktive foreldrepraksisene 
avtar med lengden på foreldrenes botid i Norge. Det skjer tilsynelatende 
en tilpasning i minoritetsforeldres oppdragerstil avhengig av hvor lenge 
de har bodd i Norge. Denne formen for tilpasning i foreldres utøvelse av 
kontroll har også blitt vist i internasjonale studier på andre etniske grup- 
per (Fung et al., 2017). Rammene for autonomiutvikling, altså balansen 
mellom foreldres lydhørhet overfor barnas behov veid opp mot foreldres 
kontroll, viser seg å være en dynamisk størrelse som blir formet av sam- 
spillet mellom den kulturen man oppdrar barna i, og den kulturen man 
selv er oppdratt i. 

En svakhet ved denne studien er at inndelingen basert på foreldres 
landbakgrunn ikke er presis nok, og dermed skjuler den sammenhen- 
ger som man kanskje ville ha funnet dersom inndelingen hadde vært 
mer nøyaktig. Den drøyt 70 prosent store andelen ungdom med norsk- 
eller nordiskfødte foreldre er nok veldig heterogen, og denne gruppen 
kan også representere ungdom med foreldre født i Norge som har en 
annen etnisk, kulturell eller religiøs bakgrunn enn den majoritetssam- 
funnet representerer. Dette sett i sammenheng med at mye av littera- 
turen som er referert i dette kapitlet, er fra USA og Canada samt andre 
steder i verden der ulike kulturelle normer og verdier eksisterer, gjør at 
funn og tolkninger må ses i lys av disse begrensningene og den viten- 
skapelige konteksten som preger feltet. Det er for eksempel fortsatt lite 
litteratur om etniske og religiøse minoriteter, og i hvor stor grad mino- 
ritetsforeldre utøver kontroll sammenliknet med foreldre fra majoritets- 
kulturen. En annen svakhet ved litteraturen om foreldres kontroll og 

ungdoms autonomiutvikling er at den i for liten grad omhandler sosial 
ulikhet og klassetilhørighet. Både i dette kapitlet og innenfor psykolo- 
gisk forskning er det derfor fortsatt en litt begrenset forståelse av sam- 
menhenger mellom foreldres kontroll og eventuelle sammenhenger med 
fysisk og psykisk avstraffelse. Mye av den kontrollen som er omtalt, kan 
også i ulik grad likne på psykisk vold, og fremtidig forskning bør i større 
grad fremskaffe kunnskap om grensedragningene mellom foreldrekon- 
troll og psykisk vold. 

I alt viser denne studien at norsk ungdom, uavhengig av foreldres land- 
bakgrunn, opplever relativt liten grad av kontroll på de områdene vi har 
kartlagt i denne studien. Samtidig er det en liten, men sårbar gruppe som 
opplever enten fysisk vold, psykisk vold eller begge deler, og som i tillegg 
opplever høy grad av kontroll fra foreldrene i hverdagen. Denne gruppen 
er likt fordelt mellom kjønnene, og den er også relativt likt fordelt mellom 
grupper av ungdom som har foreldre fra ulike etniske minoriteter. Denne 
studien er den første som er gjort på en landsrepresentativ gruppe ung- 
dommer, og den gir også således en indikasjon på ungdomsforeldres grad 
av kontroll og sammenhenger med vold i Norge. 

Abstract: Earlier studies from the Nordic countries have shown that youth from immi- 
grant backgrounds are more likely to be exposed to parental violence compared with 
non-immigrant youth. However, few studies have investigated differences on a more 
detailed level and analyzed the risk after parents’ country of origin. Moreover, to what 
extent cultural, psychosocial, stress and resource-based factors can account for a rela- 
tionship between parents’ country of origin and youths’ exposure to violence has not 
been investigated in a Norwegian context. Therefore, we first examine the prevalence of 
fear of and exposure to violence among young people from different immigrant back- 
grounds. Then we control for various factors that can be related to country differences. 
We use data from the Young in Oslo survey from 2018, a school-based self-report study 
conducted among youth aged 16-19. In the analyses, we distinguish between youth 
from major immigration countries and those from other geographic regions. Overall, 
and in line with earlier research, we find that a higher proportion of youth with immi- 
grant backgrounds fear violence and have been subjected to violence by someone in 
the family, compared to youth with two Norwegian-born parents. However, the results 
show large variation in the level of exposure after parents’ country of origin. In addi- 
tion, the results indicate that this variation is largely related to families’ socio-economic 
resources, but also, to some extent, family structure (parents living together or not). Few 
socio-economic resources and a weak economic situation indicate a higher exposure 
risk for all youth, including those with Norwegian-born parents. Even after controlling 
for socio-economic resources, family structure and religious affiliation, there is a higher 
risk of violence among youth with origin from some countries and regions. 


Keywords: parental violence, parental abuse, youth, immigrants, country of origin, 
religion, social inequality 


Sitering av denne artikkelen: Andersen, P. L., Smette, I. & Bredal, A. (2020). Ungdoms voldsutsatthet og 
foreldres landbakgrunn. I A. Bredal, H. Eggebo & A. M. A. Eriksen (Red.), Vold i nære relasjoner i et mang- 
foldig Norge (Kap. 9, s. 167-195). Oslo: Cappelen Damm Akademisk. https://doi.org/10.23865/noasp.99.ch9 

Introduksjon 


Dette kapitlet handler om ungdoms frykt for og erfaring med vold fra 
familiemedlemmer. Tidligere forskning har påvist høyere grad av volds- 
utsatthet blant ungdom med innvandrerbakgrunn generelt (Bakken, 2018; 
Hafstad & Augusti, 2019) og blant ungdom med «ikke-vestlig» innvandrer- 
bakgrunn spesielt (Mossige & Stefansen, 2016) når man har sammenlik- 
net med den øvrige ungdomsbefolkningen. Det foreligger imidlertid ikke 
studier av voldsutsatthet med mer finmaskede inndelinger av innvandrer- 
bakgrunn. I dette kapitlet undersøker vi derfor om det er sammenhenger 
mellom voldserfaringer og det å ha foreldre med bestemte landbakgrun- 
ner. I tillegg undersøker vi hva som kan ligge til grunn for slike sammen- 
henger ved å se på om en eventuell betydning av landbakgrunn i hovedsak 
relaterer seg til andre kjente risikofaktorer for voldsutsatthet. 

Et grunnpremiss for analysene er at foreldre som har innvandret fra 
samme land, kan ha noen felles erfaringer. Som mål i en spørreundersø- 
kelse kan dermed landbakgrunn fange opp flere forhold som har betyd- 
ning for det fenomenet vi er interessert i - om ungdom har blitt utsatt 
for vold fra voksne i familien, eller om de frykter å bli utsatt for vold i 
familien. Det kan dreie seg om idealer for barneoppdragelse knyttet til 
kultur eller religion, eller om erfaringer med utspring i selve migrasjo- 
nen, altså hvordan og hvorfor gruppen kom til Norge. I tillegg — eller 
alternativt - kan landbakgrunn fange opp typiske «samfunnssituasjo- 
ner», for eksempel om familier fra enkelte land har vanskelige bolig- eller 
arbeidssituasjoner, har lite sosialt nettverk eller opplever diskriminering. 

Det å undersøke variasjon i ungdoms voldsutsatthet etter foreldres 
landbakgrunn er viktig av flere grunner. Det kan bidra til å nyansere 
eksisterende kunnskap om høyere utsatthet for vold blant barn av inn- 
vandrere generelt, og det kan bidra til å avlive feilaktige antakelser om 
hvem som er mest utsatt. Mer differensierte analyser kan også gi en bedre 
forståelse av hvorfor noen utsettes mer enn andre, og de kan dermed gi 
grunnlag for mer treffsikre tiltak. 

Et skritt mot økt forståelse er en nyansering av brede kategorier som 
«innvandrerbakgrunn» og «ikke-vestlige innvandrere». Vi vil derfor 
kartlegge hvordan voldsutsatthet henger sammen med et mer detaljert 
mål på landbakgrunn enn man har hatt mulighet til å bruke tidligere. 

Videre vil vi undersoke betydningen av tre faktorer som statistisk sett 
kan bidra til å forklare eventuelle sammenhenger mellom voldsutsatthet 
og frykt for vold på den ene siden og landbakgrunn på den andre siden. 
Den første faktoren handler om begrensninger eller utfordringer knyttet 
til materielle forhold, som svak familieøkonomi og vanskelige bolig- og 
arbeidsforhold. Den andre faktoren er familierelasjoner, der vi utforsker 
om høyere forekomst av samlivsbrudd og eneforsørgere i enkelte grupper 
kan bidra til å forklare voldsutsatthet blant ungdom. En tredje faktor er 
religion. Vi undersøker om en eventuell betydning av foreldres landbak- 
grunn først og fremst handler om variasjoner i religiøs tilhørighet. 

Kapitlet bygger på data fra spørreundersøkelsen Ung i Oslo 2018, som 
ble gjennomført på nesten alle videregående skoler i Oslo, og hvor rundt 
11 000 respondenter i alderen 16-19 år deltok. 


Hvor vanlig er det at ungdom frykter eller blir 
utsatt for vold fra foreldrene? 


De siste 40-50 årene har holdningen i Norge til fysisk avstraffelse som 
ledd i oppdragelsen gått fra aksept for mildere typer vold til nulltoleranse 
for alle former for vold (Janson, Jernbro, & Långberg, 2011 i Sommer- 
feldt, Hauge, & Øverlien, 2014). I tråd med holdningsendringen viser tall 
fra norske undersøkelser at foreldres vold mot barn og ungdom har blitt 
mindre vanlig over tid. I Mossige og Stefansens landsrepresentative Ung- 
Vold-studie (Mossige & Stefansen, 2016) fant man en nedgang i andelen 
18-19-åringer som hadde opplevd vold fra foreldrene. Mens det i 2007 var 
25 prosent som oppga utsatthet for vold i løpet av oppveksten, var tilsva- 
rende tall 21 prosent i 2015. Undersøkelsen viste imidlertid at omfanget av 
grov vold, som å ha fått juling eller å ha blitt slått med knyttneven eller en 
gjenstand, ikke hadde avtatt i samme periode. Både i 2007 og i 2015 var 
det om lag 6 prosent av ungdommene som hadde opplevd grov vold fra 
foreldre. Det er altså omfanget av den milde volden som har avtatt. 
Tross en utvikling i riktig retning er det likevel mange foreldre som 
utsetter barna sine for vold, eller som får ungdom til å være redde for 
vold. I Ung i Oslo 2018 ble deltakerne spurt om de hadde blitt utsatt for 
vold fra voksne i familien, og om de var redde for å bli utsatt for vold i 

familien (Bakken, 2018). Analysene viste at 6 prosent av ungdommene i 
alderen 13 til 19 ar var svært (2 prosent) eller litt (4 prosent) redde for a 
bli utsatt for vold. Ungdommene ble også spurt om en voksen i familien 
hadde slått dem med vilje i løpet av det siste året. 9 prosent svarte at de 
hadde opplevd dette, hvorav 5 prosent sa at det hadde skjedd én gang, 
mens rundt 3,5 prosent sa at det hadde skjedd to ganger eller oftere. I ung- 
domsundersøkelsen om erfaringer med vold og overgrep (UEVO-stu- 
dien), gjennomført blant skoleungdom i alderen 12 til 16 år i 2018, fant 
Hafstad og Augusti (2019) at 19 prosent hadde opplevd vold fra foreldrene 
i oppveksten, mens 4 prosent hadde opplevd det som forskerne katego- 
riserer som alvorlig vold. Nivået er nokså likt det Mossige og Stefansen 
fant i UngVold-studien, der man også undersøkte forekomst i løpet av 
hele oppveksten. Dette til tross for at UEVO-utvalget var noe yngre enn 
utvalget i UngVold-studien. 

Den tidligere forskningen (Hafstad & Augusti, 2019; Mossige & Ste- 
fansen, 2016) viser at det er systematiske forskjeller i utsatthet. Noen 
av risikofaktorene det pekes på, er vanskelige levekår (indikert med for 
eksempel lav sosioøkonomisk status, lav inntekt, dårlig økonomi), stress 
hos eller konflikt mellom foreldrene, brudd i familierelasjonene, psy- 
kiske og rusrelaterte problemer blant foreldrene, at foreldrene selv har 
blitt utsatt for vold, samt strenge oppdragerstiler. Det er også kjent at de 
som utsettes for vold, ofte eksponeres for flere risikofaktorer (Hafstad & 
Augusti, 2019, s. 19). 

En annen risikofaktor for å oppleve vold i familien som belegges i flere 
av de nyere norske studiene, som UngVold, Ung i Oslo og UEVO, er inn- 
vandrerbakgrunn. UngVold-studien viste at ikke-vestlig bakgrunn (for- 
eldre født i Asia, Afrika og Sør-Amerika) er relatert til høyere utsatthet 
for vold i familien (Mossige & Stefansen, 2016). Den siste Ung i Oslo-un- 
dersøkelsen (Bakken, 2018) viser at ungdom med innvandrerbakgrunn er 
mer utsatt for vold, og at nær dobbelt så mange av dem er redde for å bli 
utsatt for vold i familien, sammenliknet med ungdom med norskfødte 
foreldre. I en litteraturgjennomgang av nordiske studier fant man også 
flere indikasjoner på at ungdom med innvandrerbakgrunn er mer utsatt 
for vold fra foreldrene enn ungdom med majoritetsbakgrunn (Sommer- 
feldt et al., 2014). Det er altså flere undersøkelser som viser at ungdom 

med innvandrerbakgrunn er overrepresentert blant dem som er mest 
utsatt for foreldrevold. 


Risikofaktorer i familier med innvandrerbakgrunn 


Som nevnt innledningsvis er foreldres landbakgrunn (her forstatt som 
foreldres fodeland) et mal som kan fange opp flere bakenforliggende for- 
hold, først og fremst knyttet til foreldrene, men også til ungdommene. 

En første mulighet er at foreldres landbakgrunn fanger opp kulturelle 
idealer eller praksiser som gir økt risiko for voldsutøvelse mot barn og 
unge. Foreldre med bakgrunn fra land der fysisk disiplinering anses som 
en akseptabel del av barneoppdragelsen, kan dermed tenkes å fortsette 
med å oppdra barn på samme måte etter migrasjon (Sommerfeldt et al., 
2014). I en kvalitativ studie av minoritetsforeldre i Norge (Smette & Ros- 
ten, 2019) kom det frem at en del av informantene hadde opplevd fysisk 
vold fra foreldre både i hjemlandet og i Norge, noe de forklarte med at 
foreldrene deres var vant til det fra sitt hjemland. Selv var de opptatt av 
ikke å videreføre dette når de skulle oppdra egne barn, men de bekreftet 
at vold som ledd i oppdragelsen forekom i andre familier med samme 
landbakgrunn. Dette innebærer at foreldreoppdragelsesidealene kan 
«henge igjen» og trolig varierer mellom foreldre med ulike landbakgrun- 
ner. Blant annet kan dette gjelde hvor mye kontroll av barn og ungdoms 
autonomi som anses som nødvendig. Augusti og Hafstads analyser i 
kapittel 8 (Augusti og Hafstad, 2020) viser at noen typer foreldrekontroll 
er mer utbredt blant ungdom med foreldre født utenfor Europa enn blant 
øvrige unge i befolkningen. Dermed kan foreldrekontroll være noe av det 
som fanges opp av landbakgrunn og noe som kan bidra til å forklare økt 
voldsutsatthet for ungdom fra enkelte land. 

Et annet forhold som kan fanges opp av målet «foreldres landbak- 
grunn», er en bestemt type migrasjonshistorie. Noen innvandrergrupper 
har kommet til Norge for å få beskyttelse fra utrygghet, undertrykking 
eller krig i hjemlandene. Andre grupper har kommet først og fremst som 
arbeidsinnvandrere. Ulike migrasjonshistorier kan innebære ulike erfa- 
ringer. Noen har for eksempel opplevd traumer som kan disponere for 

vanskelige familiesituasjoner i Norge (Johansen & Varvin, 2019), noe som 
igjen kan oke risikoen for utrygghet eller vold. 

Denne typen forklaringer, som har med kultur eller migrasjonshis- 
torie 4 gjore, settes ofte opp mot forklaringer som handler om materi- 
elle levekar eller fattigdom. Fra omfangsstudier (Hafstad & Augusti, 
2019; Mossige & Stefansen, 2016; Sommerfeldt et al., 2014) er det kjent 
at vanskelige levekår kan være en faktor med betydning for voldsutsatt- 
het. Denne sammenhengen forklares blant annet med at frustrasjon og 
bekymringer er høyere i familier med få materielle ressurser, og at dette 
så er det som faktisk utløser volden. Mange livssituasjoner kan bli mer 
utfordrende på grunn av forhold som arbeidsledighet, lav inntekt og 
usikker boligsituasjon, og dette kan igjen bidra til at de voksne i fami- 
liene får dårligere selvfølelse, opplever mer stress eller utvikler konflikt- 
fylte relasjoner (Sommerfeldt et al., 2014, s. 31). At slike forklaringer kan 
være aktuelle i våre analyser, underbygges av at innvandrerbefolkningen 
i Norge har generelt dårligere levekår sammenliknet med majoritetsbe- 
folkningen. Flere i innvandrerbefolkningen har for eksempel lav inntekt 
og opplever trangboddhet (Vrålstad & Wiggen, 2017), men her er det også 
store forskjeller mellom innvandrere fra forskjellige land. Når lav inntekt 
eller annen materiell knapphet fremsettes som forklaring, så er det altså 
ikke holdninger eller egenskaper man har med seg fra hjemlandet, som 
medfører risiko for å bruke eller true med vold. I stedet handler det om 
at mange som kommer fra samme land, befinner seg i samme type fattig- 
doms- eller lavinntektssituasjon i landet de har innvandret til, og at det er 
den nåværende situasjonen som innebærer en risiko. 

En annen faktor som kan bidra til å forklare forskjeller i ungdommenes 
voldsutsatthet, er om familiene har vært gjennom et samlivsbrudd. Skils- 
misse er en kjent risikofaktor fra mer generell forskning på vold i familier 
(Anderson, 2014), men dette har hittil ikke vært mye diskutert i litteratu- 
ren om vold i innvandrerfamilier. Studier viser en tydelig sammenheng, 
selv om årsaksrekkefølgen ikke alltid er like opplagt. Konflikt eller vold 
kan ha forårsaket samlivsbruddet, men det kan også være at konflikter 
eskalerer etter at foreldrene har flyttet fra hverandre. I den internasjonale 
forskningslitteraturen kobles samlivsbrudd til en rekke negative utfall for 
både foreldrene og barn. Blant annet vises det til at aleneforeldre oftere 

utsetter barn for fysisk mishandling og vold, og at samlivsbrudd har sam- 
menheng med blant annet svekkede forelder-barn-relasjoner, partner- 
vold og sinne mot partner (Anderson, 2014). 

Disse funnene blir relevante i vår sammenheng, siden tidligere forskning 
tilsier at opprinnelsesland har betydning for familiestruktur i bosettings- 
landet — altså om ungdom har opplevd skilsmisse, om de har fått nye ste- 
foreldre, eller om de bor med kun den ene forelderen. Analyser av norske 
registerdata om skilsmisse (Wiik, 2015) viser ulike mønstre avhengig av om 
personene er født i Norge eller i utlandet, og av om foreldreparene har bak- 
grunn fra samme eller forskjellige land. Risikoen for samlivsbrudd er like 
høy for majoritetsbefolkningen som for norskfødte med innvandrerbak- 
grunn, mens den er lavere dersom begge parter er innvandrere. 

I tillegg er det noe dokumentasjon på at skilsmisse er vanligere blant 
innvandrere fra noen land, for eksempel Somalia, sammenliknet med 
andre land (Friberg & Bjørnset, 2019). Det kan være flere grunner til disse 
mønstrene. En mulighet er at samlivsbrudd bunner i utfordringer som 
er mer vanlige for innvandrere fra enkelte land, for eksempel sosioøko- 
nomiske belastninger over tid eller konflikter knyttet til om mødrene og 
fedrene har ulike kulturelle orienteringer, normer og idealer. En svensk 
studie (Darvishpour, 2002) trakk frem at motsetninger mellom svenske 
likestillingsidealer og et mannsdominert kjønnsrollemønster i iranske 
innvandrerfamilier var en kime til konflikt innad i mange familier. Dar- 
vishpour (2002) pekte tidlig på 2000-tallet på dette som en forklaring 
på høyere skilsmissetall i denne gruppen. Samtidig vet vi at skilsmisse 
er sosialt stigmatisert i flere grupper, særlig for kvinner (se Bredal 2020, 
kapittel 3 i denne boken). Grunnen til at samlivsbrudd trekkes inn når vi 
analyserer vold og trusler, er ikke bare at det er ulik forekomst av sam- 
livsbrudd i ulike innvandrergrupper. Det er også fordi rammene for og 
betydningen av samlivsbrudd kan variere mellom land, blant annet mel- 
lom land der skilsmisse er stigmatisert, og der det er vanlig og akseptert. 

En tredje faktor som kan bidra til å forklare landvariasjon i unges 
voldsutsatthet, er religion. Friberg og Bjørnset (2019) har pekt på at reli- 
gion tradisjonelt sett har handlet om regulering av sosiale relasjoner. I 
deres undersøkelse fant de at grad av religiøsitet hos foreldrene var rela- 
tert til strenge restriksjoner overfor ungdom. I offentligheten brukes 

gjerne religion som forstaelsesramme for vold som defineres som eresre- 
latert, mens man i forskningslitteraturen er mer forsiktig med a betrakte 
religion som forklaring (Beller, Kroger & Hosser, 2019). Et synspunkt er at 
religion ikke er den utløsende faktoren, men at æresrelatert vold først og 
fremst har sammenheng med øvrige kulturelle og tradisjonelle praksiser 
(Elakkary et al., 2014). Med bakgrunn i den omdiskuterte betydningen av 
religion er det i alle fall nærliggende å argumentere for at man også bør 
trekke inn religion når man skal undersøke ungdoms frykt og utsatthet 
for vold fra familien. Det kan da være aktuelt å undersøke forbindelsen 
mellom foreldres landbakgrunn, religion og voldsutsatthet, ettersom 
innvandrerfamilier fra enkelte land i stor grad har andre typer religiøse 
tilhørigheter enn mange i majoritetsbefolkningen. 


Data og metode 


Ung i Oslo 2018 hadde som formål å undersøke oppvekstsituasjon blant 
ungdom i Oslo. Det ble stilt en rekke spørsmål om hvordan ungdom- 
mene har det, hva de gjør på fritiden, hvordan de opplever egen helse, 
hvilken relasjon de har til skolen, foreldrene og vennene sine, rusmiddel- 
bruk, problematferd og sosialt engasjement. Studien omfattet elever fra 
alle trinn på ungdomsskole og videregående skole. I våre analyser bruker 
vi imidlertid kun svar fra videregående, fordi flere av spørsmålene bare 
ble stilt der. Her har man svar fra 10 825 elever fra 28 skoler, hvorav fem 
privatskoler (for detaljer, se Bakken, 2018). Respondenter som var eldre 
enn 19 år (320 personer), er tatt ut fordi de på mange måter skiller seg ut 
fra de øvrige respondentene. De som ikke har besvart alle spørsmålene vi 
bruker, er også ekskludert. Vårt materiale omfatter dermed mellom 8771 
og 8822 unge i alderen 16 til 19 år. 

Undersøkelsen var nettbasert og ble gjennomført i skoletiden. Elevene 
fikk én skoletime til å fylle ut skjemaet. Svarprosenten var på 65 prosent 
på videregåendetrinnet. I likhet med alle andre Ungdata-undersøkelser 
har dataene fra Ung i Oslo 2018 gjennomgått en kvalitetssikring der man 
identifiserer og «vasker bort» useriøse besvarelser. 

I analysene bruker vi to mål for vold i familien. Begge er «grove» mål i 
den forstand at de enten spør om vold generelt eller om en spesifikk type 

fysisk vold, som 4 bli slatt. Ungdommene kunne ikke angi hvem i fami- 
lien de fryktet vold fra, eller hvem i familien som hadde utsatt dem for 
vold. Det første målet var «frykt for å bli utsatt for vold i familien». Her 
ble ungdommene spurt om de var redde for å bli utsatt for vold i fire ulike 
kontekster, det vil si «i sentrum», «i området der de bor» «på skolen» og «i 
familien». Det er det siste alternativet, «i familien», vi ser på her. I analy- 
sene skiller vi mellom de som svarte «litt redd» eller «svært redd», kontra 
de som sa «nei, aldri». 

Det siste målet var «å ha vært utsatt for vold». Her var spørsmålene 
som følger: «Tenk på de siste tolv månedene. Har en voksen i familien din 
slått deg med vilje?». Her kunne respondentene velge mellom kategoriene 
«nei, aldri», «ja, 1 gang», «2-4 ganger», «5-10 ganger» og «mer enn 10 gan- 
ger». I analysen skiller vi mellom de som ikke hadde blitt slått, og de som 
hadde blitt slått minst én gang. 

Foreldres landbakgrunn ble målt med spørsmål om fødeland. Hvis 
respondentene oppga at minst én av foreldrene var født i utlandet, fikk 
de spørsmål om hvilket land moren og faren var født i. Her fikk de pre- 
sentert åpne felt for å skrive inn begge landene. Vi har definert landbak- 
grunn på følgende vis: Hvis respondentene oppga at begge foreldrene var 
født i samme land, ble dette landet valgt som landbakgrunn. Hvis mor 
eller far var fra Norge, så var det den utenlandske forelderens fødeland 
som definerte landbakgrunnen. Hvis begge foreldrene var født i utlandet, 
men i forskjellige land, valgte vi enten morens eller farens land på bak- 
grunn av en tilfeldig sortering. Blant disse fikk halvparten morens land, 
og halvparten fikk farens land. Denne måten å definere landbakgrunn på 
er delvis pragmatisk begrunnet. En grunn er at vi får flere respondenter i 
samtlige landkategorier og dermed nok statistisk styrke til å analysere flere 
av dem. Av samme grunn bruker vi en kombinasjon mellom enkeltland 
og geografiske landområder basert på FNs statistiske landgruppeinnde- 
ling M49' (United Nations, 2019). Vi valgte først ut de landbakgrunnene 


1 Deter flere varianter i FNs M49. Her har vi tatt utgangspunkt i en inndeling med følgende nivå: 
Northern Africa, Eastern Africa, Middle Africa, Southern Africa, Western Africa, Caribbean, 
Central America, South America, Northern America, Central Asia, Eastern Asia, South-eastern 
Asia, Southern Asia, Western Asia, Eastern Europe, Northern Europe, Southern Europe, 
Western Europe, Australia and New Zealand, Melanesia, Micronesia & Polynesia. 

som hadde mer enn hundre respondenter. De resterende respondentene 
ble sa tilordnet landgrupper som vi laget med utgangspunkt i M49- 
inndelingen. Fordi det var for fa respondenter innen enkelte landgrup- 
per, og for ikke 4 ende opp med for mange kategorier, slo vi sammen 
kategorier slik at vi ble sittende igjen med folgende grupper: «Nord- og 
Vest-Europa, Nord-Amerika, Oceania», «Europa (Sør/Øst)», «MENA 
(Midtøsten/Nord-Afrika)», «Afrika (Sør/Vest/Øst)», «Sør-Amerika/ 
Karibia», «Asia (Vest/Sentral/Sør)» og «Asia (Øst/Sørøst)». 

Vi inkluderer flere variabler som måler ungdommenes sosiale bak- 
grunn. For å måle den økonomiske og ressursmessige situasjonen i fami- 
liene bruker vi to mål. Subjektivt opplevd familieøkonomi ble målt ved å 
spørre: «Har familien din hatt god eller dårlig råd/økonomi de siste to 
årene?» Her kunne de velge mellom disse svaralternativene: «Vi har hatt 
god råd hele tiden.», «Vi har stort sett hatt god råd.», «Vi har verken hatt 
god råd eller dårlig råd», «Vi har stort sett hatt dårlig råd» og «Vi har hatt 
dårlig råd hele tiden». 

I tillegg inkluderer vi en variabel om familiens sosioøkonomiske ressur- 
ser som ble utviklet i forbindelse med en studie av sosial ulikhet i unges 
liv (Bakken, Frøyland, & Sletten, 2016). For å lage dette målet brukes flere 
spørsmål om familienes økonomiske og kulturelle ressurser, som antall 
biler, ferier, datamaskiner, bøker, hvorvidt ungdommene har eget sove- 
rom, og om foreldrene har høyere utdanning. Målene for økonomiske og 
kulturelle ressurser ble så kodet om og kombinert i et samlemål fra o til 
3, hvor lave verdier indikerer få økonomiske og kulturelle ressurser, mens 
høye verdier tilsier mange ressurser. 

For å fange opp religiøs tilhørighet ble følgende spørsmål stilt: «Hvilken 
religion eller trosretning tilhører du?» Svaralternativene var disse: «Jeg 
tilhører ingen religion eller trosretning», «Kristendommen», «Islam», 
«Hinduismen», «Buddhismen» og «Annet». 

Vi inkluderer også et mål på familiestruktur. Respondentene ble spurt 
«Hvilke voksne bor du sammen med nå?» De fikk følgende svaralterna- 
tiver: «Jeg veksler mellom å bo hos mor og far», «Jeg bor sammen med 
begge foreldrene mine», «Jeg bor sammen med den ene av foreldrene 
mine og en stemor eller stefar», «Jeg bor kun sammen med den ene av 
foreldrene mine» og «Annet». I analysene bruker vi alle svaralternativene 

som dummyvariabler, der de som bor med begge foreldrene, utgjor refe- 
ransekategorien. 


Analyser 


Vi presenterer først fordelingen på alle variablene som brukes i analy- 
sene. Dette ser vi i tabell 1. De respondentene som ikke hadde besvart 
alle spørsmålene vi bruker, er ekskludert i analysene. En slik «listwise 
deletion» kan gi skjevhet i datamaterialet ettersom enkelte grupper av 
ungdom hopper over spørsmål oftere enn andre. Det gjelder for eksempel 
gutter, yngre respondenter, de med lave karakterer, de med få hjemlige 
ressurser og de med utenlandsfødte foreldre. Vi vurderer imidlertid at 
frafallet ikke er så stort at det gir misvisende resultat. 

De avhengige variablene er kategoriske, det vil si at de er forenklet til 
å skille mellom de som frykter og de som ikke frykter vold i familien, og 
mellom de som har vært utsatt for og de som ikke har vært utsatt for vold 
i familien. For å undersøke hvordan forklaringsvariabelen var — landbak- 
grunn - virker inn på disse utfallene, bruker vi logistiske regresjonsana- 
lyser. En generell utfordring med logistisk regresjon er at koeffisientene 
kan være vanskelige å fortolke. I tillegg stilles det spørsmål om man i 
det hele tatt kan sammenlikne estimater på tvers av modeller og mel- 
lom grupper med logistiske modeller (se f.eks. Mood, 2010). Vi har derfor 
beregnet gjennomsnittlige marginaleffekter (average marginal effects, 
AME), som er en løsning på begge disse problemene. Slike mål er enklere 
å fortolke enn logistiske regresjonskoeffisienter, ettersom de uttrykker 
endring i sannsynligheten for utfallene i prosentpoeng. 


Resultater 


I tabell 1 ser vi fordelingene til alle respondentene på de variablene som 
inngår i analysene. I analysene av frykt for vold har vi 8772 respon- 
denter, mens det er 8822 i analysene av voldsutsatthet. Med unntak av 
subjektiv familieøkonomi og sosioøkonomiske ressurser (som er varia- 
bler med flere verdier) ser vi prosentfordelingen på de ulike variablene 
i analysene våre. 

Først ser vi at 5,6 prosent sier at de er redde for å bli utsatt for vold i fami- 
lien, og at 7,7 prosent har blitt utsatt for vold fra en voksen i familien i løpet 
av det siste året. Tabellen viser også at variablene er moderat korrelert med 
en Pearsons r på 0,35. Selv om mange av de som utsettes for trusler også har 
opplevd vold så er det ikke et én-til-én-forhold. Dernest ser vi fordelingen på 
landbakgrunnsvariabelen. I utvalget har 56 prosent to norskfødte foreldre. 
Den nest største kategorien er de med foreldre fra «Nord- og Vest-Europa, 
Nord-Amerika, Oceania», som omfatter 7 prosent. Den tredje største grup- 
pen, 5 prosent, er de med foreldre fra Pakistan. Etter dette følger «Europa 
(Sør/Øst)» med 4,5 prosent, «Sri Lanka» med 3,1 prosent, «Afrika (Sør/Vest/ 
Øst)» med 2,8 prosent og «Somalia» med 2,4 prosent. For resten av landene 
ligger andelene som regel mellom 1 og 2 prosent. 


Tabell 1. Deskriptiv statistikk- alle variabler. 


Redd vold i familien (N=8772) 5,6 %* 491 

Utsatt for vold fra noen i familien (N=8822) 7,7 %* 680 
Norge 55,8 % 4903 
Nord- og Vest-Europa, Nord-Amerika, 71% 630 
Oceania 

Europa (Sør/Øst) 45% 392 
MENA (Midtasten/Nord-Afrika) 15% 127 

Afrika (Sør/Vest/Øst) 28% 252 
Asia (Vest/Sentral/Sør) 18% 161 

Asia (Øst/Sørøst) 1,8 % 160 

Sør-Amerika/Karibia 2,0 % 176 

Polen 12% 109 
Storbritannia 12% 105 

Tyrkia 14% 120 

Marokko 16% 136 

Somalia 24% 203 
Sri Lanka 31% 271 

Filippinene 14% 122 

Irak 12% 103 

Iran 1,2 % 100 
Pakistan 50% 433 
Vietnam 15% 135 

USA 15% 133 

| 


Subjektiv familieøkonomi (god råd hele 1.80), 2(M) 

tiden=1, darlig rad hele tiden=5) 

Sosiogkonomiske ressurser (få=0, mye=3) 2,1(X), 2,3(M) 

Bor: veksler hos mor og far 131% 1149 
Bor: med begge foreldrene mine 64,8 % 5684 
Bor: med den ene forelderen og stemor/stefar 50% 439 
Bor: med kun én forelder 14,0 % 1228 
Bor: annet 3,0% 263 
Religion: ingen 414% 3632 
Religion: kristendommen 37,0 % 3246 
Religion: islam 14,7 % 1289 
Religion: hinduismen 2,6% 228 
Religion: buddhismen 12% 877 
Religion: annet 31% 263 


*korrelasjon mellom «redd for vold i familien» og «utsatt for vold fra noen i familien»: r = 0.35 x= gjennomsnitt, 
M= median. 


I bolken med økonomivariabler ser vi først at gjennomsnittet på variabelen 
«subjektiv familieøkonomi» er 1,8 (standardavvik [SD] = 0,97, median = 2). 
Det betyr at de fleste har svart at de enten har hatt god råd hele tiden eller 
stort sett god råd. På samlemålet for sosioøkonomiske ressurser er gjen- 
nomsnittet 2,1 (SD = 0,63, median = 2,3). Når minimum og maksimum er 
henholdsvis verdiene null og tre, betyr det at de aller fleste skårer høyt pa 
dette ressursmålet. Når vi ser på familiestruktur, så bor nesten to av tre hos 
begge foreldrene sine. En mindre gruppe på 14 prosent bor hos kun én av 
foreldrene, og 13 prosent veksler mellom å bo hos mor og far. 5 prosent bor 
hos den ene forelderen med en stemor eller stefar, mens 3 prosent bor med 
andre enn foreldrene. Til sist ser vi at majoriteten av ungdommene, 41 pro- 
sent, sa at de ikke tilhører noen religion, mens 37 prosent tilhører kristen- 
dommen. Andelene for islam, hinduismen og buddhismen er henholdsvis 
15, 3 Og 1 prosent, mens 3 prosent svarte «annet». 

I tabell 2 ser vi resultatene fra analysene av «frykt for vold i familien». 
Her er det gjort fem logistiske regresjonsanalyser.? I den første model- 
len er kun land og landområde inkludert. Vi ser at ungdom fra en 
rekke områder har høyere sannsynlighet for å frykte vold i familien, 


2 Fulle regresjonsmodeller med alle standardfeil finnes som tabell 2b i appendiks. 

sammenliknet med ungdom fra andre områder. Resultatene fra denne 
analysen kan også ses i figur 1. I modell 1 ser vi de høyeste estimatene 
for land og landområder i Asia samt for kategoriene «Europa (Sør/Øst)» 
og «Afrika (Sør/Vest/Øst)». Riktignok er det en del usikkerhet omkring 
estimatene. Disse er illustrert i konfidensintervallene som representeres 
av den horisontale linjen rundt punktestimatene. Grunnen til at usik- 
kerheten rundt estimatene varierer, er at antallet observasjoner i hver 
gruppe varierer. Når konfidensintervallene overlapper mye, er ikke esti- 
matene signifikant forskjellige fra hverandre. Det er derfor ikke sikkert 
at nivået er høyere for de med tyrkiske foreldre enn for de med foreldre 
fra Storbritannia. Likevel ser vi noen signifikante forskjeller også. Noen 
av disse forskjellene gjelder for land og landområder innenfor katego- 
rier som tidligere forskning har betegnet som «vestlig» og «ikke-vestlig». 
Blant vestlige land ser vi for eksempel et høyere estimat for kategorien 
«Europa (Sør/Øst)» enn for «Nord- og Vest-Europa, Nord-Amerika, Oce- 
ania», mens for ikke-vestlige land er for eksempel sannsynligheten for å 
være redd for å bli utsatt for vold høyere for ungdom med foreldre fra Sri 
Lanka og Filippinene enn for ungdom med foreldre fra Iran og Tyrkia. 

I den neste kolonnen har vi inkludert mål på familieøkonomi og sosi- 
oøkonomiske ressurser. Kontrollert for landbakgrunn er sannsynlighe- 
ten for å være redd for vold i familien høyere jo dårligere man vurderer 
familieøkonomien, og jo mindre sosioøkonomiske ressurser familien 
har. Vi ser at forskjellene har blitt mindre mellom referansegruppen, altså 
de med to norskfødte foreldre og de med foreldre som er født i andre 
land. Vi ser også at modellen som har disse variablene inkludert, forkla- 
rer mer av variasjonen i ungdoms frykt for å oppleve vold i familien enn 
modellen med bare landbakgrunn. Dette innebærer at dersom vi sam- 
menlikner ungdom med tilsvarende «familieøkonomiske» bakgrunner, 
så blir utslagene av innvandrerbakgrunn mindre. Estimatene for en del 
av landbakgrunnene er likevel høyere enn for referansegruppen. Tross 
lik sosioøkonomisk bakgrunn har for eksempel ungdom med foreldre 
fra «Sør- og Øst-Europa» 3 prosentpoeng høyere sannsynlighet for å 
frykte vold i familien sammenliknet med referansegruppen. Tilsvarende 
estimat for «Afrika (Sør/Vest/Øst)» er 4,2, mens det er 4 for «Asia (Øst/ 
Sørøst)», 5,3 for «Sri Lanka», 6,2 for «Filippinene» og 3,6 for «Pakistan». 

Tabell 2. Frykt for vold i familien etter ulike bakgrunnsfaktorer. 


Norge (ref.) 

Nord- og Vest-Europa, Nord- 0,009 0,009 0,008 0,009 0,007 
Amerika, Oceania 

Europa (Sør/Øst) 0,054*** | 0,030* 0,045*** | 0,058*** | 0,031* 
MENA (Midtøsten/Nord-Afrika) | 0,052* 0,013 0,042 0,058* 0,022 
Afrika (Sør/Vest/Øst) 0,072*** | 0,042** | 0,059*** | 0,078*** | 0,043** 
Asia (Vest/Sentral/Sør) 0,064** 0,032 0,058* 0,073** 0,039 
Asia (Øst/Sørøst) 0,065** 0,040* 0,049* 0,048* 0,024 
Sør-Amerika/Karibia 0,044* 0,016 0,029 0,044* 0,011 
Polen 0,038 0,014 0,027 0,040 0,010 
Storbritannia 0,022 0,019 0,020 0,021 0,019 
Tyrkia 0,032 0,014 0,030 0,039 0,025 
Marokko 0,038 0,005 0,034 0,047 0,017 
Somalia 0,073*** | 0,020 0,059** 0,088** 0,039 
Sri Lanka 0,083*** | 0,053** | 0,088*** | 0,122** 0,074* 
Filippinene 0,096** 0,062* 0,086** 0,103** 0,058* 
Irak 0,033 -0,002 0,029 0,041 0,006 
Iran 0,015 0,000 0,009 0,016 0,001 
Pakistan 0,069*** | 0,036** | 0,071*** | 0,083*** | 0,056** 
Vietnam 0,069** 0,027 0,061* 0,040 0,013 
USA 0,018 0,018 0,016 0,018 0,017 
Familien har hatt darlig rad/ 0,022*** 0:021** 
økonomi siste to år (1-5) 

Sosioøkonomiske ressurser (0-3) -0,018*** —0,018*** 
Bor: veksler mor og far v0,010 —0,019** 
Bor: med begge foreldrene (ref.) 

Bor: med én forelder og stemor/ 0,060*** 0,038** 
stefar 

Bor: med kun én forelder 0,023** -0,004 
Bor: annet 0,082*** 0,036* 
Religion: ingen (ref.) 

Religion: kristendommen -0,009 -0,006 
Religion: islam —0,013 -0,018 
Religion: hinduismen —0,027* -0,023 
Religion: buddhismen 0,052 0,029 
Religion: annet -0,003 -0,002 
N (antall respondenter) 8771 8771 8771 8771 8771 
Pseudo R? 39 7,6 5,0 3,7 8,5 


Gjennomsnittlige marginaleffekter (A 
*p < 0,05, **p < 0,01, ***p < 0,001 


E) etter logistisk regresjon 

I den tredje kolonnen inkluderes familiestruktur. Her ser vi også en 
reduksjon i forskjellene mellom referansegruppen og de ulike landbak- 
grunnene, sammenlignet med modell 1. Dette kan tyde på at noe av 
utslaget for de ulike landene har med familiestruktur å gjøre. Riktignok 
endres ikke koeffisientene kontra modell 1 i like stor grad når vi inklude- 
rer familiestruktur, som når vi inkluderer familieøkonomivariablene, og 
for noen variabler ser vi ingen nevneverdige endringer. Analysene viser 
for øvrig at det å bo med den ene forelderen og stemor eller stefar, eller 
det å bo med andre enn foreldrene, er relatert til høyere frykt for vold i 
familien — uavhengig av hvilken landbakgrunn ungdommene har. 


Kun landbakgrunn Inkl. kontrollvariabler 
Norge 4 b + 
Iran ==— 
Europa(Nord/Vest)+N.Am+Oc. 4 +e q&— 
rake — =e —e— 
Polen + O rek 
USAF —-®— -jo 
Sør-Amerika/Karibia > p-e E. 
Vietnam + |-—— —-o— 
Storbritannia 4 —tø— —lL»— 
Marokko 4 eo —e— 
MENA 4 eo EE EE 
Asia(Øst/Sørøst) 4 —3— == 
Tyrkia 7 — —r—$— 
Europa(Sør/Øst) 4 p =e = 
Asia(Vest/Sentral/Sør) + | —__»—_ Leo 
Somalia 4 m e 
Afrika(Sør/Vest/Øst) 4 I —— j ome 
Pakistan 4 (l —$— | —$— 
Filipinene 4 — e i — e 
Sri Lanka 4 L pe; a. a 
T T Lier an] T LET 
0 a 2000 1 2 
Tabell 2: Modell 1 & 5 Dottet linje= referansegruppe 


Figur 1. Frykt for vold i familien. Predikert sannsynlighet fra logistiske regresjoner for ungdom 
med foreldre fra ulike land, uten og med kontrollvariabler. 
I modell 4 inkluderer vi religiøs tilhørighet. Når vi kontrollerer for land- 
bakgrunn, gir ikke noen av de ulike religiøse tilhørighetene utslag på frykt 
for vold, men enkelte av koeffisientene for landbakgrunn blir noe sterkere. 
Dette er fordi religion virker som en såkalt suppressor for noen land. Dette 
innebærer at når estimatet for et av disse landene beregnes, og når det gjøres 
innenfor hver av de religiøse tilhørighetene, og man så beregner gjennom- 
snittseffekten for landet, så blir den høyere enn om man utelater religion. 

I den siste modellen har vi inkludert alle kontrollvariablene samtidig. 
Totalt sett forklarer denne modellen mest av variasjonen i frykt for vold i 

familien, ettersom vi her ser den høyeste pseudo R2 på 6,1. Som i modell 2 
for familieøkonomi er det ennå noen landbakgrunner som er forbundet 
med å ha høyere sannsynlighet for slik frykt, enn det som er tilfellet for de 
med to norskfødte foreldre. Det gjelder de med foreldre fra «Europa (Sør/ 
Øst)», «Afrika (Sør/Vest/Øst)», «Somalia», «Sri Lanka», «Filippinene» og 
«Pakistan». 

I tabell 3 har vi gjort tilsvarende analyser som i tabell 2, men denne gan- 
gen med «a ha blitt utsatt for vold i familien» i løpet av det siste året 3 Her 
ser vi at ungdom med foreldre fra noen land og landgrupper skiller seg ut 
med signifikant høyere sannsynlighet. Resultatene fra denne analysen er 
også illustrert i figur 2. Det er verdt å bemerke at det er nokså stor usikker- 
het omkring mange av estimatene. I figuren kan vi se dette av relativt store 
konfidensintervaller. Likevel ser vi høyere estimater for noen land og land- 
områder enn for andre. Vi ser de høyeste utslagene for de med foreldre fra 
«Afrika (Sør/Vest/Øst)» og «Asia (Vest/Sentral/Sør)» samt «Sri Lanka». Vi 
ser også variasjoner mellom land og landområder som i tidligere analyser 
har blitt betegnet som ikke-vestlige. Estimatene er for eksempel høyere for 
«Asia (Vest/Sentral/Sør)», «Afrika (Sør/Vest/Øst)» og «Sri Lanka» enn for 
«Tyrkia», «Filippinene» og «Asia (Øst/Sørøst)». 

I modell 2 har vi inkludert mål på den økonomiske og sosioøkono- 
miske situasjonen til familiene. Generelt ser vi her reduksjoner i sam- 
menhengene mellom mange av landbakgrunnene og utsatthet for vold. 
Selv om vi også her ser en høyere sannsynlighet for å ha blitt utsatt for 
vold i familien for de med foreldre fra «Europa (Sør/Øst)», «Afrika (Sør/ 
Vest/Øst)», «Asia (Vest/Sentral/Øst» og «Sri Lanka», kontra de med to 
norskfødte foreldre, så er estimatene for alle disse bakgrunnene lavere 
med kontroll for familieøkonomi. 

I den tredje modellen tar vi høyde for familiestruktur. De som bor med 
stemor (eller stefar) og én forelder, og de som bor med andre enn forel- 
drene, har høyere risiko for å ha blitt utsatt for vold enn de som bor med 
begge foreldrene - når vi samtidig kontrollerer for foreldrenes fødeland. 
For noen geografiske bakgrunner blir sammenhengene noe svakere når 
man tar høyde for familiestruktur, mens estimatene for andre landbak- 
grunner ikke endres nevneverdig. 


3 — Fulle regresjonsmodeller med alle standardfeil finnes som tabell 3b i appendiks. 

Tabell 3. Utsatt for vold i familien i løpet av det siste året etter ulike bakgrunnsfaktorer. 


Norge (ref.) 


Nord- og Vest-Europa, Nord- —0,010 —0,013 —0,011 —0,010 —0,013 
Amerika, Oceania 

Europa (Sør/Øst) 0,058*** 0,035* 0,050** | 0,064*** 0,038* 
MENA (Midtøsten/Nord-Afrika) | 0,069* 0,027 0,057* 0,085* 0,044 
Afrika (Sør/Vest/Øst) 0,091*** | 0,060** | 0,073*** | 0,093*** | 0,055** 
Asia (Vest/Sentral/Sør) 0,101*** 0,069** | 0,098*** | 0104** | 0,078** 
Asia (Øst/Sør-øst) 0,013 —0,005 0,003 0,002 —0,014 
Sør-Amerika/Karibia 0,067** 0,035 0,046* 0,062** 0,024 
Polen 0,062* 0,035 0,049 0,057 0,027 
Storbritannia 0,057 0,050 0,051 0,057 0,048 
Tyrkia 0,009 -0,004 0,009 0,025 0,015 
Marokko 0,066* 0,028 0,061* 0,091* 0,054 
Somalia 0,032 -0,004 0,019 0,056* 0,015 
Sri Lanka 0,098*** | 0,071*** 0,111*** 0,129*** 0,097** 
Filippinene 0,017 -0,003 0,013 0,014 -0,007 
Irak 0,059 0,016 0,055 0,083* 0,039 
Iran 0,022 0,006 0,016 0,026 0,010 
Pakistan 0,053*** 0,027 0,059*** | 0,081** 0,061** 
Vietnam 0,076** 0,036 0,068* 0,039 0,015 
USA 0,033 0,033 0,032 0,032 0,030 
Familien har hatt dårlig råd/ 0,028*** 0,025*** 
økonomi siste to ar (1-5) 

Sosioøkonomiske ressurser —0,011* —0,010 
(0-3) 

Bor: veksler mor og far 0,013 0,003 
Bor: med begge foreldrene (ref.) 

Bor: med én forelder og stemor/ 0,053*** 0,035* 
stefar 

Bor: med kun én forelder 0,049*** 0,018* 
Bor: annet 0,071*** 0,033* 
Religion: ingen (ref.) 

Religion: kristendommen 0,004 0,008 
Religion: islam —0,017 -0,018 
Religion: hinduismen —0,021 —0,013 
Religion: buddhismen 0,079 0,053 
Religion: annet 0,036 0,035 
N (antall respondenter) 8822 8822 8822 8822 8822 
Pseudo R? 2,6 5,5 3,7 29 6,1 


Gjennomsnittlige marginaleffekter (AME) etter logistisk regresjon. 


*p < 0,05, **p < 0,01, ***p < 0,001. 

I modell 4 inkluderes religiøs tilhørighet. Utslagene av foreldrenes føde- 
land blir i noen tilfeller sterkere, som vi så i tilsvarende modell i tabell 2. 
Ellers bidrar ikke religion i særlig grad til å forklare mer av variasjonen 
i utsatthet for vold fra familiemedlemmer, ettersom pseudo R2 er nesten 
lik i modell 1 og 4. Vi ser at de som regner seg som muslimer, har lavere 
sannsynlighet for å rapportere vold enn de som ikke har noen religiøs 
tilhørighet, når man holder foreldrenes fødeland konstant. 


Kun landbakgrunn Inkl. kontrollvariabler 
Europa(Nord/Vest)+N.Am+Oc. > e+ 
Asia(Øst/Sørøst) —— —o- 
Filipinene —Fø— —e— 
Norge * * 
Tyrkia i — 
Iran =. —je— 
Vietnam e EE, | 
Somalia +—0— —ø— 
Sør-Amerika/Karibia | —— 3 
Polen ra — -— 
USA +—0— +—9— 
en = l —e— 
Irak a. =<. 
MENA Hg +—_o—_- 
rasta —ø— —— 
Storbritannia === == 
Marokko | ——— fr 8— 
Afrika(Sør/Vest/Øst) I —— | —9— 
Asia(Vest/Sentral/Sør) —e l —e 
Sri Lanka —s—_ — 000 
0 1 72 [0] ai 92 
Tabell 3: modell 1 & 5 Dottet linje=referansegruppe 


Figur 2. Utsatt for vold fra familiemedlemmer. Predikert sannsynlighet fra logistiske regresjoner 
for ungdom med foreldre fra ulike land, uten og med kontrollvariabler. 


I den siste modellen kontrollerer vi for alle kontrollvariablene samtidig. 
I denne modellen er det kun noen få av landbakgrunnene som indi- 
kerer høyere voldsutsatthet enn referansegruppen, altså de som har to 
norskfødte foreldre. Kontrollert for sosiomateriell situasjon, religion og 
familiestruktur har ungdom med foreldre fra «Europa (Sør/Øst)», «Vest-, 
Sentral- og Sør-Asia», «Sri Lanka» og «Pakistan» høyere sannsynlighet 
for å ha blitt utsatt for vold. I så måte er det altså samsvar mellom ana- 
lysene av frykt for vold og det å ha blitt utsatt for vold med hensyn til 
«Europa (Sør/Øst)», «Sri Lanka» og «Pakistan», men diskrepans når det 
gjelder «Filippinene», «Somalia» og «Afrika (Sør/Vest/Øst)». 

Diskusjon 


Det viktigste målet med våre analyser har vært å kartlegge sammen- 
hengen mellom foreldres opprinnelsesland og ungdoms frykt for og 
utsatthet for vold. Når det gjelder både frykt for å bli utsatt for vold i 
familien og det å ha blitt slått av en voksen i familien, viser analysene at 
ungdom som har én eller flere utenlandskfødte foreldre, generelt er mer 
utsatt sammenliknet med ungdom med to norskfødte foreldre. I så måte 
støtter våre analyser det man har sett i den tidligere forskningen. Våre 
analyser bidrar videre med et mer nyansert bilde enn man har fått frem 
i tidligere studier. For det første viser resultatene våre at ikke alle land- 
bakgrunner er forbundet med høyere risiko for frykt eller utsatthet for 
vold enn det som gjelder for ungdom med norskfødte foreldre. Dette kan 
vi se av modellene som bare inkluderer landbakgrunn (modell 1 i tabell 2 
og 3). Mens UngVold-studien (Mossige & Stefansen, 2016) viste en høyere 
utsatthet for ungdom fra både vestlige og ikke-vestlige land (Asia, Afrika 
og Sør-Amerika), så finner vi en del variasjon etter landbakgrunn innad 
i disse grove kategoriene. Som vist i resultatdelen er det en del forskjeller 
mellom enkelte land og landområder når det gjelder både voldsutsatthet 
og frykt for vold. Dette vitner om at brede kategoriseringer tildekker en 
del variasjon som er viktig å få frem for å nyansere kunnskapen om slike 
fenomener. Samtidig gir det også en pekepinn på at det er ulikheter etter 
landbakgrunn når det gjelder de faktorene som kan øke risikoen for vold 
og frykt for vold. 

I neste omgang ønsket vi derfor å undersøke hva som ligger bak even- 
tuelle sammenhenger mellom landbakgrunn og utsatthet. Analysene 
viser at familieøkonomi og sosioøkonomiske ressurser er særlig utslags- 
givende. Disse faktorene har i seg selv stor betydning for både frykt og 
utsatthet for vold, uavhengig av landbakgrunn, og de reduserer betyd- 
ningen av ulike landbakgrunner. Dette taler for at den økte utsattheten 
for vold og frykt som er relatert til det å ha foreldre med en annen land- 
bakgrunn enn norsk, ofte har å gjøre med familienes ressurssituasjon. 
Men her skal det skytes inn at det for noen land og områder er en høyere 
risiko for både frykt og utsatthet, selv når vi kontrollerer for familieø- 
konomi, familiestruktur og religiøs tilhørighet. Dette tilsier at øvrige 

«landrelaterte» faktorer virker inn. Det kan for eksempel handle om kul- 
turelle normer for barneoppdragelse, hva som er akseptabel grensesetting 
og grad av foreldrekontroll (Augusti & Hafstad, 2020), eller forhold rundt 
selve migrasjonen, som traumer hos foreldrene. At noen landbakgrunner 
gir hoyere risiko kan ogsa ha a gjore med andre faktorer hos foreldrene 
som ikke er malt, for eksempel at de selv har veert utsatt for vold eller har 
psykiske helseplager. 

Det er lite trolig at vi fanger opp alt som har betydning for familienes 
situasjon i Norge. Det kan for enkelte landbakgrunner derfor ligge igjen 
sosioøkononomiske forhold, som ikke fanges opp av våre mål på fami- 
lieressurser, men som tilsynelatende får landbakgrunn til å virke. Det 
kan for eksempel handle om bosituasjon (om man leier, bor trangt, må 
flytte ofte og så videre), om man er sosialt inkludert, og om man har jobb. 
Dette kan igjen ha sammenheng med migrasjon og forhold i opprinnel- 
seslandet, for eksempel tilgang til utdanning. Vi må derfor ta høyde for at 
det kan være sammenfall mellom forhold knyttet til både opprinnelses- 
landet og situasjonen her og nå. 

Et funn vi ønsker å løfte frem, er sammenhengen mellom lavt nivå 
av sosioøkonomiske ressurser og voldsutsatthet. Analysene våre viser 
at ungdom som har den minst fordelaktige situasjonen med tanke på 
familieøkonomi og sosioøkonomiske ressurser, har om lag 14-15 pro- 
sentpoeng høyere sjanse for å frykte vold eller bli utsatt for vold, sam- 
menlignet med de med den mest fordelaktige ressurssituasjonen. Denne 
sammenhengen gjelder også ungdom med majoritetsbakgrunn. I tillegg 
viser analysene at slike ressurser statistisk sett forklarer noe av sammen- 
hengen mellom landbakgrunn og utsatthet. Som nevnt innledningsvis 
er det flere studier som gjør liknende funn, og som peker på dårlig fami- 
lieøkonomi som en risikofaktor. Det positive med dette funnet er at man 
kan gjøre noe for å redusere sosial ulikhet og bedre familieøkonomien til 
de mest utsatte. Det negative er imidlertid at utviklingen i sosial ulikhet 
ser ut til å gå i gal retning mot større økonomiske forskjeller (Statistisk 
sentralbyrå, 2018a), med flere som vokser opp med vedvarende lav inn- 
tekt (Statistisk sentralbyrå, 2018b) og et mindre omfordelende skatte- 
system (Lian et al., 2019). 

Funnene vare tilsier ogsa mer utsatthet for fysisk vold og frykt for 
vold blant ungdom fra oppbrutte familier. Selv om det ikke er opplagt 
hvordan arsaksrekkefolgen er i sammenhengen mellom samlivsbrudd 
og vold, ser det ut til at samlivsbrudd har betydning for barns og unges 
utsatthet. 

Som i alle analyser er det også styrker og svakheter ved det vi har gjort 
her. En styrke er at vi har et datasett som er gjennomført som en popu- 
lasjonsundersøkelse. Nesten alle elever i osloskolene fikk anledning til 
å delta i undersøkelsen. Når man skal undersøke relativt lavprevalente 
fenomener (som voldsutsatthet og frykt for vold) i små undergrupper av 
ungdomsbefolkningen (som etter deres landbakgrunn), så er det avgjø- 
rende at man har tilstrekkelig antall respondenter. Dette har vi i vår 
undersøkelse. En utfordring vi likevel ikke kommer unna, er at mange 
respondenter må utelates fra analysene fordi de har manglende svar 
(avkrysning) på én eller flere av variablene vi bruker i modellene våre. 
Dette gir en viss skjevhet i det analytiske utvalget. I vårt utvalg er det 
noen færre med minst én utenlandsfødt forelder (44 prosent) enn i brut- 
toutvalget (50 prosent). Vi har også noen flere jenter (54 prosent) enn i 
bruttoutvalget (51 prosent). På en del andre variabler er det imidlertid 
ikke store forskjeller. Tilleggsundersøkelser av datamaterialet viser at for- 
delingen på alder, skolekarakterer og de to avhengige variablene (volds- 
utsatthet og frykt for vold) er ganske lik, selv om andelene som rapporter 
vold eller frykt for vold, er noe høyere i bruttoutvalget. Dette indikerer at 
våre analyser trolig har et litt konservativt anslag for utsatthet, noe man 
bør ta høyde for når man vurderer resultatene. En annen begrensning 
er at datamaterialet kun stammer fra Oslo. Man kan ikke uten videre 
generalisere resultatene til andre deler av landet. Fremtidig forskning bør 
derfor undersøke betydningen av foreldres landbakgrunn blant ungdom 
fra flere deler av landet, fortrinnsvis i en landsomfattende studie. Det er 
ønskelig å gjøre denne typen analyser med enda større datasett enn vi har 
hatt tilgjengelig her. 

I dette kapittelet har vi analysert frykt for vold og det å ha vært utsatt 
for vold som separate utfall, selv om mange opplever begge deler. I ana- 
lysene (i tabell 1) viste vi at disse variablene var forbundet generelt sett. 
Samtidig er det slik at en del landbakgrunner innebærer mer risiko for det 

ene, men ikke det andre. For a komme ytterligere inn pa faktorene som 
knytter enkelte landbakgrunner til voldsutsatthet kan det derfor vere 
interessant å gjøre mer inngående analyser der man undersøker koblin- 
gen mellom frykt for vold og voldsutsatthet. For å komme nærmere inn 
på hva som frambringer landforskjeller kunne man også inkludert andre 
og flere risikofaktorer enn hva vi har gjort her, som for eksempel foreldres 
helsesituasjon og rusmiddelbruk. Det ville også vært interessant å trekke 
inn betydningen av foreldrekontroll, som Augusti og Hafstad (2020) gjør 
i kapittel 8. Selv om studien har fått frem noen nyanser når det gjelder 
ungdoms voldsutsatthet og frykt for vold, må man generelt være varsom 
med å trekke konklusjoner basert på enkeltstudier. Sammenhengene vi 
har funnet, bør derfor underbygges, undersøkes og utdypes med mer 
forskning. Våre analyser kan forhåpentligvis gi retning og inspirasjon til 
flere undersøkelser. 

Vedlegg 


Tabell 2b. Frykt for vold i familien etter ulike bakgrunnsfaktorer. Med standardfeil. 


Norge (ref.) 0.000 0.000 0.000 0.000 0.000 
() ©) (.) () ©) 
Nord- og Vest-Europa, 0.009 0.009 0.008 0.009 0.007 
Nord-Amerika, Oceania (0.009) | (0.010) | (0.009) | (0.008) | (0.009) 
Europa (Sør/Øst) 0.054*** 0.030* 0.045*** | 0.058*** 0.031* 
(0.015) (0.012) (0.014) (0.015) (0.013) 
MENA (Midtøsten/ 0.052* 0.013 0.042 0.058* 0.022 
Nord-Afrika) (0.025) | (0.017) | (0.023) | (0.028) | (0.020) 
Afrika (Sør/Vest/Øst) 0.072*** 0.042** 0.059*** | 0.078*** 0.043** 
(0.020) (0.016) (0.018) (0.021) (0.016) 
Asia (Vest/Sentral/Sør) 0.064** 0.032 0.058* 0.073** 0.039 
(0.024) (0.019) (0.023) (0.027) (0.021) 
Asia (Øst/Sørøst) 0.065** 0.040* 0.049* 0.048* 0.024 
(0.024) (0.020) (0.021) (0.021) (0.017) 
Sør-Amerika/Karibia 0.044* 0.016 0.029 0.044* 0.011 
(0.021) (0.016) (0.017) (0.020) (0.014) 
Polen 0.038 0.014 0.027 0.040 0.010 
(0.025) (0.020) (0.022) (0.025) (0.018) 
Storbritannia 0.022 0.019 0.020 0.021 0.019 
(0.023) (0.024) (0.023) (0.022) (0.024) 
Tyrkia 0.032 0.014 0.030 0.039 0.025 
(0.023) (0.020) (0.023) (0.027) (0.024) 
Marokko 0.038 0.005 0.034 0.047 0.017 
(0.023) (0.016) (0.022) (0.027) (0.020) 
Somalia 0.073*** 0.020 0.059** 0.088** 0.039 
(0.022) (0.014) (0.020) (0.030) (0.021) 
Sri Lanka 0.083*** 0.053** 0.088*** 0.122** 0.074* 
(0.020) (0.017) (0.021) (0.038) (0.029) 
Filipinene 0.096** 0.062* 0.086** 0.103** 0.058* 
(0.031) (0.025) (0.029) (0.032) (0.025) 
Irak 0.033 —0.002 0.029 0.041 0.006 
(0.025) (0.016) (0.024) (0.029) (0.019) 
Iran 0.015 0.000 0.009 0.016 0.001 
(0.022) (0.019) (0.020) (0.022) (0.019) 
Pakistan 0.069*** | 0.036** 0.071*** | 0.083*** | 0.056** 
(0.015) (0.012) (0.015) (0.024) (0.020) 

Vietnam 0.069% | 0.027 | 0.06% | 0.040 0.013 


(0.026) (0.019) (0.025) (0.023) (0.017) 
USA 0.018 0.018 0.016 0.018 0.017 
(0.020) (0.022) (0.019) (0.019) (0.021) 
Familien har hatt darlig rad/ 0.022*** 0.021*** 
økonomi siste to ar (1-5) (0.002) (0.003) 
Sosioøkonomiske ressurser -0.018*** —0.018*** 
(0-3) (0.005) (0.005) 
Bor: veksler mor og far —0.010 -0.019** 
(0.007) (0.007) 
Bor: med begge foreldrene 0.000 0.000 
(ref.) O () 
Bor: med én forelder og 0.060*** 0.038** 
stemor/stefar (0.015) (0.013) 
Bor: med kun én forelder 0.023** -0.004 
(0.008) (0.007) 
Bor: annet 0.082*** 0.036* 
(0.020) (0.015) 
Religion: ingen (ref.) 0.000 0.000 
C) Q 
Religion: kristendommen -0.009 —0.006 
(0.006) (0.007) 
Religion: islam —0.013 —0.018 
(0.011) (0.010) 
Religion: hinduismen —0.027* -0.023 
(0.013) (0.015) 
Religion: buddhismen 0.052 0.029 
(0.033) (0.027) 
Religion: annet 0.003 -0.002 
(0.015) (0.015) 
(antall respondenter) 8771 8771 8771 8771 8771 
Pseudo R? 0.035 0.076 0.050 0.037 0.085 
Log likelihood —1848.33 | -1770.25 | -1819.97 | -1843.50 | -1752.77 
Gjennomsnittlige marginaleffekter (AME) etter logistisk regresjon. Data: Ung i Oslo 2018. Elever fra alle trinn 


på videregående skoler. 
*P<0.05, *P<0.01, **P< 0.001. 

Tabell 3b. Utsatt for vold i familien etter ulike bakgrunnsfaktorer. Med standardfeil. 


Norge (ref.) 0.000 0.000 0.000 0.000 0.000 
() () () () () 
Nord- og Vest-Europa, 0.010 0.013 —0.011 —0.010 -0.013 
Nord-Amerika, Oceania (0.009) | (0.010) | (0.009) | (0.009) | (0.009) 
Europa (Sør/ Øst) 0.058*** 0.035* 0.050** | 0.064*** | 0.038* 
(0.016) (0.015) (0.016) (0.017) (0.015) 
MENA (Midtøsten/ 0.069* 0.027 0.057* 0.085* 0.044 
Nord-Afrika) (0.029) | (0.023) | (0.027) | (0.034) | (0.027) 
Afrika (Sør/Vest/Øst) 0.091*** | 0.060* | 0.073*** | 0.093*** | 0.055** 
(0.023) (0.020) (0.021) (0.023) (0.019) 
Asia (Vest/Sentral/Sør) 0.101*** 0.069** | 0.098*** | 0.104*** 0.078** 
(0.029) (0.026) (0.029) (0.031) (0.028) 
Asia (Øst/Sørøst) 0.013 0.005 0.003 0.002 0.014 
(0.020) (0.018) (0.018) (0.018) (0.015) 
Sør-Amerika/Karibia 0.067** 0.035 0.046* 0.062** 0.024 
(0.025) (0.021) (0.022) (0.024) (0.019) 
Polen 0.062* 0.035 0.049 0.057 0.027 
(0.031) (0.027) (0.028) (0.029) (0.024) 
Storbritannia 0.057 0.050 0.051 0.057 0.048 
(0.031) (0.031) (0.030) (0.030) | (0.030) 
Tyrkia 0.009 -0.004 0.009 0.025 0.015 
(0.023) (0.021) (0.023) (0.029) (0.028) 
Marokko 0.066* 0.028 0.061* 0.091* 0.054 
(0.028) (0.023) (0.027) (0.036) (0.030) 
Somalia 0.032 -0.004 0.019 0.056* 0.015 
(0.020) (0.015) (0.018) (0.029) (0.021) 
Sri Lanka 0.098*** | 0.071*** om 0.129*** 0.097** 
(0.022) (0.020) (0.024) (0.039) (0.035) 
Filipinene 0.017 -0.003 0.013 0.014 —0.007 
(0.024) (0.020) (0.023) (0.023) (0.019) 
Irak 0.059 0.016 0.055 0.083* 0.039 
(0.031) (0.023) (0.031) (0.040) | (0.030) 
Iran 0.022 0.006 0.016 0.026 0.010 
(0.027) (0.024) (0.025) (0.028) (0.025) 
Pakistan 0.053*** 0.027 0.059*** 0.081** 0.061** 
(0.015) (0.014) (0.016) (0.026) (0.023) 
Vietnam 0.076** 0.036 0.068* 0.039 0.015 
(0.029) (0.023) (0.028) (0.026) (0.022) 
USA 0.033 0.033 0.032 0.032 0.030 
(0.025) (0.026) (0.025) (0.024) (0.025) 

Familien har hatt darlig rad/ 0.028*** 0.025*** 
økonomi siste to ar (1-5) (0.003) (0.003) 
Sosioøkonomiske ressurser —0.011* —0.010 
(0-3) (0.005) (0.006) 
Bor: veksler mor og far 0.013 0.003 
(0.009) (0.009) 
Bor: med begge foreldrene 0.000 0.000 
(ref.) () () 
Bor: med én forelder og 0.053*** 0.035* 
stemor/stefar (0.016) (0.014) 
Bor: med kun én forelder 0.049*** 0.018* 
(0.009) (0.008) 
Bor: annet 0.071*** 0.033* 
(0.021) (0.017) 
Religion: ingen (ref.) 0.000 0.000 
() () 
Religion: kristendommen 0.004 0.008 
(0.007) (0.007) 
Religion: islam —0.017 0.018 
(0.011) (0.011) 
Religion: hinduismen —0.021 0.013 
(0.017) (0.019) 
Religion: buddhismen 0.079 0.053 
(0.042) (0.035) 
Religion: annet 0.036 0.035 
(0.019) (0.019) 
(antall respondenter) 8822 8822 8822 8822 8822 
Pseudo R? 0.026 0.055 0.037 0.029 0.061 
Log likelihood —2332.15 | -2261.32 | -2305.46 | -2324.73 | -2247.83 


på videregående skoler. 
*p < 0.05, **p < 0.01, ***p < 0.001. 


Gjennomsnittlige marginaleffekter (AME) etter logistisk regresjon. Data: Ung i Oslo 2018. Elever fra alle trinn 

